
SPIRITUALITATEA ÎN PSIHOLOGIE 


SISTEMUL PSIHO-SPIRITUAL UMAN 

(S.P.S.U.) 


0 sinteză din tradiţii antice şi revelaţii recente 

Secţiuni şi capitole: 

Mintea Fizică şi creierul ☆ Enigme inconfortabile pentru dogma 
ştiinţifică ☆ Subtilităţile Minţii subtile ☆ Cele trei Minţi ★ Telepatia tri- 
mentală ☆ Haina de fericire ☆ Antahkarana - sufletul uman ☆ Sufletul şi 
Spiritul ☆ Lanţul psiho-spiritual fizic ☆ Pre-Conştiinţa ☆ Limitele 
Conştiinţei-pâlnie ☆ Mintea densă ☆ Ego-ul pozitiv şi ego-ul negativ ☆ 
Antagonismele Minţii fizice ☆ „Amnezia” Spiritului ☆ 

HIPNOZA - STARE MODIFICATĂ DE CONŞTIINŢĂ: Transa 
cotidiană ☆ Pseudo-Conştiinţa din hipnoză ☆ Puterea hipnotizatorului 
☆ Memoria după hipnoză ☆ 

ALTE STĂRI MODIFICATE DE CONŞTIINŢĂ: Conştiinţa străină ☆ 
Extazul ☆ Dedublarea ☆ Continuitatea Conştiinţei după moarte ☆ 

LECTURĂ SUPLIMENTARĂ: Interacţiunea dintre Spirit şi Mintea 
Fizică, după Michael Newton 

în dialogurile dintre cultura Orientului şi cea a Occidentului, între 
oamenii de ştiinţă materialişti şi practicanţii unor discipline spirituale 
persistă întrebarea: oare stările transpersonale şi metafizice sunt 
generate de creier sau au o origine paranormală? Chestiunea are o 
bătaie lungă, putând valida sau infirma orice mare filosofie. 

Schema Sistemului Psiho-Spiritual Uman (S.P.S.U.), pe care v-o 
propun aici într-o nouă formulare şi grafică, are multe asemănări cu 
scrierile mele anterioare, dar şi unele pătrunderi, sper eu, mai aproape de 
adevăr. Părerea mea - întărită de opiniile unor înţelepţi pe care îi 
preţuiesc, ca şi de unele revelaţii de la spirite - este că Psihicul are atât o 
componentă materială (creierul, cu activitatea sa enigmatică), cât şi 
componente subtil-energetice foarte rafinate (şi mai misterioase!), care 
m-au determinat să aleg denumirea de Sistemul Psiho-Spiritual Uman. 
Sper să fiţi de acord cu mine că spiritualitatea nu este doar un hobby al 

intelectualilor sau un refugiu al năpăstuiţilor, ci temelia pe care se 
clădeşte fiinţa umană. 

MINTEA FIZICĂ ŞI CREIERUL 

Mintea Fizică. Ce spune ştiinţa oficială despre ea? Că este rezultatul 
activităţii creierului. Până la un punct, găsim aceeaşi abordare în tradiţia 
milenară vedică numită „Pancha koshas”, referindu-se la cele „Cinci 
învelişuri” efemere ale Spiritului (Atman). 

Creierul este format dintr-o reţea neuronală. în tradiţia vedică, acest 
aspect pur fizic, anatomic se numeşte Annamayakosha (1). 

Pentru ca neuronii să funcţioneze, ei trebuie hrăniţi de nevroglii şi 
cu oxigenul din sânge (ca şi de energii pranice invizibile). Upanishadele 
numesc acest aspect Pranamayakosha (2), referindu-se la susţinerea 
vital-energetică a corpului fizic. 

Scopul neuronilor este de a coordona funcţiile fiziologice şi a genera 
activitatea nervoasă superioară (simţăminte, emoţii, gânduri, concepte 
abstracte). Conform înţelepciunii vedice, pentru această funcţie se 
angrenează o altă energie, numită Manas. Activitatea mentală a 
creierului (prin curenţi electrici şi secreţii hormonale) corespunde cu 
Manas şi se mai numeşte Manomayakosha (3). 

Ne-am putea opri în acest punct dacă tradiţia vedică n-ar continua 
cu încă alte două „koshas” superioare şi dacă n-ar exista nişte fenomene 
paranormale care exced modelul materialist de mai sus. 


ENIGME IN CON FOR TABILE PENTRU DOGMA 

ŞTIINŢIFICĂ 

- Unii cercetători opinează cu dovezi că mintea are o natură 
electromagnetică ce se manifestă şi în jurul, în afara creierului, sub formă 
de aură mentală şi de emisii telepatice (transmiterea directă a 
gândurilor către alte fiinţe). 

- Medicii ne asigură că, după câteva minute de privare de oxigen, 
creierul moare ireversibil. Când activitatea inimii şi a creierului este zero, 
medicii declară decesul. Cum este posibilă atunci revenirea la viaţă după 
ore sau zile de la deces, situaţii de „moarte clinică” despre care aflăm 
tot mai des? Chiar dacă admitem resuscitarea spontană a inimii (?), 
trebuie să acceptăm existenţa unor energii, încă nedetectabile, care 

împiedică moartea definitivă a neuronilor. De ce nu le-am numi energii 
„pranice”, precum înţelepţii antici indieni? 

- Mai mult, în fenomenul de dedublare astrală, mintea poate 
funcţiona independent de creier, ieşind complet în afara corpului. Există 
mii de mărturii credibile, ce nu pot fi ignorate. La prima vedere, e ca şi 
cum mintea ar fi un organ pur energetic ce reproduce identic forma 
matricei neuronale şi ar continua să utilizeze aceste trasee virtuale după 
ieşirea din corp. 

Sau există o altă explicaţie? 

Dacă creierul este mort şi acceptăm ideea că Mintea fizică este 
complet anihilată, să presupunem atunci că o altă Minte, subtilă, 
continuă munca acesteia, continuă conştiinţa, afirmată de 
supravieţuitorii unor experienţe în preajma morţii (NDE). Astfel, savanţii 
materialişti ar putea să fie şi ei satisfăcuţi că nu mai amestecăm 
neuroştiinţele cu paranormalul. Dacă esoteriştii pun metafizica pe seama 
unei presupuse „Minţii subtile”, nedetectabile vreodată de aparate, 
înseamnă că îşi vede fiecare de teoriile sale, fără a se amesteca în 
competenţele şi cazuistica celuilalt. 

Totuşi, este un armistiţiu fragil în bătălia ideilor, care poate fi 
oricând întrerupt de noi situaţii inexplicabile ştiinţific. 

SUBTILITĂ ŢILE MINŢII SUBTILE 

Să aprofundăm teoria „Minţii subtile”. 

Tantrismul tibetan Vajrayana susţine de secole, prin iniţiaţii şi 
vizionarii săi, că orice fenomen sau obiect material are un corespondent 
în planul subtil. Planul subtil este o realitate paralelă, dar invizibilă 
ochiului fizic. 

Conform acestei abordări paleoştiinţifice, creierul fizic este dublat de 
un creier subtil, precum două crengi crescute din acelaşi trunchi de 
copac, dar la înălţimi diferite. Creierul subtil s-a dezvoltat odată cu 
creierul fizic, amândouă având o origine comună biologico-eterică. 

Dacă există un creier subtil, trebuie să existe şi o Minte subtilă. Ea 
prezintă câteva mari diferenţe faţă de Mintea fizică: 

a) Creierul fizic se odihneşte periodic prin somn, în timp ce creierul 
subtil, niciodată, neavând nevoie. 

b) Mintea fizică are ca sarcină principală rezolvarea celor 4 nevoi 
primare ale omului: hrana, odihna, siguranţa şi reproducerea (sexul). în 

schimb, Mintea subtilă se preocupă de cele 4 întrebări fundamentale: 
Cine sunt eu? De unde vin? Unde mă duc? Care este menirea mea? 

c) Mintea fizică nu poate funcţiona în afara creierului fizic. în 
schimb, Mintea subtilă se poate detaşa şi călători departe de creierul 
subtil, căci legile materiei subtile sunt cu totul altele. 

Ei bine, acestei Minţi subtile, vechii rishi indieni i-au spus 
Vijnanamayakosha (4), în traducere liberă, „Superinteligenţa” sau 
„Supramentalul”. în psihologie, i se atribuie, uneori, nivelul 
„supraconştient”. 


CELE TREI MINŢI 

Cunoaşterea esoterică afirmă că planul subtil este şi el divizat în 
două mari zone vibratorii sau lumi: astrală şi mentală. Astralul este 
lumea obiectelor, fenomenelor, ideilor oarecum asemănătoare cu cele de 
pe Pământ, de aceea fiind numit lumea FORMELOR. Lumea mentală e 
populată de obiecte şi fiinţe mai abstracte, simbolice, FĂRĂ O FORMĂ 
familiară oamenilor. Filosoful Platon o numea „lumea ideilor pure”. 

în mod necesar, vor exista DOUĂ minţi subtile decalate ca vibraţie, 
precum două crengi crescute din acelaşi trunchi: Mintea Astrală şi 
Mintea Mentală. Deci în total există trei Minţi sau trei etaje ale Minţii, pe 
care le-am simbolizat în figura nr.i. 

Fig. 1 Cele trei Minţi ale psihicului uman 

Mintea Astrală este ajutorul principal al Minţii Fizice, de la care 
preia preocupări, emoţii, gânduri, interese şi le caută soluţii în sfera 
competenţei proprii. Spre deosebire de ea, Mintea Mentală, având o 
vibraţie mult mai rafinată, are preocupări pur intelectuale şi se 
raportează la fiinţa umană cu detaşare, fără sentimentalisme. Ea conferă 
Minţii Fizice forţa intelectuală, interesele superioare, de nivel filosofic. 

Mintea Astrală percepe perfect informaţiile de la Mintea Mentală (în 
fig.i, săgeată cu linie plină). în schimb, Mintea Fizică fiind mai densă, are 
sincope şi blocaje la comunicarea cu Mintea Astrală (în fig.i, săgeată cu 
linie întreruptă). 

Cele trei Minţi sunt dispuse pe verticală în sensul creşterii vibraţiei. 
Se poate găsi o corelaţie generală cu cele 7 chakre din Yoga astfel: Minte 
Fizică - muladhara, svadhisthana, manipura; Mintea Astrală - manipura, 
anahata,vishuddha; Mintea Mentală - vishuddha, ajna, sahasrara. 

Savanţii au observat în alcătuirea creierului 3 zone cu funcţii net 
diferite, preluate ca moştenire în urma evoluţiei speciilor de la animalele 
inferioare la om. Ele poartă următoarele nume: creierul reptilian 
(paleocortex), creierul emoţional (sistemul limbic) şi creierul superior 
(neocortex). Putem găsi o corelaţie generală cu cele trei minţi ale omului: 
Mintea Fizică, Mintea Astrală, Mintea Mentală. Păstrând simbolistica 
culorilor, am reprezentat cele 3 mari zone ale Minţii Fizice în figura 2. 

Fig.2 Ecourile celor trei Minţi în Mintea Fizică 

Principiul ierarhiei sistemelor vibraţionale spune că: „Nivelul de 
sus îl controlează pe cel de jos. Nivelul de jos nu îl poate detecta şi nici nu 
se poate opune influxului venit de sus. Totuşi, uneori nu primeşte tot sau 
nu execută tot ce i se ordonă.” 

Mintea Fizică are emoţii şi gânduri proprii de un nivel grosier, dar şi 
gânduri rafinate, primite de la minţile superioare. Mintea Astrală percepe 
spontan toată activitatea Minţii Fizice şi îi trimite acesteia idei, inspiraţii, 
emoţii în acord cu ea. Aceasta din urmă le primeşte instantaneu şi le 
foloseşte ca şi cum ar fi ale sale. 

La rândul ei, Mintea Astrală este inspirată de Mintea Mentală în 
domeniul ideilor mai abstracte. Fiindu-ne greu să diferenţiem 
impulsurile minţilor superioare, e de ajuns să ne referim mai departe 
doar la Mintea Astrală ca fiind sursa de inspiraţie şi supervizorul Minţii 
Fizice. Informaţiile neaşteptate primite de la Minţile subtile poartă 
denumirea generică de INTUIŢIE. 

Pe timpul perioadei de veghe, Mintea Astrală caută să ajute Mintea 
Fizică în preocupările ei zilnice. Dar pe timpul somnului, când Mintea 
Fizică se odihneşte, când şi când, Mintea Astrală îi trimite propriile 
păreri despre ce ar trebui să facă şi cum să gândească. Acest proces se 
manifestă ca VIS. Deci multe vise (nu toate, dar cele mai vii) sunt o 
traducere în limbajul imaginativ al Minţii Fizice a poveştilor şi 
îndrumărilor venite de la Mintea Astrală. 

TELEPATIA TRI-MENTALĂ 


De obicei, gândurile ne intră în minte fără a le cunoaşte originea, 
considerându-le ale noastre pe toate. Dar nu toate sunt ale noastre. Dacă 
vom fi mai atenţi, vom putea percepe gândurile străine. Poate că vom şti 
chiar de la cine vin. 

Se ştie că TELEPATIA înseamnă transmiterea conştientă a 
gândurilor între minţile a două persoane. Ce se ştie mai puţin este că 
aceste gânduri pot aparţine ori Minţii Fizice, ori Minţii Astrale, ori Minţii 
Mentale. De obicei, oamenii telepatici sunt receptivi doar la gândurile 
fizice, obişnuite ale semenilor. Unii subiecţi telepaţi foarte dotaţi pot însă 
prinde frecvenţele superioare ale Minţii Astrale şi Minţii Mentale, care 
vehiculează informaţii preţioase, secrete, uneori necunoscute chiar şi 
omului de la care provin. 

Mintea Astrală se exprimă din punctul de vedere al emiţătorului 
respectiv, dar Mintea Mentală vorbeşte detaşat, ca şi când ar fi vorba 
despre altcineva. Este interesant că Mintea Astrală are o gândire matură 
chiar şi la copiii mici. Mintea Astrală este perfect lucidă chiar şi la drogaţi 
sau nebuni. Asta ne arată marea diferenţă faţă de Mintea Fizică: Mintea 
Astrală nu este atinsă de problemele cerebrale. 

Iată deci că aceste trei frecvenţe total diferite de emisie telepatică 
confirmă empiric existenţa celor trei minţi umane distincte. 


HAINA DE FERICIRE 


Modelul vedic mai conţine un ultim nivel al fiinţei umane, numit 
Anandamayakosha (5), adică „haina de fericire” cu care se îmbracă 
Spiritul (Atman). în limbaj spiritist modern, se numeşte „Perispirit”, 
fiind învelişul de protecţie a Spiritului, însoţindu -1 permanent în eternul 
său periplu prin Univers. 

Perispiritul conţine, printre altele, şi memoria vieţilor trecute ale 
Spiritului, care generează karma omului în care Spiritul este încarnat în 
prezent. De aceea, o altă denumire sanscrită este „karana sharira”, adică 
planul cauzelor sau planul cauzal. 

O denumire des folosită în limbajul new-age este cea de Sine 
Superior - acel aspect de nivel înalt din fiinţa umană cu care căutătorul 
spiritual tinde să se identifice. Este o enormă realizare pentru oricine să 
rezoneze cu Perispiritul său beatific, Şinele individual de maximă 
puritate. 

Perispiritul este format din multe straturi cu diverse funcţiuni, 
dintre care ne interesează două. Primul strat, foarte fin, se numeşte 
Conştiinţa sau, în sanscrită, „Chitta”. Următorul strat, şi mai fin, se 
numeşte Ego sau „Aham”. Atunci când Spiritul se încarnează într-un 
om, el se ataşează de Minte printr-o extensie a Perispiritului formată din 


RĂZVAN-ALEXANDRU PETRE - Eseuri pe teme spirituale 2017 


pag. 9 




Conştiinţă şi Ego. Conştiinţa se lipeşte de Minte, iar Ego-ul face legătura 
cu restul Perispiritului. 


ANTAHKARANA - SUFLETUL UMAN 


Tot în tradiţia vedică şi a Upanishadelor găsim conceptul de 
„Antahkarana”, al cărui simbol este astăzi larg vehiculat ca un fetiş 
tămăduitor, deşi puţini îi înţeleg semnificaţia. Antahkarana poate fi 
tradus cel mai bine prin conceptul occidental de „suflet uman”. El este 
format, în varianta clasică, din 4 funcţii sau organe ale psihicului: Manas, 
Buddhi, Chitta şi Aham. 

Manas este Mintea fizică, despre care am vorbit. 

Chitta este Conştiinţa. (Unii comentatori traduc Chitta ca fiind 
mintea, în tot ansamblul său, iar alţii că ar fi memoria. Opinez că, în 
cadrul conceptului antic al sufletului cu cele 4 elemente, Conştiinţa este 
un constituent esenţial. Memoria este auxiliară. Poţi trăi cu amnezie, dar 
nu eşti om dacă nu eşti conştient de realitate.) 

Aham este Ego-ul, adică simţul Eu-lui individual, fără nicio 
conotaţie negativă. în fenomenul dedublării astrale, Ego-ul apare 
clarvăzătorilor ca un flux continuu de particule subtile ce face legătura 
între dublura astrală şi corp. I se mai spune „cordonul de argint”, datorită 
aparenţei sale. 

Buddhi înseamnă intelect superior şi este, prin excelenţă, calitatea 
Minţii Mentale, dar poate fi atribuit şi Minţii Astrale. Totuşi, ca intelectul 
să strălucească realmente, e nevoie ca şi Spiritul să fie evoluat, încât să 
orienteze pozitiv calităţile Minţii umane. Un Spirit inferior va utiliza 
însă acest potenţial mental pentru scopuri penibile, josnice. 

Toate conceptele clasice şi moderne menţionate mai sus sunt 
sintetizate în figura nr.3, care prezintă Sistemul Psiho-Spiritual Uman 
(S.P.S.U.). 

ANTAHKARANA 
= Suflet uman (minte + conştiinţă) 

S.RS.U. = Sistemul Psiho-Spiritual Uman 

Fig.3 Sistemul Psiho-Spiritual Uman (S.P.S.U.) 


SUFLETUL ŞI SPIRITUL 

Nu există o definiţie ştiinţifică sau măcar filosofică unanim acceptată 
a „sufletului”. Fiecare şcoală de gândire dă propriul înţeles acestui 
cuvânt. Deseori se confundă sau se inversează sensul cuvintelor „spirit” şi 
„suflet”, sub influenţa gândirii teologice creştine. 

în scrierile mele am folosit deseori ecuaţia simplificată: suflet 
uman = conştiinţă + minte. Ea este corectă şi din perspectiva mai 

largă a conceptului de Antahkarana. în figura 3 se observă că sufletul 
are o parte muritoare (Mintea) şi o parte nemuritoare, care provine din 
Spirit (Conştiinţa şi Ego-ul). Pe linia de demarcaţie dintre subsistemul 
Psihic (sufletul efemer) şi subsistemul Spirit (etern) se află Conştiinţa, 
în discuţiile filosofice sau teologice ne putem raporta fie la partea 
muritoare, fie la cea nemuritoare a sufletului, trăgând astfel concluzii 
diferite, chiar opuse. 

De exemplu, în problema REÎNCARNĂRII, unii spun că „sufletul 
transmigrează”, ceea ce nu poate fi adevărat decât parţial. Partea efemeră 
a sufletului (Mintea, în toate cele trei forme) va dispare, iar cea eternă 
(Conştiinţa) supravieţuieşte morţii. Totuşi, nici măcar această Conştiinţă 
particulară nu este cea care se va reîncarna. Ea se va amesteca cu restul 
Perispiritului după moarte, iar la viitoarea întrupare terestră se va crea o 
nouă Conştiinţă din alte particule perispirituale. După cum vedem, 
subiectul conştiinţei este fascinant! 

"Spiritul este sâmburele energetic în jurul căruia se formează fiinţa 
umană” (Isus Cristos, despre ansamblul energetic al corpului uman, 

comunicare mediumnică prin Nina Petre, publicată în cartea SPIRITISMUL, 
METODĂ MODERNĂ DE INVESTIGAŢIE) 

Spiritul este cea mai înaltă instanţă din fiinţa umană, conducătorul 
suprem şi raţiunea ei de a trăi. Vechii indieni îi spuneau Atman şi îl 
identificau, simbolic, chiar cu Brahman (Dumnezeu). Spiritul este 
creatura divină sublimă care are posibilitatea de a deveni perfectă 
precum Creatorul. Nu se poate pune în cuvinte măreţia sa. 

Perispiritul este terenul său de perfecţionare, care se transformă 
în bine sau în rău după fiecare încarnare. Aceasta atrage avansarea sau 
retrogradarea Spiritului, deci accesul la lumi spirituale mai rafinate sau 
mai grosiere. Orice Spirit normal aspiră să se ridice în rang, spre zonele 
apropiate de Dumnezeu. întreaga sa activitate este închinată acestui scop 
divin. Există, desigur, şi excepţii, dar nu vom discuta aici despre ele. 

Nu putem separa Spiritul şi Perispiritul decât în scop didactic. în 
realitate, Spiritele se înfăţişează oricui prin personalitatea lor dată, în 
primul rând, de Perispirit, care reflectă cât au lucrat ele pentru propria 
evoluţie, cât sunt de tinere, ce trăsături specifice au etc. Un Spirit înalt 
prezintă un Perispirit diafan, aproape invizibil altor spirite. 

LANŢUL PSIHO-SPIRITUAL FIZIC 


în calitate de fiinţe pământene, cel mai mult ne interesează Mintea 
Fizică şi de aceea vom analiza mai detaliat influenţele la care aceasta este 
supusă. 

Mintea Fizică este ultima verigă a lanţului psiho-spiritual, prezentat 
în figura nr.4. Sunt simbolizate cele 5 instanţe pomenite deja (Spiritul, 
Perispiritul, Ego-ul, Conştiinţa, Mintea), la care am adăugat încă o verigă 
importantă specifică doar Minţii Fizice şi anume Pre-conştiinţa. Pre- 
conştiinţa este stratul superior al Minţii Fizice, care intră în contact cu 
Conştiinţa, fiind un tampon necesar între cele două. 

între fiecare dintre componentele alăturate există un flux de 
informare (de jos în sus) şi unul de comandă şi control (de sus în jos). în 
figura 4 am reprezentat fluxul descendent al deciziilor din aproape în 
aproape, de la Spirit până la Mintea Fizică. 



Spirit (Atman) 
(Sine Superior) 


Ego (Aham) 


Conştiinţă 

Pre-conştiinţă 

(subconştient) 

Minte fizică 
(inconştient) 


Subsistem 

Spiritual 


Subsistem 

Psiho/mental 


Verigile lanţului psiho-spiritual 
şi fluxul decizional (ramura fizică) 


Fig.4 Verigile lanţului psiho-spiritual şi fluxul decizional pe ramura fizică 

aS.P.S.U. 


PRE-CONŞTIINŢA 


Pre-conştiinţa „protejează Conştiinţa de impulsurile necontenite pe care 
agresivitatea Minţii i le trimite”. (Maestrul Yogananda, despre spirit, 
conştiinţă, minte, mesaje preluate de mediumul Nina Petre şi publicate în 
volumul SPIRITISMUL, METODĂ MODERNĂ DE IVNESTIGAJIE) 

Putem înţelege că Pre-conştiinţa uşurează munca Conştiinţei prin 
programe, subrutine ce reproduc deciziile anterioare ale celei din urmă. 
Pre-conştiinţa este elevul silitor ce „absoarbe” toate lecţiile oferite de 
profesorul Conştiinţă. Este clona psiho-mentală a organului spiritual. 

Pre-conştiinţa constă deci din prejudecăţi, obiceiuri de gândire, 
atitudini schematice, decizii standard. Diferenţa fundamentală este că 
deciziile Conştiinţei provin de la Spirit şi pot fi creative, nerepetitive, 
necesare în situaţiile critice sau inedite. Conştiinţa are liber-arbitru, pe 
când Pre-conştiinţa este predeterminată. De cele mai multe ori, lăsăm 
Pre-conştiinţa să decidă, fiindu-ne mai comod aşa. 

MUNCA SPIRITUALĂ înseamnă, printre altele, să ne angrenăm mai 
des libertatea Conştiinţei. Aceasta înseamnă să DECIDEM cu luciditate şi 
discernământ, să fim mai ATENŢI la realitatea înconjurătoare („trăind în 
ACUM”, cum spune maestrul Eckhart Toile). 

Şi la nivelul Minţii Fizice de bază există numeroase programe 
rezultate din antrenament, dar ele sunt aplicate în schemele de acţiune, 
abilităţile psiho-motrice (de exemplu, cântatul la un instrument, 
vorbirea), ca să nu mai vorbim de automatismul funcţiilor vitale. 

în psihologie se folosesc deseori noţiunile de subconştient şi 
inconştient. Subconştientul colaborează câteodată cu conştientul, în timp 
ce inconştientul rămâne ascuns. De dragul convenţiei, stabilim că 
subconştientul ar fi Pre-conştiinţa, iar restul activităţilor Minţii Fizice, 
inconştientul. 

Uneori se bagă în sacul influenţelor sub-/inconştiente, la grămadă, 
chiar şi cele care provin din straturile superioare ale minţii, deci 
supraconştiente (Mintea Astrală, Mintea Mentală, Spiritul). Nu este uşor 
să discernem influenţele exercitate asupra psihicului, nici măcar când vin 
din exterior, darămite cele interne. Sperăm că schema S.P.S.U. aduce mai 
multă lumină în acest domeniu delicat. 

LIMITELE CONŞTIINŢEI-PÂLNIE 

Cercetările de psihologie experimentală au demonstrat că oamenii 
au o capacitate limitată de conştientizare simultană. Practic, în câmpul 
atenţiei nu putem păstra în acelaşi timp decât cel mult 7 ± 2 elemente. 
Gândim secvenţial, un gând după altul. Nu ne putem focaliza decât la un 
singur obiect o dată, eventual păstrând o conştiinţă periferică a câtorva 
elemente colaterale. 

Apare aici o problemă, căci Mintea Fizică livrează o mare cantitate 
de informaţii, dar Conştiinţa nu face faţă la acest influx de date, multe 
inutile pentru ea. Pentru a rezolva această problemă la joncţiunea dintre 
Mintea pământeană şi Spiritul celest, inteligenţa naturii a inventat o 
structură suplimentară cu rol de tampon sau filtru. Cum spuneam, 
aceasta este Pre-conştiinţa. 

în tot S.P.S.U., inclusiv în Mintea Fizică, informaţiile circulă cu 
viteze incredibile, dar în dreptul Conştiinţei apare un nod de trafic, o 
gâtuire. Pare inexplicabil. în desenele mele, Conştiinţa este reprezentată 
printr-un triunghi. Forma sa sugerează o pâlnie unde se înghesuie 
informaţiile în drumul lor spre Spirit (vezi figura 4). Dacă Conştiinţa 
provine din Perispirit, fiind de o fineţe remarcabilă, ea ar trebui să 
permită o viteză de transfer al informaţiilor extrem de mare. Oare cum s- 
a ajuns ca un „computer superperformant”, cum este Conştiinţa, să 
funcţioneze ca un hârb? 

De vină sunt energiile foarte dense vehiculate şi generate de Mintea 
Fizică. Ele acţionează ca o frână asupra structurilor extrem de fine ale 
Conştiinţei şi Ego-ului, intrate sub influenţa lor. Prin contrast, în dreptul 
Conştiinţelor Minţii Astrale şi Minţii Mentale (minţi foarte rafinate) nu 
apare această limitare a vitezei de procesare a informaţiilor şi nu este 
nevoie de pre-conştiinţe (vezi figura 3). 

MINTEA DENSĂ 


Prin însăşi structura sa materială, grosieră, Mintea Fizică bruiază 
informaţiile psihice, care sunt de mare fineţe. Pe măsură ce ea se 
dezvoltă, se impurifică „natural”. Copiii sunt mult mai permeabili la 
informaţiile din lumea subtilă, cam toţi sunt „paranormali” la vârste 
fragede. Pe măsură ce se maturizează, mintea lor devine mai compactă, 
mai densă, mai impermeabilă la influenţele subtile. E drama omenirii 
actuale. 

Pe planeta noastră, oamenii sunt încorsetaţi de nenumărate limite. 
Este o lume imperfectă, cu multe defecte, iar oamenii nu doar că se 
supun acestor condiţii externe, dar şi contribuie activ la autolimitarea 
mentală. Poluarea de toate tipurile perturbă buna funcţionare a 
creierului. Câmpurile electromagnetice omniprezente o fac. Aerul impur 
blochează oxigenarea suficientă a neuronilor, iar noxele chimice pătrund 
în sânge. Gălăgia, zgomotele contribuie şi ele la lipsa de concentrare. 
Lista poate continua cu multe alte neajunsuri ale civilizaţiei actuale. 

Un motiv particular care duce la opacizarea Minţii Fizice este 
„păcatul”. Atitudinile şi comportamentele ce atârnă ca „perverse” în 
cântarul moralei cosmice sunt însoţite de idei-energii greoaie, 
dizarmonioase (aşa le apar clarvăzătorilor). Mare parte din preceptele 
morale nu sunt doar convenţii sociale, ci au o valoare obiectivă în lumea 
spiritelor. Calitatea gândurilor dă calitatea minţii. De aceea spunea Isus 
„să nu păcătuim nici măcar cu gândul ”. Acesta rămâne un ideal 
spiritual dificil de atins în mijlocul unei societăţi corupte şi agresive. 

EGO-UL POZITIV ŞI EGO-UL NEGATIV 

Densitatea energiilor Minţii Fizice afectează nu numai Conştiinţa, ci 
şi etajul superior, al Ego-ului (Aham), care este legătura sufletului cu 
Perispiritul (vezi figura 3). Când se întâmplă asta, Spiritul nu mai este 
bine informat şi fie nu ia deciziile corecte, fie nu mai trimite deloc 
comenzi. 

Limbajul modern i-a conferit Ego-ului un statut negativ. „Egoismul” 
este un defect unanim recunoscut, care găzduieşte şi altele (orgoliul, 
furia, invidia etc.). Se impun aici nişte clarificări. 

Structura numită Aham (adică EU sau Ego) conferă simţul 
identităţii individuale, deci are un rol necesar. Funcţia sa este 
eminamente pozitivă. Transmite Conştiinţei sentimentul unei identităţi 
proprii, în numele căreia omul trăieşte şi acţionează. Lipsa ego-ului 
sănătos este echivalată în psihologie cu tulburarea psihică. 

însăşi Şinele Superior este sinonim cu Ego-ul Superior, un Eu 
pur, pozitiv. Ego-ul provine din Perispirit, este obligatoriu pentru toate 
fiinţele din Univers, încarnate sau nu. Doar la nivelul suprem al 
Spiritului (Atman) se poate vorbi de o lipsă a graniţelor individuale. 

în schimb, atunci când canalul informaţional numit „Ego” este 
perturbat de câmpul mental fizic, se produce adevărata dramă umană. 
Influenţele spirituale fiind blocate, Mintea Fizică rămâne pradă altor 
influenţe nefaste. Deciziile importante nu mai vin de la un Centru 
înţelept, ci sunt aleatorii şi incoerente. Aceste influenţe nestăpânite 
alcătuiesc o „falsă personalitate”, un fals Ego. în realitate, sunt o 
multitudine de Eu-ri, de persoane interioare ce intră în acţiune, cum 
spune Samael Aun Weor. în limbajul curent, când spunem „Ego” ne 
referim la falsul Ego. Ego-ul negativ apare când pierdem controlul 
stărilor inferioare, pe care numai Spiritul l-ar putea exercita. 

«Ego-ul a fost definit ca Şinele, conceput ca substanţă spirituală, peste 
care este suprapusă experienţa (n.n. - fizică). Organismul - creat înainte ca 
spiritul să sosească - este cel cu care spiritul trebuie să se unească în 
pântecele mamei. într-un sens, există două ego-uri ce funcţionează aici (n.n. - 
al spiritului şi al trupului)». 

«Spiritul şi creierul unui nou-născut par a-şi începe colaborarea ca două 
entităţi separate. Unii oameni se simt deranjaţi când le spun că, deşi spiritul 
nemuritor continuă să trăiască, personalitatea vremelnică a corpului moare.» 
(Michael Newton, „Destinul sufletelor”, pag.413) 

COMENTARIU: Michael Newton ne împărtăşeşte ideea că omul are 
atât un caracter nemuritor (spiritul), cât şi o personalitate vremelnică 
(mintea conştientă). Am observat şi noi că persoanele educate de unele 
doctrine spirituale să se identifice cu Spiritul lor Divin acceptă cu greu 
această schimbare de paradigmă, în care „micul eu” este o anexă a 
Spiritului şi nicidecum un mic Dumnezeu. Desigur, orice credinţă are 
avantajele şi dezavantajele ei. Noi nu milităm aici pro sau contra 
vreuneia, ci pentru ŞTIINŢA spirituală. Credinţa se bazează pe emoţie. 
Emoţia este foarte utilă, ea urneşte omul inert, dar numai cunoaşterea îi 
poate da direcţia corectă şi îl fereşte de deviaţii. 

NOTĂ: Principiului ierarhiei sistemelor vibraţionale se aplică şi 
Conştiinţei relativ la Ego (sau simţul identităţii). în scrierile mele 
anterioare menţionam că ies în evidenţă trei atribute fundamentale ale 
Conştiinţei: Atenţia, Voinţa şi Identitatea (Eu- 1 ). Specific acum că 
simţul Eu-lui vine de mai sus, ca un sentiment constant sau gând obsesiv. 
Deşi nu-i aparţine, Conştiinţa consideră ego-ul ca pe un bun constitutiv 
propriu. Aşa se întâmplă cu toate componentele intermediare ale lanţului 
psihic: influenţele superioare nu sunt detectate ca atare, ci asimilate ca şi 
cum ar fi proprii. 

ANTAGONISMELE MINŢII FIZICE 

Spiritul are un liber-arbitru absolut. Voinţa sa este independentă. 

Dar şi fiecare din cele trei Minţi este relativ autonomă. Minţile 
superioare subtile au misiunea ajutorării Minţii fizice. Ea coordonează 
corpul de carne, este centrul lui de comandă, ultima verigă a sistemului 
psihic înainte de produsul final, care este comportamentul uman. Din 
cauza influenţelor grosiere ale trupului, Mintea Fizică este cea mai puţin 
liberă şi cea mai supusă controverselor. 

Asupra Minţii fizice acţionează mai multe influenţe negative, cum 
sunt: neputinţele corpului şi creierului, agresiunile mediului natural şi 

social, experienţele nefaste de viaţă, emisiile subtile malefice etc. Ele pot 
fi contracarate numai prin controlul normal şi benefic din partea Minţilor 
superioare şi Spiritului (vezi figura 5). 


corpului, 

aqresiuci exterre. 
experi«rţ> r«fast«, 
emisii malefice 


Minte astrală 

+ 


1 


Minte 

Fizică 


I 


+ 


Spirit 


Comportam 


Fig. 5 Influenţele benefice şi malefice asupra comportamentului uman 


Pentru aceasta, canalele informaţionale ale S.P.S.U. trebuie să fie 
curate, deschise. Numai o viaţă curată, morală, nobilă, înţeleaptă le poate 
întreţine puritatea. O rafinare mentală exemplară poate fi atinsă printr-o 
practică spirituală sănătoasă şi perseverentă. Din cauza solicitărilor 
antagonice la care sunt supuşi, comportamentul oamenilor este, în 
general, inconstant, capricios, uneori demonic, alteori angelic. Puţini au 
un caracter ferm şi orientat benefic în orice situaţie, oricât de grea ar fi 
ea. 


CORP 


kvw 


EU 



Animaţie: Omul este influenţat de corp, dar şi de spirit 


AMNEZIA " SPIRITUL UI 


Veţi găsi prin multe cărţi răspândită ideea că Spiritul (deseori, 
impropriu numit „suflet”) este cuprins de AMNEZIE atunci când se 
încarnează. Astfel se explică pierderea memoriei sale cosmice şi greşelile 
copilăreşti pe care le face. în acel model, sufletul sau personalitatea 
umană se confundă cu Spiritul. 

Desigur, nu putem fi de acord cu el. Este chiar umilitor să credem că 
Scânteia Divină uită cine este, şi când? în cel mai greu moment al său: 
închis intr-un corp material! Nu, Spiritul nu uită nicio clipă cine este cu 
adevărat, căci ar fi ca o condamnare la neputinţă. Spiritul are rolul 
principal de a conduce fiinţa umană către Lumină, or dacă El nu o mai 
vede, cum ar mai putea să-şi îndeplinească misiunea?! Să ne bazăm 
numai pe îngerii păzitori ar fi riscant, căci pot oricând apare în jur şi 
Demonii cu forţe opuse comparabile. Chiar şi spiritele-ghizi acţionează 
doar ocazional. Principala muncă de călăuzire a omului o face Spiritul 
încarnat. Apoi, esoteriştii ştiu foarte bine că Spiritul pleacă în fiecare 
noapte în lumea spiritelor (prin dedublarea astrală), unde şi-ar putea 
aminti imediat cine este şi ce are de făcut pe Pământ, în caz că ar fi uitat! 

Dacă însă admitem că sufletul sau personalitatea umană este diferită 
de Spiritul încarnat, înţelegem, de exemplu, că sufletul nu are 
amintiri din alte vieţi din simplul motiv că nu sunt ale sale, nu din 
cauza vreunei „amnezii”. Sufletul se clădeşte de la zero (ca minte plus 
memorie umană) peste care se suprapune controlul Spiritului (prin 
Conştiinţă). 

Din surse revelate, s-a aflat că procesul de încarnare este progresiv 
(fuziunea dintre Spirit şi trup), continuând până când copilul împlineşte 
6 sau 7 ani. Aşa s-ar explica faptul că copiii sunt mult mai permeabili la 
informaţiile din lumea subtilă, au amintiri spontante ale vieţii anterioare, 
intuiţie, clarviziune şi alte abilităţi „paranormale” la vârste fragede. în 
acelaşi timp, pe măsură ce intră mai adânc în corpul copilului, Spiritul ar 
deveni tot mai amnezic, mai „normal”. 

Aici apare un paradox. De ce copilul mic, dacă e „rupt” de Spirit, e 
totuşi mai spiritual decât adultul? Soluţia acestei dileme se găseşte în 
schema S.P.S.U., rezumată în figura 5. E de ajuns să luăm în consideraţie 
doar cele trei elemente: Mintea Fizică, Mintea Astrală şi Spiritul. 

La copiii foarte mici, comunicarea dintre Mintea Astrală şi Mintea 
Fizică este foarte bună, în schimb acţiunea Spiritului este mai diluată 
(vezi figura nr.6). Până la 3 ani, copiii vorbesc despre ei înşişi ca despre o 
altă persoană, deoarece Conştiinţa de sine este mai redusă. Abilităţile 
paranormale ar fi o manifestare directă a Minţii Astrale, nu a Spiritului. 

Acest lucru rămâne valabil pentru oricine. Există mari realizaţi 
spirituali care nu au puteri paranormale, dar sunt în comuniune cu 
Şinele lor superior. După cum există şi paranormali cu un nivel redus de 
spiritualitate. 

Fig.6 Comunicarea psiho-spirituală la copiii foarte mici 

După vârsta de 6-7 ani, lucrurile se inversează. Comunicarea dintre 
Mintea Fizică şi Mintea Astrală începe să sufere, probabil din cauza 
densificării Minţii Fizice, cum spuneam mai devreme. în acelaşi timp - 
parcă pentru a compensa acest deficit -, Spiritul „intră” mai adânc în 
corp, adică sporeşte controlul conştient asupra corpului (ego-ul se 
maturizează). 


r 



Minte 

Astrală 

L 

J 


Minte 

Fizică 



SPIRIT 

încarnat 


Fig. 7 Comunicarea psiho-spirituală la copiii mai mari 

Aşadar, mintea copilului este pură la început, foarte aproape de 
vibraţia astrală. Pe măsură ce capătă experienţe terestre, mintea se 
densifică, ceea ce o face mai opacă la comunicarea cu astralul. în paralel, 
Spiritul îşi amplifică influenţa asupra Minţii Fizice (cu ajutorul 
Conştiinţei), copilul devenind mai conştient de sine şi de lume. 

Ideal, un om matur poate avea şi el o bună comunicare cu astralul, 
deci abilităţi paranormale. Totuşi, în realitate, numai unii reuşesc acest 
lucru, din cauza configuraţiei speciale a creierului şi Minţii Fizice. Este 

grav însă dacă aceste persoane speciale nu deţin şi un autocontrol 
spiritual care să-i apere de excese şi ispite. în general, cei mai mulţi 
oameni nu reuşesc să-şi păstreze buna legătură cu propriul Spirit la un 
nivel suficient ca să evite greşelile şi păcatele omeneşti. 


HIPNOZA - 

STARE MODIFICATĂ DE CONŞTIINŢĂ 

TRANSA COTIDIANĂ 

Din figurile 3, 5, 6, 7 observăm că Spiritul controlează Mintea 
Fizică pe două căi, redundant: direct, prin Conştiinţă, şi indirect, prin 
Mintea Astrală. 

Mintea Astrală este mult mai receptivă decât Mintea Fizică la 
indicaţiile Spiritului, fiind mai rafinată şi mai liberă. Iar Mintea Mentală, 
care ne oferă inspiraţii sublime, este aproape la unison cu Spiritul (de 
aceea am desenat-o în figura 3 ca un cerc, la fel ca pe Spirit). 

în orice proiect ingineresc, REDUNDANŢA este o măsură de 
siguranţă. Cu atât mai mult în acest design inteligent al naturii, care este 
complexul S.P.S.U. Aici, pericolul ar fi ca Spiritul să piardă complet 
controlul asupra Minţii Fizice. Ar fi o tragedie. 

Oare chiar este posibil ca Spiritul nostru să piardă contactul cu 

noi? 

Ei bine, da. Se întâmplă mai des decât credem, fiecăruia dintre noi. 
Este starea de transă cotidiană, în care intrăm din când în când cu ochii 
deschişi şi fără niciun avertisment. Dar asta nu e încă o tragedie, ci doar o 
decuplare parţială şi temporară. 

Să luăm experimentul următor. Un subiect este pus în faţa unui 
ecran mare, pe care se succed foarte rapid o mulţime de imagini fără 
legătură între ele, care îi suprasolicită atenţia (ca în sălile unde se ascultă 
muzică electronică repetitivă şi ritmată, cu jocuri de lumini 
stroboscopice). După cel mult 30 secunde, efectul hipnotic este deja 
realizat. Ce s-a întâmplat? Fiindu-i depăşită capacitatea de procesare a 
informaţiilor vizuale, Conştiinţa este bulversată şi, practic, se 
decuplează temporar de Mintea Fizică. în psihologie se numeşte 
„disocierea dintre conştient şi subconştient”, care este considerat 
a fi mecanismul psihic al transei hipnotice. 


RĂZVAN-ALEXANDRU PETRE - Eseuri pe teme spirituale 2017 


pag. 21 




în viaţa cotidiană apar multe prilejuri de a intra într-o asemenea 
stare cvasi-hipnotică. De exemplu, conducând zeci de kilometri la volan 
pe o autostradă monotonă, Conştiinţa se plictiseşte inevitabil şi se 
decuplează. Atunci, conducem pe „pilot-automat”, cu mintea rătăcind 
printre gândurile noastre. 

Un alt exemplu este transa la care ne predispune privitul pasiv la 
televizor. Ecranul colorat cu imagini mişcătoare ne fascinează mintea şi 
ne face mai uşor sugestibili la conţinutul prezentat acolo. Aţi observat ce 
şoc simţim când cineva ne opreşte televizorul pe neaşteptate? Nu e vorba 
că ne interesa foarte tare ce se petrecea pe ecran, ci că am fost scoşi 
brutal din acea transă semi-adormită. 

Deci atât activităţile ce necesită atenţie excesivă, cât şi cele stereotipe 
prelungite pot provoca decuplarea Conştiinţei. Ajută la aceasta şi 
sentimentul de siguranţă, că nu suntem în primejdie. 

PSEUDO-CONŞTIINŢA DIN HIPNOZĂ 

Deşi fenomenul hipnozei este cunoscut şi aplicat de mii de ani, 
lămuririle ştiinţifice încă întârzie. înşişi hipnotiştii nu încetează să fie 
uimiţi de comportamentul straniu al creierului uman. Să aducem mai 
multă lumină asupra acestui mister! 

Am pomenit mai devreme despre Pre-conştiinţă, acea structură 
mentală care ia decizii mecanic, non-creativ, în locul Conştiinţei. Pre- 
conştiinţa acţionează permanent, dar Conştiinţa o supraveghează şi poate 
oricând să intervină ca să schimbe comenzile „pilotului-automat”. Aşa se 
întâmplă în starea de conştiinţă normală, starea de veghe. 

în starea de transă hipnotică, Conştiinţa se decuplează de Pre- 
conştiinţă, care rămâne singură la pupitrul de comandă al Minţii Fizice. 
Este o aşa-zisă „stare de conştiinţă modificată”. Toate deciziile sunt luate 
acum de cea pe care o putem numi şi „Pseudo-conştiinţa” (sau 
subconştientul), o denumire mai potrivită noului rol. 

Şi acum, vă propun o recreaţie de io minute. Ne mutăm pe YouTube, 
copii! Consideraţi acest divertisment drept un exemplu didactic 
despre hipnoză. 

Hipnoză cu umor, la iUmor 


Hipnoza serioasă ne poate şi binedispune. O face Andrei Voicu 
manipulând pe scenă emoţiile unor voluntari. Nimeni nu crede că ar fi un 
zombi, că emoţile şi gândurile i-ar fi dictate. Nici vedetele de pe scenă nu 

credeau. Să ne amuzăm pe seama celor hipnotizaţi în acest spectacol! 
Râsul e liber. 

Apoi să ne gândim că noi suntem ca ei, în viaţa de zi cu zi, câteodată 
spunând ce nu gândim sau făcând ce nu dorim, neputându-ne împotrivi 
păpuşarilor ascunşi. Poate că imităm trăirile celor din jur, poate că 
adunăm undele psihice produse de alţii, poate că repetăm scheme 
emoţionale din alte încarnări, poate că un loc sau o fiinţă ne transmit o 
anume energie. Deci, suntem liberi?... Merităm să ne amuzăm mai des de 
pretinsa noastră „libertate”, aşa cum o facem aici pe seama celor 
hipnotizaţi. 

Video 1: Alina Eremia acceptă cererea în căsătorie a lui Mihai Bendeac 1 

Video 2: Alina Eremia şi Andreea Antonescu, rivale, îndrăgostite de 
Dorian Popa 2 

Video 3: Florin Ristei se face luntre şi punte cataleptică 3 

Nu cred că există o autoprezentare mai elocventă a Pseudo- 
conştiinţei decât în hipnoza de spectacol, când omul este complet treaz 
(cel puţin, aşa pare). Deşi se comportă normal, totuşi, îi lipseşte deplina 
conştienţă, adică contactul cu Spiritul. Persoanele hipnotizate pe scenă 
sunt nişte „zombi”: ochii privesc ceva mai ficşi, lipseşte acea energie şi 
lumină inefabilă din privire. în rest, omul e normal, vorbeşte, merge, 
gândeşte, acţionează. Este somnambul. 

Cum se văd lucrurile din perspectiva unui participant la spectacol? 
Desigur, fiecare om este unic. Unul povesteşte ulterior că vedea tot ce se 
întâmpla, dar nu putea să intervină. în acest caz, transa nu reuşise 
complet, ci doar îi paralizase Voinţa. Atenţia continua să funcţioneze. Era 
o transă parţială, uşoară. 

Majoritatea din cei aleşi să urce pe scenă nu îşi amintesc nimic. La 
ei, atât Voinţa conştientă, cât şi Atenţia conştientă au fost decuplate. Abia 
la comanda hipnotistului pot reveni la normal, adică să refacă joncţiunea 
conştientă cu Mintea. Contează, desigur, şi sugestiile post-hipnotice de 
reamintire sau uitare. 

în hipnoza clinică, scopurile sunt pur terapeutice. Având mult timp 
la dispoziţie (ore întregi), clientului i se induce o stare de relaxare 
mulţumită căreia, într-un moment de „plictis”, apare şi disocierea 
dintre conştient şi subconştient. Hipnoterapistul poartă un dialog 


1 https://www.youtube.com/watch?v=QZige_wzKws 

2 https://www.youtube.com/watch?v=18ujmNjr8rI 

3 https://www.youtube.com/watch?v=HQ7l2loogbo 

interesant cu Pseudo-conştiinţa şi îi implementează programe noi 
(sugestii pozitive, terapeutice) în locul Decidentului conştient. 

Experimentele profesorului Hilgard au demonstrat că, deşi 
Conştiinţa lipseşte în starea hipnotică, există întotdeauna prezent acolo 
un supervizor, numit „OBSERVATORUL ASCUNS”, care e gata să 
intervină în situaţii critice de primejduire a sănătăţii sau siguranţei 
corporale. în schema S.P.S.U., o putem recunoaşte ca fiind Mintea 
Astrală. Ea vede şi înţelege absolut totul, fără vreun filtru al Pseudo- 
Conştiinţei. Joacă şi un rol activ, ajutând la localizarea amintirilor cerute 
de hipnotizator. Dacă vrea, ne poate da şi semne de viaţă. 

Spuneam la începutul subcapitolului anterior că ar fi o tragedie dacă 
Spiritul ar pierde complet controlul. Deşi, în starea de transă (de 
conştiinţă modificată), Spiritul pierde una din pârghiile de control, 
cealaltă pârghie rămâne în funcţiune şi gata de intervenţie. Acesta e rolul 
important al REDUNDANŢEI controlului spiritual, de care aminteam 
mai devreme. 

Mecanismul hipnozei este sintetizat în figura 8. 

Fig.8 Mecanismul hipnozei 


PUTEREA HIPNOTIZATORULUI 


Când Conştiinţa se decuplează, în minte intră în funcţiune un fel de 
cod roşu de alertă, care face ca Pseudo-Conştiinţa să devină 
hipervigilentă, foarte atentă. Savanţii au descoperit că o parte din creier 

(probabil cea legată de Pseudo-Conştiinţă) este foarte activă, în timp ce 
restul îşi diminuează activitatea (probabil cea care era în legătură cu 
Conştiinţa). 

Hipnoza are succes când este aplicată în dependenţele psihice, în 
schimbările de atitudine dorite, dar ce nu pot fi obţinute în mod 
conştient. Se spune că pacienţii au „voinţa slabă” şi apelează la „miracolul 
hipnozei”. Este clar că multe s-ar putea rezolva cu o Voinţă mai 
puternică. Din câte am menţionat deja, Voinţa este actul exercitat de 
Conştiinţă asupra Pre-Conştiinţei, care îl transmite mai departe ca şi cum 
ar fi ideea sa. Totuşi, e nevoie şi din partea Pre-Conştiinţei de 
receptivitate. La limită, ne putem imagina că, în lipsa unei Voinţe 
puternice, ar fi suficientă o Atenţie mai mare din partea Pre-Conştiinţei 
pentru a obţine acelaşi rezultat. Ei bine, se pare că în starea de 
hipnoză apare această Atenţie sporită a Pseudo-Conştiinţei, 
care face posibile miracolele. Singura problemă este că, de data aceasta, 
comenzile vin din partea hipnotizatorului, deci o altă persoană, care 
trebuie să fie de maximă încredere. 

într-adevăr, Pseudo-Conştiinţa are încredere oarbă în comenzile 
hipnotizatorului. De ce? Este moştenirea lăsată de Conştiinţă, înainte de 
a „pleca”. Omul care vine la cabinetul de hipnoză are un interes 
terapeutic sau de auto-cunoaştere. Omul care se lasă hipnotizat pe scenă 
o face de dragul distracţiei şi din curiozitate. în ambele cazuri, subiectul 
are o încredere totală în cel ce conduce hipnoza şi un sentiment deplin de 
siguranţă. Această încredere se transmite automat şi Pre-Conştiinţei, ca 
ultimul mesaj de la Conştiinţa-mamă. 

Dacă omul ar intra spontan în transă, dar nu ar avea încredere în 
persoana de lângă el, atunci nu ar răspunde oricăror comenzi venite de la 
aceasta. De exemplu, în fenomenul numit „vorbit în somn”, putem 
dialoga cu persoana adormită, dar nu putem obţine date confidenţiale de 
la ea dacă nu ne consideră om de încredere încă din starea de veghe. 

Mai mult, hipnotistul poate transfera încrederea totală cu care este 
învestit într-o terţă persoană oarecare prezentă la spectacol. El îi cere 
subiectului hipnotizat să respecte „orbeşte” ordinele acelei persoane din 
public, iar lucrul acesta chiar se întâmplă în show-urile de hipnoză. 

MEMORIA DUPĂ HIPNOZĂ 


Sugestiile post-hipnotice (date de hipnotizator înainte de ieşirea din 
transă) decid dacă un anumit conţinut relevat prin hipnoză va deveni 
conştient sau va rămâne inconştient după trezirea clientului. 

Să considerăm că fiecare palier psihic are propria sa memorie. 
Putem, la fel de bine, considera că există o unică Memorie, cu diferite 
drepturi de acces ale fiecărei componente psihice. Sau o combinaţie între 
aceste două variante. 

Sesiunea hipnotică va fi înregistrată integral în memoria Pseudo- 
Conştiinţei. Dar la sugestia post-hipnotică corespunzătoare, o parte sau 
tot episodul poate fi ascuns de vederea Conştiinţei, după trezire. Dacă, 
dimpotrivă, sugestia este de memorare totală, la ieşirea din transă, 
Conştiinţa se recuplează la Pre-Conştiinţă cu drept de acces la toată 
memoria sesiunii abia încheiate. Acelaşi lucru se poate petrece natural şi 
în lipsa unei sugestii post-hipnotice, dar cu mari variaţii de la caz la caz. 

Revenirea Conştiinţei are două faze, succedate rapid: 1) 
Recuplarea la Pre-conştiinţă şi 2) Recuplarea la memoria Pre-conştiinţei. 
Uneori, faza a doua nu reuşeşte, ceea ce se traduce prin lipsa amintirilor. 

„MEMORIA este un accesoriu al minţii, necesar pentru înmagazinarea 
datelor culese din planul fizic. Ea este un strat de materie astrală adăpostită în 
creierul uman, vecină cu conştiinţa, dar izolată de spirit.” (Maestrul 
Yogananda, despre spirit, conştiinţă, minte, mesaje preluate de mediumul 
Nina Petre, publicate în volumul SPIRITISMUL, METODĂ MODERNĂ DE 
INVESTIGAŢIE) 

Putem să împărţim empiric memoria în două mari categorii: 

1) Memoria dinamică, activă, implicată în dobândirea de abilităţi. De 
pildă, dansul, scrisul, cântatul la un instrument etc. Toate abilităţile 
(inclusiv anumite obiceiuri emoţionale sau de judecată) sunt scheme 
repetate de multe ori. Practic, aceasta nu este o memorie propriu-zisă, ci 
elaborări mentale. 

Savanţii consideră că prin repetare se îngroaşă anumite trasee 
neuronale, precum şi ordinea activării anumitor neuroni. Mintea Fizică 
este o mare colecţie de programe/scheme. 

Managerierea noului, creativitatea sunt funcţii superioare ce devin 
posibile numai cu ajutorul Minţilor superioare şi a Spiritului. 

2) Memoria statică, receptivă, care înregistrează evenimentele pe 
măsură ce se desfăşoară. în psihologie i se spune „memorie episodică” şi 
găzduieşte amintirile propriu-zise. 

Se cunoaşte faptul că Mintea fizică organizează selectiv amintirile în 
trei tipuri: memorie de scurtă durată (cel mult minute), de medie durată 
(o zi) şi de lungă durată. Memoria de lungă durată se suplimentează pe 
timpul somnului cu informaţiile dobândite în ziua ce tocmai s-a 
încheiat, preluate şi selecţionate din memoria de medie durată. S-a 
constatat că uneori Mintea Fizică alterează înregistrarea, introducând 
propriile sugestii perceptive sau emoţionale, fiind deci un proces 
interpretativ, nu unul fotografic. Aceste amintiri pot fi accesate de 
Conştiinţă. 

Psihologia consideră că inconştientul deţine o memorie totală, 
fotografică, care însă nu poate fi accesată conştient. Prin hipnoză, această 
bază de date devine permeabilă la interogaţiile hipnoterapeutului. 

Este discutabil dacă Mintea Fizică deţine intr-adevăr o asemenea 
memorie formidabilă, căci are o capacitate limitată de stocare, probabil, 
din cauza densităţii sale. în schimb, datorită materiei subtile din care e 
alcătuită, memoria Minţii Astrale este nelimitată şi poate reţine orice 
detaliu cu mare precizie. Poate că despre ea este vorba când spunem 
„ inconştientul ”. (Dr. Michael Newton sugerează chiar că memoria de 
lungă durată ar putea fi găzduită în spaţiul de stocare nelimitat al 
memoriei astrale - numită de el „veşnică”.) 

Mă gândesc aici şi la hipnoza regresivă, care accesează informaţii 
din vieţile anterioare sau dintre încarnări. Este clar că asemenea 
informaţii provin - pe ocolite - din memoria Spiritului (din Perispirit), 
livrate Minţii Astrale şi, mai departe, Pseudo-Conştiinţei. Subiectul 
hipnotizat profund dovedeşte adesea o înţelepciune mai mare decât în 
viaţa obişnuită. Prin el vorbeşte Inteligenţa superioară astrală, care se 
manifestă mai plenar decât în starea de veghe. 


ALTE STĂRI DE CONŞTIINŢĂ 
MODIFICATE 

CONŞTIINŢA STRĂINĂ 

în cele arătate mai sus am arătat că omul poate funcţiona relativ 
„bine” şi în stare de inconştienţă! în transa hipnotică, tot controlul îl 
deţine hipnotizatorul, secondat discret de Mintea Astrală. Dar este doar o 
stare temporară. Fiinţa este „umană” doar dacă manifestă Conştiinţă. 


RĂZVAN-ALEXANDRU PETRE - Eseuri pe teme spirituale 2017 


pag. 27 




Lucrul acesta îl intuim cu toţii, mai ales când, prin contrast, vedem 
înfioraţi o persoană cu tulburări psihice grave, depersonalizată. 

Şi mai înspăimântător este fenomenul încorporării de spirite 
(posedare). în acea stare, tot temporară, omul se schimbă radical, devine 
o altă persoană, la propriu. O Conştiinţă străină se cuplează la minte, 
transmiţând voinţa şi personalitatea unui alt Spirit decât cel original, 
care era proprietarul de drept al corpului. Va apare, desigur, o 
nepotrivire la contactul dintre vechea Pre-Conştiinţă şi noua Conştiinţă, 
precum şi o luptă între spirite, de alungare a intrusului, de unde şi un 
posibil comportament ambiguu, ambivalent. 


EXTAZUL 


Viaţa omului este o aventură a Conştiinţei. O aventură în aventură 
sunt stările modificate de conştiinţă. Ele ne prezintă alte realităţi decât 
cea materială. Unii hipnotişti vorbesc de zeci de niveluri de aprofundare 
a transei. Meditatorii avansaţi pot atinge zeci de stări distincte de 
conştiinţă. Explorarea câmpului Conştiinţei va fi, cu certitudine, o 
preocupare majoră a omenirii viitoare. 

Starea de extaz yoghin (samadhi) este o transă în care Conştiinţa 
percepe o altă realitate minunată, ca urmare a purificării Minţii Fizice 
până aproape de fineţea Minţii Astrale. Există şi relatări ale unor oameni 
fără preocupări spirituale care au fost „răpiţi în duh” ori s-au dedublat 
mai sus de nivelul astral, în lumea spiritelor pure. 

Tehnic vorbind, extazul este o dedublare de nivel înalt. Putem defini 
starea de extaz pe baza rezonanţei Conştiinţei cu etajele spirituale 
superioare din S.P.S.U. Astfel, putem atinge: 

- Nivelul Sinelui Superior (Sine Transpersonal, Perispirit, 
anandamayakosha), unde se trăieşte o stare de fericire nemaiîntâlnită în 
viaţa obişnuită. Fiinţa se simte înfrăţită cu toate fiinţele din lume, dar 
încă se păstrează conştiinţa individuală. 

- Nivelul Spiritului (Sine Divin, Atman), unde se poate trăi 
Conştiinţa cosmică, o expansiune până la marginea Universului, fără 
graniţe individuale. 

- Alte niveluri superioare, ca exemplificări ale Graţiei divine. 

„ŞINELE tău este o materie foarte apropiată de mine. Voi îi spuneţi 
„perispirit”, adică ambalajul fragil şi suprasensibil al spiritului. Numai cei foarte 
evoluaţi spiritual pot rezona automat cu spiritele lor. Majoritatea celor care au 
acces la viaţa spirituală reuşesc să se pună de acord cu perispiritul lor, 

producându-se o colaborare în anticamera perfecţiunii, acesta înseamnând 
enorm de mult. Cei care au acces la spiritul lor ating desăvârşirea în mod 
natural, plăcut, fără eforturi deosebite.” (Nina Petre: Spiritul meu mi s-a 
adresat, comunicare mediumnică cu propriul Spirit, publicată în cartea VIAŢĂ, 
MOARTE Şl DINCOLO DE MOARTE) 


DEDUBLAREA 


„Imediat ce omul adoarme, pleacă şi spiritul, luând cu el o parte din 
perispirit, adică protecţia sa astrală şi eterică. O parte din perispirit rămâne pe 
loc. Şi mintea rămâne pe loc, dar îşi trimite componenta eterică (mintea de 
rezervă) să însoţească spiritul, dacă el o cere. Conştiinţa rămâne în planul 
fizic, ea fiind monitorul de rezervă care preia comenzile de la spiritul aflat în 
deplasare şi le înmagazinează în creier, astfel ca mintea să le recepţioneze.” 
(Maestrul Yogananda, despre dedublare, mesaje telepatice publicate de 
Nina Petre în volumul SPIRITISMUL, METODĂ MODERNĂ DE 
INVESTIGAŢIE) 

La începutul articolului am convenit că Mintea Fizică nu ar fi altceva 
decât o „secreţie a creierului”, conform poziţiei ştiinţei oficiale. Totuşi, nu 
ar fi imposibil ca şi ea să aibă o natură pur energetică şi să se comporte în 
anumite condiţii ca o Minte subtilă - să se poată diviza şi părăsi corpul 
fizic. Dacă gândurile fizice se pot transmite la distanţă de la o Minte 
Fizică la alta, şi dacă acceptăm că mintea este o colecţie de gânduri, ar fi 
logic că şi o dublură a Minţii Fizice s-ar putea deplasa la distanţă de 
creier! în altă ordine de idei, dacă Mintea Astrală se dedublează firesc, şi 
ea face un corp comun cu Mintea Fizică, fiind ramuri ale aceluiaşi 
trunchi, de ce să nu aibă şi aceasta din urmă aceleaşi abilităţi înnăscute (e 
drept, poate ceva mai greu de declanşat)?! 

CONTINUITATEA CONŞTIINŢEI LA MOARTE 

Nu e greu să spunem că Mintea Fizică moare odată cu creierul. în 
schimb, este cert, Conştiinţa fizică nu dispare. Ea nici NU se retrage în 
Perispirit imediat şi nici NU rămâne suspendată în neant, ci se uneşte cu 
Conştiinţa astrală. Aşa se explică continuitatea Conştiinţei după 
moarte, atestată de milioane de mărturii. Această nouă „Conştiinţă- 
dublă” este însoţită de Mintea Astrală, care se va dezintegra mai târziu, 
după câteva săptămâni sau luni. Durează atât de mult, întrucât Mintea 
Astrală nu este la fel de dependentă ca creierul de aportul substanţelor 
materiale hrănitoare. Rezerva proprie de energie îi permite deci Minţii 

Astrale să supravieţuiască mai mult timp în afara corpului fizic. 
Fenomenul se repetă proporţional şi cu Mintea Mentală, iar intr-un final, 
„Conştiinţa-triplă” se retrage definitiv în Perispirit, locul de unde a 
provenit la începutul vieţii. Abia atunci devine Spiritul complet liber de 
condiţionările fostei vieţi pământeşti. 

Din cele de mai sus desprindem un alt argument la retorica de mai 
sus, despre decorporalizare: Dacă Conştiinţa fizică se poate reuni cu 
Conştiinţa astrală la moarte, ar putea-o face şi pe timpul vieţii, pentru a 
se dedubla odată cu Mintea Astrală. într-adevăr, este discutabil dacă 
Mintea fizică poate participa la dedublarea astrală, dar am putea admite 
că Conştiinţa Fizică se poate comporta mai liber (fiind alcătuită dintr-o 
substanţă mai rafinată, perispirituală). Aşa am putea explica de ce 
psihonauţii mărturisesc că, în proiecţia astrală, omul îşi păstrează vie 
conştiinţa şi amintirile vieţii fizice. Chiar şi după moarte, până intervine 
transformarea psihologică, conştiinţa sufletului ieşit din corp este foarte 
legată de fostul trup fizic. Vehiculul continuităţii ar fi deci unica 
Conştiinţă, cu amintirile ei fizice, astrale, mentale. 

Se ştie că Spiritul îşi poate aduce în actuala viaţă pământeană 
anumite abilităţi câştigate cu truda altor vieţi. Pot fi, de exemplu, abilităţi 
sportive ale corpului fizic. Evident, acest tip de abilităţi erau 
înmagazinate obligatoriu în Mintea fizică, nu în celelalte superioare, 
înseamnă că, la moarte, inclusiv o parte din aceasta este preluată în 
Perispirit. El se îmbogăţeşte după fiecare viaţă trăită pe Pământ cu părţi 
din cele trei Minţi, respectiv blocuri de memorie. Memorie atât statică, 
cât şi dinamică, adică amintiri şi abilităţi (automatisme psiho¬ 
somatice). Acesta este raţionamentul pentru care susţinem că inclusiv 
Mintea fizică se poate fragmenta şi deplasa dincolo de creier... 


LECTURĂ SUPLIMENTARĂ 

Interacţiunea dintre SPIRIT şi MINTEA FIZICĂ 


Sursa: Michael Newton, „Destinul sufletelor”, cap.9, subcapitolul 
„Colaborarea sufletelor cu noile trupuri”. 

Autorul denumeşte drept „suflet” ceea ce este Spiritul. Există o 
confuzie între termeni, provenind, probabil, din tradiţia creştină, 
puternică în America şi necorectată în spiritualitatea new-age. în citatele 
de mai jos, mi-am permis să înlocuiesc cuvântul „suflet” cu „spirit”, 
oferind astfel un plus de claritate textului, din punctul meu de vedere. 

[...] Unii dintre clienţii mei au spus ( n.n.~ spiritele lor au spus, sub hipnoză) 
că unele creiere cu care s-au unit păreau mai primitive decât altele. 

[...] în fetus începe, de fapt, colaborarea dintre spirit şi trup. 

Spiritul şi creierul unui nou-născut par a-şi începe colaborarea ca două 
entităţi separate, distincte, pentru a deveni ( n.n . - funcţional) o singură minte. 

Unii oameni se simt deranjaţi atunci când le spun că această idee a unei 
entităţi duble sau dualitatea trup-spirit înseamnă că, deşi caracterul nemuritor 
al spiritului continuă să trăiască, personalitatea vremelnică a corpului moare. 

Şi totuşi spiritul a fost cel care, în acord cu mintea unui trup, a creat o 
personalitate unică a unui singur Sine. 

[...] unele combinaţii trup-spirit funcţionează mai eficient decât altele. [...] 
Când colaborarea dintre spirit şi trup este încă incipientă, în fetusul corpului 
actual al unui client, aud multe afirmaţii (n.n. - de la spiritele clienţilor aflaţi sub 
hipnoză) despre cum sistemul circuitelor cerebrale al nou-născutului este bine 
acordat sau, dimpotrivă, puţin încurcat (n.n. - dereglat). 

[...] Unul dintre subiecţi mi-a spus deschis: „Când un spirit complex, foarte 
avansat se combină cu un creier care de-abia se târăşte, este ca şi cum ai 
înhăma un cal de curse alături de unul care a tras la plug”. 

[...] Un coeficient de inteligenţă ridicat nu este un indiciu că spiritul ar fi 
avansat. Pentru un spirit cu mai puţină experienţă, nu ridică probleme atât un 
coeficient de inteligenţă scăzut, cât o minte disonantă şi iraţională. 

[...] în întreaga mea carieră am avut numai de două ori de-a face cu 
spirite care au recunoscut că au cerut să fie înlocuite într-un fetus la care n-au 
reuşit cu nici un chip să se adapteze. în ambele cazuri, un alt spirit le-a luat 
locul înainte de luna a opta. 

[...] Caracterul nemuritor al spiritului este influenţat de toate 
caracteristicile şi temperamentul creierului corpului gazdă, fapt ce pune la 
încercare maturitatea spiritului. Am arătat că există spirite care sunt mai 
susceptibile decât altele în a cădea pradă influenţelor negative din viaţă. 

[...] Când un spirit se uneşte cu un nou-născut, pot fi aproape sigur că 
această colaborare se adresează atât defectelor spiritului, cât şi minţii trupului 
ce are nevoie de exact acest spirit. Planificatorii aleg pentru noi în aşa fel 
corpurile, încât să poată combina defectele caracterului nostru (n.n. - ale 
spiritului) cu anumite temperamente ale trupului gazdă, cu scopul de a crea 
un tip de personalitate sau altul. 

De la clienţii mei medici sau fiziologi am obţinut nişte scurte imagini 
anatomice ale spiritelor care intrau în creierul în formare al unui fetus. Un 
exemplu în acest sens este cazul 66. 

Cazul 66 

Dr. N: Aş vrea să ştiu dacă tranziţia iniţială în fetus este întotdeauna la fel 
pentru tine. 

S.: Nu, nu este. Chiar dacă aş putea vedea mintea copilului în detaliu, cu 
raze X, în timpul în care se face alegerea vieţii, tot n-aş avea garanţia că 
intrarea mea ar fi lipsită de asperităţi. 

Dr. N: Dă-mi cel mai recent exemplu în care ai avut o intrare dificilă. 

S.: Cu trei vieţi în urmă am intrat într-un creier foarte rigid, nereceptiv. Am 
simţit că prezenţa mea era percepută de acesta ca o invadare. Era ceva ^ 
neobişnuit, deoarece cele mai multe trupuri gazdă îmi acceptă prezenţa. în 
mod normal, sunt considerat ca un nou coleg de cameră. 

Dr. N: Vrei să spui că acest corp te simţea ca pe o prezenţă străină, care 
trebuia respinsă? 

S.: Nu, era vorba în această situaţie de o minte înceată, cu pungi dense 
de energie. Sosirea mea era o intruziune în lipsa lui de activitate mentală... 
avea o separare între compartimentele creierului.... care producea o rezistenţă 
la... comunicare. Minţile letargice necesită adesea mai mult efort din partea 
mea, pentru că opun rezistenţă la schimbare. 

Dr. N: Ce schimbare? 

S.: A prezenţei mele în spaţiul lor, ceea ce cere o reacţie de răspuns din 
partea creierului. Prezenţa mea a silit această minte să gândească şi nu era 
cazul unei minţi prea curioase. Am început să apăs pe butoane şi am văzut că 
nu voia să răspundă la apel. 

Dr. N: La ce te aşteptai? 

S.: Ceea ce văzusem eu în Inel era rezultatul final, o minte de adult, dar 
nu văzusem şi toate greutăţile ce mă aşteptau cu mintea copilului.... 

Dr. N: înţeleg. Şi spui că această minte considera prezenţa ta ca o 
ameninţare? 

S.: Nu, numai ca pe o neplăcere. Am fost acceptat, în cele din urmă, şi 
atât eu, cât şi copilul ne-am adaptat unul la celălalt. 

Dr. N: Să mergem puţin înapoi la afirmaţia ta referitoare la „apăsatul pe 
butoane”. Explică-mi, te rog, ce înseamnă acest lucru pentru tine în cazul unei 
intrări obişnuite într-un fetus pe care ţi l-ai ales. 

S.: Intru, de regulă, într-un creier care se dezvoltă cam prin luna a patra - 
ghizii noştri ne dau o oarecare libertate în această privinţă - dar niciodată după 
luna a şasea. Când intru în pântecele mamei, creez o lumină roşie de energie 
compactă şi o îndrept în sus şi în jos de-a lungul coloanei vertebrale a copilului 
- urmărind o reţea de neuroni, până la creier. 

Dr. N: De ce procedezi aşa? 

S.: Acest lucru îmi arată cât de eficientă este transmiterea gândurilor - 
releele senzoriale... 

Dr. N: Şi apoi, ce faci? 

S.: îmi îndrept lumina roşie în jurul zonei dura-mater - stratul exterior al 
creierului... uşor... 

Dr. N: De ce lumină roşie? 

S.: Aceasta îmi permite să fiu... sensibil faţă de senzaţiile fizice ale noii 
persoane. îmi amestec căldura energiei cu nuanţele albastre-cenuşii ale 
creierului. înainte de a ajunge aici, creierul e, pur şi simplu, gri. Ceea ce fac 
este, de fapt, să aprind lumina într-o cameră întunecată care are un copac în 
mijloc. 

Dr. N: Nu cred că înţeleg. Explică-mi ce este cu acest copac. 

S.: (pătimaş) Copacul este trunchiul cerebral. Mă plasez între cele două 
emisfere cerebrale, pentru a obţine un loc în care să pot observa cum va 
funcţiona sistemul. Apoi mă deplasez de-a lungul ramurilor copacului pentru a 
investiga circuitele. Vreau să ştiu cât de densă este energia în aceste fibre 

dimprejurul cortexului cerebral care se înfăşoară în jurul talamusului... Vreau 
să aflu cum anume gândeşte şi simte lucrurile acest creier. 

Dr. N: Cât de importantă e densitatea energiei sau nivelul insuficient al 
acesteia în funcţionarea creierului? 

S.: Un creier ce are o densitate excesivă a energiei în anumite zone arată 
că aici există blocaje ce inhibă legăturile necesare unei funcţionări eficiente a 
neuronilor. Vreau, dacă voi putea, să fac câteva adaptări în aceste piedici de 
pe trasee cu ajutorul energiei mele - ştii - încă în timp ce creierul se formează. 

Dr. N: Poţi schimba ceva în dezvoltarea creierului? 

S.: (râde de mine) Sigur! Crezi că spiritele sunt doar nişte pasageri ai 
unui tren? Stimulez uşor aceste zone. 

Dr. N: Vrei să spui că poţi îmbunătăţi funcţionarea undelor cerebrale prin 
toate aceste activităţi pe care le-ai descris? 

S.: Aceasta este ceea ce aşteptăm să se întâmple. Toată treaba e să-ţi 
amesteci nivelurile vibraţionale şi capacităţile cu ritmul natural al undelor 
cerebrale ale copilului - flux electric, (exuberant) Cred că trupurile mele gazdă 
îmi sunt recunoscătoare pentru ajutorul acordat la îmbunătăţirea vitezei cu 
care sunt transmise gândurile, (se opreşte şi apoi adaugă) Poate că acesta e 
un mod de gândire optimist. 

Dr. N: Ce prevezi pentru viitorul acestei minţi, având în vedere continua 
evoluţie şi influenţa stimulativă a spiritelor? 

S.: Telepatia mentală. 

[...] Subiectul cazului următor nu are pregătire medicală. El vorbeşte 
despre uniunea a două entităţi în scopul de a forma una singură atunci când 
începe o nouă viaţă. Fiecare spirit are propriile preferinţe referitoare la 
momentul anume şi modul în care va intra în fetus. Cazul următor ne dă 
câteva indicaţii asupra procedurilor folosite de un spirit foarte evoluat şi atent. 

Cazul 67 

Dr. N: Spune-mi cum este să intri în mintea unui copil şi când anume 
obişnuieşti să o faci? 

S.: La început, mă gândesc la asta ca la o logodnă. Am intrat în actualul 
meu trup în luna a opta. Prefer să intru mai târziu, pentru că atunci creierul 
este mai mare şi am mai mult de lucru în timpul alăturării mele. 

Dr. N: Nu există şi dezavantaje dacă intri mai târziu? Mă refer la faptul că 
ai de-a face cu o personalitate mai independentă. 

S.: Unii dintre prietenii mei au simţit, într-adevăr, asta, eu însă nu. Prefer 
să comunic cu un copil mai conştient. 

Dr. N: (prefăcându-mă că nu înţeleg, pentru a-i provoca un răspuns) Să-i 
vorbeşti unui fetus - ce vrei să spui? 

S.: (râde de mine) Bineînţeles că interacţionăm cu copilul. 

Dr. N: la-mă uşor aici. Cine deschide discuţia? 

S.: E posibil să spună copilul: „Cine eşti tu?”, iar eu să îi răspund: „Un 
prieten, care a venit să se joace şi să fie o parte din tine”. 

Dr. N: (provocându-l intenţionat) Nu e cumva o înşelătorie? Tu n-ai venit 
să te joci. Tu ai venit să-i ocupi mintea. 


RĂZVAN-ALEXANDRU PETRE - Eseuri pe teme spirituale 2017 


pag. 33 



S.: O, te rog! Cu cine crezi că vorbeşti? Această minte şi spiritul meu au 
fost create să fie laolaltă. Crezi că sunt un soi de intrus pe Pământ? M-am 
alăturat unor copii care m-au întâmpinat ca şi cum m-ar fi aşteptat. 

Dr. N: Există şi spirite care au avut experienţe ceva mai diferite. 

S.: Uite, şi eu cunosc spirite care sunt neîndemânatice. Ele intră ca nişte 
tauri într-un magazin de porţelanuri, cu prea multă dorinţă de a începe ceea ce 
şi-au propus. Prea multă energie frontală dintr-o dată crează o reacţie de 
rezistenţă. 

Dr. N: în viaţa ta actuală, a fost cumva copilul temător faţă de intrarea ta? 

S.: Nu, ei nu ştiu încă suficiente lucruri pentru a le fi frică. încep prin a 
mângâia creierul. Pot proiecta imediat gânduri calde de dragoste şi de 
colegialitate. Majoritatea copiilor, pur şi simplu, mă acceptă ca fiind o parte din 
ei. Câţiva se retrag - după cum s-a întâmplat şi cu actualul meu trup. 

Dr. N: Chiar aşa? Ce era în neregulă cu respectivul fetus? 

S.: Nu era mare lucru. Erau gânduri de genul: „Acum, că eşti şi tu aici, ce 
se va întâmpla cu mine?” 

Dr. N: Cred că e un lucru foarte important. în esenţă, copilul recunoaşte 
faptul că identitatea sa depinde de tine. 

S.: (răbdător) Copilul a început să-şi pună întrebări de genul: „Cine sunt 
eu?”. Unii copii sunt mai conştienţi de acest lucru decât alţii. Câţiva sunt 
reticenţi, pentru că prezenţa noastră le irită puţin fiinţa interioară - ca o perlă în 
stridie. 

Dr. N: Aşadar, nu crezi că respectivul copil se simte forţat să renunţe la o 
parte a individualităţii sale? 

S.: Nu, am venit ca spirite ca să îi dăm copiluluL. o personalitate mai 
adâncă. Fiinţa sa este înălţată de prezenţa noastră. în lipsa noastră, ei ar 
funcţiona ca un fruct încă verde. 

Dr. N: Dar, oare, copilul înţelege ceva din aceasta înainte de a se naşte? 

S.: El ştie numai că vreau să fim prieteni, pentru a putea lucra împreună, 
începem să comunicăm discutând despre lucruri simple, cum ar fi poziţia 
inconfortabilă din pântecele mamei. Am avut cazuri în care cordonul ombilical 
era înfăşurat în jurul gâtului copilului şi l-am calmat, pentru că altfel s-ar fi putut 
zbate înrăutăţind lucrurile. 

Dr. N: Te rog, continuă să-mi spui cum îl ajuţi pe copil. 

S.: Pregătesc copilul pentru naştere, eveniment care atunci când se va 
produce va fi un şoc pentru acesta. Imaginează-ţi numai, să fii forţat să 
părăseşti pântecele cald, confortabil şi sigur, pentru a ajunge în lumina 
puternică a unei camere de spital... zgomotul... să trebuiască să respiri... să fii 
manevrat. Copilul apreciază ajutorul pe care i-l dau, pentru că scopul meu 
principal în acest moment este de a-i alunga teama, asigurându-l că totul va fi 
bine. 

Dr. N: Poţi să calmezi şi mamele? 

S.: Trebuie să fim foarte pricepuţi pentru a face acest lucru: în timpul 
multor existenţe am avut puţin sau nu am avut deloc efect asupra mamelor 
mele dacă acestea erau înfricoşate, triste sau mânioase în timpul sarcinii. 
Trebuie să poţi să-ţi aliniezi vibratile energetice atât cu ritmul natural al trupului 
copilului, cât şi cu cel al mamei. Trebuie să armonizezi trei seturi de niveluri de 
unde - incluzându-le şi pe ale tale -, pentru a le linişti pe mame. Uneori chiar I- 

am pus pe copil să-i dea un ghiont mamei pentru ca aceasta să ştie că suntem 
bine. 

Dr. N: Aşadar, o dată cu naşterea, presupun că s-a terminat partea cea 
mai grea a muncii pe care o presupune fuziunea. 

S.: Ca să fiu sincer, fuziunea nu este completă încă pentru mine. Am 
vorbit cu corpul meu ca o a doua entitate până la vârsta de şase ani. E mai 
bine să nu forţezi o contopire completă imediat. Ne jucăm pentru o vreme ca 
două persoane diferite. 

Dr. N: Am observat că mulţi copii vorbesc cu ei înşişi, ca şi când ar fi 
alături de un tovarăş de joacă imaginar. Să fie vorba de spirit? 

S.: (zâmbind) Aşa este, deşi şi ghizilor noştri le place să se joace cu noi 
când suntem copii. Poate ai observat că şi bătrânii vorbesc adesea singuri. Ei 
se pregătesc pentru despărţire, la celălalt capăt al drumului, în felul propriu. 

Dr. N: în general, cum vezi aceste întoarceri pe Pământ, viaţă după 
viaţă? 

S.: Ca pe un dar. Este o planetă atât de multilaterală. Sigur, uneori acest 
loc ne produce suferinţe, dar e în acelaşi timp şi atât de frumos şi de 
încântător. Trupul omenesc e o minune de formă şi de structură. Nu încetez 
niciodată să mă minunez de fiecare nou trup, de modurile atât de diferite în 
care mă pot exprima în acestea şi mai ales de cea mai importantă modalitate 
de expresie - dragostea. 

Răzvan Alexandru Petre, 
6 august 2017 

HIPNOZA ŞI FENOMENELE CONEXE 


Privire de ansamblu asupra hipnozei 

Secţiuni şi capitole: 

ASPECTE GENERALE ALE HIPNOZEI 

Hipnoza e o transă dirijată | Expansiunea şi creativitatea - reflexe 
spirituale | Jocul de rol în hipnoză | Autohipnoza | Hipnoza în religie | 
Sugestia hipnotică | Hipnoza e intensă concentrare | Dependenţa de 
hipnotizator | Două tipuri de hipnoză | Rolul nobil al hipnozei de 
spectacol | Cine este hipnotizabil 

FENOMENE INFO-ENERGETICE ÎN HIPNOZĂ 
Natura energetică a minţii | Programe mentale. Programe hipnotice 
j Mecanisme elementare de programare | Componentele minţii | 
Conştiinţa | Disocierea conştiinţei prin hipnoză | Conştiinţa şi Pseudo- 
conştiinţa | Secretul hipnozei | Etapele dedublării 
PERFORMANŢELE HIPNOZEI 

Profunzimea transei hipnotice | Amintirea şedinţei de hipnoză | 
Modelul ştiinţific al hipnozei 

HIPNOZA ÎN SCOPURI SPIRITUALE 

Discordanţe şi contraziceri prin hipnoza regresivă | Hipnoza 
regresivă şi lumea spiritelor | Transa supraconştientă 
ALTE MANIFESTĂRI PARANORMALE 


ASPECTE GENERALE ALE HIPNOZEI 


Motto: Cât de „încuiată” este mintea umană de obicei! Şi cât de uşor 
comunică ea cu subconştientul şi supraconştientul pe timpul hipnozei...! 

HIPNOZA E O TRANSĂ DIRIJATĂ 

TRANSA este un fenomen natural şi comun. S-a constatat că la 
fiecare 90 de minute, creierul intră într-o stare de relaxare potrivită 
somnului şi transei (cu emisia preponderentă de unde alfa). 

Transa poate apare spontan: în visarea cu ochii deschişi (reveria 
diurnă) sau în „hipnoza de autostradă”, în care conducem maşina fără să 
ne gândim la ce facem. 

Lectura, vizionarea unor spectacole, audierea muzicii nu ar avea 
efectul benefic asupra armoniei psihologice fără transa asociată lor, dacă 
nu ne-am lăsa absorbiţi de „realitatea” paralelă artistică, alături de eroii 
preferaţi. 

Chiar şi creatorii de artă sau savanţii obţin marea inspiraţie tot când 
sunt în transă: creatorul primeşte inspiraţia din astral, de obicei fiind 
servită de spirite-muze. 

Studiile au arătat că, după câteva minute de privit la televizor, 
creierul intră într-o stare de semi-transă în care informaţiile penetrează 
mai uşor. 

Transa poate fi produsă şi intenţionat prin numeroase metode. 

Hipnoza este o transă dirijată. 

EXPANSIUNEA ŞI CREATIVITATEA - REFLEXE 

SPIRITUALE 


De ce ne place să ascultăm poveşti, să urmărim piese de teatru sau 
filme, chiar limbajul muzicii? Imediat ne punem în stare (transă) şi 
intrăm într-o realitate paralelă. Personajele sau senzaţiile par reale, chiar 
dacă scena este imaginară. 

Răspunsul este că avem înnăscută dorinţa de evadare din 
realitatea imediată, concretă, materială. 

Şi de ce intrăm în transă când facem activităţi monotone, de rutină, 
non-creative, repetitive (inclusiv şofatul pe autostradă)? 

Pentru că simţim nevoia instinctivă să fim creativi, să avem 
parte de noutate. 

Aceste două tendinţe sunt nişte REFLEXE SPIRITUALE, ecouri ale 
Spiritului divin dinăuntru. Dumnezeu manifestă Lumea pe două direcţii: 
EXPANSIUNE şi CREATIVITATE. 

Expansiunea este prezentă, de exemplu, în faptul că spaţiul cosmic 
se dilată continuu, generând tot mai multe corpuri cereşti; în faptul că se 
nasc mereu noi spirite, care animă materia cosmică; în faptul că memoria 
trecutului creşte la nesfârşit ş.a.m.d. Aceasta ar fi expansiunea 
cantitativă. 

Creativitatea divină este acea expansiune calitativă, care poate fi 
întrezărită în bogăţia naturii vii, în unicitatea fiecărei fiinţe umane, în 
exotismul fiecărei planete sau stele observabile etc. 

Nevoia noastră de evadare din realitatea fizică limitativă provine din 
expansiune, care, într-o metaforă cosmologică, ar fi „radiaţia de fond” a 

exploziei creative a Divinităţii. Nu ne putem opune ei, vine din 
adâncurile fiinţei. 

Transa este o supapă de siguranţă a încătuşării Spiritului în materie. 
De aceea este atât de frecventă şi comună tuturor oamenilor. 

JOCUL DE ROL ÎN HIPNOZĂ 

ACTORUL manifestă la extrem această tendinţă de expansiune. El 
vrea să trăiască mai mult decât o singură viaţă, prin alte personaje, 
manifestând diferite personalităţi cu ajutorul creativităţii sale artistice. 

Omul hipnotizat este un actor total convins de rolul în care tocmai a 
intrat, cu atât mai mult cu cât este mai exhibiţionist. Rolul i -1 
repartizează hipnotizatorul şi îl joacă PERFECT pentru că îşi imaginează 
şi simte puternic statutul, emoţiile acelui rol, prin sugestiile hipnotice. 

Există şi o şcoală psihoterapeutică, numită psihodramă, ce 
funcţionează tocmai pe intrarea participanţilor în roluri dramatice, ca 
într-o joacă serioasă. Sugestiile scenetei sunt asimilate interior şi au 
efecte asupra subconştientului, ca în hipnoză. 

Dar să ne gândim şi la rolurile sociale pe care le jucăm zilnic. 
Suntem soţi, părinţi, copii, şefi, subalterni etc. Ne autoasumăm aceste 
roluri şi le jucăm conştiincioşi, fără a le chestiona. în contexte diferite, 
când jucăm alte roluri, personalitatea noastră suferă modificări notabile. 


AUTO HIPNOZA 

în multe părţi ale globului, adepţii unor culte religioase îşi chinuie 
corpul în fel şi chip pentru a intra în starea de transă, în care pot apoi 
înfăptui „acte de credinţă” impresionante. La fel, fachirii îşi autoinduc 
hipnoza pentru performanţele lor magice. 

Există o mare putere în autohipnoză, fiindcă ne oferă multă libertate 
şi încredere. 

Pe de altă parte, există şi unele riscuri dacă omul nu are suficientă 
luciditate spirituală. Cel care se poate autohipnotiza uşor este obsedat să 
îşi dea mereu „sugestii pozitive” şi să le respingă pe cele din afară. Astfel, 
viaţa sa nu este liniştită, ba este chiar un pic artificială. 

Totuşi, cei care înţeleg puterea autosugestiei (evidenţiată didactic în 
hipnoză) sunt cu un pas înaintea celorlalţi. Ei văd că sugestiile sunt 
prezente peste tot, permanent, şi pe baza lor ne construim filosofia de 
viaţă. Propaganda ideologică şi „spălarea creierului” sunt doar accelerări 

nefaste ale unui proces universal. Lumea este o mare sugestie 
acceptată de comun acord. 

Chiar şi planul subtil astral conţine realităţi consensuale, adică nişte 
cadre externe ţesute exclusiv din gândurile comune ale spiritelor care 
trăiesc în ele. 


HIPNOZA ÎN RELIGIE 

în sectele new-age, autohipnoza este larg utilizată. De exemplu, 
adeptul e învăţat să îl privească pe guru ca pe însuşi Dumnezeu sau să îşi 
închipuie că lucrurile sunt altfel decât în realitate. Autohipnoza se predă 
deturnat, ca un mod de trai, nu ca o simplă metodă - sub un nume 
pompos (transfigurare, meditaţie, lucru cu subconştientul) - în scopul 
suprimării simţului critic, pentru manipularea adepţilor spre profitul 
liderilor. 

Aţi observat cum unii lideri carismatici „creştini” fac exorcisme 
spectaculoase? îşi bagă adepţii în stare de hipnoză luându-i prin 
surprindere cu gesturi neobişnuite, iar apoi urmează discuţia cu 
„demonii” din om şi alungarea lor. Dar, de obicei, e doar un joc al minţii, 
o scenetă jucată de subconştientul omului ce crede cu tărie în puterea 
demonilor... (Pentru exemplificare, căutaţi „TB Joshua” pe internet.) 

Şi rolul spiritual autoasumat poate induce un efect psihic special. De 
exemplu, pelerinajele religioase au şi puterea de a accentua credinţa 
omului, fie şi numai datorită rolului de „pelerin credincios” pe care îl 
joacă cu toată fiinţa. Dacă te duci în pelerinaj, cu toate sacrificiile 
aferente, simţi că „trebuie” să ai parte de trăiri extatice sau măcar de un 
mic miracol... Şi îl vei avea, poate. 

Dacă ne gândim bine la semnificaţia cuvântului CREDINŢĂ, găsim 
cel puţin trei sensuri: 

1 - Credinţa, ca autosugestie repetată constant. Este o bombardare 
a minţii cu nişte concepte ce refuză să intre spontan şi natural în cap. 
Mulţi doresc să-şi manipuleze semenii cu ideile lor interesate, dar pentru 
ca sugestiile repetate mereu să aibă rezultat, ele trebuie asimilate ca 
autosugestii, astfel ca omul-ţintă să continue şi în intimitate să se 
autoconvingă de adevărul acelor idei străine. 

2 - Credinţa, ca autohipnoză, regăsită în efectul extraordinar 
numit „placebo” şi în actele de credinţă, cum ar fi vindecările 
miraculoase. 

3 - Credinţa, ca încredere în metode iniţiatice. Aceste „ritualuri” 
acţionează şi în lipsa credinţei, înţeleasă în celelalte sensuri de mai sus, 
fiind o acţiune a legilor naturale şi spirituale. E nevoie de o minimă 
încredere în eficienţa metodei, la început, doar pentru a intra în 
obişnuinţă a o folosi şi astfel a observa rezultatele obiective (ca în cazul 
iniţierii în energia vindecătoare Reiki). 

SUGESTIA HIPNOTICĂ 


Influenţa mentală directă se poate realiza prin două forme 
principale: printr-un canal senzorial (uzual, voce, în cazul oamenilor) sau 
prin canal telepatic (direct energetic). 

Există persoane special dotate, cum a fost Wolf Messing sau cum 
este Derren Brown, care pot induce gânduri altor persoane. Dar aceşti 
inductori telepatici sunt rari şi ei nu fac chiar hipnoză. Hipnoza 
adevărată are nevoie de participarea subiectului. Nu se va 
întâmpla nimic dacă el stă detaşat şi nu cooperează, neurmând indicaţiile 
verbale ale terapeutului. 

SUGESTIA TREBUIE SĂ DEVINĂ AUTOSUGESTIE 

De ce nu ne putem hipnotiza singuri fără pregătiri speciale? Să ne 
dorim, pur şi simplu, şi să obţinem imediat? Poate pentru că dorinţa e 
superficială, nu investim destul interes sau credinţă. 

Deseori, avem nevoie să intrăm în rolul de hipnotizat. E nevoie de 
două persoane sau măcar de un substitut al celei de-a doua persoane. 
Specialiştii afirmă că: 

«Este suficient ca o situaţie să fie definită de cercetători a fi de „tip 
hipnotic” pentru ca reacţia subiectului la testele de susceptibilitate hipnotică să 
fie mai intensă. Aprecierea persoanei că a fost hipnotizată depinde şi de ceea 
ce ea consideră că ar corespunde dorinţei hipnotizatorului. » 4 

Alteori, sugestia se poate induce realmente fără un hipnotizator, 
doar prin ascultarea înregistrării propriei voci, într-o stare de 
receptivitate sporită. 

Starea de hipnoză se poate autoinduce exclusiv mental şi atunci se 
numeşte „credinţă” sau „placebo”, în funcţie de context. Condiţiile 
exterioare ne pot ajuta dacă ne şochează şi ne alterează conştiinţa. Atunci 
devine posibil cu uşurinţă actul de credinţă (autohipnoza). 


4 http://www.psihologie-psihoterapie.ro/cabinet/articole/hipnoza/ 

HIPNOZA E INTENSĂ CONCENTRARE 


De ce nu poate oricine sau oricând să se autosugestioneze? 

Cauze probabile: 

1) Vagabondajul gândurilor. Atenţia este slăbită natural, fiind 
captată de diverse gânduri, pe rând, nefocalizând mintea asupra unuia 
singur. Ea se poate educa prin exerciţii speciale. 

2) Autosabotare (criticism, neîncredere, judecăţi ce consumă 
energia mentală), care nu îngăduie focalizarea asupra sugestiei dorite. 
Atenţia este năucită de propriile anti-programe ale minţii. E nevoie de 
introspecţie şi autoeducaţie mentală. 

CONCENTRAREA E SECRETUL SUCCESULUI 

Există oameni, puternici mental, care nu au nevoie de nimic exterior 
pentru a-şi concentra mintea cu o mare intensitate în orice moment. Ei 
pot obţine performanţe ca în hipnoză. Secretul lor este concentrarea 
maximă. 

în lumea occidentală, agitată şi solicitantă nervos, oamenii execută 
mai multe acţiuni simultan. De exemplu, citesc când mănâncă. Sau 
vorbesc la telefon, se uită la televizor şi îşi urmăresc copilul în acelaşi 
timp. Această distribuire a atenţiei, deseori necesară, este contraindicată 
atunci când trebuie să executăm o treabă dificilă. Pentru a ne concentra, 
trebuie să eliminăm alte surse de interes. 

Neuroştiinţele depistează obiectiv starea de hipnoză prin scanarea 
creierului. Ea se manifestă când apar anumite zone de maximă 
activare neurologică. în traducere psihologică, este starea de perfectă 
concentrare mentală. 

Ea este căutată şi prin tehnicile yoga ( dharana , concentrarea). 
Adeptul se CONCENTREAZĂ asupra unei sugestii, idei, emoţii, obiect 
etc, cu excluderea celorlalte senzaţii sau gânduri fără legătură. O bună 
concentrare aduce automat cu sine nebăgarea în seamă a celorlalţi 
stimuli exteriori (pratyahara, izolarea senzorială). Concentrarea nu 
înseamnă fixarea pe un singur gând, ci admiterea numai acelor gânduri 
care au legătură cu subiectul sau obiectul ales. 

în hipnoză, concentrarea este maximă asupra cuvintelor 
hipnotizatorului (inductor hipnotic), ca şi asupra îndeplinirii exacte a 
sarcinii. Reacţia la ele este rapidă şi eficientă pentru că lipsesc 
autoanaliza şi judecăţile, conştiinţa de sine fiind uşor diminuată. Ceilalţi 

stimuli din mediu rămân undeva în fundal şi pot fi ignoraţi total, nimic 
nu distrage şi nu pare important, cu excepţia vocii inductorului. 

Concentrarea se poate pierde în hipnoza clinică dacă subiectul se 
plictiseşte, fiindcă nu şi-a pus imaginaţia la lucru destul, dacă adoarme la 
propriu, dacă intervine la un moment dat criticismul exagerat (şi atunci 
se activează alte zone corticale). 

DEPENDENŢA DE HIPNOTIZA TOR 

Faţă de hipnotizator, subiectul trebuie să aibă încredere. în lipsa 
acesteia, hipnoza nu este posibilă. 

Nu se poate ştii exact cât timp va rămâne subiectul în transă după 
încheierea hipnozei. Atât timp cât e prezent hipnotistul (sau doar vocea 
sa în difuzor) dependenţa de comenzile sale persistă. Sensibilitatea trece 
doar după ce creierul îşi relaxează zona corticală hiperactivă. Totuşi, în 
cazul unor hipnoze repetate cu acelaşi inductor, poate apare şi o 
dependenţă de vocea şi fiinţa acestuia. 

„Dormi şi te relaxezi! Dormi şi te relaxezi!” De ce mintea adusă în 
starea hipnotică se lipeşte de vocea hipnotizatorului? 

O explicaţie psihanalitică ar fi aceea că fiecare om are în genele sale, 
dar şi în experienţa personală, tiparul parental. în fiecare om există un 
copil interior, care încă tânjeşte după mângâierea mamei sau tatălui, a 
unei persoane care i-a fost aproape în prima copilărie. Vocea blândă, 
calmă, sigură a hipnotizatorului ajută la redeşteptarea acelui dor după 
căldura oferită de un părinte iubitor. Supunerea vine firesc, precum cea a 
copilului mic faţă de mamă. Uneori, hipnotizatorului atinge uşor 
subiectul, îi ţine capul, intră intr-un contact fizic familiar, ceea ce îi 
îndepărtează reticenţa. Vocea care îi sună în cap pe timpul hipnozei este 
precum autoritatea parentală, de care orice copil mic ascultă 
necondiţionat. 


DOUĂ TIPURI DE HIPNOZĂ 


Hipnoza se aplică în două situaţii total diferite: 

a) Hipnoza de spectacol - Corpul poate acţiona intens, ochii sunt 
deschişi. 

Pe scenă, hipnotizatul e sincer şi obedient ca un copil mic. Este 
obedient pentru că se concentrează pe comenzile hipnotizatorului. Este 

sincer pentru că emoţiile sunt puternice. Totuşi, rămân active şi filtrele 
conştiente, omul se comportă conform personalităţii sale, dar lăsând să 
se manifeste mai lejer partea sa ludică. Nu va face lucruri pe care le 
consideră imorale sau periculoase. 

Unii subiecţi hipnotizaţi pe scenă (deci nativ uşor hipnotizabili) pot 
intra într-o transă profundă (somnambulism), realizând acţiuni pe care 
nu şi le vor aminti ulterior. Dimpotrivă, unii clienţi ai hipnoterapeuţilor 
nu pot intra nici măcar într-o transă superficială decât cu mari eforturi şi 
răbdare din partea hipnoterapeutului. 

b) Hipnoza de cabinet sau clinică - Corpul acţionează la 
minimum (doar vorbeşte şi aude), ochii sunt închişi. 

în cabinet, într-un mediu securizant, este posibilă transa profundă. 
Filtrele psihice, reticenţele pot fi depăşite şi mai mult, din dorinţa de 
eliberare a pacientului. El a ajuns la cabinetul de hipnoterapie din cauza 
unor traume sufleteşti uitate, inconştiente, dar care au efecte dureroase. 

« Profunzimea sentimentelor pe care le-am avut acum zeci de ani sunt 
stocate în memorie exact ca atunci. Emoţiile nu s-au maturizat odată cu noi. în 
urma regresiei temporale, pacientul vede că un lucru care a avut un efect 
devastator într-o anumită perioadă, acum este mai puţin traumatizant. Astfel, 
conexiunile dintre evenimentele şi emoţiile din memorie se reprocesează. 
Clientul văzându-se pe sine, cel de atunci, cu o înţelegere matură, vechile 
probleme sufleteşti nu îi vor mai afecta viaţa prezentă. » (Maria Cociş Beech - 
Carte de hipnoză) 


ROLUL NOBIL AL HIPNOZEI DE SPECTACOL 


Hipnoza de scenă le comută atenţia spectatorilor, brusc, pe frecvenţa 
spiritualităţii. Publicul e format, în general, din tineri, mai puţin duşi la 
biserică, fără studii spirituale, neîncrezători în paranormal. Ce se petrece 
pe scenă, uneori pe propria lor piele, îi pune pe gânduri, le şochează 
prejudecăţile comode în care s-au bălăcit până atunci. De obicei, 
voluntarii sunt în stare somnambulică pe scenă, adică pot deschide ochii 
fără să se trezească din transă. 

Hipnoza de spectacol are puterea de a împrăştia instantaneu 
comoditatea gândirii şi îi face pe mulţi să caute explicaţii mai departe, 
unii ajungând şi la spiritualitate. Oricum, tuturor le va rămâne o 
sensibilitate, un semn de întrebare care nu va înceta toată viaţa. Aceasta 
este misiunea spirituală a hipnotiştilor de spectacol. 

Totuşi, o atenţionare din partea unui hipnoterapist atestat: 

«Să ajuţi oamenii bolnavi numai folosind cuvintele este o artă nobilă, 
pentru care trebuie să ai chemare şi respect. A utiliza hipnoza pentru a te 
amuza pe socotela cuiva este o înjosire a personalităţii şi au fost cazuri când 
hipnotiştii de scenă au traumatizat persoanele care s-au oferit voluntar ca 
subiecţi. Oricine poate să facă rău. Mai greu este să faci bine. E o calitate 
rară. » (Maria Cociş Beech - Carte de hipnoză) 

Poate că, în spitalele viitorului, hipnoterapeuţii nu vor lipsi din 
niciun cabinet, unde vor încerca întâi tratarea prin sugestie a bolilor 
psihosomatice sau psihomentale, anestezia etc. Efectul placebo este un 
miracol al naturii şi trebuie folosit cu ştiinţă. Acei specialişti vor îmbina 
viteza hipnozei de spectacol cu compasiunea hipnozei clinice. 

POC ! EŞTI TREAZ - puterea autosugestiei 

Andrei Voicu a revitalizat hipnoza de spectacol în România. Este 
talentat şi are o misiune specială. Vezi, de exemplu, Hipnoză cu umor, la 
iUmor (decembrie 2016).$ 

Spunea cineva uşor hipnotizabil: „După ce privesc un video cu 
Andrei, mă retrag singur într-o cameră, închid ochii şi mă văd cu 
mintea ca fiind unul din voluntarii săi. îi aud frazele standard, îmi 
închipui că mă atinge şi aleg o comandă care să-mi îndrepte un defect, 
să-mi vindece o boală, să-mi întărească o calitate - ce mă deranjează 
mai tare la acel moment. Şi autohipnoza funcţionează, fiindcă m-am 
convins deja din video! Fără programare la psiholog, fără stat două ore 
pe un pat. Direct, rapid ca pe scenă: am intrat în transă, am primit 
comanda de la Andrei, şi, cum am văzut la alţii, realitatea se schimbă la 
un pocnet din degete. Un, doi, trei, poc, acum eşti treaz!” 

Puterea autosugestiei este imensă dacă credem în ea. 

Bandler şi Grinder, inventatorii NLP-ului, l-au studiat extensiv pe 
celebrul Milton Erickson pentru ca să vadă cum reuşeşte schimbarea 
oamenilor sub hipnoză. Pentru a le fi mai uşor, ei se autoidentificau cu 
persoana profesorului Erickson, pe care îl cunoşteau bine, şi acţionau ca 
şi el, cu aceeaşi voce, aceleaşi obiceiuri etc. Ei se comportau cât mai 
identic cu maestrul, acceptându-şi propria autosugestie că SUNT el. 
Desigur, au făcut-o pe o perioadă limitată, pentru a nu se depersonaliza, 
ci doar pentru a-i „fura secretele meseriei”. 


5 https://www.youtube.com/watch?v=QZige_wzKws 

CINE ESTE HIPNOTIZABIL 


Există două categorii de oameni: cei uşor hipnotizabili (folosiţi în 
hipnoza de scenă, cam 10% dintre oameni) şi ceilalţi, hipnotizabili mai 
greu. Dar toţi oamenii pot fi hipnotizaţi, prin metoda care li se potriveşte 
mai bine şi având suficient timp la dispoziţie. Cine se teme inconştient, 
cine nu vrea să fie controlat, deşi se oferă voluntar, intră mai greu în 
hipnoză. Dar cu mai mult efort din partea hipnotistului, poate intra. 
Acesta din urmă poate folosi fraza „Cu cât te opui mai tare, cu atât 
senzaţia de somn este mai puternică. Dormi şi te relaxezi.” 

Sugestionabilitatea este un talent nativ şi nu poate fi educată. Printre 
oamenii uşor sugestionabili se găsesc şi cei uşor hipnotizabili. Aceştia au 
o structură psihică precum a mediumilor sau clarvăzătorilor: aproape tot 
timpul, conştiinţa lor este disociată (vezi etapa 2 din dedublare, 
dedublarea incipientă sau locală). E de ajuns o comandă mai fermă ca ei 
s-o preia şi s-o transpună în senzaţie, emoţie, acţiune, gând. Prietenii 
trebuie să aibă încredere în abilităţile lor de ghicitori. Copiii mici sunt 
toţi uşor sugestionabili, dar mai greu hipnotizabili, pentru că nu se pot 
concentra. în acelaşi timp, acest talent este o vulnerabilitate. Deţinătorii 
lui trebuie să înveţe să-şi închidă mintea la dorinţă, pentru a nu capta 
orice sugestie din jur şi a nu fi „păpuşaţi” de nimeni. 


FENOMENE INFO-ENERGETICE IN 

HIPNOZĂ 

Cred că există un unic mecanism al oricărei forme de hipnoză, care 
ar trebui să explice şi alte forme speciale de manifestare a psihicului 
(somnambulismul, vorbitul în somn, dedublarea etc). Iar baza teoretică 
trebuie să fie una simplă, care ar fi următoarea, după părerea mea: 

+ Dintre componentele psihicului uman, putem distinge: Mintea 
(inconştientul), Conştiinţa (conştientul) şi Memoria (conştientă şi 
inconştientă). 

+ în hipnoză, se constată obiectiv apariţia a două Conştiinţe, deci 
divizarea Conştiinţei. 

NATURA ENERGETICĂ A MINŢII 


La modul general, putem spune că Mintea este de natură energetică. 
Ea nu este creierul, ci conlucrează cu el foarte strâns. Mintea este o 
energie concentrată în jurul creierului, dar se întinde în tot corpul 
energetic. Putem accepta şi că energia are mai multe niveluri 
vibraţionale, în care nivelul superior îl comandă pe cel inferior. 

Astfel, este relativ uşor să explicăm interferenţele mentale între două 
persoane prin amestecarea energiilor aurice sau conexiunilor prin fluid 
eteric. Şi, de asemenea, explicăm influenţele emoţionale negative 
rezultate din încorporarea unor energii străine (ca în vrăji, blesteme, 
influenţe demonice, inducţii la distanţă etc). 

Tot astfel, putem înţelege cum pot exista trei Minţi umane 
suprapuse ierahic, corespunzător celor trei mari categorii de realitate: 
fizică, astrală (a formelor) şi mentalo-cauzală (a lipsei de forme). Putem 
conveni că mintea astrală şi cea mentalo-cauzală, precum şi Spiritul, 
alcătuiesc Supraconştientul (sau Supraconştiinţa). 

Mintea nu se reduce la zona capului, ci cuprinde întreg corpul 
energetic. De aceea, fenomenele mintale trebuie analizate şi energetic, ca 
interacţiuni aurice etc. Acest fapt a fost demonstrat experimental de 
persoane paranormale care au indus senzaţii unor voluntari la o distanţă 
de câţiva metri. Inductorul şi-a extins biocâmpul şi l-a legat energetic de 
cel al voluntarului, amestecând energiile. Apoi a transferat senzaţiile sau 
comenzile motrice dintr-un corp intr-altul. 


PROGRAME MENTALE. PROGRAME HIPNOTICE 


Dintr-un punct de vedere cibernetic, Mintea este o colecţie imensă 
de programe mentale (vezi fig.i). Cu o parte ne naştem, dar majoritatea 
le dobândim de-a lungul vieţii. Aceste programe acţionează automat, de 
obicei fără implicarea Conştiinţei, cum o fac şi sugestiile hipnotice. 

„Până când subconştientul tău nu devine conştient, îţi va conduce viaţa şi 
îl vei numi soartă” - Cari Gustav Jung 

HIPNOZA CREEAZĂ RAPID NIŞTE REFLEXE 

Ce este un program mental? 

Privit din exterior, este un reflex condiţionat, fizic sau psihic. 
Hipnoza ar fi o metodă de creare rapidă a unor reflexe. Şi alte metode 

angajează subconştientul: meditaţia, imaginaţia ghidată, programarea 
neurolingvistică (NPL), tehnica de eliberare emoţională (EFT) etc. 

Privit din interior, programul este o formă-gând care, intr-un plan 
subtil, chiar are o formă concretă şi o forţă proprie, este un obiect subtil, 
energii structurate şi confinate. 

N-ar trebui să ne mirăm că Mintea nu are o structură predefinită, 
precum e reţeaua de neuroni ai creierului, prin care circulă curent 
electric. Formele-gând se autostructurează, se leagă unele de altele, ca în 
jocul lego, fiind deci mult mai adaptabile. Poate că tocmai de aici apare şi 
calitatea creierului, recent descoperită de neuroştiinţe, de 
neuroplasticitate. Adică omul îşi poate schimba sinapsele, ba chiar îşi 
poate regenera neuronii. Nu omul, ci însăşi Mintea „inconştientă”. 


MINTE 

\ 


PROGRAME 
MENTALE/ 



Fig. 1 Mintea este o colecţie de programe 


MECANISME ELEMENTARE DE PROGRAMARE 


Nu orice formă-gând devine program. E nevoie de o energie mare. 

Ea poate fi obţinută prin concentrarea minţii asupra gândului. 
După cum ştim, în starea de hipnoză, concentrarea mentală este maximă, 
deci poate crea un program eficient. 

Un program se formează rapid în minte şi într-o situaţie 
emoţională intensă. 

Sau forma-gând poate veni direct energizată puternic de altă 
persoană (inducţie telepatică). 

Programul se poate instala şi prin repetiţie. Este metoda naturală 
de învăţare. Repetiţia îngroaşă traseul neuronal la fiecare trecere şi 
„sudează” sinapsele. 

O sugestie externă poate deveni imediat autosugestie când găseşte 
afinitate cu alte programe preexistente. De exemplu: cineva ne face un 
rău. De minte ni se poate lipi imediat sugestia de a -1 urî pe respectivul. 
Iar de sentimentul urii se poate lipi sugestia să ne răzbunăm, 
provocându-i ticălosului suferinţă. Iată cuvintele rezonante din acest 
exemplu: rău, ură, răzbunare, suferinţă. Din fericire, Conştiinţa morală 
poate interveni şi destructura acest lanţ nesfârşit al mizeriei umane. 

COMPONENTELE MINŢII 

Didactic, vom împărţi Mintea generică în următoarele componente, 
unele deja pomenite mai sus: 

- Mintea sau Procesorul mental, alcătuit din programele mentale 
(pătrat în figura 2). 

- Conştiinţa sau partea „raţională” din minte care o controlează 
(triunghi în figura 2). 

- Memoria, o structură separată care deserveşte atât Mintea, cât şi 
Conştiinţa (cerc în figura 2). Avem astfel o Memorie inconştientă (Mi) şi 
o Memorie conştientă (Mc). Când vorbim despre „inconştient” în 
psihologie, ne referim de obicei la Minte şi la Memoria inconştientă, 
împreună. 

Programul hipnotic (semnul # în figura 2) este creat după faza de 
inducţie hipnotică, prin sugestii ale hipnotizatorului. 



Fig.2 Minte, Conştiinţă, Memorie conştientă (Mc), 
Memorie inconştientă (Mi), program hipnotic (#) 

CONŞTIINŢA 


Conştiinţa este simţul propriei identităţi, locul unde fiecare fiinţă se 
recunoaşte ca „eu”. Are capacitatea de a primi informaţii de la Minte 
(Atenţia sau conştienţa) şi de a-i transmite ordine (Voinţa). Mintea poate 
funcţiona temporar şi fără Conştiinţă, inconştient (de exemplu, în somn 
sau în activităţi simple, rutiniere). Dar şi Conştiinţa poate funcţiona 
temporar fără Minte (de exemplu, în experienţele mistice). 

Un exemplu: în Minte se strecoară gânduri precum „Acum sunt 
fericit”. în schimb, Conştiinţa gândeşte „Observ că acum sunt fericit”. 
Este deci un sistem superior ierarhic, care analizează conţinutul Minţii. 

într-o metaforă, Mintea sau Procesorul mental este precum un cal 
nărăvaş ce aleargă neobosit în galop. Conştiinţa joacă rolul călăreţului 
care îi dă direcţia corectă, din când în când, în momentele critice. 

Conştiinţa integrează fiinţa în mediu şi înţelege experienţele. Se 
ocupă selectiv doar de activităţi care necesită o elaborare raţională 
superioară. Dar are o capacitate foarte limitată de prelucrare a 
informaţiilor, pe când Mintea (inconştientul) este un imens rezervor de 
resurse. 

Cum acţionează Conştiinţa? Ea este cea care se CONCENTREAZĂ 
asupra unei mici porţiuni din Procesorul mental, excluzând alţi stimuli 
senzoriali sau alte gânduri perturbatoare. 

Probabil că cea mai clară descriere a Conştiinţei umane în stare 
liberă, nelegată de minte şi trup, a fost oferită de către dr. Eben 
Alexander, povestind despre experienţa sa în pragul morţii: 

«Conştiinţă, dar o conştiinţă fără memorie sau identitate — ca un vis în 
care ştii ce se petrece în jurul tău, dar habar nu ai cine sau ce eşti. 

[...] N-aveam un corp — nu unul de care să fiu conştient, în orice caz. 
Eram pur şi simplu... acolo, în acea întunecime pulsatorie, bubuitoare. 

Altădată, l-aş fi numit „primordial”. Dar, în momentele acelea, nu ştiam acest 
cuvânt. De fapt, nu ştiam absolut niciun cuvânt. Cuvintele folosite aici au 
apărut mult mai târziu, când, revenit în lumea asta, mi-am consemnat 
amintirile. Limbajul, emoţiile, logica: toate acestea dispăruseră, ca şi cum 
regresasem la o stare a existenţei de la începuturile vieţii, poate chiar până la 
stadiul bacteriilor primitive care, fără ştiinţa mea, puseseră stăpânire pe 
creierul meu şi-l scoseseră din funcţiune. 

Cât timp am zăbovit în această lume? Nu am habar. Când ajungi într-un 
loc unde nu există o percepţie a timpului aşa cum o avem în lumea obişnuită, 
să descrii cu precizie ce simţi este aproape imposibil. Când se întâmplau toate 
astea, când eram acolo, aveam senzaţia că eu (orice ar fi însemnat „eu”) eram 
dintotdeauna acolo şi voi continua mereu să fiu. 

Nu că mi-ar fi păsat de asta, cel puţin la început. în definitiv, de ce mi-ar fi 
păsat, dacă starea aceea de existenţă era singura pe care o cunoscusem 
vreodată? Neavând nicici amintire despre ceva mai bun, nu mă deranja prea 
mult că mă aflam acolo. îmi amintesc totuşi cum conceptualizam că s-ar putea 
sau nu să supravieţuiesc, dar indiferenţa pe care o simţeam legat de asta îmi 
dădea un sentiment şi mai mare de invulnerabilitate. Nu aveam nici cea mai 
mică idee despre legile care guvernau lumea în care mă aflam, dar nici nu mă 
grăbeam să le aflu. La urma urmei, la ce mi-ar fi servit? [...]» 

(extras din „Dovada Raiului”, capitolul 5: „Lumea de Dincolo”, de dr.Eben 
Alexander) 

DISOCIEREA CONŞTIINŢEI PRIN HIPNOZĂ 

S-a observat în mod ştiinţific şi fără dubiu faptul că în hipnoză 
coexistă DOUĂ conştiinţe, care redevin una singură odată cu încetarea 
transei. 

Ce explicaţie oferă neuroştiinţele pentru divizarea Conştiinţei? E 
prematur să îi cerem asta. Deocamdată, ştiinţa creierului doar găseşte 
zonele care se activează şi cele care se dezactivează în starea de hipnoză. 
Aceste cercetări confirmă observaţiile practice, dar încă nu au oferit nicio 
revelaţie sau străpungere teoretică. 

S-a constatat că starea hipnotică se caracterizează prin modificări ale 
percepţiei spaţiului şi timpului, capacitate de testare a realităţii mai 
redusă, sugestibilitate şi creativitate crescută, o mai mare toleranţă la 
ambiguitate, procesare simultană şi paralelă a informaţiei în locul 
procesării lineare - toate acestea fiind specifice emisferei drepte. 

Modelul oficial actual de înţelegere a mecanismului hipnozei este 
redat ceva mai jos (în secţiunea PERFORMANŢELE HIPNOZEI), dar el 
nu pomeneşte nimic de disocierea conştiinţei. 

Ce susţine psihologia oficială? Există mai multe încercări teoretice 
care se contrazic reciproc şi nu răspund la multe semne de întrebare. 
Deocamdată, nu există nicio teorie adoptată unanim de mediul academic, 
în general, se recunoaşte că „disocierea” stă la baza hipnozei. 
Disocierea este explicată prin analogii cu alte manifestări umane: 
autoironia („actorul” suferă şi „observatorul” glumeşte pe seama lui) sau 
când raţiunea vrea una, dar inima alta. Un tratat serios scrie că 
disocierea ar fi „separarea dintre conştient şi inconştient”, o definiţie 
empirică. Psihologia main-stream nu poate încă explica fenomenul 
disocierii, deşi se foloseşte de hipnoză cu mare succes şi fără rezerve. 

în opinia noastră, comanda hipnotică provoacă disocierea 
conştiinţei înseşi: o parte este pasivă, adormită, poate amnezică 

ulterior; cealaltă parte comunică activ cu inconştientul, într-un mod 
„miraculos”, fiind „păcălită” cu comenzile hipnotice. Experimentele au 
demonstrat că se poate trece instantaneu şi repetat de la conştiinţa 
primară la cea secundară şi invers. 

într-o altă abordare, am putea considera că însuşi „inconştientul” ar 
fi acea instanţă conştientă. Dar această variantă ne duce într-o 
paradigmă şi mai bizară: ar exista o „conştiinţă a inconştientului” 
(contradicţie în termeni!) permanentă, inclusiv în starea normală de 
veghe. Asta ar răsturna toate principiile psihologiei moderne. 

Iată, în metoda hipnotică de mai jos, cum inconştientul este solicitat 
direct să ia parte la o analiză raţională şi să controleze însăşi conştientul. 
Acest lucru ar fi de-a dreptul absurd dacă nu considerăm că intră în joc 
Observatorul ascuns, care nu face însă parte nici din conştient, nici din 
inconştient. 

«Metafora „observatorului ascuns” se referă la o structură mentală care 
monitorizează tot ce se întâmplă, inclusiv faptul că persoana hipnotizată nu 
este conştientă că percepe...» [Atkinson & Hilgard - „Introducere în 
psihologie, ed. XIV’, Editura Tehnică, 2005, pag. 303] 

Hipnotizatorul nu comandă şi nu discută direct cu inconştientul sau 
cu Observatorul ascuns, ci prin intermediul conştiinţei secunde. 

«Semnalizarea ideomotorie în timpul transei: 

Pacientului hipnotizat i se spune că poate răspunde ridicând sau mişcând 
degetul arătător drept pentru a indica răspunsul „da”, iar degetul arătător stâng 
pentru răspunsul „nu”. Răspunsul „nu ştiu” va fi semnalizat prin ridicarea 
degetului mare drept. Falsificarea răspunsurilor prin mişcări CONŞTIENTE ale 
degetelor poate fi semnalizată de către INCONŞTIENT prin ridicarea unei 
mâini. » [Ion Dafinoiu, Jeno-Laszlo Vargha- „Hipnoza clinică”, Ed. Polirom, 
2003, pag. 104] 

în acest caz de avertizare asupra falsei hipnoze, aşa-zisul 
„inconştient” invocat nu poate fi altcineva decât Observatorul ascuns, 
căci numai acesta din urmă poate discerne cine acţionează: ori conştiinţa 
primară (care poate fantaza, imagina nişte răspunsuri dacă este trează), 
ori conştiinţa secundară (care transmite exact adevărul din inconştient). 

Observăm că, în hipnoză, se disting cel puţin TREI INSTANŢE 
INTELIGENTE: î) conştiinţa primară pasivă; 2) conştiinţa secundară 
activă; 3) Observatorul ascuns. Această concluzie este validată de însăşi 
eficienţa metodei şi convenţiilor hipnotice amintite mai sus, verificate cu 
succes în practică. 

„Observatorul ascuns” este permanent conştient de ce se petrece, 
supraveghează ca totul să nu iasă din limitele siguranţei, are 
discernământ, ştie că corpul se află sub hipnoză şi percepe totul, inclusiv 
ceea ce subiectul (conştiinţa secundară) pare că nu percepe, sub comanda 
hipnotică. 

Un subiect hipnotizat de E.R.Hilgard spunea: „Observatorul ascuns 
ştie tot ce se întâmplă, vede mai mult, dar nu e necesar să intri în 
contact cu el. Este precum un înger păzitor care te ocroteşte de ceea ce 
te-ar putea răni. El priveşte prin tunel şi vede totul pe acolo. Dacă nu¬ 
mi spune cineva să iau legătura cu el, nu sunt în contact. El e acolo şi 
atât:’ 


CONŞTIINŢA ŞI PSEUDO-CONŞTIINŢA 

în articolul meu anterior SISTEMUL PSIHO-SPIRITUAL UMAN 
(S.P.S.U.), am ajuns la concluzia interesantă că, în hipnoză, Conştiinţa se 
divizează în două: Conştiinţa propriu-zisă şi Pseudo-conştiinţa. în acest 
subcapitol, reiau câteva pasaje esenţiale: 

« Pre-conştiinţa este stratul superior al Minţii Fizice care intră în contact 
cu Conştiinţa, un tampon necesar între cele două. Convenim că Pre-conştiinţa 
ar fi subconştientul, iar restul activităţilor Minţii Fizice, inconştientul. 

Pre-conştiinţa uşurează munca Conştiinţei prin programe, subrutine ce 
reproduc deciziile anterioare ale celei din urmă. Pre-conştiinţa este elevul 
silitor ce „absoarbe” toate lecţiile oferite de profesorul Conştiinţă. Este clona 
psiho-mentală a organului spiritual. 

Pre-conştiinţa constă deci din prejudecăţi, obiceiuri de gândire, atitudini 
schematice, decizii standard. Diferenţa fundamentală este că deciziile 
Conştiinţei provin de la Spirit şi pot fi creative, nerepetitive, absolut necesare 
în situaţiile critice sau inedite. Conştiinţa are liber-arbitru, pe când Pre- 
conştiinţa este predeterminată de o mulţime de factori. De cele mai multe ori, 
lăsăm Pre-conştiinţa să decidă, fiindu-ne mai comod aşa. 

Pre-conştiinţa acţionează permanent şi non-creativ, dar Conştiinţa o 
supraveghează şi poate oricând să intervină ca să schimbe comenzile 
„pilotului-automat”. Aşa se întâmplă în starea de conştiinţă normală, starea de 
veghe. 

în starea de transă hipnotică, Conştiinţa se decuplează de Pre-conştiinţă, 
care rămâne singură la pupitrul de comandă al Minţii fizice. Este o aşa-zisă 
„stare de conştiinţă modificată”. Toate deciziile sunt luate acum de cea pe care 
o putem numi şi „Pseudo-conştiinţă”, o denumire mai potrivită noului rol. 

Experimentele profesorului Hilgard au demonstrat că, deşi Conştiinţa 
lipseşte în starea hipnotică, există întotdeauna prezent acolo un supervizor, 
numit „OBSERVATORUL ASCUNS”, care e gata să intervină în situaţii critice 
de primejduire a sănătăţii sau siguranţei corporale. în schema S.P.S.U., o 


RĂZVAN-ALEXANDRU PETRE - Eseuri pe teme spirituale 2017 


pag. 52 




putem recunoaşte ca fiind Mintea Astrală. Ea vede şi înţelege absolut totul, 
fără vreun filtru al Pseudo-Conştiinţei. Joacă şi un rol activ, ajutând la 
localizarea amintirilor cerute de hipnotizator. Dacă vrea, ne poate da şi semne 
de viaţă, la cererea hipnotizatorului. » 

Toate aceste informaţii sunt sintetizate în figura nr.3 de mai jos. 


Mintea 
astrală 

(Observatorul 
ascuns) 


Minte 

Fizică 



Conştiinţei de 
Pseudo-Conştiinţă 


Vocea 
hipnotizatorului 


Mecanismul hipnozei 


Fig.3 Hipnoza începe cu disocierea Conştiinţei de Pseudo-conştiinţă 


SECRETUL HIPNOZEI 


Primul stadiu al somnului este numit HIPNAGOG (aţipirea) şi 
durează între câteva secunde şi câteva zeci de secunde. Corpul este 
relaxat, se pierde contactul cu lumea fizică, pot apare halucinaţii şi vise 
intense. Este o stare de echilibru instabil, la hotarul dintre veghe şi somn. 
El se continuă în mod natural cu alte stadii, pe care le-am precizat în 
articolul „SOMNUL, VISUL, DEDUBLAREA”. 

Acest stadiu de somn superficial este utilizat în hipnoză. Tocmai de 
aceea, hipnotiştii induc la început somnolenţa: pentru a atinge primul 
stadiu al somnului. Dar ei prelungesc starea hipnagogică de la câteva 
minute până la câteva zeci de minute, cât durează şedinţa de hipnoză. 
Hipnotistul foloseşte cuvântul pentru a menţine trează atenţia 
subiectului ca să nu adoarmă. în acelaşi timp, el nu trebuie nici bruscat 

sau solicitat la un travaliu intelectual, ca să nu se trezească. Secretul 
hipnozei este păstrarea stării naturale hipnagogice. 

Un mare număr de studii au arătat că, în situaţia în care nu se 
trezeşte la comandă, subiectul iese din starea hipnotică intrând într-o 
stare de somn, din care se va trezi în mod normal. Nu este niciun pericol 
să rămâi blocat în starea de hipnoză... 

Acelaşi prim stadiu al somnului este crucial şi în provocarea 
dedublării conştiente (proiecţia astrală). Mintea trebuie păstrată 
alertă (hiperactivă într-o zonă corticală restrânsă), dar nu complet trează 
(celelalte zone fiind mai inactive decât de obicei), pe tot timpul proiecţiei 
astrale a dublului, exact ca în hipnoză. 

« Momentul crucial de păstrare a amintirii proiecţiei astrale, ca şi a 
viselor, este stadiul 1 al somnului, când mintea trează nu este nici activă, dar 
nici adormită. în mod ideal, ca o proiecţie astrală conştientă să reuşească 
100%, „mintea de bază” trebuie să rămână trează, dar foarte relaxată 
(inactivă) - o prelungire a stadiului 1 de somn (hipnagogic). » (Sursa: 
„SOMNUL, VISUL, DEDUBLAREA”, subcapitolul „Păstrarea amintirilor 
astrale’) Mai mult, după cum arătam în articolul citat, starea hipnagogică este 
ea însăşi o uşoară sau incipientă dedublare: « Dublul eteric se separă local de 
corpul eteric, iar mintea se divide şi ea. Această etapă precede ieşirea propriu- 
zisă a dublului din corp. » ( ibidem, subcapitolul „Visul, din perspectivă 
parapsihologică ’) 

Acest premise justifică de ce se poate considera că starea de hipnoză 
ar fi o uşoară dedublare energetică. 

HIPNOZA E O UŞOARĂ DEDUBLARE 


ETAPELE DEDUBLĂRII 


Expertul în proiecţie astrală Robert Bruce ne-a dat o informaţie 
extraordinară, din analiza stărilor speciale pe care le-a trăit. (Sursa: 
„SOMNUL, VISUL, DEDUBLAREA”, subcapitolul „Visul, din perspectivă 
parapsihologică”) Am preluat-o şi i-am adăugat elemente inedite. 

Dedublarea se produce în trei etape, fiecare oferind condiţii 
favorabile anumitor fenomene psihice. Etapele dedublării sunt 
următoarele: 

1. Dilatarea Conştiinţei. 

în articolul amintit, am concluzionat că este starea în care 
se poate petrece VISUL. 

2. Dedublarea locală, fără părăsirea corpului fizic. 

Aici adaug elementul de noutate: Conştiinţa se împarte în 
două: Conştinţa (C) şi Pseudo-Conştiinţa (P-C). Aceasta ar fi 
condiţia pentru transă, starea de HIPNOZĂ. 

3. Dedublarea propriu-zisă, cu ieşirea din corpul fizic. Aceasta este 
PROIECŢIA ASTRALĂ. Corpul fizic este legat permanent de corpul 
energetic printr-un flux de particule energetice („cordonul de argint”), 
prin care schimbă informaţii, senzaţii, energie. 



1 

Dilatarea 

Conştiinţei 



2 

Dedublare 

locală 

(fără părăsirea 
corpului) 



3 

Dedublare 
propriu-zisă 
(cu părăsirea 
corpului) 


Fig.4 Etapele dedublării, trei stări distincte, cu proprietăţi aparte 

După cum scrie Robert Bruce, organismul uman nu este proiectat să 
ţină minte decât un set de amintiri: fie al minţii corporale, fie al minţii 
decorporalizate. în cazul dedublării astrale, fluxul principal al memoriei 
aparţine minţii rămase în corp, peste care, uneori, mintea dedublată 
reuşeşte să suprascrie amintirile voiajului astral. De obicei, însă, nu 
reuşeşte aceasta, caz în care omul nu îşi aminteşte călătoriile sale astrale. 

în cealaltă situaţie, a hipnozei, putem spune că se petrece fenomenul 
invers. Fluxul principal al memoriei aparţine Conştiinţei uşor dedublate, 
care nu păstrează însă nimic despre ce s-a întâmplat sub hipnoză. Doar 
dacă hipnotizatorul comandă aceasta, memoria subconştientului (a 
Pseudo-conştiinţei) se suprascrie în Conştiinţă, iar omul îşi aminteşte 
perfect sesiunea hipnotică. 

Observăm că memoria se comportă radical diferit în cazul hipnozei 
(etapa 2) faţă de dedublare (etapa 3). Să fie această discordanţă majoră 
semnul că mecanismul hipnozei nu poate fi încadrat în fenomenul 
dedublării? 

în opinia mea, iată cum se rezolvă acest impas logic: 

Am spus în capitolele anterioare că transa hipnotică are mai multe 
nivele posibile, de la uşoară la profundă, de la simpla paralizie a Voinţei 
până la anularea completă a Atenţiei. Există deci o gradare a decuplării 
Conştiinţei de Pseudo-conştiinţă, un proces continuu cu mai multe faze. 
Desigur, cineva ar putea intra direct într-o fază mai profundă a hipnozei 
fără a parcurge restul fazelor intermediare. Sau cineva antrenat să se 
dedubleze ar putea trece instantaneu direct la etapa 3. 

Atâta timp cât Conştiinţa se află în aşa-zisa „dedublare locală” (etapa 
2), se poate spune că ÎNCĂ îşi păstrează statutul corporal, adică, fluxul 
principal al memoriei rămâne atribuit Conştiinţei. Dar în momentul când 
Conştiinţa se desprinde complet de Pseudo-Conştiinţă (etapa 3), 
memoria de bază se atribuie Pseudo-conştiinţei, care a devenit singura 
conştiinţă corporală. 

Apare acum această neclaritate: Cum se face că pe timpul hipnozei, 
deşi Conştiinţa îşi păstrează privilegiul de a deţine memoria principală, 
ea este, de fapt, natural amnezică?! Singurele amintiri sunt cele care îi 
parvin de la memoria Pseudo-conştiinţei (fie, uneori, spontan, fie la 
comanda hipnotistului). 

Pentru a lămuri acest paradox, vom recurge la o planşă explicativă 
(fig.5). 


Suportă memoria 
de bază a minţii 



începutul etapei 2: 
Decuplarea C de P-C 
şi de memoria 
conştientă (MerriQ) 


Finalul etapei 2, 
începutul etapei 3: 
Recuplarea C la memoria 
conştientă (MenriQ) 


Fig.5 începutul şi sfârşitul etapei 2 (specifică hipnozei) 

în momentul începerii dedublării locale (etapa 2), memoria 
conştientă rămâne în corp, iar Conştiinţa se depărtează uşor. Totuşi, 
paradoxal, Conştiinţa păstrează statutul privilegiat de deţinătoare a 
memoriei corporale de bază. Lipsa temporară a suportului de memorie ar 
fi cauza amneziei naturale din perioada hipnozei. 

Să fie aceasta o eroare a naturii? Nu cred! NU dintr-o absurdă 
inerţie se petrece acest lucru. 

Scriam mai sus că organismul uman nu este proiectat să ţină minte 
decât un set de amintiri: fie al minţii corporale, fie al minţii 
decorporalizate. Setul de amintiri mai slabe energetic/emoţional va fi 
suprascris de celălalt atunci când memoria este pusă la comun. Or, în 
cazul analizat, dacă Conştiinţa ar avea acces la propria memorie (chiar 
dacă nu i-ar oferi prea multe informaţii), ea nu ar putea prelua memoria 
şedinţei de hipnoză decât pierzând-o pe a sa proprie. Astfel, printr-o 
prevedere inteligentă a naturii, Conştiinţa nu are nimic ce pierde atunci 
când Pseudo-conştiinţa suprascrie amintirile sale peste locul gol din 
memoria conştientă. Şi nu apare nicio competiţie sau conflict între 
puterea energetică a unuia sau altuia din cele două seturi de amintiri. 
Astfel, fenomenul hipnozei se poate petrece întotdeauna cu eficienţă şi în 
deplină siguranţă, fără complicaţii. 

Abia la finalul etapei 2, memoria conştientă se disociază şi ea de 
corp, însoţind Conştiinţa, cu întârziere. Din acest moment, statutul 
privilegiat de deţinătoare a memoriei corporale de bază se atribuie 
automat Pseudo-conştiinţei. De acum încolo, în etapa 3 (proiecţia 
astrală), Conştiinţa va avea propria memorie, în care va înmagazina 
amintiri diferite, necorporale, astrale. 

Cred că abia în acest punct putem defini mai exact etapa a 2-a a 
dedublării. Debutul şi sfârşitul etapei de dedublare locală, specifică 
hipnozei, sunt stabilite tocmai prin: 1) momentul decuplării Conştiinţei 
de memoria sa (pierderea memoriei) şi 2) momentul recuplării lor 
(redobândirea memoriei proprii). Deci nu e vorba de păstrarea vreunei 
anumite distanţe (mici) între Conştiinţă şi Pseudo-conştiinţă, ci de două 
momente distincte: primul, disocierea Conştiinţei în două partiţii, iar al 
doilea, disocierea memoriei conştiente de corp/minte şi lipirea ei 
magnetică de Conştiinţă. 

PERFORMANŢELE HIPNOZEI 


PROFUNZIMEA TRANSEI HIPNOTICE 


Transa hipnotică se poate aprofunda în stare de maximă relaxare, 
preferabil în pat, ca în hipnoza clinică. Dar un efect hipnotic spectaculos 
se poate obţine şi într-o transă uşoară. Adâncirea transei duce la 
atingerea unor teritorii imaginare mai exotice, la performanţe mai 
ciudate. 

Anumite schimbări de voce şi exprimare şi tipul de informaţii 
sugerează existenţa a încă unei Conştiinţe superioare şi mai rafinate 
(Supraconştiinţă sau Sine Superior). în metoda QHHT, în ultima parte a 
sesiunii de regresie temporală, se invocă Şinele Superior al clientului 
pentru a lămuri „filmul mental” pe care l-a vizionat clientul în prima 
parte a terapiei prin hipnoză. în transa profundă, este posibil şi ca 
subiectul să devină intermediar (medium) pentru dialogul cu un spirit 
liber invocat de hipnotizator. Observatorul ascuns (mintea astrală) fiind 
mai liber şi disponibil, intermediază contactul cu propriul Spirit sau cu 
alte entităţi străine. 

în toate cazurile de hipnoză: 1) Conştiinţa normală este scoasă din 
funcţie, 2) Pseudo-conştiinţa execută orbeşte comenzile hipnotistului, 3) 
Observatorul ascuns încuviinţează experimentul, colaborează complice 
cu hipnotizatorul şi comandă efectiv Mintea (inconştientul) să execute 
anumite „jonglerii”. 

Diferenţa dintre transa uşoară şi transa adâncă: 

1) Transă uşoară, când numai Voinţa Conştiinţei se decuplează de 
Mintea Fizică. 

2) Transă adâncă este când şi Atenţia Conştiinţei se decuplează, 
încât este posibilă amnezia totală la revenire. 

3) După mai mult timp pentru aprofundarea transei, Pseudo- 
conştiinţa se armonizează şi înţelege informaţiile aduse de Mintea 
Astrală, iar vibraţiile Pseudo-conştiinţei se elevează. 

AMINTIREA ŞEDINŢEI DE HINPOZĂ 

Cel mai frapant la hipnoza de spectacol este faptul că, după ieşirea 
din transă, subiectul nu îşi mai aminteşte ce a făcut. Deşi, pe timpul 

sesiunii, îl vedeam că era treaz, vorbea, acţiona raţional şi conform felului 
său de a fi, după sesiune i se pare că toate acestea le-a făcut altcineva. 
Este extrem de ciudat, aproape ca o luare în „posesie a sufletului” de 
către o altă entitate. De fapt, era aceeaşi conştiinţă (împărţită în 
jumătăţile ei, Conştiinţa şi Pseudo-conştiinţa), dar acum îi lipseşte 
amintirea episodului şi doar atât. 

La revenirea din hipnoză, Conştiinţa se reîntregeşte, Conştiinţa şi 
Pseudo-conştiinţa punând la comun memoriile proprii. Dar Pseudo- 
conştiinţa (subconştientul) îşi păstrează şi o memorie privată, rămasă în 
afara Conştiinţei. 

în cazul hipnozei de scenă, unele persoane îşi amintesc ce s-a 
întâmplat, altele nu, iar altele parţial. Nu există un comportament 
standard, el variind de la om la om. în hipnoza de cabinet, terapeutul 
întotdeauna dă o comandă fermă privind reamintirea sau uitarea, de la 
caz la caz. De exemplu, terapiile inspirate din psihanaliză scot conţinutul 
inconştient la lumina conştientului (revelaţia, insight-uT), dar în terapia 
ericksoniană, conţinutul inconştient descoperit şi prelucrat de 
hipnotizator este lăsat neconştientizat. 

« în general, mintea inconştientă (n.n. - Observatorul ascuns) protejează 
subiectul, nu lasă la iveală o informaţie care ar putea periclita securitatea, 
integritatea şi liniştea clientului. Câteodată, ea comunică la cererea 
hipnoterapeutului, dar numai lui, care este problema, dar instalează subiectului 
amnezia. La trezire, acesta din urmă nu îşi va aminti ce a spus în stare de 
transă. » (Maria Cociş Beech - Carte de hipnoză) 

Asemenea amintirii visului, dacă imediat după trezire subiectului i 
se distrage atenţia de la vis, respectiv transă, el va uita ceea ce s-a 
petrecut. Probabila explicaţie ar fi: Conştiinţa nu are timp să se cupleze 
cu memoria Pseudo-conştiinţei. 

Dimpotrivă, pentru întipărirea în memoria conştientă, după trezire, 
trebuie să recapituleze şi analizeze trăirile abia stinse, preluate din 
memoria Pseudo-conştiinţei. 

Dacă însă subiectul a ieşit din stare înainte de a i se solicita aceasta 
sau dacă adoarme, probabil că amintirile şedinţei vor fi confuze sau nu 
vor fi deloc. 

S-a constatat că, imediat după ieşirea din transă, memoria legată de 
orice eveniment personal este mai bună, probabil ca o prelungire a stării 
de acuitate din timpul hipnozei. 

Ceea ce distinge transa hipnotică de alte fenomene psihice 
paranormale este faptul că se poate păstra amintirea foarte clară a 
şedinţei dacă hipnotizatorul decide acest lucru. 

MODELUL ŞTIINŢIFIC AL HIPNOZEI 


Ce spun oamenii de ştiinţă despre mecanismul hipnozei: 

« Datele obţinute de simţurile noastre - de exemplu, prin ochi - sunt 
direcţionate iniţial către zonele corticale senzoriale primare. De aici, aceste 
informaţii sunt transmise către regiunile superioare ale creierului, unde sunt 
interpretate. Ceea ce este cu adevărat neaşteptat este faptul că există de 10 
ori mai multe fibre nervoase care transmit informaţie în sens invers, într-un 
proces ce poartă numele de „feedback”. Cercetătorii afirmă că aceste circuite 
de feedback joacă un rol important în conştiinţa umană - ceea ce oamenii văd, 
aud, simt şi cred. Astfel, ceea ce vedem nu este neapărat ceea ce percepem, 
pentru că imaginea pe care o vedem depinde foarte mult de experienţa 
acumulată de-a lungul vieţii. 

Acelaşi proces de feedback explică şi eficienţa hipnozei, care constă în 
conceperea unor sugestii atât de puternice încât procesul de „feedback” preia 
controlul. » 6 


... CONŞTIINŢĂ 



Comandă hipnotică 

# senzorială 

# psiho-mentală 

# motrică 


Regiuni superioare 

Cortex primar 

MINTE 


Elaborări 

psiho-mentale 


Senzaţii 

corporale 


Acţiuni 

motrice 


Fig.6 Modelarea ştiinţifică a acţiunii hipnozei 

Am transpus aceste explicaţii în figura 6. Conştiinţa (triunghi 
albastru) are acces la senzaţiile corporale, elaborările psiho-mentale şi la 
comenzile motrice prin intermediul Minţii (pătrat roşu), care este în 
corespondenţă cu zonele creierului. Comanda hipnotică se interpune 


6 http://www.descopera.ro/stiinta/10342345-hipnoza-secreteie-unei-stari-misterioase 

într-o regiune superioară a Minţii (o zonă în proximitatea pre- 
conştiinţei sau pseudo-conştiinţei ) şi suprascrie fluxul de 
informaţii, făcând posibile următoarele fenomene: 

1 - Modifică semnalul primit de Conştiinţă de la nervii 
senzoriali 

- De exemplu, persoanele hipnotizate pot vedea în culori imaginile 
alb-negru sau invers. 

- Pot fi induse hipnotic anestezia ori analgezia. 

- Zgomotele din jur pot fi anulate ca impact senzorial, subiectul 
concentrându-se doar asupra comunicării verbale a hipnotizatorului. 

Acest model nu poate însă explica cum, de exemplu, un miop poate 
să vadă mult mai bine la sugestia hipnotică (decât dacă acceptăm că ochii 
săi suferă o transformare anatomică, ceea ce NU s-a verificat în practică). 
La fel, subiectul poate auzi sunete depărtate care, în mod normal, nu se 
pot auzi. 

Explicaţia sugerată de noi ţine de domeniul esoteric, fiind vorba de 
simţurile astrale. Ele pot fi amplificate sau diminuate cu uşurinţă. Tot 
pe cale energetică explicăm şi cum durerile cronice pot fi transferate în 
altă parte a corpului, unde pot să fie mai uşor de suportat. 

2 - Modifică elaborarea psiho-mentală normală 

- De exemplu, schimbarea dispoziţiei psihice (tipul emoţiilor), a 
performanţelor mintale (inteligenţa, atenţia etc). 

- HALUCINAŢIA, adică schimbarea realităţii, este precum un rol de 
care subiectul este convins în proporţie de 100%. 

Halucinaţia negativă este atunci când, de exemplu, subiectul este 
comandat să nu-1 mai vadă pe hipnotizator, doar să-l audă, deşi cel din 
urmă este prezent. Subiectul continuă să-l perceapă, dar la nivel mental 
eludează complet semnificaţia corpului acestuia, ceea ce este un proces 
superior de elaborare mentală. 

Halucinaţiile pozitive vizuale sunt induse, de pildă, când subiectul 
vede obiecte sau persoane cu ochii închişi, ca atunci când visează. Când 
un pahar cu apă e băut ca şi cum ar fi cel mai tare whisky, va urma 
efectul băuturii, adică cherchelirea. 

- Halucinaţiile pot apare şi ca efect al indicaţiilor post-hipnotice. 
Dacă unui subiect i se spune în stare de transă că „mâine, la ora 12 fix, îţi 
va fi sete, tare sete, te vei duce, vei lua paharul albastru şi vei bea apă”, 
exact asta va face la ora 12, a doua zi. 

întrucât Conştiinţa nu mai este disociată a doua zi, trebuie să 
considerăm un alt declanşator, inexistent în modelul ştiinţific. Ar putea fi 
memoria Pre(pseudo)-conştiinţei, partea ei inaccesibilă Conştiinţei, unde 
comanda a rămas ferm întipărită şi în afara controlului raţional 
conştient. Sau ar putea fi Observatorul ascuns (mintea astrală), care 
joacă până la capăt rolul pe care însuşi omul l-a aprobat atunci când s-a 
lăsat hipnotizat. 

- HIPERMNEZIA, când memorii complet uitate şi deseori 
inaccesibile minţii conştiente pot să fie rechemate în timpul transei 
hipnotice. 

Aceasta poate fi explicată prin accesul la baza de date astrală, unde 
se află toate înregistrările, inaccesibilă Conştiinţei normale. Aceasta din 
urmă are propria memorie episodică conştientă cu care operează, unde 
se găsesc doar câteva evenimente, cele semnificative, cele încărcate de 
emoţii etc. 

- AMNEZIA. Sugestiile de uitare/amnezie date în timpul sesiunii 
hipnotice pot acţiona global sau selectiv. De exemplu, să uiţi pe moment 
cine eşti. Sau să uiţi că ştii să cânţi bine la pian (vezi serialul TV produs 
de Derren Brown?). 

Ne uimeşte precizia chirurgicală cu care este selectată porţiunea de 
memorie respectivă, din doar câteva cuvinte. Aceasta ne indică 
colaborarea unei inteligenţe „inconştiente” care controlează foarte bine 
toată memoria. 

- PARAMNEZIA. Dacă eşti hipnotizat să uiţi cifra 6, când vei număra 
degetele, vor ieşi n. Dacă vei aduna 2+4 nu vei ştii să răspunzi. Evident, 
este o falsă uitare, care intervine când eşti pe punctul de a lua cifra 6 în 
considerare. 

3 - Modifică indicaţiile trimise nervilor motori. 

- De exemplu, stări corporale anormale precum catalepsia. în 
catalepsie nu se depăşeşte capacitatea de rezistenţă a corpului, ci doar se 
comandă o întărire extremă a muşchilor. Este posibil primejdioasă 
pentru muşchi, articulaţii, ligamente, oase. Ea este comandată de către 
Pseudo-conştiinţă (aflată într-o stare mai liberă, mai fără reticenţe şi cu o 
mai eficientă concentrare asupra Minţii), ceea ce nu putem pretinde de la 
Conştiinţa normală (care, în cel mai bun caz, asistă la performanţă în 
mod pasiv). 


7 https://www.youtube.com/watch?v=D 6 VTtHOkzl 8 

- Diminuarea oboselii. Sub hipnoză, omul poate îndeplini sarcini 
motrice peste capacitatea normală de oboseală sau suportabilitate. 
Pseudo-conştiinţa mobilizează mai bine rezervele corporale. 

- Efectul pilulelor placebo. 

- Modificări asupra muşchilor involuntari, glandelor, organelor 
interne, vaselor sanguine se pot obţine prin inducerea unor emoţii 
corespunzătoare. Este bine cunoscut că efecte somatice pot să fie produse 
de către procesele psihice. Acest efect este facilitat de faptul că emoţiile 
sunt amplificate în starea de transă. 


HIPNOZA IN SCOPURI SPIRITUALE 

DISCORDANŢE ŞI CONTRAZICERI PRIN HIPNOZĂ 

REGRESIVĂ 

Există în lume hipnoterapeuţi - cercetători ai spiritualităţii - care îşi 
pun clienţii în starea hipnotică pentru a-i folosi pe post de mediumi sui- 
generis (în hipnoză regresivă) şi a cerceta tainele lumii. Ceea ce ne 
frapează este faptul că unii cercetători au descoperit teorii totalmente 
diferite. Unul observă numai răpiţi de extratereştri, altul justifică teorii 
metafizice ciudate, altul remarcă numai intervenţii demoniace ş.a.m.d. 
Şi, culmea! hipnotizatorii şi clienţii, toţi sunt de bună credinţă, atenţi, 
oneşti, caută adevărul. Dar dacă lumea spirituală este aceeaşi, cu aceleaşi 
legi şi principii, cum Dumnezeu de apar atâtea variante, mai mult sau 
mai puţin incompatibile, şi chiar dezinformări de la subiecţii regresaţi 
prin hipnoză?! 

Iată, de exemplu, o critică savuroasă şi bine temperată a hipnozelor 
lui Corrado Malanga si Calogero Grifasi, venită chiar de la un promotor şi 
admirator al lor. 8 Şi alţi hipnoterapeuţi celebri au teze controversate. 

La această nelămurire legitimă există câteva explicaţii. Hipnoza este 
un procedeu pe jumătate psiho-mental şi pe jumătate spiritual. Intervin 
multe variabile: 

- Hipnotizatorul nu poate fi bănuit de interese ascunse. Dar putem 
presupune că Spiritul hipnotistului are propriile interese (filosofice, 


8 http://fymaaa.biogspot.ro/2016/12/caiogero-grifasi-hipnoze-regresive.htmi 
http://fymaaa.biogspot.ro/2017/05/sufiet-spirit-si-aite-corpuri-subtiie.htmi 

istorice, ştiinţifice, artistice etc). Iar Spiritele comunică între ele pe 
canale necunoscute. 

- Câmpul aurie al hipnotizatorului (subconştientul) poate induce idei 
şi dirija concepte în astralul subiectului, intenţionat sau involuntar. 

- Trebuie adăugate şi influenţele îngerului-ghid al hipnotizatorului şi 
ale îngerului-ghid al clientului său. 

- Mai pot apare şi unele dorinţe subconştiente ale clientului în raport 
cu terapeutul (transfer afectiv), precum şi încurajarea acestui transfer de 
un hipnotist nesigur pe el (contra-transfer). 

- Traducerea în limbajul uman are carenţe când exprimă lucruri 
inexistente pe Pământ. 

Ţinând cont de toate aceste influenţe, şi altele care mai există, atunci 
hipnoza regresivă este multiplu subiectivă. Contează nu numai 
conştientul şi subconştientul subiectului, ci şi conştientul şi 
subconştientul hipnotizatorului. Cât de absolute sunt atunci informaţiile 
ştiinţifice descoperite prin hipnoză şi distribuite publicului?! (Desigur, 
informaţiile private sunt întotdeauna valoroase dacă ajută la vindecarea 
sufletească.) 

Hipnoza este tot mai utilizată în cercetarea spirituală, fiind metoda 
cea mai simplă şi accesibilă. Nu oricine se poate dedubla conştient sau 
medita la niveluri înalte sau comunica cu Spiritele Superioare. Dar există 
tot mai mulţi hipnoterapeuţi care au şi curiozităţi spirituale. Astfel, 
bagajul de date spirituale creşte pe zi ce trece şi e nevoie de un cap 
limpede pentru a le decanta, a le selecta, a le judeca. Faptul că 
informaţiile sunt obţinute prin hipnoză regresivă nu înseamnă că ar fi 
neapărat reale, că ar trebui crezute integral, fără o analiză şi cenzură 
raţională, doar fiindcă „subconştientul nu minte”. 

Aceeaşi rezervă intelectuală se impune şi pentru ceea ce spun 
clarvăzătorii, psihonauţii sau mediumii. Şi aici apar discordanţe şi 
contraziceri. Motivele sunt similare: Este foarte importantă 
subiectivitatea minţii şi Spiritul persoanei ce se manifestă paranormal. 
Realitatea subtilă nu este obiectivă 100%, ci depinde în mare măsură şi 
de imaginaţie, ca şi de alţi parametri individuali. 

Mesajele primite explicit de la spirite variază din cauzele 
următoare, cel puţin: 

- Epoca şi cultura respectivă. Mesajele sunt adaptate la nivelul de 
înţelegere al societăţii în ansamblu. 

- Unele mesaje se adresează unei elite sau grup restrâns (private), 
altele sunt generale (publice). 

- Afinitatea mediumului numai cu anumite spirite colaboratoare. 
Grupul are o anumită orientare, scopuri, mod de lucru. Alt medium, alte 
spirite. 

- Nivelul spiritelor comunicante diferă. Trebuie o precauţie sporită 
faţă de interferenţa spiritelor luciferice, care se pretind înţelepte, dar la 
un moment dat informaţiile oferite devin incoerente, ridicole sau 
dăunătoare. 

- Mintea mediumului trebuie să reproducă cât mai exact ceea ce 
doreşte spiritul. Un medium incult şi prost nu va da aceleaşi rezultate ca 
altul cult şi inteligent. 

- Limbajul uman are limite când exprimă lucruri nepământene. 

HIPNOZA REGRESIVĂ ŞI LUMEA SPIRITELOR 

Dr. Michael Newton este un autor spiritual de referinţă atât prin 
probitatea profesională, cât şi prin valoarea şi ineditul informaţiilor 
despre lumea spiritelor. Domnia sa a fondat o metodă hipnotică de 
vizualizare dinamică a vieţii dintre vieţi, adică a vieţii Spiritului pe 
când era încă neîncarnat în clientul hipnotizat. (Vezi video: „Călătoria 
dintre vieţi - interviu cu Michael Newton” 9) 

Am multe cuvinte de laudă pentru munca dr. Newton, dar şi o mică 
observaţie critică: dumnealui mărturiseşte cu sinceritate că nu a aflat de 
la clienţii săi, după mii de sesiuni hipnotice, că în lumea spiritelor ar 
exista demoni. Prin urmare, nu crede că ei există. Iată relativitatea 
cunoaşterii umane! Cine ştie tot adevărul?!... Probabil că misiunea 
spirituală a dr. Newton nu îngloba şi explicaţii despre demoni, ca să nu-şi 
risipească energia în zone mult prea vaste. Chiar şi aşa, concentrându-se 
exclusiv pe aducerea clienţilor în viaţa dintre vieţi a spiritului, practica 
este foarte grea şi problematica, imensă. 

(Alt cercetător, Corrado Malanga, afirmă că toţi cei peste 3000 de 
subiecţi hipnotizaţi de el - fără excepţie !!! - i-au confirmat modelul 
spiritual - foarte discutabil, în opinia mea - pe care l-a descoperit, treptat, 
prin hipnoza regresivă...) 

Deja de multe decenii, în hipnoterapie este frecvent utilizată regresia 
într-o perioadă timpurie (copilărie, adolescenţă). Abia de câţiva ani, a 
luat amploare şi regresia hipnotică pentru aflarea vieţilor anterioare. Dr. 
Michael Newton afirmă că între cele două nu este o prea mare diferenţă 


9 https://www.youtube.com/watch?v=X98Du3NoHPE 

de tehnică, ambele apelând la informaţiile din subconştient. în schimb, 
cunoaşterea „vieţii dintre vieţi” necesită un protocol mai amplu, o transă 
mult mai profundă decât în aceste cazuri obişnuite, numită de dânsul 

„transă supraconştientă”. 

Terapeutul îşi conduce clientul intr-un spaţiu total nefamiliar, 
nepământean, locul unde trăieşte spiritul între încarnările terestre, unde 
este „acasă” pentru spirit. Mintea conştientă a clientului este pusă să 
traducă în cuvinte ceea ce vede în peregrinările sale prin tărâmurile 
astrale şi mentale. Totuşi, terapeutul îl direcţionează doar în locurile de 
maxim interes terapeutic şi de autocunoaştere. 

TRANSA SUPRA CONŞTIENTĂ 

Dr. Newton consideră că această performanţă este posibilă întrucât 
„timpul nu există în lumea spiritelor” şi, astfel, ne putem mişca în 
„eternul spiritual” înainte şi înapoi, după cum dorim, în chiar acest 
moment terestru. După părerea mea, este o explicaţie greu de acceptat de 
o minte omenească. 

Eu am găsit o altă explicaţie, mai plauzibilă. Mecanismul prin care 
clientul poate retrăi „la comandă” evenimentele dintre încarnările 
spiritului său ar fi următorul: 

în transa foarte profundă, mintea clientului devine un mediu foarte 
bun pentru receptarea unor clişee akashice din acea perioadă a 
spiritului liber. Cererile hipnoterapeutului sunt preluate şi li se caută 
răspunsuri de către spiritul-ghid al clientului. Acesta are abilitatea de 
a căuta instantaneu în imensa bază de date a spiritului protejatului său 
exact acele întâmplări (sau unele asemănătoare), redate ca scurte 
filmuleţe, care răspund solicitărilor curioase şi insistente ale 
facilitatorului hipnozei. 

Dacă nu ar fi ajutorul spiritului-ghid, mintea ar rătăci singură în 
astral şi ar oferi nişte răspunsuri neconcludente, posibil false. Acesta 
este, în general, dezavantajul hipnozei fără supraveghere şi 
îndrumare spirituală. 

Prin urmare, aici sunt angrenate două inteligenţe conştiente 
(hipnotizatorul şi spiritul-ghid al clientului) şi o inteligenţă semi- 
conştientă (mintea clientului). 

Spiritul-ghid acţionează discret, imperceptibil. După sesiune, 
primind înregistrarea ei audio, clientul poate rămâne debusolat. 
Auzindu-se vorbind cu propriul glas atâtea lucruri incredibile, de science- 

fiction, va trăi o experienţă puternică, iar unii se întreabă dacă nu cumva 
au halucinat. Desigur că nu, omul care halucinează nu poate răspunde 
atât de clar, detaliat şi coerent la întrebări sofisticate. Şi nici nu poate ţine 
minte toate ciudăţeniile pe care le-a spus. 

Metoda dr. Newton este sofisticată şi riguroasă, dar numai aşa a 
reuşit să strângă atâtea date interesante despre lumea spiritelor. Poate că 
ar fi mai clar dacă clientului i s-ar spune de la început că va retrăi viaţa 
Spiritului său, care nu este a sa personală, ca om pământean. De altfel, 
chiar Michael Newton pomeneşte (tangenţial, e drept) de „tehnica 
conversaţiilor în trei”, purtate între hipnotizator, client şi spiritul 
clientului. Spune el: 

«Sunetele vocii clientului se pot schimba atunci când acesta vorbeşte prin 
intermediul propriului spirit, la fel cum se pot schimba atunci când un ghid- 
spiritual comunică prin el.» (Michael Newton, „Viaţa dintre vieţi: hipnoterapie 
pentru regresie spirituală”, pag.200) 

în altă metodă de hipnoză, anume QHHT (Quantum Healing 
Hypnosis Technique), în partea a doua a sesiunii, clientul este pus să 
manifeste Şinele său Superior, de la care se cer indicaţii şi răspunsuri în 
mod distinct. E clar că prin client va vorbi o altă Inteligenţă, o altă 
Personalitate, care propune o altă viziune asupra vieţii. (Vezi şi „QHHT 
Romania - transcrieri sesiuni de hipnoză regresivă” 10 ) 

Rolul terapeutic al hipnozei este extrem de folositor. într-o sesiune 
PRIVATĂ, subconştientul sau Supraconştientul clientului poate oferi 
acele informaţii sau emoţii pe care le consideră necesare pentru binele 
suprem al pacientului. Poate crea poveşti credibile, spre înţelegere 
intuitivă şi raţională. I se dă omului ce are el nevoie atunci, nu 
întotdeauna ceea ce este adevăr obiectiv. Ceea ce mintea se aşteaptă să 
primească, va primi, dacă este spre folosul ei. 

Ceea ce-i înfăţişat ca VIEŢI ANTERIOARE nu are neapărat un temei 
real istoric, ci este adaptat dorinţelor, amintirilor, tendinţelor şi 
intereselor omului. De exemplu, Supraconştientul poate alcătui ad-hoc 
un scenariu al „vieţii anterioare” în care să combine învăţături şi 
personaje din mai multe vieţi anterioare. Astfel, adevărul subiectiv din 
acel moment nu se suprapune cu adevărul obiectiv. în alt moment, 
adevărul subiectiv va fi altfel prezentat. 

Şi în hipnozele regresive prin metoda QHHT, Şinele prezintă o 
poveste metaforică adresată omului în care e încarnat, tot ca în terapie. 


10 http: //www. qhhtromania.ro /category/sesiu ni / 

Este un mesaj individual, nu general. Dacă însă devine PUBLICĂ, acea 
metaforă terapeutică poate crea impresii deformate, pentru că cititorii le 
înţeleg cu mintea lor, nu ca un basm terapeutic adaptat intereselor 
superioare ale clientului, şi vor trage concluzii posibil false. 


ALTE MANIFESTĂRI PARANORMALE 

Mecanismul psihic „de transă” este implicat şi în alte fenomene 
parapsihologice ca somnambulismul, vorbitul în somn, vorbitul cu 
spiritele sau dedublarea astrală. 

Somnambulismul are forma de manifestare a hipnozei de 
spectacol, cu deosebirea că lipsesc comenzile externe. „Pacientul” intră în 
transă fără hipnotist şi face acţiuni rutiniere, nepericuloase de obicei. De 
fapt, şi pe scenă voluntarii sunt în transă somnambulică cu ochii deschişi. 

Vorbitul în somn seamănă cu hipnoza de cabinet, cu deosebirea 
că se intră în transă automat, fără inducere hipnotică. „Pacientul” poate 
perora de unul singur sau dialoga raţional cu o altă persoană aflată de 
faţă, dar nu-şi aminteşte ce a vorbit, mai ales dacă va intra imediat în 
somn. 

Unii mediumi lucizi folosesc aceeaşi disjungere a conştiinţei. 
Mintea poate depăna diverse gânduri obişnuite în timp ce Pseudo- 
conştiinţa transmite prin voce un mesaj astral de la un spirit. Conştiinţa 
supraveghează coerenţa verbală a mediumului şi pune întrebările, 
alternându-şi atenţia între cele două centre de interes (gândurile comune 
şi mesajul spiritual). 

în hipnoza regresivă profundă se pot vizita planuri astrale depărtate, 
exotice, iar informaţiile seamănă cu cele obţinute prin proiecţie astrală 
conştientă. 

Inducţia mentală agresivă, fără acceptul victimei 

Există unii indivizi puternici mental, care îşi impun dorinţele asupra 
altora, chiar dacă întâmpină opoziţie. Gândul dominant al agresorului 
psihic are o energie mai mare decât îi opune Conştiinţa victimei. în 
competiţie, câştigă cel mai puternic. Gândul agresiv este susţinut atât 
timp cât e nevoie, până când victima intră natural într-o stare de transă, 
când eficienţa „ordinului” extern este mai mare. Uneori, mai ales în 

atacul de aproape, agresorul induce întâi somnolenţa victimei, pentru a-i 
slăbi alerta şi protecţia psihică. 

Este un fenomen întâlnit în cadrul obsesiilor, al inducerii voluntare a 
unor gânduri în mintea altor persoane etc. Persoanele uşor 
sugestionabile sunt mai vulnerabile la astfel de atacuri. Derren Brown a 
exemplificat în emisiunile sale TV această putere de persuasiune asupra 
unor voluntari care susţineau că mintea lor nu poate fi adormită dacă ei 
nu vor. 

Răpiţii de extratereştri 

Persoanele ce afirmă că au fost răpite de extratereştri îşi pot aminti 
prin hipnoză detaliile răpirii. în finalul întâlnirii de gradul 4 sau 5, 
vizitatorii galactici programează victima să uite ce s-a întâmplat. Desigur, 
memoria răpirii nu se şterge complet, ci doar se ascunde în inconştient. 

O posibilitate pe care o punem în discuţie aici ar fi că extratereştrii 
răpesc doar corpul eteric al victimei umane. Corpul fizic rămâne în pat 
şi de aceea, deseori, nu se găsesc urme vizibile de răpire. Uneori apar şi 
semne pe corp, dar ele pot fi generate cu uşurinţă de corpul eteric, unde 
s-au format adevăratele cicatrici. 

în acest caz, dedublarea nu este nici naturală (în somn), nici 
conştientă (proiecţie autoprovocată), nici hipnotică (comandată din 
exterior, dar acceptată de client). Este o dedublare provocată agresiv din 
exterior. în şedinţa de hipnoterapie ulterioară, omul caută şi găseşte în 
inconştient amintirile traumatice care îi explică suferinţele actuale. 

într-o hipnoză condusă de Calogero Grifasi, mediumul Barbara a purtat 
un dialog cu spiritul lui Dolores Cannon, după ce ea a decedat. Doamna 
Dolores se ocupase de problema extratereştrilor prin metoda hipnotică QHHT, 
pe care a şi fondat-o. Acum spiritul ei adaugă informaţia: unii oameni răpiţi de 
extratereştri, de fapt, au în ei spirite încarnate cu această misiune dinainte de 
naştere. Mai mult, ei au deja implantate dispozitive eterice în corpul eteric al 
spiritului, lată deci că există şi tehnologii avansate de nivel ETERIC, mai 
presus de cel material! Orice implant nu este perfect şi creează suferinţă. E 
posibil ca aceste spirite să aparţină rasei extraterestre, iar prin încarnare uită 
provenienţa lor cosmică. Totuşi, fiinţa umană nu ştie aceste detalii, ea percepe 
doar groaza şi durerea asociată răpirii ( abduction ), testelor pseudo-medicale şi 
implantelor cu care sunt „dotaţi”. 


Răzvan Alexandru Petre 

5 noiembrie 2017 

CRISTOS, BINELE, ADEVĂRUL 


PE URMELE UNEI PROFEŢII 
NEÎMPLINITE 


Fenomenul MAICA VER0N1CA din Vladimireşti 


Maica Veronica (Veronica Gurău, 1922-2005), întemeietoarea şi 
stareţa mănăstirii de la Vladimireşti (jud. Galaţi), a fost o vizionară şi 
proorociţă celebră, care a marcat istoria spiritualităţii româneşti în 
secolul XX. Amănunte biografice esenţiale despre viaţa şi lucrarea sa 
duhovnicească puteţi citi aici 11 . Măicuţa şi-a condus viaţa şi activitatea 
după vedeniile pe care le-a avut tot timpul vieţii. Sinodul Bisericii 
Ortodoxe Române i le-a recunoscut pe cele dintre 1937 şi 1950. 

Activitatea de medium şi clarvăzător a Maicii Veronica va continua 
cu şi mai mare intensitate după eliberarea din închisoare (1960), fiind 
susţinută şi încurajată de soţul său, arhitectul George Văsîi, care îi va 
stenografia viziunile şi mesajele primite. Acestea ies din standardele 
bisericeşti, fiind publicate în cărţile „Cercetări în lumea nevăzută” şi „Din 
tainele universului spiritual”. Căsnicia lor a început în anul 1964 şi a 
durat, probabil, până în 1990, când Maica Veronica a redeschis 
mănăstirea. 

PROFEŢIA MAICII DOMNULUI CARE NU S-A 

ÎMPLINIT 


Am găsit întâmplător pe internet următoarea afirmaţie care m-a 
intrigat: 


11 http://maicaveronica.ro/ 

http://www.formula-as.ro/2012/1016/spiritualitate-39/maica-veronica-de-la-vladimiresti- 
14991 Vedeniile bisericeşti ale Maicii Veronica (între 1937 şi 1950): 

http://www.slideshare.net/tibisor/maica-veronica-de-la-vladimiresti-vedeniile-a4 

„în ziua de 5 Martie 1945, Măicuţa Veronica - Fecioara de la 
Vladimireşti - a avut cea mai importantă Vedenie, singura care nu s- 
a îndeplinit încă!” 

După Maica Veronica, profeţia Maicii Domnului sugera că Ilie, Enoh 
şi Ioan Evanghelistul ar fi trebuit să se pogoare în 1955 şi să pună capăt 
sistemului totalitar din România. Era o interpretare complet eronată, la 
care a renunţat, desigur, după ce a fost întemniţată în 1955. Şi astfel, s-a 
dedus că Profeţia nu s-a împlinit. 

Am intuit de la început că, de fapt, Profeţia se împlinise, dar nu 
în sensul strict al cuvintelor şi datelor prevăzute. M-am gândit că o 
cercetare amănunţită ar fi de folos atât de dragul adevărului, cât şi al 
altor concluzii interesante ce se pot ivi în cursul investigaţiei. 


VEDENIA 


Citez din viziunea primită de Veronica de la Maica Domnului în 5 
martie 1945, numerotând-o pe subiecte: 

(1) 

«în anul 1940 ai avut Vedenia în care ţi-am spus că Ţara voastră va 
avea o mare trecere înaintea lui Dumnezeu. 

Se află un ALES, care în clipa cînd va veni în vîrstă de 30 de ani, îşi 
va începe propovăduirea şi va mărturisi pe Hristos timp de trei ani, în 
care vreme mulţi îl vor urma! 

Apoi, după cei trei ani, va da neamul vostru atâta mulţime de 
Mucenici, încât va întrece pe a tuturor neamurilor creştine de până acum. 

Eu m-am gândit atunci, că oare vor fi şi în mijlocul nostru „Nebune 
pentru Hristos”, care să-L mărturisească cu acelaşi Foc, ca şi omul acela? 
Şi mi-a răspuns Stăpâna Cerului: 

- Da, vor fi! 

Apoi a zis: 

- Mai sunt cam opt ani până va începe propovăduirea, 

( 2 ) 

şi în timpul celor trei ani de propovăduire vor veni şi cei trei bărbaţi, 
care au fost înălţaţi cu trupul la Cer, Sfinţii: ILIE, ENOH şi IOAN 
EVANGHELISTUL. 

Eu m-am întrebat în inima mea, de unde vor veni? Şi Prea Sfânta 
Născătoare mi-a răspuns: 

- Nu trebuie să ştiţi de unde vor veni, dar vor trece şi pe la voi. 

( 3 ) 

După venirea lor, veţi plămădi pământul acesta cu sânge. De aceea, 
să iubiţi locul acesta şi să-i sărutaţi ţărâna, căci acesta vă va fi vouă 
mormânt. Unele dintre voi nu vor trăi până atunci, căci vor veni mai 
devreme la cer, prin boală, cum Dumnezeu va rândui. Rugaţi-vă şi vă 
siliţi de pe acum ca să puteţi birui. Cele care nu vor fi călugărite sau 
îmbrăcate până atunci când va sosi ceasul acela, să nu se întristeze, căci, 
mai de folos este să nu făgăduieşti, şi să împlineşti. Călugărite şi 
necălugărite, îmbrăcate şi neîmbrăcate în chip îngeresc, toate veţi fi 
împreună. Bucuraţi-vă că v-am primit pe locul acesta aşa cum sunteţi... » 


CONFIRMAREA VEDENIEI 


(i) 

Se pare că prima parte a Profeţiei Maicii Domnului se referă la 
Părintele Ioan Iovan cel plin de har şi văzător cu duhul 12 : 

«Totul culminează cu venirea la Vladimireşti a Părintelui Ioan 
Iovan, Alesul Maicii Domnului, trimis aici de către Părintele Arsenie 
Boca. în perioada 1948-1955, Părintele Ioan slujeşte cu vrednicie la 
Mănăstirea Vladimireşti, pe Dumnezeu şi pe oameni, mărturisindu-le 
despre iubirea lui Hristos. Se fac în masă vindecări sufleteşti, dar şi 
trupeşti: s-au vindecat orbi, paralitici şi alte boli grave, iar duhurile rele 
ieşeau din trupurile bolnave ale oamenilor. 

Avea vârsta de 30 de ani. Dar îl propovăduieşte pe Hristos cu atâta 
râvnă şi curaj, încât adună la slujbele sale, peste 30.000 de credincioşi, 
un număr imens pentru acea vreme şi acel spaţiu. De multe ori Măicuţa 
Veronica şi alţi credincioşi vedeau un fel de ninsoare asupra mulţimii.» 

Mi se pare important şi pasajul „va da neamul vostru atâta mulţime 
de Mucenici, încât va întrece pe a tuturor neamurilor creştine de până 
acum”. într-adevăr, istoria anilor ’so a fost deja scrisă cu sângele a mii de 
martiri creştini întemniţaţi pe nedrept în închisori inumane, unde mulţi 
au murit în chinuri, iar alţii şi-au pierdut sănătatea. Pentru jertfa lor 
trebuie să le fim recunoscători, căci ea a înconjurat această ţară cu o aură 
de sfinţenie ce ne va păzi în ceasul cel greu al istoriei! 


12 http://maicaveronica.ro / 

- Detaliu de confirmare a Profeţiei: „un ALES, care în clipa cînd 
va veni în vîrstă de 30 de ani, îşi va începe propovăduirea”. Părintele 
Ioan Iovan avea exact 30 de ani. 

- Detaliu de infirmare a Profeţiei: „Maz sunt cam opt ani până va 
începe propovăduirea”. Din 1945 (anul vedeniei) până în 1948 (anul 
începerii misiunii) sunt doar 3 ani, în loc de 8. 

( 3 ) 

A treia parte a Profeţiei se referă la desfiinţarea mănăstirii, petrecută 
în anul 1955, când trei dintre măicuţele principale au fost întemniţate, iar 
restul obştei s-a risipit care încotro. 

- Detaliu de infirmare a Profeţiei: „în timpul celor trei ani de 
propovăduire” . în realitate, în loc de 3 ani, propovăduirea a durat 7 ani 
(din 1948 până în 1955). 

CONCLUZII DESPRE PROFEŢII (I) 

în părţile analizate (1 şi 3), evenimentele s-au petrecut precum au 
fost proorocite. Totuşi, apar şi detalii care infirmă exactitatea Profeţiei. 
Dar ele sunt doar amănunte temporale. Există un clivaj imens între 
dimensiunea fizică şi cea astrală, care face dificilă măsurarea duratelor 
dintre evenimentele „văzute” de spirite în viitor. Este ca şi cum timpul ar 
fi „elastic” în planul astral. Şi mai intervine voinţa liberă a oamenilor. în 
cazul concret al acestei Profeţii, observăm că durata misiunii ALESULUI 
Ioan a fost dublă faţă de cea prognozată, ceea ce arată o întârziere a 
opresiunii comuniste, probabil cu ajutor divin. 

Prin urmare, nu trebuie să căutăm într-o profeţie sau viziune - chiar 
dacă e venită din Ceruri - date, durate, locuri şi întâmplări viitoare cu 
precizie matematică, şi nici nume exacte. în istorie, unele profeţii s-au 
împlinit exact, altele, cu variaţii, iar altele nu s-au împlinit deloc. 
Claritatea şi exactitatea citirii viitorului depinde şi de rangul spiritului 
care comunică profeţia, ca şi de „sacrul” liber-arbitru al oamenilor. Unele 
durate pot fi simbolice: de exemplu, cifra 3 este folosită ca durată 
cosmică generică. 

Viziunea spiritelor sau exprimarea lor poate fi uneori majestuoasă, 
hiperbolică, dar evenimentele pământeşti ne par întotdeauna mult mai 
şterse, obişnuite. Pământenii rareori întrevăd dimensiunile cosmice sau 
spirituale ale lucrării lor, aparent banale. în general, viaţa este un miracol 
în fiecare amănunt al său, dar oare câţi dintre noi percep aceasta?! 

EROAREA ESTE A PROFEŢIEI SAU A NOASTRĂ? 

Ce putem spune despre a doua parte a Profeţiei Maicii Domnului, 
probabil partea considerată a fi încă „neîmplinită” sau chiar eronată? 

( 2 ) 

Dacă „propovăduirea” realizată de „alesul” părinte Ioan Iovan s-a 
petrecut între anii 1948 şi 1955, înseamnă că în acelaşi interval au trecut 
pe la mănăstirea Vladimireşti şi „Sfinţii ILIE, ENOH ŞI IOAN 
EVANGHELISTUL”. 

Cine au fost cei trei „sfinţi” care „au venit”, cum spune Profeţia 
Maicii Domnului, la mănăstirea Vladimireşti între anii 1948 - 1955? 

Se cunosc două personaje duhovniceşti impresionante care au avut 
legături cu Maica Veronica şi cu mănăstirea păstorită de ea, dar şi cu 
personajele biblice amintite mai sus: 



1. ARSENIE BOCA (1910-1989), în 1940 devine călugăr şi curând i 
se duce vestea de ales al Domnului şi făptuitor de miracole. După anul 
1945 începe să fie anchetat şi întemniţat de autorităţile comuniste, în 
repetate rânduri. în 1959 este scos abuziv din monahism. Despre Sfântul 
Arsenie Boca, despre viaţa şi minunile sale, care se înfăptuiesc şi astăzi, 
cititorii ştiu deja multe. 


Conexiunea cu Vladimireşti 

Maica Veronica i-a cerut ajutorul de a deosebi viziunile corecte de 
cele înşelătoare, prin 1944. Pentru o scurtă perioadă de timp (circa două 
luni) a venit la Vladimireşti ca duhovnic şi Părintele Arsenie Boca, 
uimindu-le pe tinerele maici cu darul clarviziunii pe care îl deţinea. 

Conexiunea cu ENOH 

Citat din cartea „Mărturii din Ţara Făgăraşului despre părintele 
Arsenie Boca” pag.114: 

«Unul din cei care au fost la înmormântare [a lui Arsenie Boca], 
Constantin Jurcovan din Recea, a spus că atunci când săpau groapa 
Părintelui, a apărut pe cer un nor alb, ca o ceaţă, pe care scria cu negru 
ENOH, cu litere tot din nori formate. Cei care au văzut au spus că a fost 
duhul lui Enoh în Părintele Arsenie. (Paraschiva Anghel, Dejani)» 

Despre patriarhul biblic Enoh puteţi citi în nota suplimentară de la 
sfârşitul acestui articol: „Enoh, mesagerul îngerilor”. 



Nil Dorobanţu 


2. NIL DOROBANŢU (1920-1977), vestit monah, mare erudit şi 
mare ascet, renumit prin nevoinţele şi prin neîncetata rugăciune a minţii, 
a propovăduit dreapta credinţă străbătând ţara în lung şi în lat, 
predicând şi convertind poporul în vremurile de prigoană comunistă 
atee. 

Articol despre „Sfântul desculţ”^ 


Conexiunea cu Vladimireşti 

Legătura duhovnicească dintre Părintele Nil şi maica Veronica a fost 
una profundă, după cum aflăm „Din viaţa Părintelui Nil Dorobanţu”^. 
După ce terminase Teologia, Nicolae Dorobanţu a venit la mănăstirea 


!3 http://wWW.f0rmula-aS.ro/20i6/i2i0/spiritualitate-39/sfantul-deSCUlt-pe-Urmele-lui-nil- 
dorobantu-20558 

•4 http://www.slideshare.net/tibisor/viaa-printelui-nil-dorobanu-cel-nebun-pentru-hristos-i- 
viaa-maicii-emanuela-ucenica-lui-a 5 

Vladimireşti unde, rugându-se fierbinte ca Dumnezeu să-l facă „nebun 
după El”, a fost lovit în piept de o Lumină şi a căzut la pământ. Curând a 
devenit monah. Peste un an, în 1949, tot la Vladimireşti, a fost preoţit 
odată cu părintele Ioan Iovan, în aceeaşi zi, relatează Maica Veronica. 

Nil Dorobanţu a scris cartea „Veronica de la Vladimireşti. Teofanie”, 
spre lauda Măicuţei. 

Conexiunea cu ILIE 

Avem motive să credem că Nil Dorobanţu are o filiaţie spirituală cu 
Sfântul ILIE, cel răpit în cer de un vehicul aerian, cum relatează Vechiul 
Testament. 

Asemănările lui NIL Dorobanţu cu Sfântul Prooroc ILIE 
Tesviteanul: 

- Amândoi umblau îmbrăcaţi simplu, cu pletele în vânt şi încinşi cu o 
sfoară la mijloc. 

- Amândoi erau pătimaşi şi duri la vorbă. Ilie îi mustra pe preoţii lui 
Baal şi ai altor credinţe păgâne. 

Nil îi mustra pe mai-marii Bisericii ortodoxe, cu care nu se înţelegea 
defel şi care l-au şi caterisit în anul 1956. îi mustra şi pe „ighemonii” 
securişti, care nu i-au iertat cuvântul răspicat şi opiniile tranşante, 
bătându-1 crunt de câteva ori. 

- Amândoi sufereau pentru pierderea sufletelor şi necinstirea lui 
Dumnezeu. Amândoi au atras la dreapta credinţă mulţi rătăciţi. Citat 
despre faptele Sfântului Nil: 

« Stiliştii vechi, calendariştii iuliani s-au întors la Ortodoxie ca şi toţi 
sectanţii. Ateii şi învăţaţii au crezut în Hristos, păcătoşii s-au pocăit, 
bolnavii s-au tămăduit, doi orbi au văzut, două moarte au înviat, 
epileptici, slăbănogi, muţi, ciungi, surzi, s-au tămăduit şi cuvântul lui 
Hristos lucra cu putere. » 

- Stă scris în Scriptură că proorocul Ilie era respectat şi ascultat de 
însuşi Dumnezeu pentru cât era de înduhovnicit, îndeplinindu-i astfel 
rugăminţi imposibile şi înfăptuind minuni, cum s-a întâmplat la 
competiţia cu preoţii lui Baal. 

Părintele Nil era atât de „spiritualizat încât apărea şi dispărea când 
voia şi unde voia”; când „mergea nu atingea pământul, plutea”; avea 
darul „dedublării şi al dispariţiei instantanee”; era văzător cu duhul; în 
timpul slujirii avea alături „pururea ceruri de îngeri”; a descoperit 
moaştele „pustnicilor dinAgapia şi din Sihăstria” ş.a.m.d.. 

- Ilie şi-a dus asceza cu fermitate şi sacrificiu de sine, până aproape 
că a murit de foame şi sete, dar nu şi-a retras blestemul secetei peste ţara 
lui Israel, căzută în dezmăţ. 

La rândul său, trăind mai mult prin păduri, numai cu puţină pâine şi 
apă, Nil a transformat asceza într-una roditoare, predicând „ore întregi 
desculţ, cu crucea în mână, cu capul gol, încins cu o funie, prin sate şi 
oraşe”, slujind Sfânta Liturghie zi de zi, cel mai adesea în spaţii 
neconvenţionale şi în natură („în şuri, în păduri, în grajduri, prin 
beciuri, în pivniţe, în fân, în cetină, în noroi şi pe gheaţă, pe acoperişuri, 
pe uliţele cetăţii, noaptea şi ziua”), atrăgând în jurul său mii de oameni. 

Să recapitulăm acum în ce stadiu ne aflăm cu investigaţia Profeţiei 
Maicii Domnului: 

- Din cele trei subiecte ale sale, două sunt deja validate. 

- Din subiectul rămas de clarificat, două treimi sunt deja validate. 

Mai rămâne să descoperim cine a fost cel de-al treilea „sfânt” 

prezent la Vladimireşti, de talia părinţilor Arsenie Boca şi Nil Dorobanţu, 
„care a fost înălţat cu trupul la Cer” în vechime, cum spune Maica 
Domnului. 


ÎN CĂUTAREA LUI „IOAN EVANGHELISTUL " 

IOAN EVANGHELISTUL, Apostolul Iubirii, este cel care L-a însoţit 
pe Isus, împreună cu apostolii Petru şi Iacov, în cele mai importante 
momente ale vieţii Sale pământeşti şi a fost ales drept purtător de grijă 
pentru Maica Domnului. El a fost apostolul cel mult iubit de Isus şi tot el 
a scris în Evanghelie despre Dumnezeu că este Iubire şi Lumină. 

în anul 69 după Hristos, Ioan a plecat din Ierusalim şi s-a dus în 
Efes. 

Prins şi dus la Roma din porunca împăratului Domiţian, a fost 
condamnat la moarte. Mai întâi l-au biciuit, aşa cum era obiceiul, iar apoi 
l-au aruncat în ulei fierbinte, dar nu a păţit nimic. Judecătorul l-a ţinut în 
închisoare pentru ceva timp, neştiind cum să se comporte cu el. în final, 
condamnarea Apostolului a fost comutată în exil, fiind trimis în Patmos 
să lucreze la mine. 

A stat acolo între anii 90 - 96, unde Ioan s-a aflat printre 
răufăcători, noii săi tovarăşi de viaţă. în acest mediu dur, nu doar că nu a 
suferit sufleteşte, ci a găsit şi ocazia să se adâncească mai mult în 
meditaţii sfinte. 

în Patmos, făcea multe minuni de vindecare şi înviere din morţi cu 
puterea Mântuitorului şi tot acolo l-a învins pe vrăjitorul Chinops, care şi 
acela făcea minuni cu puterea dracilor. 

în Patmos, Apostolul Ioan a avut viziunea despre sfârşitul şi înnoirea 
Lumii pe care a descris-o în „Apocalipsă”. 

Murind Domiţian, Apostolul s-a întors în Efes. Acolo a scris 
„Evanghelia după Ioan”, în care evidenţiază firea dumnezeiască a lui 
Hristos. Ioan a trăit mai mult de o sută de ani. 

Printre alte minuni în legătură cu Sfântul Apostol şi Evanghelist 
Ioan, se cunoaşte una care a avut loc la mormântul său: 

Când avea peste o sută de ani, Sfântul Ioan presimţindu-şi moartea, 
a luat şapte ucenici în afara Efesului şi i-a pus să-i sape o groapă. Apoi, s- 
a aşezat în mormânt şi şi-a dat duhul, fiind acoperit cu pământ de 
ucenici. Mai târziu, când mormântul său a fost deschis, trupul Sfântului 
Ioan nu mai era acolo. 

în fiecare an, la 8 mai, din mormântul său se ridica un praf cu care 
bolnavii de diferite boli se vindecau. Acest fapt a fost atestat de numeroşi 
martori credibili timp de 1000 de ani după moartea acestuia. 

PISTE FALSE 

Căutând conexiuni dintre alţi vestiţi oameni ai Bisericii şi 
Vladimireşti, am găsit doi „candidaţi”: Ilie Cleopa şi Justin Pârvu. 

1. Părintele Ilie Cleopa a avut o foarte bună părere despre 
fenomenul religios de la Mănăstirea Vladimireşti, la începuturi (1953) 16 

Totuşi: Părintele Cleopa a avut mereu o atitudine ostilă faţă de 
vedenii, miracole şi încrederea în vise, care ar fi toate „înşelătorii ale 
diavolilor”... Această poziţie rigidă şi dogmatică vine în contradicţie atât 
cu harul Maicii Veronica, cât şi cu miracolele şi vedenia Apocalipsei ale 
Apostolului Ioan. 

Concluzie negativă: Părintele Cleopa Ilie nu a avut conexiune cu 
IOAN EVANGHELISTUL, deci nu la el se referea Profeţia Maicii 
Domnului. 

2. Părintele Justin Pârvu a avut cuvinte laudative despre efectul 
pozitiv, la începuturi, a mănăstirii Vladimireşti şi lucrării Maicii 
Veronica. 16 

Totuşi: Nu există niciun indiciu despre vreo vizită a Sfinţiei Sale 
Justin Pârvu la Vladimireşti. Dimpotrivă, în 1948 a fost arestat, 
petrecând în închisoare până în 1964. 


x 5 https://danielvla.WOrdpreSS.COm/2Oi7/Ol/2i/SCrisOarea-parintelui-cleOpa-i953-deSpre- 
manastirea-vladimiresti-la-inceputuri-catre-un-episcop/ 

16 http://www.atitudini.com/ 2010 / 03 /parintele-justin-parvu-despre-dezmostenirea- 
ortodoxiei/ 

Concluzie negativă: Părintele Justin Pârvu nu a fost cel de-al 
treilea bărbat „sfânt” din Profeţia Maicii Domnului. 


DESCOPERIREA 


Aflându-mă în acest impas, dintr-o „întâmplare”, am descoperit un 
interviu filmat 1 ? unde se afirmă (de la minutul 14:50) că Alianţa pentru 
Renaştere Spirituală şi măicuţele de la Vladimireşti răspândeau afirmaţia 
(după anul 1990) că Părintele Ioan Iovan de la Recea ar fi 
reîncarnarea lui IOAN EVANGHELISTUL. E vorba de acelaşi 
părinte Ioan Iovan de la Vladimireşti (1948-1955), de la Plumbuita 
(1980-1991) şi apoi de la Recea (1991-2008). 


Ioan Iovan 



3. IOAN SILVIU IOVAN (1922-2008) 

Fiu spiritual al Părintelui Arsenie Boca, care l-a „ALES” să fie preotul 
Mănăstirii Vladimireşti, este întemniţat în 1955 şi eliberat prima oară în 
1964, dar până în 1971 a mai primit alte condamnări la închisoare, fiind şi 
exclus din cler. în 1979, după 24 de ani de caterisire, a obţinut aprobarea 
de a sluji oficial din nou. în 1991 a fost transferat la Mănăstirea Recea, 
lângă Târgu Mureş, fiind considerat cel mai mare Duhovnic al Ardealului 
şi chiar al întregii Biserici. 


l 7 https://danielvla.w0rdpress.c0m/20i7/0i/2i/scris0area-parintelui-cle0pa-i953-despre- 
manastirea-vladimiresti-la-inceputuri-catre-un-episcop/ 

Asemănări cu IOAN EVANGHELISTUL, Apostolul Iubirii 

- Când părintele Silviu Iovan s-a călugărit, şi-a ales numele lui Ioan 
Evanghelistul, deşi la călugărie se obişnuieşte să se aleagă nume cu 
aceeaşi literă ca a numelui de botez (care era S)! (Avea şi o vorbă: să nu 
punem preţ pe formă - „tipic, tipic şi la inimă nimic!?” -, ci să mergem la 
esenţă.) 

- La sugestia Maicii Veronica, a adus inovaţia desei şi zilnicei 
împărtăşanii, aşa cum făceau primii creştini, deci şi Apostolul Ioan. 
Părintele a găsit pentru această practică necanonică o justificare 
teologică în... „Evanghelia după Ioan”. 

- Părintele Ioan Iovan aprecia că vedeniile, expresii ale prezenţei 
Duhului Sfânt, sunt cu putinţă permanent, fiind el însuşi un mare 
clarvăzător. 

- Ca şi exilatul Apostol Ioan, a petrecut perioada îndelungată de 
surghiun în afara bisericii, revenind apoi în deplinătatea învestiturii. 

- Chiar în surghiun şi suferinţă fiind, a întărit sufleteşte mii de 
deţinuţi în cele mai înfricoşătoare închisori comuniste: Jilava, Gherla, 
Aiud. 

Statura sa spirituală gigantică şi naturaleţea iubirii de semeni reiese 
şi din această mărturie care ne cutremură: 

« Nu pot şi nu vreau să uit închisoarea. Acolo am trăit cele mai 
înălţătoare momente spirituale din viaţa mea. Acolo m-am născut a doua 
oară şi Dumnezeu mi-a dat să trăiesc nenumărate minuni, să-I cunosc 
puterea. După '64, am fost anchetat şi închis de încă trei ori. De fiecare 
dată, am regretat că am ieşit. » 18 

- A trăit până la o vârstă foarte înaintată. La peste 80 de ani, avea un 
verb clar şi răsunător, aşa cum dovedesc înregistrările audio şi video. 
Chiar bolnav fiind, ieşea întotdeauna la Sfânta Liturghie, spunând: Jmi 
iubesc nespus neamul acesta şi vreau să-i slujesc cu orice preţ, până la 
capăt!” 

CONCLUZII DESPRE PROFEŢII (II) 

Din modul de exprimare al Profeţiei, transpus în cuvinte de 
mediumul Veronica, am rămas cu impresia că acel ALES despre care 
Profeţia vorbea în prima sa parte nu făcea parte dintre cei trei Sfinţi 
menţionaţi în a doua parte. Dar iată că nu era aşa şi am mers pe piste 
false. 


18 http://www.formuia-as.ro/2006/732/societate-37/omui-iui-dumnezeu-parinteie-ioan-de-ia- 
recea-7280 

Fie a greşit Maica Veronica la traducerea mesajului telepatic, fie 
Maica Domnului a avut o transmisie lapidară, eventual completată din 
imaginaţie de Veronica. Asemenea erori pot apărea la trecerea 
informaţiilor între dimensiunea astrală şi cea fizică. 


CONTRA-ARGUMENTE ÎNŞELĂ TOARE 

1. Trebuie să menţionăm că, după 1990, Părintele Ioan Iovan s-a 
arătat total potrivnic învăţăturilor de la Vladimireşti despre reîncarnare, 
condamnând ferm abaterile teologice şi poziţia antisinodală a 
călugăriţelor. Denunţa drept rătăcire afirmaţia că el ar fi Ioan 
Evanghelistul. 

(Aici cred că avea dreptate - parţial -, după cum vă puteţi convinge în 
nota suplimentară de la sfârşitul articolului intitulat „Nu omul se 
reîncarnează, ci spiritul său”.) 

Părintele Iovan ţinea ferm cu tradiţia ortodoxă, căci să nu uităm cât 
de greu şi-a recăpătat locul în mijlocul clerului. Mai mult decât 
dezbaterile teoretice, pentru el era important să poată înduhovnici cât 
mai mulţi semeni. Nu ar fi vrut să fie iarăşi izolat de poporul credincios, 
pe care îl iubea atât de mult. 

2. Scriitorul George Văsii (un mistic exaltat, vezi autobiografia 1 ^), 
care i-a stat alături mulţi ani Maicii Veronica ca soţ în acte, afirma că 
Sfântul Ioan Evanghelistul era de fapt spiritul Densi care comunica cu 
Maica Veronica (vezi mesajele publicate în cartea „Cercetări în lumea 
nevăzută”) şi tot el i-a dictat lui George cartea „Ligurda” ce ar cuprinde 
adevărata viaţă a lui Isus pe Pământ. 

Aceasta vine însă în contradicţie cu ceea ce credea şi răspândea 
Maica Veronica pe când slujea la Vladimireşti alături de părintele Ioan 
Iovan. Un alt părinte vestit, Arsenie Papacioc, spunea la un moment dat, 
cu ironie şi dispreţ: 

« Am fost şi eu la Vladimireşti şi Veronica tocmai venea de la gară. 
Mi-a spus: „Uite Părinte, a venit Sfântul Ioan Evanghelistul şi mi-a dus el 
valiza!” » 

Ea se referea, desigur, la părintele Ioan Iovan. Maica şi-a menţinut 
părerea şi după 1990, care a fost răspândită de călugăriţele sale. 


>9 http://www.geocities.ws/ligurdahesontineovella/povesteajocului_ceresc.html 

CONCLUZII 


Iată că am descoperit, cu puţin efort, cine au fost cei trei bărbaţi 
„sfinţi” din Prorocirea Maicii Domnului. Cei trei clerici români - Arsenie, 
Nil şi Ioan -, se cunoşteau, se respectau şi se iubeau, dar fiecare şi-a 
urmat propriul drum al credinţei şi martiriului. Nu erau clerici obişnuiţi, 
ci îngeri trimişi direct de Dumnezeu întru salvarea sufletească a 
neamului nostru. 

Puterile supranaturale date lor de Tatăl Ceresc, ca şi modul divin în 
care le-au folosit, spre slava lui Dumnezeu, arată rangul spiritelor lor, de 
Mari îngeri. Nivelul de Spirite Divine reiese şi din faptul că, în urmă cu 
milenii, cei trei şi-au dovedit sfinţirea prin dispariţia trupului sau 
dematerializarea cadavrelor, la fel ca şi Isus Cristos. 

Ce har a revărsat Dumnezeu peste acest popor! El a trimis printre 
noi, în momente de grea cumpănă şi scădere a credinţei, pe aceste Spirite 
foarte înalte! 

Dar a trimis multe altele, în slujba lor, unele mai puţin cunoscute. în 
acest sens, urmăriţi documentarul despre Sfanţul Moş Ilie din Hurez, 
prietenul spiritual al părintelui Arsenie Boca 20 , necunoscut publicului 
până de curând. 


Note suplimentare 

ENOH, MESAGERUL ÎNGERILOR 

Enoh discuta telepatic cu îngerii, de la care a aflat multe lucruri 
impresionante, descrise în cartea sa. Bogăţia de detalii şi simbolismul 
folosit de patriarhul Enoh în descrierea viziunilor sale legate de îngeri şi 
demoni, de cerurile şi iadurile din lumea de dincolo, sunt egalate doar de 
Revelaţia Sfântului Ioan (Apocalipsa). 

„Cartea lui Enoh”, considerată apocrifă de către Biserica creştină, a 
exercitat o puternică influenţă asupra gânditorilor evrei şi creştini, 
inclusiv asupra autorilor Noului Testament. Teme familiare, precum 
introducerea răului în lume de către „îngerii căzuţi” (care ar putea fi o 
specie fizică umanoidă extraterestră), epoca mesianică, Noul Ierusalim, 
învierea şi Judecata de Apoi sunt numai câteva dintre ele. 


20 http://inpremiera.antena3.ro/reportaje/taineie-parinteiui-arsenie-384.htmi 

în urma unor îndelungate controverse, cercetătorii au ajuns la 
concluzia că aceasta a fost „cartea de căpătâi” a lui Iisus şi că El o ştia pe 
de rost, ceea ce explică numărul mare de pasaje pe care le cita. 

Enoh, cu mult înainte de apariţia Bibliei în forma sa actuală, spune 
că nu Adam şi Eva au căzut din rai, ci o anumită categorie de fiinţe (aşa- 
zişi „îngeri”) care, răspândindu-se pe Pământ au corupt femeile, mai 
întâi prin genele lor şi apoi prin învăţăturile lor. Omul, spune Enoh, nu 
este vinovat. Nu omul a fost alungat din Paradis, ci îngerii căzuţi. 

în schimb, el afirmă în mod repetat că toate faptele, gesturile şi 
gândurile noastre sunt înregistrate şi că ne sunt integral servite în ziua 
Judecăţii sufletului. Acelaşi lucru l-au confirmat şi persoanele care au 
trăit experienţe la graniţa dintre viaţă şi moarte (Near-Death 
Experiences), cărora li s-a prezentat ca pe un ecran toate evenimentele 
importante ale vieţii. 

(informaţii sintetizate de pe internet) 

NU OMUL SE REÎNCARNEAZĂ , CI SPIRITUL SĂU 

Mulţi dintre cei care promovează reîncarnarea nu înţeleg totuşi că 
nu omul se reîncarnează, ci Spiritul său, care însă nu se identifică cu 
niciuna dintre ipostazele sale pământeşti. Spiritul rămâne Spirit în 
veşnicie, cu propria identitate, iar omul este creaţia sa şi a naturii. 
Fenomenul reîncarnării este real, dar el trebuie înţeles în amploarea sa 
cosmică, non-umană. Altfel, ar putea fi deturnat către crezuri false, 
aberante, şi expresii eronate de genul „Părintele Ioan Iovan era Apostolul 
Ioan Evanghelistul”. 

în teoria creştină, omul este „dihotomic”, adică format din două 
părţi: trup şi suflet. Iar a vorbi despre „reîncarnarea unui suflet” este 
aberant, fiindcă omul este unic şi irepetabil. Pentru a înţelege şi defini 
corect fenomenul reîncarnării mai trebuie luat în consideraţie un al 
treilea element şi anume Spiritul. Spiritul se reîncarnează. Dar adoptând 
modelul „trihotomic” (trup-suflet-Spirit), ieşim din cadrul de referinţă 
tradiţional creştin. 

Este o dilemă în care trebuie să alegem una din două. De aceea, unii 
clerici luminaţi, deşi cunosc realitatea spirituală, refuză să accepte 
reîncarnarea. Cu alte cuvinte, reîncarnarea există, dar nu îşi are locul în 
Biserică. Aşa gândesc unii clerici luminaţi, preferând să ţină pentru ei 
cunoaşterea „marilor taine” ale vieţii sau să o ignore, pur şi simplu, 

fiindcă ar necesita reforme radicale teologice, pe care masa de credincioşi 
riscă să nu le înţeleagă. 

în mesajele divine pot apare unele confuzii de limbaj. Am putea 
spune că trupul şi sufletul formează împreună omul „istoric”, efemer, iar 
Spiritul ar fi „omul” veşnic. Atunci când o comunicare cerească vorbeşte 
despre „om”, trebuie să fim atenţi despre care „om” este vorba: cel istoric 
sau cel etern. Este o chestiune delicată, care necesită experienţă şi 
discernământ din partea mediumului sau a exegeţilor mesajelor 
spiritiste. 

Să facem o comparaţie cu natura. Omul „istoric” este ca un copac: 
trupul său este ca rădăcina, iar sufletul este precum tulpina şi coroana de 
frunze. Deasupra copacului tronează Soarele - el corespunde Spiritului. 
Soarele dă viaţă copacului, deşi uneori cerul este înnorat. Tot aşa, omul 
„istoric” poate trăi şi parţial separat de omul „veşnic”, dar este o vieţuire 
incompletă, plină de erori. Aşa este viaţa celor mai mulţi dintre noi. 
Numai sfinţii iluminaţi reuşesc o deplină comuniune cu Spiritul lor. 
Cerul lor e mereu senin. 

Moartea omului este precum tăierea copacului de la rădăcină. 
Rădăcina începe să putrezească, nemaiavând coroana pe care să o 
hrănească. Iar tulpina este transformată în 1) lemne de foc sau 2) 
scânduri preţioase. Oarecum similar, sufletul omului 1) începe să se 
disipeze în aer, dar 2) esenţa sa cea mai preţioasă este păstrată în 
depozitul Spiritului (numit perispirit). Această „esenţă de suflet” 
îmbogăţeşte experienţa (înţelepciunea, memoria etc) şi calităţile (morale, 
intelectuale, emoţionale etc) ale Spiritului. 

Sufletul nu-şi pierde continuitatea conştiinţei (adică veşnicia) când 
fuzionează cu Spiritul, fiindcă conştiinţa sa provenea chiar din conştiinţa 
Spiritului. Conştiinţa este liantul care le leagă chiar şi când sunt separaţi, 
în trupul omului. 

Răzvan Alexandru Petre, 
5 februarie 2017 

FILOSOFIE SPIRITUALĂ 


VIAŢA ŞI MOARTEA SUFLETULUI 


Titluri: 

NEVOIA OMULUI DE FERICIRE NAŞTE UN IDEAL 
TRĂIM ÎN DUALITATE ŞI SUNTEM DUALITATE 
SPIRITUL DIVIN DINLĂUNTRU - Q&A : De ce Spiritul omului e 
diferit de suflet? De ce sufletul nu percepe Spiritul? De ce ar fi Spiritul 
„divin”? 

CE VOR SPIRITELE 

SUBTILITĂŢI DESPRE TRUP-SUFLET-SPIRIT 

* 

SUFLETUL E ÎNGEMĂNAT CU SPIRITUL, NU CU TRUPUL 
SUFLETUL OMULUI MOARE (!), DAR AMPRENTA RĂMÂNE 
MĂREŢIA TRUPULUI ŞI A SUFLETULUI UMAN 
Sufletul se teme de pierderea trupului 
SPIRITUL ARE UN SUFLET AL SĂU 
Cizelarea sufletului Spiritului 
Când sufletul „se ridică din mormânt” 

Spiritele cu sau fără suflet uman 

MOARTEA ARE UN SENS, ASCENDENT 

NATURA, SPIRITUL, DUMNEZEU - ENTITĂŢI INTEGRATOARE 
FINALITATEA SPIRITULUI ESTE SĂ „MOARĂ” ÎN DUMNEZEU 
Dumnezeu este o stare de concentrare imperturbabilă 
Conştiinţa creează realitatea (la nivel cuantic) 

Ierarhia de Dumnezei 


NEVOIA OMUL UI DE FERICIRE NAŞTE UN IDEAL 

Oamenii au nevoie de o minimă argumentaţie logică pentru 
îndemnurile sănătoase de vieţuire. Religia le oferă un gen de motivaţii. 
Totuşi, logica omului modern poate găsi cu uşurinţă fisuri în teologie. De 
aceea, preoţii invocă atât de mult credinţa în dauna judecăţii. Dar, de 

multe ori, credinţa vine în contradicţie cu gândirea raţională şi, de aici, 
nenumărate dezamăgiri. 

Să încercăm acum o altă abordare a nevoii de spiritualitate, în 
termeni şi pe baze psihologice. 

Când suntem fericiţi, mulţumiţi, simţim că nu ne lipseşte nimic, cel 
puţin pe moment. Suntem liniştiţi şi nu simţim nevoia de un ajutor 
extern ca să „suportăm” fericirea. Nici de Dumnezeu, nici de altceva sau 
altcineva. Ne suntem suficienţi. 

Dar viaţa omului este, în general, greu de dus. Nici măcar cei bogaţi 
nu cunosc fericirea fără pete. 

Oamenii îşi caută mereu un IDEAL pentru care să trăiască. Clipele 
grele, urâte, care se ivesc în fiecare zi, pot fi mai uşor duse dacă ai un 
suport psihologic. Un astfel de IDEAL, oricare ar fi el, ne ajută să ne 
suportăm condiţia umană, fatalmente plină de insatisfacţii. Unii suportă 
mai uşor chiar şi durerile mari, dar alţii nu suportă nici micile neplăceri, 
simţind cum corpul li se răzvrăteşte şi orizontul li se îngustează. De 
fericire, nici vorbă! O clipă de bucurie este imediat dărâmată de griji şi 
stres cotidian. 

Deci oamenii caută instinctiv un IDEAL, pentru care uneori se 
sacrifică cu bucurie, fiindcă le oferă susţinerea psihică în clipele grele şi 
tot restul vieţii: 

- Unii îşi găsesc idealul în copilul lor, gândind că pentru el trăiesc. 
Suportă greutăţile vieţii numai cu gândul la copil, „ca să-i fie lui bine”. 
Dar dacă copilul moare, părinţii mor şi ei sufleteşte, spun că nu mai au 
pentru ce trăi. 

- Alţii se simt împliniţi în serviciul lor. Acolo îşi petrec mare parte 
din zi, acolo se simt importanţi şi băgaţi în seamă. Pentru ei, pierderea 
serviciului sau pensionarea sunt drame absolute. 

- Sunt unii care se sacrifică pentru un ideal social. Revoluţiile au 
fost făcute de astfel de idealişti. Totuşi, ele sunt mereu deturnate şi 
acaparate de satane cu putere de manipulare, astfel că niciodată nu e 
linişte în societate. 

- Pentru alţii, mâncarea, băutura, sexul şi alte atracţii ale simţurilor 
sunt idealul hedonic la care se gândesc continuu, ca suport psihologic. 
Doar că, în exces, aceste nevoi fiziologice nu mai oferă suficientă plăcere 
şi provoacă noi excese, într-un cerc vicios, până la boală şi moarte. 

- Se găsesc şi idealişti ai frumosului, care găsesc în artă împlinirea 
şi refugiul. Ei par a fi la adăpost de furiile vieţii, dar nu este aşa. Artiştii 
depind de toanele şi bunăvoinţa unor potentaţi mofturoşi. Riscă oricând 
să se trezească în sărăcie. Fericirea lor este reală, dar atât de vulnerabilă. 

- Mulţi consideră averea drept garanţia absolută a fericirii. Când 
întâmpină vreun eşec sau neplăcere, se gândesc imediat: „Ce contează? 
Averea mea îmi va permite să trăiesc orice plăcere vreau. Chiar şi boala 
cea mai grea va putea fi rezolvată cu bani suficienţi.” Dar pentru această 
„garanţie” a viitorului, ei tremură zi de zi, obsedaţi să n-o piardă, 
suportând un mare stres. Se mai întâmplă uneori că viaţa le dă o lecţie de 
umanitate şi chiar îşi pierd averea, adică sufletul. Sufletul lor se lipise de 
averea materială şi se îngreunase. De aceea spunea Isus: «E mai uşor să 
treacă un fir de cămilă prin urechea acului decât să intre un om bogat 
în împărăţia Cerului» (Matei 19:24). Lipsa averii excesive este un mod 
sigur de păstrare a acuităţii spirituale. 

Cele de mai sus sunt idealuri pe care le găsim singuri. 

Un ideal mai abstract este oferit de religii şi învăţăturile spirituale. 

- Religiile ne oferă ceva mai bun. Divinitatea este un ideal absolut 
şi are toate avantajele: nu depinde de evenimente sau alte persoane, este 
valabil şi după moarte, este neperisabil, ne ajută la greu. Dar are un 
dezavantaj: mai-marii religiilor ne prezintă varianta lor de Dumnezeu, pe 
care ne obligă să ne-o însuşim, prin îndoctrinare, adică „spălare pe 
creier”. Omul nu ar fi capabil să-L găsească singur pe Dumnezeu, ci 
numai cu sprijinul învăţăturilor complicate, adunate din moşi-strămoşi şi 
pervertite pe ici-colo. în numele unui ideal meritoriu, ne trezim cu o 
sumedenie de prostii băgate în cap de care nu mai putem scăpa, ca într-o 
închisoare a minţii. 

Orice om îşi poate adăuga următorul IDEAL mângâietor. 

Dumnezeu este supremul Ideal, care nu se poate compara cu nimic. 
Totuşi, nu oricine îl poate înţelege în mod corect. Aproape nimeni. Ce-i 
sigur, nimeni nu îl poate exprima în cuvinte. De aceea sunt atâtea păreri 
despre El, chiar opuse. Există însă un Dumnezeu mai mic cu care 
suntem familiarizaţi: Spiritul nostru divin, pe care îl avem cu toţii în 
psihicul nostru. Isus spunea «împărăţia Cerurilor este înăuntrul 
vostru» (Luca 17:21). Nu ne poate descuia la minte nimeni mai bine 
decât noi înşine cu această „cheie a împărăţiei”. Spiritul acţionează 
întotdeauna pentru binele nostru, chiar dacă nu ne dăm seama. Orice om 
îşi poate găsi în Sine însuşi sprijinul în momentele grele. Dar acest Sine 
este altceva, superior ego-ului cotidian. 

TRĂIM IN DU AUT A TE ŞI SUNTEM DU AUT A TE 

Emile Durkheim a numit omul „Homo Duplex”, fiindcă are atât o 
latură profană, cât şi una sacră. Ca o casă cu două etaje... E un model 
static. 

în alt fel, putem spune că individul este ca o baliză plutind la 
suprafaţa apei, dar trasă continuu în cele două direcţii - fie în sus, fie în 
jos. E un model dinamic. 

„De ce fiinţa umană este capabilă de cele mai bune şi mai rele lucruri? 
Deoarece, prin conştiinţa sa, ea se situează la graniţa dintre lumea inferioară 
şi lumea superioară. Dacă ea nu este vigilentă, dacă nu are conştiinţa trează, 
forţele obscure încep să preia controlul. Dimpotrivă, când ea se leagă de 
forţele lumii superioare, ea devine canalul unor curenţi binefăcători.” Omraam 
Michael Aivanhov 

Eu aş spune că sufletul omului ţine de Pământ, iar Spiritul său, de 
Univers. Şi totuşi există o întrepătrundere, ca în simbolul Yin-Yang. în 
suflet se află o fărâmă de eternitate şi omniscienţă (Conştiinţa), iar 
personalitatea Spiritului se amplifică mereu prin experienţele trecătoare 
ale sufletului. De fapt, Pământul se află în Univers, nu? Tot aşa, profanul 
este inclus în sacru. 

Mintea se poate orienta asupra materialităţii (cum face, întotdeauna, 
la toţi oamenii), după cum se poate primeni cu intuiţii şi inspiraţii divine, 
cosmice (cum ar putea face la toţi oamenii). 

* 

Este uimitor câţi iniţiaţi şi maeştri spirituali din „vremurile noi” 
(new-age) fac o confuzie între sufletul uman şi Spiritul încarnat în el (sau 
Şinele Suprem)! Ba, mai mult, chiar şi mesajele de la spirite ne produc 
aceeaşi confuzie. Spiritele par a se identifica cu omul în care au trăit, cel 
puţin în exprimare. De fapt, numai în exprimare. Dar ea aparţine 
mediumilor, care au în subconştient o anumită paradigmă de gândire. 
Deci VINA ESTE A PARADIGMEI care a guvernat atât concepţiile 
generale, cât şi inconştientul colectiv. 

Dar probabil că sosise timpul ca lumea să îşi lărgească orizontul 
gândirii. Mediumul NINA PETRE a revelat cu claritate această diferenţă 
majoră între sufletul (mintea fizică conştientă, ego-ul) şi Spiritul omului. 
Revelaţia a venit de la Spiritele Superioare şi a fost verificată pe propriul 
psihic de Nina. După ce analizează un antecesor spiritual, îi spune 
clientului cam aşa: „Spiritul vostru comun poartă în memoria lui 
energetică fiecare clipă din viaţa antecesorului tău...”. Nu e loc de niciun 

dubiu: Omul ARE un Spirit, dar NU ESTE Spiritul, prin urmare, NU 
ESTE nici încarnările anterioare... 

Poate că şi alţi iniţiaţi fac ceva similar, cu alte teorii. Este o nouă 
treaptă spirituală, un nou avânt al cunoaşterii, care însă nu este uşor, 
cerând un efort de acceptare. Ca să ne apropiem de Adevăr, putem oare 
sacrifica micul nostru ego?! 

Putem explica de ce această confuzie este, totuşi, cât se poate de 
naturală, precum apa de izvor. Imaginaţi-vă pe masă o picătură mare de 
apă. Cu un cuţit, o despicăm în două picături mai mici. Fiecare dintre ele 
are aceeaşi compoziţie cu picătura iniţială. După un timp, le reunim, 
refăcând vechea picătură. De fapt, este o picătură NOUĂ, pentru că 
deţine experienţele diferite ale celor două. Simplist vorbind, cam aşa se 
petrec lucrurile şi cu Conştiinţa. Fiecare „picătură” de Conştiinţă se crede 
a fi EU, acelaşi EU al picăturii iniţiale. După trecerea unui timp, când ele 
fuzionează într-o unică fiinţă, bagajul amintirilor se măreşte instantaneu 
şi nu mai interesează separarea celor două seturi de experienţe trăite. Ele 
sunt asumate integral de noua entitate. 

Deci NUMAI CA IDENTITATE, în acest sens restrâns, putem spune 
că omul este Spiritul, iar Spiritul este Dumnezeu. Tot ce există este 
Dumnezeu. Diferă însă substanţial Cunoaşterea, Sensibilitatea, Voinţa, 
Puterea, Dorinţele şi toate celelalte atribute existenţiale, care fac 
diferenţa, imensa diferenţă. 

SPIRITUL DIVIN DINLĂUNTRU - Q&A 

De ce Spiritul omului e diferit de suflet? * De ce sufletul nu 
percepe Spiritul? * De ce ar fi Spiritul „divin”? 

Omul este o fiinţă foarte complexă, dar îl putem simplifica, 
structurându-1 psihic în două mari părţi distincte: suflet (temporar) şi 
Spirit (etern). 

Diferenţierea între suflet şi Spirit în fiinţa umană poate să nu fie pe 
placul unora. Ei pot ridica nişte întrebări justificate: 

- Dacă eu, sufletul, sunt diferit de Spiritul nemuritor, înseamnă că 
eu nu voi supravieţui morţii, ci doar El? Atunci, ce rost mai are să 
respect normele religioase, căci oricum nu voi mai avea prilejul să culeg 
roadele moralităţii mele în Lumea de dincolo?! 

- De asemenea, de ce ar fi Spiritul pedepsit să îşi care karma de la 
o încarnare la alta, din moment ce nu el a greşit, ci sufletul omului 
păcătos? 

E nevoie de explicaţii suplimentare, pe înţelesul tuturor, ceea ce nu 
este simplu. Dacă ar fi fost atât de simplu, ele ar fi fost deja date de mult 
timp. Chiar şi învăţătorii spirituali preferă să vorbească mai puţin şi îşi 
invită discipolii să mediteze singuri, până vor trăi experienţe directe ce le 
vor da toate răspunsurile. Şi, intr-adevăr, ei obţin răspunsurile, dar sunt 
atât de greu de pus în cuvinte, încât renunţă la teoretizări şi adoptă 
metoda tăcerii înţelepte. Dumnezeu e tăcere, dar nu pentru că ar fi 
secretoman, ci pentru că inteligenţa Sa depăşeşte raţiunea umană pe 
toate direcţiile. 

* 

De ce acest Sine Spiritual ar fi altceva decât sufletul uman, cel 
analizat curent de psihologie? 

Acordându-i atenţie mereu Sinelui Superior, interogându- 1 , 
băgându -1 în seamă, ne perfecţionăm comunicarea cu El şi vom primi 
inspiraţii absolut neaşteptate. Acestea sunt semne că El există 
independent de voinţa sau părerea noastră. Nu este doar o fantezie a 
minţii, şi trebuie să luăm aminte la capcanele acesteia... (Mintea este 
prima parte a sufletului, cealaltă parte fiind Conştiinţa.) 

Cât timp Spiritul este încarnat, el simte realitatea exterioară prin 
percepţiile şi mintea omului, adică a sufletului. Spiritul şi sufletul sunt 
strâns conectaţi prin toate fibrele energetice. 

Dar Spiritul mai are un mijloc de cunoaştere. Pe timpul somnului, o 
parte a sufletului se dedublează, ieşind din corp şi călătorind în alte 
dimensiuni astrale. Se întâmplă tuturor, în fiecare noapte. Totuşi, foarte 
puţini dintre noi ne amintim acest lucru, pentru că jumătatea de suflet 
ieşită din corp nu păstrează memoria aventurii astrale. De fapt, trăirile 
din timpul dedublării sunt destinate Spiritului nostru. El trage toate 
învăţăturile şi ţine minte totul. 

în cazul bolilor psihice, sufletul este deconectat temporar sau 
permanent de la Spirit. Sufletul funcţionează aproape fără ajutorul 
Spiritului, într-un mod haotic, în dezavantajul reciproc. Nu doar că 
sufletul „bate câmpii”, ci şi Spiritul este lipsit de percepţia vieţii reale. 
Dar chiar şi în aceste condiţii vitrege, Spiritul îşi păstrează luciditatea şi 
conştiinţa misiunii sale în trup de om. Este însă traumatizat de 
incapacitatea de a-şi impune voinţa asupra bietului om, ajuns o 
marionetă în mâinile altor forţe străine, exterioare. 

* 

De ce nu percepem clar această Entitate divină din interiorul 
psihicului nostru? 


RĂZVAN-ALEXANDRU PETRE - Eseuri pe teme spirituale 2017 


pag. 90 



Noi, sufletele, simţim influenţe ale Spiritului, dar nu îl vedem sau 
auzim direct, el având o vibraţie superioară materiei sufleteşti şi de aceea 
este invizibil, impalpabil. Dar putem să-i punem în evidenţă realitatea 
indirect, prin experimentare zilnică. Spiritul nostru nu seamănă cu nimic 
altceva din afara noastră. Obiectivarea sa este pur subiectivă. îl putem 
simţi într-un mod personal şi inefabil, dar nu arăta altcuiva. 

Putem clasifica legătura energetică dintre suflet şi Spirit pe trei 
nivele: comunicare, comuniune, fuziune. 

+ în cazul obişnuit, există o comunicare între suflet şi Spirit ca 
între două entităţi diferite. Uneori, comunicarea este mai deficitară (în 
boli psihice, în traume psihice, la oboseală marcată, în depresii, la beţie 
etc). Dar, în general, sufletul primeşte mereu direcţii de orientare sau 
imbolduri energetice de la Spirit, iar Spiritul receptează corect parametrii 
fizici. 

+ în cazurile mai rare ale sfinţilor, iluminaţilor, experţilor în 
meditaţie etc, sufletul şi Spiritul se apropie până la comuniune. în 
această experienţă de vârf, identitatea dintre simţămintele şi ideile lor 
este deplină. Totuşi, la un moment dat, starea de graţie se întrerupe şi se 
revine la modul obişnuit de funcţionare. 

+ După moartea omului, sufletul şi Spiritul fuzionează complet, 
rămânând o singură fiinţă, cu o singură voinţă şi gândire. Este 
comuniunea post-mortem de după Judecata sufletului. Spunem că 
„sufletul este judecat” pentru că sunt faptele sufletului cele analizate, dar, 
de fapt, Spiritul e judecătorul, căci el va moşteni karma. 

Ştiaţi că ceea ce creştinii numesc „înfricoşata Judecată” este, de fapt, 
o mare onoare care ni se face? Că sufletele ce nu se căiesc de păcatele lor, 
nu sunt primite la Judecată? înaltele Entităţi care o prezidează nu au 
timp de pierdut cu „micuţii” rebeli. Sunt lăsaţi să rătăcească între Cer şi 
Pământ, în starea intermediară de Bardo, când bântuie locurile şi 
persoanele cunoscute, încercând să se facă simţite şi recunoscute. Aşa 
apar fantomele şi deranjantele fenomene poltergeist. Asta chiar este 
înfricoşător, nu Dreapta Judecată! 

* 

Ştim noi sigur că Şinele nostru este „divin”? 

Se vorbeşte despre „Spiritul divin” dinăuntrul nostru, într-adevăr, 
pentru că a fost creat de Dumnezeu, dar el este doar aproape divin. 
Spiritul încarnat este încă imperfect, altfel nu ar fi fost obligat la 
întrupări repetate. Caracteristica divină definitorie este dorinţa şi putinţa 

Spiritului de a se înălţa, de a semăna cu îngerii, Maeştrii, Fiii de 
Dumnezeu, modelele sale supreme. 

Spiritele pasive, neutre, inerte nu pot fi numite divine, deocamdată. 
Cu atât mai puţin spiritele inferioare, malefice. Dar în spiritualitate ne 
referim de obicei la majoritatea spiritelor încarnate, care sunt sănătoase, 
orientate spre progres şi elevare. 

Minoritatea celor „bolnave spiritual” trebuie abordate altfel. Sunt un 
risc real pentru oamenii pe care îi animă. Omul care se deschide către 
spiritul său, dacă acesta este inferior, va deveni mai rău. Ştiaţi că 
Rasputin şi Stalin au fost în tinereţe călugări ortodocşi? Probabil că 
practica spirituală le-a facilitat accesul spre propriul spirit, care era unul 
luciferic. Traiectoria lor ulterioară justifică această bănuială. 

Chestiunea este spinoasă şi ţine de marele conflict cosmic dintre 
Dumnezeu şi Satan. Rezolvarea teoretică este simplă: cu cât lumea va fi 
mai bună, cu atât spiritele inferioare se vor încarna mai greu. Şi cu cât 
demonii se vor rări pe Pământ, cu atât lumea va fi mai bună. Este un 
„cerc virtuos”. Din păcate, realitatea se desfăşoară în faţa ochilor noştri 
mai mult invers, ca un „cerc vicios”. 

Religia creştină se luptă făţiş cu demonii invizibili, mai ales prin 
exorcizări înfiorătoare. Realitatea zilnică este însă şi mai dură. Cea mai 
mare problemă sunt demonii întrupaţi de la început ca oameni. 
Din fericire, nu toţi dintre ei sunt conştienţi de potenţialul malefic pe 
care îl au şi astfel sunt neutralizaţi de propria ignoranţă. Ei ar trebui 
descurajaţi să se preocupe de ocultism, misticism sau practici 
parapsihologice. 


CE VOR SPIRITELE 


Spiritul care trăieşte liber în planul său astral de vibraţie are o 
dorinţă intensă de a ajunge precum Marile Spirite pline de lumină 
cerească, ce pot face lucruri inaccesibile lui şi care sunt plini de fericire 
divină. Spiritul vrea să semene tot mai mult cu Tatăl Ceresc, urmând 
modelul Spiritelor Superioare, profesorii săi. Dumnezeu nu este accesibil 
direct decât Spiritelor aproape perfecte. Celelalte, marea majoritate, 
aflate în plină evoluţie, trebuie să creadă ce le spun Spiritele Superioare, 
care au cunoscut Divinitatea. Dacă le vor urma exemplul, vor ajunge şi 
ele la Dumnezeu cândva. Şi le cred pe cuvânt, pentru că în lumea 
spiritelor nu se poate minţi. Şi mai au destule alte dovezi directe. 

Totuşi, nu este de ajuns dorinţa, ci ele trebuie să se supună 
dificultăţilor încarnării în trup de om. Pământul este şcoala primară 
destinată ridicării spiritelor în rang. Fiecare om are calităţi noi, care se 
vor adăuga Spiritului după moarte. Viaţa este plină de provocări ce 
dezvoltă capacităţi uman-spirituale de toate felurile. Materialul sufletesc 
- format din emoţii, gânduri, abilităţi etc. - este preluat integral de către 
spirit la moartea omului. El este apoi ajutat de Spiritele înalte să elimine 
aspectele negative şi să le păstreze numai pe cele moral pozitive. 

încet, încet, după sute şi mii de întrupări în diverse fiinţe şi ipostaze, 
bagajul sufletesc este atât de bogat, încât îi permite Spiritului să ajungă 
aproape de Lumina Cerească a lui Dumnezeu. Aceasta este Prea-fericirea 
pe care Spiritul nostru şi-a dorit-o şi pentru care s-a supus eforturilor de 
vieţuire pe planeta noastră şi, ulterior, pe altele mai evoluate. 

Până la stadiul de Dumnezeu este cale lungă. Primul pas este 
încarnarea în diverse forme de viaţă. Stadiul de om este unul avansat şi 
trebuie să fim mândri că l-am atins. Dar mai trebuie să şi profităm 
înţelept de această mare ocazie de evoluţie. 


SUBTILITĂŢI DESPRE TRUP-SUFLET-SPIRIT 

* 

Motto: „Dar cum să spunem cu exactitate unde sfârşeşte omul 

şi unde începe Divinitatea în el? Este imposibil! Natura umană şi 
natura divină sunt atât de strâns legate, întrepătrunse, încât nu le 

putem delimita: OMRAAM MIKHAEL AIVANHOV 

Acceptând adevărul spuselor de mai sus ale marelui înţelept şi iniţiat 
Omraam Mikhael Aivanhov, totuşi vom încerca abordarea analitică - 
aproape imposibilă, dar atât de folositoare - a diferenţelor şi 
interferenţelor dintre partea divină şi partea umană a fiinţei noastre. 

Spiritul şi sufletul nu sunt acelaşi lucru, deşi lucrează împreună tot 
timpul. De ce atunci sufletul (sau mintea omului) nu e conştient de 
existenţa Spiritului lăuntric? 

Ca să înţelegem, am putea face o comparaţie cu un fenomen psihic 
misterios care ni se întâmplă în fiecare noapte, pe timpul somnului. Mă 
refer la dedublarea astrală. Ea constă în divizarea sufletului în două părţi. 
Una rămâne în corp, fiind cea de bază, cu care ne identificăm. Cealaltă 
pleacă în dimensiunea astrală, ca o copie integrală a sufletului, fiind o 
minte „de rezervă”. Fiecare din cele două părţi crede că este „EU”, ceea ce 
este la fel de adevărat. La întoarcerea copiei de rezervă din aventura 

astrală, ea se reuneşte cu mintea de bază, care însă nu reuşeşte (în 
99,99% din cazuri) să-şi întipărească în memorie detaliile călătoriei. 
Foarte puţini oameni sunt conştienţi de viaţa lor spirituală de noapte. 

Iată deci marele mister al Conştiinţei: ea se poate diviza, 
fiecare fragment păstrând identitatea aceluiaşi EU, dar ducând vieţi 
separate. Acest fapt nu poate fi înţeles cu raţiunea materialistă, căci ţine 
de fizica conştiinţei, care are cu totul alte legi. 

Tot aşa, conştiinţa Spiritului s-a divizat în două părţi în momentul 
încarnării într-un embrion uman. Partea secundă a devenit conştiinţa 
sufletului omenesc, care acum se crede a fi „buricul Pământului”. Dar 
partea principală a Conştiinţei, cea a Spiritului, se recunoaşte a fi 
adevăratul EU, „minunea universului”. Sufletul îşi duce existenţa aparent 
rupt de Spirit, precum într-o dedublare de noapte, şi nu concepe ideea că 
mai există un EU superior - chiar mai real, fiindcă este etern. 

Sufletul uman — o infimă parte din Sufletul Universal 

«Sufletul omenesc este o parte infimă a Sufletului Universal, iar el se 
simte atât de limitat, atât de stingher în corpul său fizic, încât cea mai mare 
dorinţă a sa este să se desfăşoare în infinit pentru a se topi în el. 

De asemenea, aşa cum se face în general, este o greşeală să se creadă 
că sufletul (n.n. - Spiritul) se află în totalitate în om. în realitate, numai o mică 
parte din sufletul său (n.n. - Spiritul) se găseşte în el; cea mai mare parte 
duce o viaţă independentă în oceanul cosmic. 

Este important să avem nişte noţiuni corecte despre natura acestui 
principiu spiritual numit suflet şi despre activităţile sale. Nu numai că el nu 
rămâne închis în corpul fizic, dar el îl depăşeşte cu mult, şi continuând să îl 
însufleţească, el călătoreşte, vizitând cele mai îndepărtate regiuni ale spaţiului 
şi entităţile ce le populează. 

Aşadar, spuneţi-vă că sufletul vostru (n.n. - Spiritul) depăşeşte cu mult ce 
vă închipuiţi despre el. Fiindcă el este o parte din Sufletul Universal, el caută 
să se desfăşoare în spaţiu, el tinde spre imensitate, spre infinit. » 

OMRAAM MICHAEL AIVANHOV 

NOTĂ: Maestrul Aivanhov nu intră în amănunte privind libertatea 
reală de mişcare a Spiritului încarnat. Oare este constrâns a sta în 
apropierea corpului dacă omul e treaz?! Când doarme, sufletul se poate 
dedubla şi pleca în lumea astrală, împreună cu Spiritul de care e legat. 
Dedublarea sufletului ar fi deci stratagema prin care Spiritul poate 
scăpa de înlănţuirea de lumea fizică?! 

Pe timpul proiecţiei astrale, clona temporară a sufletului păstrează 
personalitatea omului şi este dirijată subtil de Spirit către zonele din 
lumea spiritelor care îl interesează pe acesta din urmă. însă, la revenirea 

dublului în corp, de obicei, omul „reîntregit” nu îşi aminteşte aventura 
astrală. Nici nu e necesar. A fost treaba Spiritului ce s-a întâmplat acolo. 
Dar oare viaţa omului pe Pământ nu este tot treaba Spiritului?! însă 
omul are impresia că nu trebuie să dea socoteală nimănui de faptele 
sale... 

Se ştie că visarea în somn este „tehnica” prin care mintea îşi 
păstrează sănătatea psihică (în experimente de laborator s-a împiedicat 
visarea şi au intervenit probleme cerebrale). Iar dedublarea ar fi 
modalitatea prin care Spiritul poate depăşi plictisul legării de o minte 
inactivă pe timp de noapte, luând legătura cu vechii săi prieteni astrali. 

SUFLETUL E ÎNGEMĂNAT CU SPIRITUL, NU CU 

TRUPUL 

REGULĂ: în starea de veghe, Sufletul se află integral în 
trup, în jurul Conştiinţei. Conştiinţa este „emanaţia” Spiritului în 
trup. (vezi schema de mai jos, fig.i) 

Spiritul îi conferă sufletului omului: 1) parte importantă 
din personalitate şi 2) memoria conştientă (Conştiinţa + memoria a ce 
conştientizează). 

Despre natura CONŞTIINŢEI nu putem decât specula şi folosi termeni 
vagi. Conştiinţa stă la temelia vieţii universale, fiind mai subtilă decât însuşi 
gândul, deci inaccesibilă gândirii. 

în cazul unei Entităţi dezîncarnate, Conştiinţa este unică, a Spiritului. 

în cazul unui Spirit încarnat, Conştiinţa sufletului pare a diferi de cea a 
Spiritului (deşi provine din ea, păstrează o legătură enigmatică cu ea, iar la 
moarte se vor reuni din nou). Sufletul nu observă realitatea exact din punctul 
de vedere al Spiritului, ci din altă perspectivă, personală. EVOLUŢIA 
SPIRITUALĂ se poate defini în esenţă tocmai prin „apropierea punctului de 
vedere omenesc de cel al Spiritului”. 

EXCEPŢIE de la regula de mai sus: încorporarea mediumnică 

Plecând de la cazul celebru al mediumului Joăo de Deus (vezi şi 
articolul „Mediumnitatea elevată”), se observă două chestiuni psihologice 
relevante în momentele încorporării unui alt spirit: 

+ păstrarea intactă a memoriei mediumului. Ea conţine amintiri, 
obiceiuri, aptitudini (precum cunoaşterea limbii, a scrisului, mersul, 
legatul şireturilor etc), în general, inteligenţa „ cristalizată ” (experienţa 
de viaţă). 

+ modificarea, practic înlocuirea personalităţii mediumului. 
Personalitatea (conţinând inteligenţa ,jluidică” - spontană, creativă), dar 
şi memoria vieţilor anterioare depind fundamental de Spirit, cu toate 
caracteristicile sale psiho-mentale şi fizico-bioenergetice. 

Deci la încorporarea mediumnică, Conştiinţa iese integrală, lăsând, 
totuşi, ceva important în mintea-corp: o parte din sufletul său, care 
cuprinde memoria. Ea este folosită de Entitatea care se întrupează 
temporar. O copie a memoriei va însoţi Conştiinţa. 

OBSERVAŢIE: Observăm că Entitatea temporar încorporată nu „depune” 
în memorie nimic nou, ci doar se foloseşte de ea. Ce interesant ar fi fost 
pentru medium să se trezească (după revenirea Spiritului originar în corp) că 
are abilităţi noi, specifice Entităţii străine (de exemplu, darul vindecărilor)! Nu 
am auzit de astfel de cazuri, dar merită de studiat...! 

Deci spiritul încorporat se foloseşte de om, dar omul nu se poate folosi de 
acel spirit. Plecând de la această constatare, ca o paranteză filosofică, ne dăm 
seama că posibilităţile de acţiune ale spiritelor sunt inepuizabile şi nebănuite, 
incomparabile cu ale oamenilor. Lumea ar fi în haos total dacă spiritele 
imature nu ar fi oprite să-şi facă de cap de către Legile divine ale Creaţiei, care 
sunt stricte şi înţelepte. Chiar şi aşa, posedările demonice şi efectele magiei 
negre sunt doar două exemple de acţiuni ale spiritelor inferioare ce perturbă 
ordinea divină şi ne provoacă numai neplăceri... 

PSIHOLOGIA PERSONALITĂŢII 

în definiţia psihologilor români, personalitatea înglobează 5 laturi: 
temperamentul, caracterul, aptitudinile, inteligenţa şi creativitatea. 

Cum vedem, în cazul încorporărilor, personalitatea se scindează: 
aptitudinile rămân în corp (pentru utilizarea de către Entitatea 
încorporată), iar temperamentul, caracterul (caracteristici esenţiale ale 
sufletului) părăsesc trupul. 

Am putea spune, la prima vedere, că partea identitară, definitorie a 
sufletului iese (caracterul, temperamentul, inteligenţa ,fluidică ”), şi 
rămâne o parte utilitară (aptitudinile, inteligenţa „cristalizată”), (vezi 
schema de mai jos, fig.2) 

SPIRIT 

(emanaţia de 
Conştiinţă) 



TRUP 


partea identitară 



partea utilitară 
a personalităţii 


Fig.1 

Stare de veghe 


Fig.2 

încorporare mediumnică 


Schema dispunerii Sufletului şi Spiritul său în: 
1) stare de veghe, 2) încorporare mediumnică. 


în concluzie, contrar opiniei comune, putem spune că SUFLETUL 
NU E ÎNGEMĂNAT CU TRUPUL, CI DOAR CU SPIRITUL. Pe de 
altă parte, am afirmat în multe alte ocazii că sufletul este o creaţie a 
Spiritului care s-a încorporat într-un trup. Sufletul nu poate apare 
fără un trup fizic. Dar el poate exista temporar fără trup, aşa cum 
s-a văzut mai sus. 

Să reţinem deci şi că SUFLETUL SE CONSTRUIEŞTE NUMAI 
ÎNTR-UN TRUP VIU. 

* 


COMENTARIU FILOSOFIC 
DESPRE STĂRILE MODIFICATE DE CONŞTIINŢĂ 

în ultimii ani, a sporit interesul oamenilor de ştiinţă pentru stările 
modificate de conştiinţă (somn, vis, transă hipnotică, transă meditativă, 
dedublare astrală, mediumnitate etc.), care oferă un câmp de explorare 
virgin şi promiţător. în paralel, tot mai multe persoane îşi descoperă 
potenţialul paranormal. 

în revers, se constată o tendinţă a unora de a supralicita experienţele 
psihedelice, meditative ori cele precum visul sau transa hipnotică, toate 

în dauna stării de veghe. Aceasta din urmă pare a rămâne un fel de 
„Cenuşăreasă”, prezentându-ne o realitate ştearsă, banală, în contrast cu 
stările modificate de conştiinţă, care sunt deseori pline de bucurie pentru 
simţuri, inedit şi uimire. Unii se aruncă tot mai des în mrejele acestora, 
aproape ca o dependenţă psihică de ieşire din normalitate sau, poate, o 
aspiraţie către infinit. 

Ce putem spune din perspectivă filosofică este că aceste stări 
„paranormale” sunt doar nişte COMPROMISURI CU 
IMPERFECŢIUNEA speciei umane. Starea dată omului de Dumnezeu 
sau Natură pentru a funcţiona optim este STAREA DE VEGHE, de trezie, 
pe ea ne bazăm viaţa şi trebuie să o valorizăm. Dacă ne gândim la speciile 
de extratereştri care ne vizitează, atunci ştim cât de puternici mental sunt 
ei, obţinând orice îi interesează direct din starea de veghe. Noi, ca oameni 
neputincioşi, ne putem, eventual, folosi de unele informaţii primite în 
stările modificate de conştiinţă, dar o facem tot în starea de veghe. Ea 
este importantă, aici alegem grâul de neghină. Căile spirituale autentice 
se bazează în principal pe autocunoaştere, autocontrol şi foarte puţin sau 
deloc pe beţia psihică. Câtă bază putem pune pe visurile colorate, sau pe 
transele induse hipnotic, sau pe călătoriile în astral, sau pe discuţiile cu 
diverşi spiriduşi, sau pe trăirile beatifice, sau pe alte miraje 
suprasenzoriale? E bine să le cunoaştem, dar unii exagerează utilitatea 
acestora pentru evoluţia spirituală. Recomandăm prudenţă şi rezervă 
intelectuală, căci mulţi au fost păcăliţi de ele! E nevoie de mult 
discernământ şi, vorba înţeleptului Isus Cristos, SĂ VEGHEM 
PERMANENT... 

Putem urca trepte evolutive chiar în STAREA DE VEGHE. Iată care 
sunt CELE 5 STĂRI ALE MINŢII din starea de veghe, conform 
yoghinului Vyasa: 

1. Kshipta (Vagabondajul gândurilor). Mintea rătăceşte necontenit, 
nu poate ajunge la o stare de repaos, atenţia fluctuează, concentrarea e 
dificilă. Mintea oscilează, lovită de gânduri precum o frunză în bătaia 
vântului. 

2. Mudha (Somnolenţa). Mintea este amorţită, letargică, nu poate 
munci cu spor, fluxul energiei mentale este blocat. Poate apare tristeţea, 
depresia, plictiseala, lipsa de memorie. 

în mod obişnuit, mintea oscilează între primele două stări, 
„hiperactivă” şi „pasivă”. Tranziţia către mintea „stabilă şi alertă” se 
poate face prin câteva respiraţii profunde şi conştiente sau, pur şi simplu, 
o plimbare în aer liber. 

3. Vikshipta (Mintea stabilă, dar uşor de distras). Deşi mintea 
continuă să fie distrasă de gânduri contradictorii, apar scurte momente 
de linişte şi concentrare naturală, când mintea este alertă, dar nu agitată. 
Aici poate începe şi practica meditativă. 

4. Ekagra (Concentrarea). Gândurile sunt controlate natural, mintea 
este liniştită şi plină de energie. Eşti pe deplin prezent în fiecare moment, 
neafectat de factorii exteriori dacă nu o doreşti. Percepţia poate trece 
dincolo de cele 5 simţuri, iar cunoaşterea este nemediată, clarintuitivă. 
Cu cât mintea se poate concentra mai mult, cu atât devine mai puternică. 

5. Niruddha (Starea finală). Intelectul este purificat, scos de sub 
controlul egoului. Forţa mentală este incredibilă. 

SUFLETUL OMULUI MOARE (!), DAR AMPRENTA 

RĂMÂNE 


Omul e trecător. Sună banal, dar şi dureros. Mai mult, chiar şi 
amintirea lui e trecătoare. E absurd să credem că, într-o lume cu 
totul efemeră, amintirea cuiva poate fi veşnică, cum scrie pe jerbele de 
flori! 

”Sufletul nu moare niciodată”, vei spune, zâmbind calm. „Este un 
adevăr repetat de toate religiile.” Oare aşa să fie? 

Ce este sufletul?... 

Sufletul este un agregat de elemente psihice, condus de Conştiinţă. 
Chiar şi el e trecător, se disipă în elementele constituente. Iar de 
reîncarnat, se reîncarnează acea Conştiinţă, nu personalitatea 
umană. Cam asta afirmă doctrina buddhistă şi suntem de acord cu 
aceasta. Conştiinţa se perpetuează în eternitate, deci nu vă speriaţi 
de moartea sufletului! 

Şi, adăugăm noi, îndulcind medicamentul amar al adevărului, 
amintirea sufletului va dăinui totuşi veşnic în Spiritul nemuritor. Nu 
se pierde nimic esenţial. Folosind o parabolă de ocazie, cimitirul 
sufletelor se află în veşnicul Spirit, unde ele sunt preţuite şi onorate 
aşa cum merită. Fiecare suflet are acolo capela sa eternă. Tot ce este 
important despre tine se va păstra în patrimoniul spiritual. 

Iar experienţele tale conferă, şi ele, unicitatea Spiritului. Tu chiar 
contribui cu ceva la înfăptuirea unui miracol: creşterea şi desăvârşirea 
unui Fiu de Dumnezeu... Spiritul nu moare, se purifică şi se îmbogăţeşte 
permanent. 

Şi invers, tu te adapi uneori, fără să ştii, din imensul rezervor de 
cunoştinţe şi abilităţi creat de sufletele vieţilor anterioare. Uneori ţâşnesc 
din „subconştient” inspiraţii, puteri şi stări care nu-ţi aparţin, ci au fost 
create în trecut de oameni în care a fost întrupat Spiritul tău... Sufletul 
lor trăieşte prin tine. 

Amintire, creştere, inspiraţie - amprenta sufletului rămâne. 

* 

Deci, la moarte, corpul rămâne fără suflet. Trupul se dezintegrează 
în moleculele elementare care l-au alcătuit, iar după o perioadă vor 
rămâne doar ţesuturile tari, scheletul, osatura. Asta ştie oricine. 

Dar ce înseamnă că „sufletul moare”? înseamnă că el rămâne fără o 
voinţă separată. Corpul în viaţă fiind, voinţa proprie îi este dată 
sufletului şi de învelişurile subtile adăugate, ca o haină, peste scânteia 
divină, Spiritul. Când aceste haine (care formează mintea sau ego-ul) 
sunt îndepărtate, interiorul va deveni totuna cu exteriorul. 

în timpul vieţii, liberul nostru arbitru se opune de multe ori vrerii 
Spiritului. Ce altă semnificaţie au „mustrările de Conştiinţă”?! O 
contradicţie flagrantă apare în situaţia dramatică când Spiritul doreşte să 
părăsească definitiv planul terestru, căci i-a sosit sorocul de plecare 
Acasă sau a survenit o deteriorare ireversibilă fizică ori psiho-mintală. 
Atunci ego-ul/mintea/sufletul se opune morţii din răsputeri, în virtutea 
instinctului de supravieţuire. Omul se agaţă de viaţă cu disperare, iar, de 
obicei, acest instinct nu poate fi învins prea uşor nici măcar de yoghini, 
maeştri sau înţelepţi. 

Notă importantă: Aici uzităm ecuaţia psihologică: Suflet = conştient 
(Conştiinţa) + inconştient (mintea sau ego-ul). Ingredientul viu al sufletului 
este Conştiinţa, care provine din Spirit. Sufletul uman este o colecţie de 
tendinţe, amintiri, senzaţii, emoţii, gânduri, preferinţe, abilităţi, trăsături etc. - 
„aproape” o personalitate. însă ceea ce îi conferă statutul de „persoană” este 
Conştiinţa. 

Când, după moarte, sufletul începe să-şi piardă elementele vitale din 
care era alcătuit (care se dizolvă în atmosfera subtilă), rămâne în final ce 
era mai important: „osatura sufletului” (nu în sensul densităţii, ci al 
esenţei vieţii omului). Continuând parabola de mai sus, spunem că 
această osatură este depusă în „capela sufletului” din „cimitirul 
Spiritului” (numit perispirit, învelişul energetic al nucleului Spiritului). 
Acum, sufletul fără voinţă individuală nu mai este o persoană, ci se 
reduce la acea colecţie de atomi subtili egotici: tendinţe, amintiri, 
sensibilităţi, dorinţe etc. 

Continuând acest raţionament, ceea ce înţelegem de obicei prin ego 
(partea separatistă a sufletului) nu a fost niciodată „viu” în sensul de „sine- 
stătător”. Era doar o mască, o serie de filtre, un văl care ascundea Viaţa în 
formă pură (Conştiinţa). 

Căutătorii spiritualităţii non-duale încearcă să abolească puterea ego-ului 
sau chiar ego-ul în sine. Ei admit că, numai prin diminuarea lui, omul se poate 
perfecţiona. Pentru aceştia, moartea ego-ului separatist încă din timpul vieţii 
nu ar fi o nenorocire, ci o binecuvântare. După deces, este oricum inevitabilă, 
în mod natural, adăugăm noi... 

Trupul fizic nu are viaţă în sine, ci îi este dată de sufletul care îl 
animă. Când sufletul se retrage, trupul rămâne înspăimântător de inert. 
Oricine resimte misterul morţii ca fiind lipsa a „ceva” esenţial. Ce lipseşte 
dintr-un om abia decedat, v-aţi întrebat? Prin ce diferă de omul care, pur 
şi simplu, doarme? 

în lumea subtilă, la fel de cadaveric este aspectul unui suflet fără 
Conştiinţă. Da, există şi aşa ceva. Pare să aibă o formă umană, se mişcă, 
reacţionează, dar îi lipseşte esenţa. Majoritatea fantomelor sunt astfel de 
coji astrale, mişcate de inerţia tendinţelor vitale şi emoţionale ale fostului 
om: „cochilii” de suflet, încă nedezintegrate în componentele lor subtile 
de către forţele cosmice. 

MĂREŢIA TRUPULUI ŞI A SUFLETULUI UMAN 

Mai sus, am subliniat importanţa primordială a Spiritului. Trebuie 
să facem mai mult pentru a-L înţelege şi aprecia! Totuşi, nu ar fi corect să 
minimalizăm grandoarea acestor creaţii ale naturii care sunt trupul şi 
sufletul. 

Despre organismul uman, biologia ne învaţă că este o capodoperă a 
naturii. Chiar şi cea mai umilă celulă vie este mai complexă decât o uzină 
modernă. Ce să mai spunem despre acest minunat vehicul care este 
corpul uman, cu nenumăratele sale sisteme şi reţele de energie?! încă 
nici nu a fost explorat ştiinţific pe deplin şi nu-i cunoaştem toate 
posibilităţile... 

Cât despre suflet, el se dezvoltă continuu începând cu prima zi după 
naştere (sau chiar din stadiul embrionar). Se adapă de la cele două 
izvoare principale: MOŞTENIREA (karmică şi genetică) şi MEDIUL 
(fizic, social, astral-subtil). Activitatea sufletului omului este corectată şi 
dirijată de însuşi Spiritul. înainte de a se încarna, Spiritul şi-a făcut nişte 
planuri (destinul omului) despre ce fel de suflet va crea. Desigur, viaţa îi 
va modifica aceste intenţii, uneori dramatic, iar sufletul ar putea căpăta 

un psihism nedorit de Spirit. în general, însă, nota generală va fi cea 
impusă de Spirit, cu unele posibile abateri sau adaptări din mers. 

Sufletul se teme de pierderea trupului 

Sufletul şi trupul sunt legate ontogenetic. Când sufletul părăseşte 
trupul definitiv, cel din urmă moare. Sufletul eliberat din trup este încă 
atât de legat de acesta, încât îşi făureşte un trup astral închipuit, în mod 
automat. Acest fenomen a fost constatat atât la fenomenul de dedublare 
astrală, cât şi la cel de moarte. Va trece nişte timp până când sufletul va 
înţelege că are libertatea de a-şi schimba la voinţă forma corpului astral, 
ba chiar să renunţe la formă. 

Complexitatea psihică a sufletului este comparabilă cu cea fizică a 
trupului. Putem folosi în loc de suflet cuvântul „minte” - conţinând 
senzaţiile, gândurile, emoţiile şi altele. Sufletul sau mintea umană 
manifestă o inteligenţă autoreflexivă, care îi permite să se autoanalizeze 
când şi cum funcţionează şi îi conferă chiar şi o voinţă proprie. Puterea 
de voinţă originează în mod ideal din Conştiinţă, nucleul sufletului. 

Dar ceva anume nu poate accepta sufletul cu uşurinţă: propria sa 
moarte. „Continuitatea Conştiinţei” după moarte nu poate fi contestată, 
dar acest fenomen este altceva decât perpetuarea personalităţii umane. 
Iar sufletul intuieşte că, fără trupul său drag, viaţa lui se va schimba 
iremediabil, că va suferi modificări dramatice. Nu ştie încă detalii 
(,JSfimeni nu s-a întors din moarte!” se spune, în mod evident fals), dar 
percepe pericolul transfigurării, adică al morţii vechiului om. în ciuda 
asigurărilor date de religii şi de mărturiile celor întorşi din moartea 
clinică sau din dedublări conştiente, sufletul simte că nu va putea rămâne 
acelaşi. Pe undeva, este firesc să se teamă... 

* 

Nu am dorit să demolez în cele de mai sus speranţa legitimă în 
nemurire, ci doar înţelegerea sa eronată, antropomorfizată. Dimpotrivă, 
spiritualitatea nici nu ar avea motive să existe ca domeniu practic şi 
teoretic dacă nu s-ar perpetua în veşnicie Conştiinţa. 

în schimb, trebuie să acceptăm cu resemnare că nici trupul fizic, nici 
personalitatea umană nu reprezintă un reper etern şi, de aceea, trebuie să 
căutăm cu sârg ceea ce este cu adevărat nemuritor în noi: Spiritul divin, 
pe El să-L căutăm în liniştea minţii şi voinţei Lui să ne supunem. 

Sufletul se poate apropia asimptotic de Spirit. Dar niciodată nu se 
vor identifica, fiecare având propria misiune. Abia după moarte se va 

reunifica voinţa celor doi, proces definitivat într-un timp mai lung sau 
mai scurt. 

Desigur că sufletul oricărui om comunică intuitiv cu Spiritul său. La 
unele persoane îmbunătăţite, este mai mult decât o comunicare, 
devenind o comuniune. La alte persoane, constatăm însă o rupere 
inexplicabilă de Sursa vieţii lor, o dereglare a minţii, care nu mai acceptă 
inspiraţia spirituală. în general însă, la cei mai mulţi, fuziunea celor două 
voinţe are loc mai ales în situaţiile critice şi când omul îşi linişteşte 
mintea. Acest fapt este un indiciu şi chiar o garanţie că procesul de 
fuziune va spori după moarte, când sufletul se va elibera de haina 
materiei grele. 

Ce urmări va avea unirea sufletului cu Spiritul? 


SPIRITUL ARE UN SUFLET AL SĂU 


Este obligatoriu să completăm tabloul de mai sus, spunând că şi 
Spiritul are suflet. Poate că asta va aduce puţină confuzie, după ce am 
tot argumentat că sufletul „moare”. Nu este o disoluţie totală, ci o 
transformare a unui suflet (cu Conştiinţa separată de Spirit) în vitalitatea 
sufletească adăugată perispiritului unic. După moarte, Conştiinţa umană 
se uneşte spontan, pe nesimţite, cu Conştiinţa Spiritului. Ori poate că 
nu au fost niciodată cu adevărat separate, ci doar înregistrau 
experienţe mentale diferite... 

Sufletul Spiritului este colecţia cu toate sufletele oamenilor în care 
Spiritul a fost încarnat de-a lungul timpului. După fiecare moarte fizică, 
Spiritul preia sufletul decedatului (mintea, inconştientul, memoria), 
fuzionează cu el, alăturându-1 celorlalte „moaşte” de suflete din perispirit. 
Dar acesta este un secret intim, care nu va fi povestit nimănui... 

Fiecare încarnare îmbogăţeşte Spiritul nu numai cu amintiri şi 
experienţe umane, ci şi cu o putere sufletească suplimentară, care 
întăreşte capacitatea de a simţi a Spiritului. Acceptăm, aşadar, că sufletul 
fiecărui om aduce o vitalitate proprie, o capacitate de simţire 
suplimentară, o înţelepciune adăugată la personalitatea Spiritului. Dacă 
sufletul era sursa dorinţei nestăvilite de a trăi a omului, atunci prin 
integrarea sa în Spirit, va mări dorinţa ultimului de a acţiona 
entuziast în Univers. 

Un Spirit cu un suflet slab este deci unul inert, indiferent, inutil, 
probabil imatur, la început de evoluţie cosmică. Dimpotrivă, toate Marile 
Spirite au o imensă capacitate emoţională, pe lângă inteligenţa 

superioară, şi o dorinţă infinită de a se pune în slujba lui Dumnezeu şi a 
fiinţelor universului - au deci un suflet mare. 

Cizelarea sufletului Spiritului 

Tot ce este mai preţios în sufletul omului se eternizează în cadrul 
sufletului Spiritului. Este adevărat, personalitatea omului nu se 
perpetuează de sine stătătoare, ci se adaugă intr-un melanj unic la 
personalitatea Spiritului, într-un mod imposibil de înţeles pentru noi, 
care gândim liniar. Se produce o întreţesere complexă a tuturor sufletelor 
adunate în perispirit, pentru a da un rezultat magnific: creşterea unui 
suflet de Spirit. 

Gândiţi-vă, de exemplu, cum poate coexista curajul şi încrederea cu 
prudenţa şi rezerva! E nevoie de o echilibrare fină a tuturor calităţilor, 
care face obiectul muncii psihologice interioare a Spiritului. Din acelaşi 
motiv, la fiecare reîncarnare, Spiritul plănuieşte o completare a lipsurilor 
sufleteşti şi o şlefuire a calităţilor deja existente. E nevoie de o mulţime 
de reîncarnări pentru a atinge perfecţiunea caracterului...! 

Se spune că maeştrii spirituali sunt imprevizibili, putând acţiona 
într-un mod cu totul neobişnuit pentru personalitatea pe care le-o 
cunoaştem. Şi asta deoarece ei sunt perfect receptivi la semnalele primite 
de la Spirit, acţiunea lor fiind o simplă aliniere spontană cu voinţa 
Spiritului. în limbaj oriental, se spune că şi-au dezvoltat Buddhi 
(inteligenţa spirituală sau discriminarea). Pentru detalii, citiţi articolul 
meu „Antahkarana - filosofia despre eu”. 

Spiritul, având o personalitate universală, foarte complexă, poate 
induce în omul-maestru în care este încarnat: fie curajul nebun, într-o 
împrejurare, fie prudenţa vecină cu laşitatea, în altă circumstanţă, 
ambele duse la extrem. Dar acest om superior nu suferă de o tulburare 
psihică, nu are o personalitate dublă, ci poate exprima atitudini opuse cu 
aceeaşi forţă în momente diferite. Totuşi, personalitatea sa curentă este 
una perfect echilibrată, care alege de obicei calea de mijloc. 

Când sufletul „se ridică din mormânt” 

Spiritul are şi posibilitatea de a reactiva temporar un suflet, de a se 
modela ocazional, de a-şi pune masca unei personalităţi trecute, dacă 
doreşte să apară astfel într-o anumită împrejurare, de obicei 
interacţionând cu un om de pe Pământ sau cu o dublură astrală. Deşi 
apare cu o veche personalitate (nu chiar identică, nici măcar la aspectul 

fizic), e vorba acum de Spiritul liber care joacă un rol, nu de fostul suflet 
(cum apărea în cazul unei dedublări astrale pe când omul trăia). 

Abia în această situaţie putem spune că se adevereşte exprimarea 
biblică metaforică „Şi morţii se vor ridica din morminte”. Adică, sufletul 
este reactivat din „locul său de veci”, perispiritul. 

Spiritele cu sau fără suflet uman 

Este logic să presupunem că Spiritele care nu s-au încarnat niciodată 
în planul fizic şi nici nu o vor face vreodată (există şi această categorie) 
sunt lipsite de sufletul generat exclusiv prin întrupări fizice. Ele au, cu 
siguranţă, alte misiuni astrale şi mecanisme evolutive. Noi, ca oameni, 
suntem însă profund legaţi şi empatizăm cu Spiritele care au fost supuse 
lanţului reîncarnărilor, pentru că ele au un suflet similar cu al nostru (cu 
atât mai bogat cu cât sunt mai evoluate). 

Unul dintre cele mai cunoscute este Spiritul înalt al lui Isus Cristos, 
care a cunoscut viaţa terestră nu numai în ultima Sa încarnare, acum 
două milenii, ci a evoluat asemenea oricărui Spirit, prin încarnări 
nenumărate, timp de miliarde de ani, până la stadiul actual de 
Perfecţiune Dumnezeiască. 

Desigur, unii oameni îşi manifestă devoţiunea şi pentru unele Zeităţi 
cosmice nesupuse procesului de întrupare. îi pot ajuta şi Ele, dar ne 
putem aştepta uneori la manifestări violente de dragoste din partea lor. 
De exemplu, Entitatea Kali vrea să ne ajute spre binele nostru superior, 
deseori prin dureri cauzate, neîndoielnic, de defectele noastre. Kali speră 
că, accelerându-ne pedepsele karmice, vom ajunge mai repede la 
înţelepciune şi puritate. Totuşi, acest proces este foarte dureros şi nu 
duce întotdeauna la succesul deplin. 

De aceea, simpatia şi apropierea noastră mintală e mai mare pentru 
Sfinţii pe care omenirea i-a cunoscut sub manifestarea lor limitată, 
omenească. Şi reciproc, dorinţa sfinţilor de a ne ajuta este mai mare, 
proporţională cu sufletul Spiritului lor. Limitele le pun doar karma 
noastră şi legile cosmice. 


MOARTEA ARE UN SENS, ASCENDENT 

NATURA , SPIRITUL , DUMNEZEU - ENTITĂŢI 

INTEGRATOARE 


(vezi şi articolul meu „YANTRA CONŞTIINŢEI”) 

Dacă am considera că Natura este o Entitate (ceea ce o şi facem 
implicit, din moment ce am dat deja un nume acestei Diversităţi), atunci 
moartea trupului nu este o pierdere a atomilor (care rămân in Natură), ci 
doar o pierdere a unei structuri biologice, a unei matrici de organizare a 
materiei. 

Spiritul fiind o Entitate unitară, moartea sufletului (asimilarea 
sa în perispirit) nu înseamnă o pierdere a atomilor sufleteşti (care rămân 
în Spirit, cea mai importantă parte a lor, restul mergând în Natură), ci 
doar o pierdere a unei structuri sufleteşti de sine-stătătoare, matricea de 
organizare a complexului uman simţire-emoţie-gândire. Orice om este 
unic, nu a existat şi nu va mai exista vreodată altul identic. 

Dumnezeu este o Entitate (este unic). Atunci când un Spirit înalt 
se desăvârşeşte pe deplin, s-a spus* că el intră definitiv în starea de 
Dumnezeire (dacă îşi doreşte această Nirvana). El va dispărea din univers 
ca Spirit individual (Spiritul moare!!! adică perispiritul său se 
descompune în atomi subtili, care merg în Natură - mai exact, ajută la 
constituirea perispiritelor unor spirite nou create), dar Esenţa conştientă 
reintră în Sursă (de unde a plecat la începutul timpului), cunoscătoare, 
puternică, pregătită să îmbogăţească Dumnezeirea cu experienţa şi 
simţirea sa. Acum Spiritul nu mai are o voinţă separată, ci s-a integrat 
într-o structură minunată, desăvârşită, care îl umple de preafericire şi pe 
care, la rândul său, o întăreşte. 

Iată deci: cadavrul îmbogăţeşte Natura, iar sufletul decedatului 
întăreşte Spiritul. Analogia este perfect articulată. 

De fapt, Natura, în sensul mai larg, este îmbogăţită şi de surplusul de 
atomi de la destrămarea unui suflet şi, de asemenea, a unui perispirit. Un 
atom din carbon, de exemplu, provenit de la un cadavru uman este mai 
preţios, mai evoluat decât acelaşi tip de atom provenit din plantă sau 
animal. Partea subtilă a atomilor evoluează odată cu structura în care 
sunt prinşi. Atomii subtili din care era alcătuit sufletul, eliberaţi în 
atmosferă şi disponibili pentru noi structuri (dacă nu sunt utili 
Spiritului), sunt mai preţioşi dacă provin de la sfinţi decât de la oameni 
comuni. 

Iar când un Spirit este primit în Dumnezeire, el îşi leapădă 
perispiritul, atât de greu construit de-a lungul eonilor de timp, pentru a 

intra în Absolut doar cu Esenţa sa divină. Atomii perispiritului 
îmbogăţesc universul creat şi ferice de fiinţa care va atrage aceşti atomi 
perfecţi! 

Vedeţi, oameni buni, cum „moartea” este, de fapt, un proces 
magnific de purificare, de înălţare! Conceptul de MOARTE este magnific 
în sens filosofic, însemnând DISPARIŢIA LIMITELOR, apropierea 
creaturii de Creator şi fertilizarea Creaţiei. 

Nu vă temeţi de moarte! Chiar dacă ne temem, cel mai important 
este să reţinem că: moartea are un sens divin, iar sensul este 
mereu ascendent, înspre progres şi fericire... 

FINALITA TEA SPIRITUL UI ESTE SĂ „MOARĂ " ÎN 

DUMNEZEU 


* De unde ştim că destinul final al unui Spirit este să „moară” în 
Dumnezeu? 

Lăsând la o parte spusele unor înţelepţi, ei înşişi informaţi de la 
Sursă, putem ajunge la aceeaşi concluzie urmărind un şir de argumente 
la îndemână. 

Fizica cuantică a ajuns la o concluzie frapantă şi contraintuitivă: 

Realitatea apare numai în momentul când este observată de o 
Conştiinţă. 

Să luăm cunoscutul Experiment cu fanta dublă 21 . în urma 
experimentului (repetat de mii de ori cu aceleaşi rezultate) putem 
concluziona că atunci când savanţii supraveghează fotonul de lumină, el 
se comportă aşa cum se aşteaptă de la el, ca o particulă. Dar când este 
lăsat nesupravegheat, fotonul se manifestă ca o undă probabilistică, 
adică nematerial. 

Filosofic privind, savanţii joacă aici rolul de Dumnezeu. Dacă acest 
„Dumnezeu” se concentrează asupra minirealităţii fizice analizate, ea 
capătă consistenţă solidă. Dacă El nu-i acordă importanţă, realitatea 
rămâne într-o stare non-fizică, adică nu există „particula foton”, ci doar 
şansa ca ea să apară. 


21 http://epochtimes-romania.com/news/constiinta-influenteaza-evenimente-cuantice- 
experimente-si-dovezi—203070 

Dumnezeu este o stare de concentrare imperturbabilă 

Extrapolând la macrocosmos, putem presupune că există un 
Dumnezeu care se concentrează continuu şi fără efort asupra acestuia, 
astfel încât el să existe în forma actuală, cu legile fizice pe care le 
cunoaştem. Savanţii au descoperit că, dacă setul de constante fizice 
universale ar fi diferit cu doar 1%, cosmosul nu ar mai fi existat, ar fi 
colapsat instantaneu. Prin urmare, ele sunt rodul unei gândiri superioare 
pre-existente. 

Dacă acest Dumnezeu şi-ar întrerupe o secundă concentrarea, 
realitatea fizică ar dispare în acel moment de „neatenţie divină”. 
Universul fizic ar reveni la o stare non-fizică, subtilă, pur energetică. 
Atenţia acestui Dumnezeu este orientată asupra menţinerii legilor de 
funcţionare, nu neapărat asupra dirijării evenimentelor ce se petrec în 
univers. EL corespunde cu ideea vedică de Brahman, sau Creatorul 
Absolut, aflat în afara Creaţiei, care nu poate fi atins cu nimic de către 
creaturi, nici măcar cu gândul (gândul este tot materie, foarte rafinată). 

Conştiinţa creează realitatea (la nivel cuantic) 

în articolul „STĂPÂNUL INFINITURILOR” am ajuns la concluzia că 
planurile subtile (eteric, astral, mental) ar avea nişte dimensiuni sub- 
sub-sub-microscopice. în această paradigmă, mi se pare normal că 
realitatea subtilă respectă legea descoperită de fizica cuantică 
(ştiinţa care studiază microcosmosul) şi anume: Conştiinţa creează 
Realitatea. Astfel, călătorii în tărâmurile astrale au observat că forma 
corpului lor poate fi modificată doar cu puterea intenţiei. Mai mult, în 
unele locuri superioare, chiar mediul poate fi modificat mintal. Cu cât 
ne ridicăm conştiinţa spre medii mai rafinate, cu atât gândirea 
individuală este mai puternică. 

Şi invers, cu cât coborâm ca frecvenţă de vibraţie (ceea ce 
echivalează cu mărirea de miliarde de miliarde de ori în dimensiune), cu 
atât puterea gândului individual de a manipula realitatea scade. La 
nivelul fizic la care ne aflăm, universul pare a fi extrem de rigid, de solid. 
Simplei intenţii a unui individ i se opun „legi” (logica spaţio-temporală, 
setul de reguli) care nu-i permit să modeleze realitatea exterioară aşa 
cum vrea el, decât dacă apelează la aceste legi ferme. De exemplu, dacă 
vrei să schimbi locul unui pix pe birou, nu e de ajuns să o doreşti foarte 
intens, ci trebuie să pui mâna pe el. în planurile subtile, puteai s-o faci 
instantaneu cu gândul; mai mult, puteai să faci să dispară şi pixul, şi 
biroul, tot cu puterea gândului. 

Fenomenele paranormale sunt semnul că planurile subtile ale Creaţiei 
sunt suprapuse şi interconectate şi, în anumite condiţii speciale, legile fizice 
pot fi temporar surclasate de legile cuantice. Fizicienii au reuşit să verifice în 
laborator că legile cuantice pot funcţiona chiar la nivel molecular (asupra unei 
molecule complexe de Carbon 60) şi chiar mai sus. Se apropie momentul 
când ştiinţa oficială va efectua experimente paranormale? 

Ierarhia de Dumnezei 

Sistemul solar are un Dumnezeu al său, care menţine propriile legi şi 
planificări asupra acestui segment de cosmos. Dar Acesta acţionează intr- 
un univers mai larg, condus de un Dumnezeu galactic. Galaxia se află 
într-un roi de galaxii, care face parte dintr-o reţea de materie ce se 
întinde în tot universul. Legile stabilite de Dumnezeul mai mare trebuie 
întotdeauna respectate şi de către Dumnezeul mai mic. Prin urmare, 
libertatea Dumnezeului nostru solar nu este absolută, ci se raportează la 
legile cosmice deja în vigoare la nivele superioare. în rest, are toată 
libertatea de a crea un sistem de planete în evoluţie, care poartă pe ele 
forme de viaţă conştientă (nu neapărat biologică). 

Acest Dumnezeu nu conduce direct destinul lucrurilor şi fiinţelor, ci 
deleagă puterea Sa unor Spirite foarte înalte, care duc la îndeplinire 
planurile magnifice ale Marelui Gânditor. Spiritul lui Isus Cristos este 
guvernatorul sistemului solar, adică el are misiunea de a traduce în fapte 
planurile minunate ale lui Dumnezeu. Sarcinile sunt judicios împărţite în 
împărăţia Divină, fără ca Dumnezeu să îşi piardă atotputernicia şi toate 
calităţile imaginabile. Orice dorinţă a Lui este îndeplinită instantaneu de 
nenumărate Spirite, care abia aşteaptă să se facă utile Stăpânului 
Universului. 

Menţinând analogia, omul este şi el un mic dumnezeu, la nivelul său. 
Liberul nostru arbitru este însă subordonat legilor de funcţionare ale acestei 
lumi. Avem libertate, dar nu absolută. Ce ar însemna ca orice nebun să 
dispună de planetă după cum îi căşună lui?! Normal că există nişte limite 
impuse chiar de nivelul de conştiinţă general al Pământului. Când vom ajunge 
ca orice om să nu dorească decât binele semenilor, atunci vom vedea că 
puterea fiecărui om de a modifica mediul extern va fi mult mai mare. 

* 


Şi ajungem la întrebarea de la care am plecat: destinul final al unui 
Spirit este să „moară” în Dumnezeu? Un Spirit înalt (o conştiinţă pură), 
ajuns în anticamera perfecţiunii, va putea părăsi Creaţia, ridicându-şi 
vibraţia la nivelul Suprem. Va deveni o părticică de Dumnezeu, 
contribuind cu Esenţa sa la munca de menţinere a Creaţiei. 

Dumnezeul absolut este o stare de linişte totală, imperturbabilă de 
nimeni şi nimic, în care există o concentrare maximă asupra Creaţiei. Un 
moment de neatenţie ar fi de ajuns ca ea să dispară. De aceea, starea 
numită Dumnezeu este protejată, încă din planurile imediat 
subordonate, de către o armată de Spirite Superioare profund devotate, 
înţelegând tot ce El face şi dorind să ajungă şi ele, la un moment dat, la 
acel nivel suprem. Putem doar intui ce fericire domneşte în Absolut prin 
analogie cu stările de pace pe care le avem uneori în meditaţie sau 
rugăciune. Dumnezeirea nu se reduce la această linişte, ci în acea 
concentrare totală se urzesc nenumărate planuri, izvorâte dintr-o iubire 
inexprimabilă... 

Răzvan A. Petre 
24 mai 2017 


RĂZVAN-ALEXANDRU PETRE - Eseuri pe teme spirituale 2017 


pag.110 



SPIRITELE ÎN DIALOG CU NOI 


MEDIUMNITATEA ELEVATĂ 


Capitole: 

- JOĂO DE DEUS (IOAN AL DOMNULUI), UN CELEBRU 
MEDIUM ELEVAT 

- ARE JOĂO O „PERSONALITATE MULTIPLĂ”? 

- ÎNCORPORARE MEDIUMNICĂ ELEVATĂ versus POSEDARE 
DEMONICĂ 

în deceniile de glorie a spiritismului (aproximativ de la mijlocul 
secolului XIX până la mijlocul secolului XX), s-a studiat cu rigoare 
ştiinţifică fenomenul încorporării Spiritelor în mediumi. în unele locuri, 
ca Brazilia, aceste fenomene sunt şi astăzi cercetate în terapia psihiatrică 
spiritistă, până la nivelul academic. 

Didactic, putem face distincţie între mediumii de încorporare 
şi mediumii mentali (sau lucizi ). Un medium de încorporare intră 
într-o transă totală, ca un somn, corpul şi mintea sa fiind preluate 
complet şi manevrate de un alt Spirit. în schimb, un medium mental 
primeşte informaţii extrasenzoriale şi le transmite mai departe, într-o 
stare de semi-transă, adică fiind conştient de tot ce se petrece şi putând 
controla procesul telepatic. 

în practică însă, pot apare interferenţe complexe. Astfel, un medium 
poate încorpora un Spirit care să nu facă altceva decât să vorbească (de 
exemplu, celebrul channel Bashar). Sau invers, chiar şi mediumul mental 
poate împrumuta, pentru o scurtă perioadă şi într-un procent mai mic, 
din personalitatea Spiritului emiţător, fiindcă informaţiile sunt transmise 
prin energie personală. Un alt exemplu: scrierea automată (psihografia, 
cum se numeşte în Brazilia în prezent) devine posibilă după ce un Spirit 
ia complet în posesie membrul superior al mediumului, care nu mai 
controlează mişcările mâinii sale şi nici nu este conştient de cuvintele 
aşternute pe hârtie, deşi este conştient de celelalte activităţi sau senzaţii 
ale sale. 

Modul cum Spiritul încorporat se foloseşte de mintea şi corpul 
mediumului, cât anume din forţa şi personalitatea Spiritului se 
manifestă, care suflet din încarnările anterioare ale Spiritului este ales 

pentru a se înfăţişa audienţei (dacă nu cumva este invocat în mod special 
de medium) - acestea sunt deciziile Spiritului, iar noi, din exterior, nu 
putem face decât să luăm act de ceea ce observăm, în speranţa că vom 
înţelege mai bine aceste mistere. în acest scop, reluăm discuţia despre 
cazul Joăo de Deus, cel mai celebru şi documentat medium de 
încorporare. Putem desprinde multe concluzii şi învăţături spirituale din 
acest caz-şcoală de încorporare mediumnică. 

JOĂO DE DEUS (IOAN AL DOMNULUI), UN CELEBRU 

MEDIUM ELEVAT 


„Joăo de Deus” este cel mai mare vindecător spiritual al lumii, cu 5 
milioane de pacienţi, unii scăpaţi de boli incurabile. Este un lucru răs- 
verificat şi bine-cunoscut, fără nicio îndoială. La fel de adevărat este că 
vindecătoare sunt Spiritele care intră în el, Spirite puternice, benefice şi 
pricepute la vindecări. Mediumul Joăo Teixeira de Faria îşi descrie 
experienţa astfel: ,JSfu-mi amintesc nimic. Parcă am dormit şi m-am 
trezit. E Dumnezeu cel ce vindecă, nu eu.” 

Vom extrage anumite IDEI PRINCIPALE din această colaborare 
extraordinară dintre un om şi spirite, folosind în cele ce urmează citate 
ilustrative din cartea „Ioan al Domnului” (traducere 2008), scrisă de 
Heather Cumming şi Karen Leffler. 

Notă: Vom folosi denumirile sinonime de „Entitate” şi „Spirit” pentru fiinţa 
imaterială elevată care se încorporează în trupul mediumului Joăo - „Joăo de 
Deus”, tradus prin Ioan - „Ioan al Domnului”. 



Când mediumul Joăo primeşte un Spirit în trupul său, întreaga 
structură energetică (biocâmpul) i se modifică, influenţând mai 
departe aspectul şi chiar unele defecte fizice. în general, este dovada clară 
a importanţei spiritului asupra personalităţii omului în care este 
întrupat. Schimbând spiritul, se schimbă şi omul. Iată câteva dovezi bine 
documentate. 

Citat: 

«[...] Ioan al Domnului a avut un atac cerebral care i-a provocat 
paralizia unei părţi a corpului. în primul rând, în acea perioadă, în mod 
ciudat, de câte ori Ioan al Domnului prelua mesajele unei entităţi (n.n. - 
încorpora o entitate), se comporta normal; nu mai era paralizat. în al 

doilea rând, şi mai ciudat, mediumul Joăo era capabil să preia mesajele 
unei entităţi (n.n. - să încorporeze o entitate) şi să opereze asupra 
propriului său corp. în al treilea rând, mediumului Joăo îi vine rău, în 
mod normal, atunci când vede sânge, dar acest lucru nu s-a întâmplat în 
timp ce îşi opera propriul trup în condiţii de transă. » (pag.24) 



Afişul de mai sus prezintă ENTITATEA COLECTIVĂ numită „vindecătorul 
JOĂO DE DEUS”, formată din: mediumul Joăo Teixeira de Faria şi câteva zeci 
de Spirite vindecătoare, dintre care cele mai des încorporate sunt dr. Osvaldo 
Cruz, dr. Augusto Almeida, dr. Jose Valdivino, dr. Bezerra de Menezes, Sf. 
Ignatius de Loyola (în portugheză, Santo Inacio)... 

Citat: 

«Mediumul Joăo are o statură impunătoare. Are peste 1,80 m 
înălţime, are o ţinută aleasă şi o sensibilitate deosebită, pornită din 
smerenie. Ochii săi limpezi, albaştri, strălucesc atunci când lucrează, dar 

pot să-şi schimbe culoarea în cursul încorporării unei Entităţi. Atunci se 
schimbă şi trăsăturile sale fizice. 

De exemplu, când este încorporat Dom Inâcio, Mediumul Joăo 
şchiopătează şi caută sprijinul cuiva, în timp ce merge. Asta datorită 
faptului că Dom Inâcio a fost rănit grav de un proiectil de tun la picior, în 
secolul al XVII-lea. Ochii lui Dom Inâcio par mult mai mari şi de un 
albastru mai închis decât ai Mediumului Joăo şi emană o atât de 
puternică transmisie de iubire de la această Entitate, încât rareori vezi 
ochi care să nu lăcrimeze atunci când ea se încorporează. 

Uneori, părul Mediumului Joăo pare să fie mai des sau mai rar, în 
funcţie de spiritul care este încorporat. Ocazional, o Entitate îşi face 
cunoscută identitatea. Mai des, Entităţile pot fi identificate prin 
atributele şi trăsăturile lor deosebite, prin comportamentul şi felul lor de 
a vorbi. 

Entităţile au propria lor personalitate, unică. Entităţile încorporate 
mai frecvent pot fi recunoscute şi adeseori se identifică ele însele. 

De asemenea, Entităţi feminine se încorporează în trupul 
Mediumului Joăo, dar în acest caz, tonul vocii nu i se schimbă. » 
(pag.118-120) 



Entitatea care se încorporează îşi reactivează sufletul din ultima 
încarnare, cu numele respectiv. îşi învie temporar personalitatea imediat 
anterioară. 

Oare Spiritul ar putea să se înfăţişeze audienţei şi cu o altă 
personalitate din trecutul său karmic, mai veche? 

Printre Entităţile puternice care se încorporează în Joăo, cea care se 
prezintă ca fiind Regele Solomon (autorul cărţilor biblice Proverbe, 
Ecleziastul şi Cântarea Cântărilor) ar putea fi un astfel de exemplu. în cei 
aproape 3000 de ani trecuţi, acest spirit înalt a avut timp destul să se 
reîncarneze de mai multe ori. 

Un exemplu şi mai elocvent este entitatea numită Emmanuel, care 
a fost îndrumătorul şi mentorul spiritual al celebrului medium scriitor 
Chico Xavier. El şi-a revelat şi alte încarnări decât cea în care se numea 
„Emmanuel”. 

Notă: A existat o puternică legătură de suflet între Joăo de Deus şi mai 
vârstnicul său mentor, Chico Xavier. 

Citat: 

«Conform însemnărilor lui Chico, Emmanuel a trăit într-una din 
vieţi în vremea romanilor, fiind senatorul Publius Sentulus. într-o altă 
întrupare, a trăit în Portugalia, în 1517, fiind un conducător important al 
mişcării iezuite, Manuel de Nobrega. [...] într-o altă viaţă, Emmanuel a 
fost profesor la universitatea Sorbona din Paris. Emmanuel nu-şi anunţă 
prea des prezenţa, dar este una dintre entităţile încorporate prin 
Mediumul Joăo. » (pag.235) 


3 


Entitatea îşi păstrează cunoaşterea şi memoria Spiritului, ştie 
bine cine este şi ce face acolo. El nu se identifică cu sufletul temporar cu 
care ni se prezintă, care este doar o mască („persona” în limba latină), o 
interfaţă cu oamenii vii. 

Citat: 

«Când am venit în faţa Entităţii, peste o săptămână, şi am întrebat 
despre loţiunea specială, mi-a spus să mă aşez în camera curentă. Apoi 
mi-am dat seama că acea Entitate nu recunoscuse solicitarea mea. Prima 
Entitate încorporată căreia îi vorbisem trebuie să fi fost Dr. Oswaldo 
Cruz, iar în acea zi era o Entitate diferită. 

Cu ocazia următoarei mele călătorii la Abadiânia, am adus o 
fotografie a persoanei afectate de boala Lyme în faţa Entităţii. în timp ce 
mă apropiam, mă gândeam: Dr. Augusto este cel încorporat, însă Dr. 
Cruz este cel care mă va ajuta în această problemă. Am arătat fotografia 
Entităţii şi i-am explicat preocupările mele legate de boala Lyme. 
Entitatea mi-a dat o reţetă şi mi-a spus la revedere. 

Nu făcusem mai mult de trei paşi, atunci când m-a chemat înapoi. 
Entităţile se schimbaseră şi acum era încorporat Dr. Oswaldo Cruz. ,Ai 
dreptate, fiică. Eu, nu dr. Augusto, sunt cel care te ajută în acest caz. Mă 
duc să-ţi aduc o reţetă. Se unge pielea aşa ("mi-a arătat cum să procedez,) 
şi să nu spui nimănui ingredientele”. Mi-a spus să aştept, în timp ce a 
trimis după Antăo. Apoi i-a dat lui Antăo lista cu plantele medicinale pe 
care trebuia să le găsească pe câmp şi i-a explicat cu atenţie cum să 
prepare un litru de loţiune. » (pag.120-121) 

Această observaţie contrazice pe toţi cei care cred că, odată cu 
încarnarea spiritului, el uită de unde vine, cine este şi ce are de făcut. De 
fapt, el păstrează vie legătura cu lumea spiritelor şi nu uită rostul 
încarnării sale. 

Pe de altă parte, este adevărat că multe spirite au dificultăţi în a se 
rupe de lumea pământeană după moarte, păstrând apucături şi doruri 
umane. Ele sunt ajutate de Spiritele Superioare să îşi recapete luciditatea 
firească în lunile după decesul omului. Cheia problemei ar putea sta şi în 
calitatea, rangul spiritului. Cu cât spiritul este mai matur şi 
experimentat, cu atât s-ar putea detaşa mai uşor de aparenţele şi 
conjuncturile vieţii pământene, atât în viaţă, cât şi după moarte. 



De unde are Entitatea încorporată în Joăo atâta energie, încât 
cicatrizează pe loc rănile? 

Poate că, o parte, o preia din curentul energetic al celorlalţi 

mediumi care se concentrează în sală. Dar Joăo poate opera şi fără 
asistenţă, cum făcea la începuturi. E de ajuns o atmosferă spirituală. însă 
atunci când sutele de pacienţi consumă atâta energie, aportul 
mediumilor contează şi el foarte mult. 

Cu siguranţă, însă, înaltul Spiritul încorporat are acces la o energie 
imensă externă. Ea omoară bacteriile (este antiseptică), dar vivifică 
ţesuturile pacientului, cu efecte spectaculoase foarte rapide (secunde, 
minute). Energia colosală nu poate veni decât din Sursa Divină 
atotputernică, Dumnezeu. Ea îi este „împrumutată” Entităţii pentru 
îndeplinirea sarcinii sfinte de vindecare a muritorilor şi se manifestă doar 
lângă şi prin corpul mediumului (sau, eventual, a obiectelor încărcate cu 
energie de către Entitate). 

Citat: 

«Păstraţi-vă intenţia de a dărui tuturor iubire şi tot ce este mai bun, 
în timp ce staţi în camera curentă. Dacă simţiţi că vă „fuge mintea”, 
repetaţi pur şi simplu această intenţie. Nu deschideţi ochii şi nici nu 
încrucişaţi mâinile şi picioarele. Entităţile simt scăderea energiei atunci 
când faceţi astfel şi acest lucru rupe lanţul conştiinţei şi face ca activitatea 
Entităţilor să devină mai dificilă. Când curentul se defocalizează ori 
slăbeşte, el poate provoca dureri celor aflaţi sub tratament. De asemenea, 
poate provoca dureri fizice în trupul Mediumului Joăo şi al altor 
mediumi din Casă. Un curent puternic, bine focalizat, ne aduce pe fiecare 
dintre noi într-o stare mai înaltă de conştiinţă.» (pag. 147) 

«Odată, Entitatea s-a ridicat, s-a dus în sala mică de operaţii, s-a 
aşezat pe o bancă şi a continuat să aştepte trecerea oamenilor din rând 
prin faţa sa şi să scrie reţete. Când a fost întrebată dacă e vreo problemă 

în camera sa, a răspuns: „Nimeni nu se concentrează în cealaltă cameră. 
Oamenii stau cu ochii deschişi şi nu sunt focalizaţi, aşa încât lucrez de 
aici. Energia este mai puternică”. » (pag.151) 



Momentul cel mai important al zilei, pregătit de rugăciuni şi de 
asistenţi, este cel când „sufletul Joăo” iese din trup. Această capacitate 
remarcabilă, voluntară, îl distinge pe Joăo de acele persoane posedate de 
spirite nedorite şi îndoielnice. 

La ieşirea „sufletului Joăo”, corpul mediumului se cutremură 
puternic. Ulterior, în cursul sesiunii de vindecări, când Entităţile se 
schimbă între ele, trecerea e lină, insesizabilă... 

Citat: 

«în diferite situaţii, Entităţile iau locul una alteia, intrând şi ieşind 
din trupul Mediumului Joăo de mai multe ori în timpul unei singure 
şedinţe. După zdruncinătura de la începutul încorporării, înlocuirile sunt 
simultane şi ceva mai line, iar observatorii nu sunt de obicei conştienţi că 
ele au loc. » (pag. 120) 



Când se naşte un copil, Spiritul originar se încarnează sub 50%, 
poate cu 25% sau 10% din energiile sufleteşti (conform cercetărilor 
hipnoterapeutului Michael Newton citate în cartea mea „Conştiinţa 
umană, între minte şi spirit”). 

Există un procent minim cu care un Spirit trebuie să se întrupeze, 
astfel încât să poată acoperi toată gama de funcţii ale corpului uman. Să 
spunem că ar fi de minim 10% din energia oricărui perispirit. Pe de altă 
parte, cu cât Spiritul este mai evoluat, cu atât particulele sale energetice 
sunt mai „strălucitoare”. Se poate ajunge în situaţia când un Spirit foarte 
evoluat, oricât şi-ar reduce cantitatea de energie, tot manifestă o forţă 
extraordinară, greu de suportat de un om. 

Este situaţia pe care o aflăm din carte, când Sf. Igantius nu mai 
putea să se încorporeze pe Terra decât în organismul lui Joăo, având 
energii mult prea puternice pentru orice alt medium de încorporare. 

Iată cât de importantă este încurajarea, antrenarea şi cultivarea unor 
mediumi purificaţi şi puternici! Şi iată de ce, cel mai probabil, Spiritul 
lui Isus Cristos nu se încorporează în nimeni dintre oameni! Cine 
se crede Isus, o face doar în propria imaginaţie... 

Citat: 

«în cursul încorporării din 31 iulie 2005, Sfântul Ignatius a 
îngenunchiat în faţa scaunului Entităţii, în timp ce un val de energie 
pulsa în mod vizibil prin toţi cei aflaţi în jur. A privit către cer şi a spus: 
„Am fost înălţat la alt nivel”. Trupul Mediumul Joăo s-a cutremurat când 
Sfântul Ignatius a ieşit şi Dr. Augusto a intrat. El a anunţat că vibraţia 
Sfântului Ignatius devenise atât de înaltă, încât ar fi fost greu pentru 
oricare alt medium de pe Pământ să încorporeze spiritul Sfântului 
Ignatius. » (pag.218) 


ARE JOĂO O „PERSONALITATE MULTIPLĂ"? 

Descrierea personajului Joăo de Deus i-ar putea face pe unii 
semidocţi sau răuvoitori să afirme că ar fi vorba despre un caz psihiatric 
de „personalitate multiplă ”. Dar niciun psihiatru serios nu va afirma aşa 
ceva, căci ar fi o eroare impardonabilă. Iată de ce: 

+ în cazurile psihiatrice de „personalitate multiplă”, cele două sau 
mai multe personalităţi apar inoportun, fără acordul pacientului 
(medium involuntar), fiecare având interese divergente, pe care şi le 
urmăresc în dauna interesului pacientului-gazdă. Este vorba despre nişte 
spirite imature şi frustrate, chiar inferioare. 

Dimpotrivă, mediumul Joăo este cel care stabileşte momentul de 
început al încorporărilor, iar toate Entităţile duc aceeaşi activitate de 
vindecare, colaborând uneori între ele şi nefăcând niciodată ceva contrar 
intereselor mediumului. Sunt Spirite superioare, care se îmbracă în haina 
trupească a lui Joăo nu pentru a se distra, ci pentru a ajuta oamenii, 
respectând disciplina de fier a lumii divine. 

+ în cazurile psihiatrice, pacientul şi rudele sale cer ajutorul medical 
pentru a scăpa de această „tulburare disociativă de personalitate”. 
Dimpotrivă, mediumul Joăo este perfect sănătos şi mai mult chiar, el 
aduce sănătate la sute de bolnavi în fiecare zi de muncă. Singura 
nemulţumire a membrilor familiei este că Joăo petrece prea puţin timp 
cu ei, fiind „plecat”. 

Entităţile îşi manifestă extrem de discret propria personalitate, încât 
numai personalul auxiliar care a asistat de zeci şi sute de ori la 
încorporări ar putea sesiza vreo diferenţă. Ele nu provoacă nicio 
neplăcere ulterioară mediumului Joăo printr-un comportament deplasat 
sau acţiuni scandaloase. 

+ Spiritismul explică simplu şi clar misterul „personalităţii multiple” 
a mediumilor voluntari, ca şi a celor involuntari. Psihiatria nu face decât 
să propună modele stângace, bazate doar pe chimia creierului, 
complicând inutil cercetarea acestui fenomen, poate cel mai bizar posibil 
dacă nu este înţeles în termenii propuşi de spiritism. 

Acest caz aruncă lumina ştiinţei asupra tuturor cazurilor psihiatrice 
de „personalitate multiplă”, adică de încorporări ale unor spirite. 
Psihiatria oficială, materialistă este mult depăşită de claritatea 
explicaţiilor spiritiste. 


ÎNCORPORAREMEDIUMNICĂ ELEVATĂ versus 
POSEDARE DEMONICĂ 


Diferenţa dintre încorporarea mediumnică şi posedarea demonică 
este ca de la Cer la Pământ. Totuşi, ambele au în comun faptul că Spiritul 
original este înlăturat temporar de la conducerea sufletului omului, 
luându-i locul un alt Spirit. în primul caz, e vorba de o cedare voluntară a 
controlului, sub protecţie divină. în al doilea caz, Spiritul este alungat în 
mod nedorit şi fără protecţie divină. în general, orice medium are 
straturile aurei energetice mai depărtate, mai distanţate între ele decât în 
mod normal, permiţând unui spirit străin să se infiltreze şi să le 
manipuleze. Desigur, fiecare om este unic, cu particularităţile sale... 

Când i se declanşează calităţile de medium, omul este ultrasensibil şi 
nu ştie ori nu poate să se protejeze. Poate fi bântuit de spirite jucăuşe sau 
malefice, care nu-i dau pace şi îl batjocoresc prin minciuni sau îndemnuri 
absurde. Astfel de persoane, dacă nu sunt corect informate 
parapsihologic şi dacă au o minte slabă, pot ajunge la medicii psihiatri 
sau la clericii exorcişti. Dar, dacă au norocul să fie orientate către cercuri 
spiritiste nobile, pot găsi îndrumări salvatoare, care să îi transforme în 
mediumi declaraţi sau publici (numiţi în Brazilia mediumi „ostensivi”), 
ajutând la preţioasa şi respectata comunicare şi colaborare cu lumea 
Spiritelor Superioare. Aşa s-a întâmplat cu celebrul medium de 
încorporare Joăo de Deus, despre care am vorbit mai sus. 

POSEDAREA DIAVOLEASCĂ 

în cazul posesiunii demonice, Spiritul originar nu este alungat 
complet, ci se luptă cu un Spirit inferior invadator pentru controlul 
asupra minţii omului. Uneori, controlul alternează, ceea ce se manifestă 
printr-un comportament discordant, o personalitate duală. Alteori, 
controlul este segmentat, acţiunile corpului (sau doar ale unor membre) 
fiind independente de voinţa lucidă. în primul caz, victima nu-şi 
aminteşte ce a făcut pe timpul posesiunii. în al doilea caz, îşi dă seama că 
este obligată să facă ce nu doreşte. 

Sunt cazuri de demonizaţi care manifestă puteri fizice 
supraomeneşti, când în ei se întrupează demoni „forţoşi”. La trezire din 
transă, omul e sfârşit, sleit prin suprasolicitarea organismului. Entitatea 
malefică este atât de hidoasă, deformată energetic, încât nici nu ar fi 
putut anima un corp uman prin încarnare normală. Sau fătul ar fi fost 
avortat prematur. Acum însă, când spiritul diavolesc se încorporează 
aproape complet, dar fără a fi moderat prin socializare îndelungată, iese 
în evidenţă urâţenia sa absolută. 

«Când persoana „posedată”, în criză, este adusă şi i se citesc 
molitvele, se zbuciumă, se zvârcoleşte, are ochii vineţi şi ficşi, pietrificaţi, 
şi toată fizionomia înfricoşătoare, vorbeşte din gâtlej.» („Exorcismele”, 
de Vasile Andru, pag.40) 

Cuviosul Paisie Aghioritul explică, din practica personală, diferenţa 
dintre posedare şi boală psihică 22 : 

«Cei care au diavolul sar în sus atunci când se apropie de ceva sfânt. 
Astfel se vede clar că au diavol. De le dai puţină aghiazmă sau dacă îi 
însemnezi cu sfinte moaşte, se împotrivesc, deoarece diavolul este 
înghesuit înlăuntrul lor. Chiar numai dacă porţi cruce şi te apropii de cei 
îndrăciţi, aceştia se neliniştesc si se tulbură. 

? 7 5 55 

însă cei ce suferă de boală psihică nu se împotrivesc deloc.» 

Mai trebuie să facem diferenţa dintre posedare şi răutate. 

Unii oameni nu manifestă simptome de posesiune din partea unui 
spirit străin, dar sunt complet întunecaţi de rău. Asta pentru că nu au o 
structură energetică de medium, dar rezonează şi acumulează energia 
malefică din jur, amplificând-o şi manifestând-o în lume. 


22 http://www.doxologia.ro/vietile-sfintilor/cuvant-de-folos/cuviosul-paisie-aghioritul-despre- 
vraji-posedare-demonica 

Sau, pur şi simplu, sunt animaţi de un spirit inferior, încarnat 
definitiv în corpul lor încă din burta mamei. Din nou, Paisie Aghioritul: 

«Desigur, poate va spune cineva că există oameni care fac o mulţime 
de păcate şi totuşi nu se îndrăcesc. Cum de se întâmplă aceasta? Când 
omul a ajuns la nesimţirea desăvârşită, atunci nu mai este atacat de 
diavolul, pentru că Dumnezeu vede că nu mai poate fi ajutat. Trebuie să 
ştim că atacul pricinuit din lucrare diavolească este, într-un anume fel, 
un dar al lui Dumnezeu pentru omul păcătos, ca să se smerească, să se 
pocăiască şi să se mântuiască. [...]» (ibidem) 

Mai ales în mediul bisericesc, se face deseori confuzie între 
vrăjitori şi mediumi. Vrăjitorii comunică cumva cu spiritele inferioare. 
Totuşi, au liber arbitru şi raţiune, nefiind niciodată târziu să aleagă 
tabăra Binelui. Este binecunoscut exemplul Sfântului Ciprian, care era 
vrăjitor negru, dar care s-a convertit mai târziu. 

Nu însă orice medium declarat se ocupă cu vrăjile. în ziua de azi 
mulţi oameni cu un caracter nobil îşi descoperă şi abilităţi de 
interacţiune inteligentă cu lumea spiritelor. Ce să facă, să le inhibe, 
pentru că aşa opinează unii clerici?! Poate că sunt daruri de la 
Dumnezeu şi ar fi păcat să le risipească! Acestora le este recomandat să 
studieze operele literare spiritiste de valoare recunoscută, să practice 
introspecţia psihologică (autoobservare, autocontrol, autoeducare), să 
adopte obiceiuri religioase sănătoase, şi astfel vor evolua spiritual, 
protejaţi de influenţele dăunătoare oculte. îşi vor găsi singuri propria 
cale de a-şi ajuta semenii cu vorba, cu fapta sau prin alte metode secrete, 
inspirate şi sprijinite de Spiritele înalte (Duhul Sfânt). 


Cine are dreptate, ISUS CRISTOS sau PAISIE AGHIORITUL? 

Iată un fragment dintr-o discuţie purtată de marele mistic grec 
contemporan Paisie Aghioritul: 

«- Părinte, un vrăjitor poate vindeca vreun bolnav? 

- Vrăjitor şi să vindece un om bolnav! Pe unul care este scuturat de 
diavol, acesta îl poate face bine trimiţând diavolul la altul. Pentru că 
vrăjitorul şi diavolul sunt asociaţi, şi de aceea îi spune diavolului: „Ieşi 
din acesta şi du-te în cutare”. Aşadar îl scoate pe diavol din acela şi, de 
obicei, îl trimite la vreo rudă de a lui sau cunoscut care a dat drepturi 
diavolului. După aceea, cel ce a avut diavol spune: „Eu am suferit, dar 
cutare m-a făcut bine”, si astfel se face reclamă. Si în cele din urmă 

’ 5 5 

diavolul se învârte pe la rude sau cunoscuţi. Dacă cineva, să presupunem, 
este ghebos din lucrare diavolească, vrăjitorul poate izgoni diavolul din 
acela, îl poate trimite în altă parte şi ghebosul se ridică drept. Dacă însă 
are gheba din betegeală, vrăjitorul nu-1 poate face bine.» (ibidem) 

Dar Isus, în Evanghelie, spune exact invers: un demon nu va scoate 
pe alt demon! Căci unii ziceau că el scoate dracii cu alţi draci... 

«Fariseii însă, auzind, ziceau: Acesta nu scoate pe demoni decât cu 
Beelzebul, căpetenia demonilor. Cunoscând gândurile lor, Iisus le-a zis: 
Orice împărăţie care se dezbină în sine se pustieşte, orice cetate sau casă 
care se dezbină în sine nu va dăinui. Dacă satana scoate pe satana, s-a 
dezbinat în sine; dar atunci cum va dăinui împărăţia lui?» (Matei 12.24- 
26) 


RĂSPUNSUL MEU: 

Nu cred că trebuie să găsim neapărat o contradicţie. Isus vorbea în 
nume propriu, apărându-se iscusit de bănuielile nedrepte. El era trimisul 
lui Dumnezeu şi lucra exclusiv cu şi pentru Acesta. 

în schimb, Paisie vorbeşte despre unii vrăjitori negri, puţini, care ar 
avea puterea de a ordona demonilor să iasă din unii şi să intre în alţii. 

De altfel, chiar şi Isus, atunci când exorciza bolnavi posedaţi, 
trimitea dracii în alte fiinţe inferioare (în Evanghelie se specifică în mod 
expres: „o turmă de porci”). Decât să lase demonii să reintre în alte 
trupuri umane, mai bine îi direcţiona către animale. 

Dar cei mai întâlniţi sunt vrăjitorii obişnuiţi, cu puteri mai reduse. 
Cu aceştia ne putem întâlni. De exemplu, vracii ori şamanii invocă uneori 
spirite ale naturii pentru a îndeplini sarcini fizice şi să vindece boli care 
nu răspund la tratamentele cu plante. De fapt, nimeni nu ştie exact, poate 
nici ei, ce rang au sau de ce tip sunt spiritele cu care colaborează... 

E o vindecare cu sau fără Dumnezeu? 

Cred că nu trebuie să privim lucrurile doar în alb şi negru. 

Să ne amintim cum este structurată complexa fiinţă umană. De 
corpul fizic ţine şi energia eterică-vitală, care poate fi manipulată de 
spiritele inferioare. Totuşi, pentru ca fiinţa să funcţioneze armonios, 
trebuie ca şi corpurile superioare să fie armonizate. Numai nişte spirite 
superioare pot vindeca aceste corpuri subtile (astral, mental, cauzal). 

Vorbind în general despre „spirite inferioare”, nu toate acestea sunt 
de tip demonic. Unele sunt grosiere prin naştere, putând fi manipulate 
de spirite mai puternice şi mai subtile, bune sau rele; altele sunt spirite 

ale naturii şi nu au o inteligenţă superioară, dar trebuie respectate 
pentru ceea ce pot, ştiu şi fac la nivelul lor; iar unele ţin, intr-adevăr, de 
tabăra care îl duşmăneşte pe Creatorul Suprem - acestea au o inteligenţă 
aparentă, dar incompletă, iar acţiunile lor au o viziune limitată şi pe 
termen scurt, exact invers decât Spiritele superioare, care privesc 
lucrurile în Marele ansamblu cosmic etern. 

Spiritele inferioare pot acţiona eficient numai la nivelul grosier 
eteric-vital, uneori chiar cu un efect remarcabil de însănătoşire. Dar el nu 
durează dacă nu sunt vindecate şi corpurile superioare. Numai o 
abordare holistică (pe toate planurile: fizic, energetic, afectiv, ideatic, 
spiritual), în rezonanţă cu Divinitatea (care este întreagă şi Completă), ne 
va ajuta să fim sănătoşi o lungă perioadă, fără a ne întoarce mereu pentru 
„reparaţii” la medic, vraci, şaman, preot, bioterapeut etc. 

Metaforic vorbind, se poate lumina în întuneric cu chibrite sau 
lanterne. Dar nimic nu se compară cu Lumina Soarelui, care este 
universală, completă şi absolut sănătoasă... 

20 aprilie 2017 


RĂZVAN-ALEXANDRU PETRE - Eseuri pe teme spirituale 2017 


pag. 123 



DOVEZI ALE VIEŢII DUPĂ MOARTE - 
MEDIUMI, MESAGERI, MAEŞTRI 


Secţiuni şi personalităţi 

MEDIUMI: Rosemary Brown, medium muzical ; Luiz Antonio Gasparetto, 
medium pictor, Leslie Flint, medium „direct-voice Chico Xavier, medium 
scriitor, Joăo de Deus, medium vindecător. 

MESAGERI: Artă - Vangelis Papathanassiou; Akiane Kramarik; 
Psihonautică - Raymond Moody; Robert B. Bruce; Robert Monroe; Eben 
Alexander; Anita Moorjani; Betty J. Eadie; Mellen-Thomas Benedict. 

MAEŞTRI: Paramahansa Yogananda; Omraam Mikhael Aivanhov; 
Eckhart Toile; Sadhguru Jaggi Vasudev; Li Hongzhi 

ÎNCĂ nu există dovezi ştiinţifice absolute că viaţa continuă şi după 
moarte, în sensul strict al experimentelor de fizică şi chimie. Mulţi invocă 
asta pentru a-şi duce viaţa oricum, fără responsabilitatea faptelor, 
vorbelor şi gândurilor. în schimb, există nenumărate mărturii, indicii şi 
argumente cât se poate de raţionale în slujba acestei idei, ba chiar şi 
dovezi obiective. Cine caută adevărul îl poate găsi. 

Cele mai ample dovezi sunt oferite de mediumi, persoane special 
înzestrate pentru inter medierea contactului cu lumea de dincolo. Ei 
există de la începutul omenirii (cunoscuţi sub numele de şamani, vraci, 
profeţi, vizionari etc), dar perioada modernă începe odată cu mărturiile 
lui Emmanuel Swedenborg (1688-1772) despre lumile invizibile şi 
fiinţele care le populează. De la mijlocul secolului 19, legăturile cu lumea 
invizibilă s-au „oficializat” prin apariţia mişcării care a fost numită 
spiritualistă (în ţările vorbitoare de engleză), respectiv spiritistă (în 
ţările cu limbi romanice). Ea continuă şi astăzi printr-o întreagă pleiadă 
de mediumi, channels şi grupuri umane care studiază cunoştinţele 
despre alcătuirea lumii de dincolo, transcomunicarea cu entităţi şi 
tranziţia sufletului dinspre materie către spirit. 

Ştiinţa este abia la început de drum în investigarea planului subtil. 
Totuşi, există la ora actuală echipamente care pot detecta entităţi cu 
manifestări mai grosiere, prin câmp magnetic, radiaţii infraroşii, 
înregistrări sonore (citiţi despre EVP 2 3) etc. însă oricât ar avansa ştiinţa, 
aportul unor mediumi umani nu va putea fi niciodată suplinit, ci doar, 


2 3 https://en.wikipedia.org/wiki/Electronic_voice_phenomenon 

eventual, sprijinit de tehnologie. în fond, nu aparatele, ci oamenii vor trăi 
(după moarte) în dimensiunile paralele pe care vrem să le punem în 
evidenţă... 

Oricum, de câţiva ani, spiritele ni se arată direct în nenumărate poze 
sau filmări, sub formă de globi luminoşi (orbs). Parcurgeţi pagina 
dedicată de noi acestui domeniu fascinant: „APARIŢII ALE SPIRITELOR 
ÎN FOTOGRAFII ŞI VIDEO”. 

Deschid aici o paranteză razant autobiografică. îmi amintesc cum, în 
perioada regimului comunist, la orele de propagandă ni se vorbea despre cele 
două variante de a privi lumea: materialismul dialectic şi idealismul metafizic. 
Bineînţeles că idealismul metafizic era prezentat ca o doctrină a filosofilor total 
desprinşi de realitate. în schimb, ateismul şi materialismul dialectic 
(semnificând „autodezvoltarea” obiectelor materiale, în interpretarea lui Marx) 
rămânea singura alternativă „raţională”, pe care era natural s-o adoptăm. 

Abia acum înţeleg de ce ideologii credinţei bolşevice se temeau de 
cuvântul „spiritualism” - care este adevăratul adversar al materialismului. în 
realitate, spiritualismul este dialectic (în sensul discuţiilor în contradictoriu). 

Prin comparaţie cu el, materialismul nici nu poate fi dialectic, fiindcă refuză, ab 
initio, argumentele contrare, cele spirituale. Deci realitatea stă taman invers 
decât era prezentată de propaganda comuniştilor. 

Cu atât mai puţin ar fi îndrăznit ei să prezinte în vreo broşură, fie ea şi 
antireligioasă, tezele spiritualismului: existenţa spiritelor invizibile, posibilitatea 
comunicării cu ele ş.a.m.d.. Era pericolul să deschidă apetitul cetăţenilor 
pentru comunicarea cu invizibilul, căci amatori de literatură Sci-Fi erau destui. 
Cât de puternică era foamea românilor de Adevăr s-a văzut după 1990, când, 
după multe decenii de îndobitocire ateistă, oamenii s-au deschis ca nişte flori 
la ploaia binefăcătoare a oricărei şcoli spirituale care s-a ivit. 

Nu e de ajuns să ştim că există fiinţe invizibile în jurul nostru, ci ar fi 
bine să tragem un real folos spiritual. Totuşi, atenţie mare la ce înţelegem 
prin „folos”! Şi magicienii comunică personal cu entităţile astrale, dar 
le solicită ajutorul în scopuri lumeşti. Aceasta este o spiritualitate 
materialistă, cea mai josnică şi periculoasă formă de credinţă în lumea de 
dincolo. „Ocultistul” nu este interesat dacă şi cum sufletul său va 
supravieţui morţii. El vrea doar să profite de cunoaşterea secretă, 
crezându-se superior celorlalţi oameni. Acest „semi-iniţiat” este atât de 
prins de interese materiale, încât sufletul său nu are de ce să se bucure la 
trecerea în Lumea de Apoi. 

Din altă perspectivă, mulţi oameni aşa-zis „religioşi” se roagă şi se 
tot roagă, eventual la moaşte sau în pelerinaje, dar se roagă pentru 
interesele lor cotidiene, ceea ce este tot o spiritualitate materialistă. Pe 
aceşti „religioşi” materialişti îi racolează şi vrăjitoarele. Mai puţini se 

roagă să li se deschidă mintea, să capete cunoaştere spirituală, să fie mai 
buni, să poată ajuta mai mulţi semeni... 

E adevărat că religiile vorbesc despre viaţa după moarte, dar o fac 
parţial eronat. Impun credincioşilor multe chingi, în primul rând frica de 
a gândi liber. Credinţa în dogme este un frâu pus sufletului, astfel legat 
prin ignoranţă şi frică. Sufletul unui asemenea credincios va avea 
dificultăţi în a se adapta lumii de dincolo, unde limitele libertăţii şi le dă 
chiar individul. 

Doctrina spiritualistă/spiritistă - care nu are dogme şi autorităţi, 
ci se adresează raţiunii fiecărui individ - este calea generală prin care un 
suflet se poate detaşa cel mai rapid de lanţurile materialismului. 
Mulţumită ei, acesta se va adapta rapid la viaţa eternă de spirit, în lumea 
non-materială (care pare la fel de naturală, dar mai reală decât cea 
pământeană). 

Foarte importantă este munca unor intelectuali care au popularizat 
adevărurile spirituale, în ciuda riscului de a fi ridiculizaţi. în acest sens, 
să ne amintim cu respect de marile nume ale sfârşitului de secol 19 şi 
începutul de secolul 20 - pedagogul Allan Kardec (1804-1869), clericul 
William Stainton Moses (1839-1892), savanţii William Crookes 
(1832-1919) şi Oliver Lodge (1851-1940), scriitorul Arthur Conan 
Doyle (1859-1930) etc. - care au afirmat, verificat şi reconfirmat teoriile 
spiritualiste/spiritiste. 


MEDIUMI 

în deceniile recente, câţiva mediumi au reuşit să devină celebri la 
nivel mondial prin metoda lor personală de a transmite informaţii, puteri 
şi inspiraţii de la spirite. Mass-media a reuşit să le sporească faima, deşi 
ei nu şi-o doreau neapărat. „Gloria” spiritualiştilor e întotdeauna însoţită 
de defăimări, ridiculizare, dispute conduse de o legiune de „sceptici”, 
întotdeauna predispuşi să nu îngăduie niciun argument despre 
supravieţuirea sufletului. Pentru un om onest, sensibil, interiorizat, 
agresivitatea „scepticilor” este greu de suportat. 

De fapt, faima spiritualistă nici nu prea aduce bani. Societatea 
omenească este mult prea materialistă pentru a-i recompensa pe cei care 
„strică” ordinea prestabilită. Ba, câţiva mediumi din trecut, prea dornici 
de avere, s-au lăsat mituţi financiar pentru a recunoaşte public că ar fi 
folosit... şiretlicuri, deşi n-o făcuseră. Ce trist! Trebuie să înţelegem că 
mediumii sunt foarte diferiţi ca abilităţi şi rang moral. Unii sunt 

preferaţii Spiritelor Superioare; alţii cad pradă înşelărilor spiritelor 
grosiere, atât de dornice să intre în contact cu oamenii pentru a se distra 
pe seama lor. 

Iată câţiva mediumi foarte mediatizaţi care au lăsat dovezi palpabile 
şi verificabile din interacţiunea lor cu spiritele. Un astfel de instrument 
uman formează o echipă sudată cu spiritele inspiratoare - nici mediumul 
nu poate realiza nimic interesant şi valoros fără Spiritele Superioare, nici 
ele nu acţionează fără aportul unui medium puternic pentru lucrările 
spiritiste de factură divină. 


Rosemary Brown (1916-2001) 


Rosemary Brown (1916 - 2001) a fost un medium spiritist britanic 
care transmitea muzică de la compozitorii aflaţi în Lumea Spiritelor: 
Debussy, Grieg, Liszt, Schubert, Chopin, Brahms, Beethoven, 
Rahmaninov, Chopin, Schumann, Stravinsky, Mozart... Un documentar 
interesant despre domnia sa a fost realizat in anul 1976. 

Mulţi pianişti distinşi au interpretat compoziţiile inspirate din lumea 
de dincolo, printre care Peter Katin, Philip Gammon, Howard Shelley, 
Cristina Ortiz si John Lill. 

Există, ca întotdeauna, şi sceptici care se îndoiesc de provenienţa 
paranormală a compoziţiilor sau unii care nu le găsesc pe atât pe geniale 
pe cât au fost autorii când trăiau pe Pământ. Dar compozitorul britanic 
Richard Rodney Bennett s-a convins pe deplin. El a relatat că, fiind în 
pană de inspiraţie la o compoziţie de-a lui, doamna Brown i-a transmis 
sugestii de la spiritul lui Debussy. A funcţionat perfect. „Dacă ea 
trişează, atunci este de-a dreptul strălucită şi ar fi trebuit să aibă în 
spate mulţi ani de educaţie muzicală”, a spus el intr-un interviu pentru 
revista Time. „O parte din muzică este slăbuţă, dar cealaltă este 
minunată. Eu unul, n-aş fi putut falsifica un Beethoven.” 

Una din piesele cele mai spectaculoase şi neobişnuite este piesa 
intitulată „Griibelei” (meditaţie), dictată în 1969 de spiritul lui Liszt sub 
privirea atentă a reporterului BBC Peter Dorling şi a echipei de 
televiziune. Are armonii puternice, ritmuri întreţesute şi instrucţiuni în 
franceză, ceea ce îi conferă autenticitate şi o face dificil de contrafăcut. 
Specialistul în muzica lui Liszt, Humphrey Searle, a spus: „Trebuie să îi 
fim recunoscători doamnei Brown pentru că ne-a făcut cunoscută 
această muzică inspirată.” 

Ulterior, a primit vizitele spiritelor şi altor personaităţi, precum 
Shakespeare, Van Gogh şi Sfanţul Pavel. Toate, spunea Rosemary Brown, 
nu au avut altă intenţie decât de a DOVEDI EXISTENŢA VIEŢII DUPĂ 
MOARTE. 

La finalul cărţii de faţă, puteţi citi traducerea documentarului 
intitulat ,Music from the Beyond? - the Mediumship of Rosemary 
Brown” („Muzică din Lumea Spiritelor - prin mediumul Rosemary 
Brown” 2 4 ) 


MESAJ SPIRITIST DE LA FRANZ USZT 

«De câţiva ani, un grup de compozitori aflaţi în lumea spiritelor au 
făcut eforturi susţinute pentru a transmite noi opere muzicale către 
lumea oamenilor printr-un intermediar numit Rosemary Brown. 

Eforturile lor nu au fost pe deplin fructuoase, iar munca lor nu este 
întotdeauna acceptată de oamenii răuvoitori. Ignoranţa, prejudecata şi 
indiferenţa au fost mereu obstacole în răspândirea Adevărului, iar ultimii 
ani ai secolului 20 nu fac excepţie în această privinţă. 

Muzica transmisă nu îşi propune depăşirea realizărilor muzicale 
anterioare. Scopul este de a-i insufla suficientă expresivitate muzicală, 
încât să demonstreze în mod clar stilul personal al fiecărui compozitor 
implicat. De aceea, fiecare compozitor s-a străduit mai degrabă să 
pătrundă în esenţa propriului spirit decât să încerce opere gigantice de 
virtuozitate tehnică. 

Ei se adresează unui public cât mai larg posibil şi nu doar experţilor. 
Asta nu înseamnă că opiniile specialiştilor deschişi la minte nu sunt 
preţuite, ci că mesajul compozitorilor este pentru toţi cei care vor asculta 
cu disponibilitate şi apreciere. 

Inutil că mai spunem că încă sunt mari dificultăţi de depăşit pentru 
a stabili o comunicare perfectă între lumea spiritului şi cea a materiei. 
Totuşi, compozitorii noştri nu se descurajează, căci ei înţeleg importanţa 
crucială a deschiderii ochilor oamenilor către Adevărul despre ei înşişi şi 
despre Viaţa care va veni. 

Cum observa Cari Jung, oamenii tind să se comporte în acord cu 
imaginea despre ei înşişi. Noi, ca spirite, sperăm să ajutăm oamenii să 
înţeleagă că ei sunt suflete în evoluţie, predestinate să treacă în ţinuturile 
non-materiale, unde vor continua să evolueze. Această înţelegere ar 


2 4 https://www.youtube.com/watch?v=agCjYIKfitI 

trebui să le ofere o cu totul nouă dimensiune a gândirii şi să le ridice 
imaginea de sine deasupra limitelor pământeşti. 

Esenţa Creatorului se află în fiecare dintre noi, o esenţă care va ieşi 
la iveală de-a lungul timpului si eternităţii până va deveni expresia 
perfectă a Splendorii Infinite.» 

Spiritul lui FRANZ LISZT 
Noiembrie 1980 

(Prefaţă la publicaţia muzicală „Twelve cameos for piano solo from 
Robert Schumann, as dictated to Rosemary Brown”, editată de Basil 
Ramsey. Traducere de Răzvan Petre) 


Luiz Antonio Gasparetto (n.1949) 


Luiz Antonio Alencastro Gasparetto (n.1949), medium 
psihopictograf, a realizat mii de tablouri în stilul unor pictori decedaţi, 
autentificate de experţi de artă. Deseori, picta ţinând ochii închişi şi cu 
ambele mâini simultan. Aflat într-o stare de relaxare, trupul îi era 
controlat de spiritele lui Renoir, Toulouse-Lautrec, Picasso, Monet, Da 
Vinci, Rembrandt, Modigliani şi alţii, care desenau sau pictau în stilul lor 
original. 

Gasparetto, născut într-o familie de spiritişti brazilieni^, şi-a 
câştigat reputaţia de medium de încorporare în anii '70-^80, ulterior 
implicându-se în proiecte educative legate de psihologie, autodezvoltare 
personală şi spiritualitate: emisiuni TV, conferinţe, teatru, scrieri. 

După anii '80, mediumul, luând contact cu doctrine spiritualiste din 
Europa şi SUA, s-a distanţat de spiritismul brazilian inspirat de Allan 
Kardec şi strâns legat de tradiţia catolică. El critică poziţia conservatoare 
şi refractară la noutăţi a spiritismului brazilian, devenit o religie. 

Vizionaţi pe YouTube procesul mediumnic de creaţie al lui 
Gasparetto 26 . 


Leslie Flint (1911-1994) 

Leslie Flint (1911-1994) a fost un medium de efecte fizice, în a cărui 
prezenţă spiritele dialogau în timp real cu asistenţii, vocea lor fiind creată 


2 s https://gasparetto.com.br/web/ 

26 http://www.youtube.com/watch?v=ie 4 NjHYxSyo 


RĂZVAN-ALEXANDRU PETRE - Eseuri pe teme spirituale 2017 


pag. 129 






direct „din aer”. Allan Kardec a denumit acest fenomen spiritist 
pneumatofonie, iar în prezent îl găsiţi cu numele de „independent spirit 
voice” sau „direct voice”. 

în acest tip rar de mediumnitate, spiritele nu folosesc corzile vocale 
ale mediumului. Vocea este creată de ectoplasma (substanţă eterică, 
semi-materială), scoasă de spirite din corpul mediumului, cu care 
construiesc alăturat un fel de amplificator eteric de comunicaţie. Undele 
eterice sunt suficient de puternice pentru a crea vibraţii ale aerului ce 
ajung la urechile persoanelor prezente şi la aparatura electronică de 
înregistrare. Vocea este independentă de medium, încât el poate vorbi în 
acelaşi timp. Spiritele invitate să comunice trebuie să înveţe a folosi 
aparatul fonator reprodus în eter pentru a-şi crea o voce proprie şi a 
vorbi în maniera trecută, pentru a fi recunoscuţi de pământeni. Acest 
lucru nu este chiar simplu pentru o fiinţă astrală ce nu a mai folosit o 
voce umană de ani sau decenii şi care are acum o altă personalitate, 
spirituală. După şedinţă, ectoplasma se întoarce în proporţie de 90% (sau 
mai puţin) în corpul mediumului, care se simte foarte epuizat. 

Leslie Flint a fost testat de multe ori în laboratoare, pentru a se 
exclude orice fraudă. S-a dovedit că nu era la mijloc nici o voce de 
ventriloc, nici o voce interpretată de un actor, nici un alt tertip. Pentru că 
fenomenul nu poate fi creat decât în întuneric complet, a fost fotografiat 
în infraroşu, arătându-ne cum, din partea stângă a capului mediumului, a 
ieşit o formaţiune ectoplasmatică - „cutia vocală” a spiritelor. 

în lunga sa carieră, Leslie Flint a intermediat numeroase mesaje ale 
spiritelor către cei dragi rămaşi pe Pământ. Dialogul se purta, în 
întuneric, între client şi spiritul regretatului, în modul cel mai natural cu 
putinţă, precum o convorbire telefonică. Nu cred că există o modalitate 
mai familiară şi mai exactă de comunicare cu spiritele. Deseori, tonul 
vocii spiritului nu era chiar acelaşi cu cel avut pe timpul vieţii, dar 
legătura sufletească se făcea rapid, iar convingerea că e vorba de 
persoana decedată a fost raportată în mii de cazuri. 

Dialogurile cu spiritele au fost înregistrate, iar cele mai interesante 
au fost publicate de Trustul Educaţional Leslie Flint 2 ?, unele având şi 
transcriptul în limba engleză. Vă recomand să le ascultaţi şi citiţi! 


2 7 http://www.leslieflint.com/recordings-archive 

Chico Xavier (1910-2002) 


Francisco Cândido Xavier (1910-2002) a fost cel mai respectat 
medium din Brazilia, o poziţie de mare autoritate morală într-o ţară unde 
peste 30 de milioane de persoane au convingeri spiritiste. A publicat 450 
de cărţi, al căror autor nu s-a recunoscut niciodată a fi, spunând că el 
doar a reprodus ceea ce îi dictau spiritele. Şi-a cedat toate drepturile de 
autor, începând cu prima sa carte. 

Chico Xavier a contribuit mult la dezvoltarea spiritismului creştin în 
Brazilia, atât moral, cât şi material. El închidea ochii şi punea pe hârtie 
poeme, articole şi mesaje - aşa zisa scriere automată sub dictare 
spiritistă, denumită şi psihografie. Psihografia poate fi inspirată, semi- 
conştientă şi mecanică, după gradul de conştienţă al mediumului pe 
parcursul scrierii spiritiste (după Cartea Mediumilor, de Allan Kardec). 

Cărţile lui Chico au consolat numeroşi oameni, au răspândit pacea, 
au stimulat filantropia creştină, având o imensă influenţă benefică 
asupra poporului brazilian. Pentru admiratorii săi fervenţi a fost un 
sfânt. Pentru increduli, un personaj curios ce îi punea pe gânduri. 

Vizionaţi pe YouTube filmul biografic 28 ! 


Joăo de Deus (n.1942) 


Joăo Teixeira de Faria (n.1942) este cel mai cunoscut şi prolific 
medium-vindecător din lume. Milioanele de pacienţi şi zecile de mii de 
vindecări atestate, unele ale unor boli mortale, sunt cea mai clară dovadă 
că acolo se petrece nu doar ceva tainic, ci că există o metodă în acele 
miracole. 

Este supranumit „Joăo de Deus” sau „John of God” sau „Ioan al lui 
Dumnezeu” pentru că se consideră o simplă unealtă a lui Dumnezeu pe 
Pământ. Şi-a construit faima mondială prin faptul că îşi pune corpul la 
dispoziţie unor spirite cu puteri vindecătoare. în total, 33 de spirite ale 
unor oameni celebri, sfinţi catolici şi medici morţi cu secole în urmă, se 
încorporează în mediumul brazilian, transformându-1 în câteva secunde 
din om obişnuit în vindecător. 

Unii consideră că face miracole, dar Joăo repetă mereu: ,JSfu există 
miracole... tratamentul este lent... Dumnezeu şi spiritele benefice 
vindecă”. Scopul vindecării nu este neapărat evitarea morţii, ci 


28 https: //www.youtube .com / watch?v=xlEuc-kzSos 

eliminarea seminţelor bolii din corpul eteric şi cel sufletesc. Adevărata 
vindecare constă în găsirea scopului vieţii şi păstrarea curăţeniei 
sufletului. 

Brazilianul taie pe viu, fără durere şi face operaţii invizibile, 
pretinzând că poate vindeca boli incurabile. Ele nu le produc durere celor 
operaţi şi nici hemoragii. Dimpotrivă, rana sângerează puţin şi se închide 
repede, fără complicaţii, deşi instrumentele sunt sterilizate doar în apa 
energizată. 

O parte importantă a tratamentului este meditaţia în „camera 
fluxului de energie”, unde zeci de oameni se roagă şi meditează liniştit. 
Aici este locul unde enorma energie benefică pompată de spiritele divine 
îi ajută pe cei adunaţi acolo să îşi lase deoparte ranchiunile, invidia şi 
altele asemenea, să îşi deschidă inimile spre iertare şi compasiune, 
purificându-şi mintea pentru a primi ghidare spirituală în mod direct şi 
personal. Bolnavii intră într-o transă spirituală şi, deşi nu sunt atinşi de 
nimeni, cei mai mulţi spun că au simţit cum mâini invizibile lucrează 
asupra locului în care au suferinţa. 

Vizionaţi filmul „VINDECĂRI - Miracole, Mistere şi John ofGocF' 1 ^. 


MESAGERI 


Există talente geniale în artă, ştiinţă şi alte domenii, care s-au 
născut, în mod evident, cu o misiune divină - cea de a ne aduce 
Cunoaşterea universală şi Armonia divină. Unii şi-au depăşit cu mult 
epoca în care au trăit: Leonardo da Vinci (artist şi inventator, 1452- 
1519), Jules Verne (scriitor vizionar, 1828-1905), Nikola Tesla 
(savant care voia să producă electricitate gratuită pentru toată planeta, 
1856-1943) ş.a.m.d. Nu am nicio îndoială că astfel de giganţi au fost şi 
încă mai sunt încarnaţi din Spirite foarte înalte, mesageri ai Luminii 
Divine. 

Este MESAGER cel care: 

- Are viziuni spirituale, aude muzica sferelor, primeşte informaţii şi 
inspiraţii de la Spiritele Superioare. 


2 9 http://wWW.dailymotion.COm/video/x5dnoek 
http: //www. dailymotion. com/video/x5dnoq8 

- Creează capodopere artistice, ştiinţifice (descoperiri, invenţii 
epocale) sau depune mărturie despre experienţele sale mistice, spre 
binele şi folosul semenilor. 

Mesagerul este un fel de medium, purtător al unei raze de lumină de 
la Dumnezeu. Dar dacă mediumul recunoaşte că nu el este autorul 
mesajelor sau fenomenelor, în schimb mesagerul (artistic sau ştinţific) 
are toate mijloacele şi autoritatea de a crea. însă nici unul, nici celălalt nu 
poate da ceva frumos şi interesant omenirii decât sub marea inspiraţie a 
spiritelor evoluate, trimise de Dumnezeu. 

Sunt MESAGERI ai Sferelor Divine şi semenii noştri care au avut 
şansa să se întoarcă din moarte clinică (fenomenul N.D.E.) cu un mesaj 
explicit că există viaţă şi dincolo. 

De asemenea, „psihonauţii” - adică cei care se pot dedubla conştient 
şi călători în lumea astrală - au un aport deosebit prin descrierea lumilor 
invizibile în care sufletul trăieşte după moarte. 

Putem adăuga şi clarvăzătorii, în general, persoanele cu percepţii 
extrasenzoriale (E.S.P.), care simt intuitiv sau percep clar energiile şi 
entităţile invizibile, având uneori viziuni din „lumea de dincolo” de orice 
imaginaţie. 

Să nu uităm nici de predicatorii mistici care mobilizau credinţa 
populară, specifici mai ales secolelor trecute (profeţi, vizionari, 
mărturisitori), ducând o viaţă exemplară de sacrificii în slujba Divinităţii 
şi a semenilor. 


MESAGERI ARTIŞTI 

Mesagerii artişti admit faptul că geniul lor depinde de „muze” 
inspiratoare, pe care nu le pot controla prin simpla voinţă. Este felul lor 
de a depune mărturie despre lumile invizibile şi „degetul” lui Dumnezeu. 
Dintre Mesagerii mistici foarte cunoscuţi în lume, prin aportul mass- 
mediei, menţionez: 


Vangelis Papathanassiou (n.1943) 

Compozitor şi instrumentist recunoscut pe tot întinsul planetei. De 
mic copil a refuzat să cânte la pian după partituri, preferând să compună 
propriile sale fantezii artistice. A continuat aşa timp de aproape 70 de 
ani, fiind considerat unul dintre cei mai mari compozitori de muzică 
electronică din toate timpurile. 

Metoda sa de creaţie este unică: a pus la punct un sistem mecanico- 
electronic prin care are la dispoziţie, în timp real, orice instrument 
imaginabil sau blocuri de sunete electronice. Sub inspiraţia de moment, 
se aruncă asupra claviaturii, pedalelor, butoanelor, reproducând ideea 
muzicală din minte. Orice el improvizează, este înregistrat automat. La 
sfârşitul zilei, are gata ore întregi de muzică nouă. Uneori, nici nu mai e 
nevoie de procesare suplimentară, totul e deja acolo, la cea mai înaltă 
calitate muzicală şi tehnică. 

Vangelis recunoaşte că tot sistemul pe care l-a pus la punct este 
inutil dacă nu primeşte marea inspiraţie de „dincolo”, opera care va 
dăinui. Un prieten spunea despre el: «E în stare să compună o simfonie 
în fiecare noapte»... Vangelis mărturisea că, pe lângă cele peste 50 de 
albume produse, are mult mai multă muzică nepublicată... 

Documentare biografice: „VANGELIS and the Journey to Ithaka” (2013) 30 
; The Unknown Man (2015) 31 . 

Vangelis: «Ceea ce avem nevoie astăzi mai mult decât orice altceva 
este să investim în frumuseţe, pentru că frumuseţea este armonie, care 
apare din haos. Dar noi investim în haos, deoarece haosul este mult mai 
profitabil decât pacea. Vedeţi peste tot în jur, nimic nu este creat pentru 
frumuseţe. De la arhitectură, la artă, la orice... Totul este distrus. 
Frumuseţea este un fel de supapă de siguranţă pentru oameni. 

La fel şi cu muzica. Nu cred că astăzi muzica este frumoasă, ci este 
doar un mod de a face publicitate altor lucruri, pentru că muzica este 
foarte puternică în sine şi apoi, prin muzică, putem promova orice vrem. 
Când muzica devine un produs, iar companiile de înregistrări devin o 
industrie... ceva nu este în regulă cu privire la acest lucru.» ( Interview 
Al-Jazeera 20123 2 ) 

Vangelis: «Incredibila nevoie a Universului de a transforma haosul 
în armonie... Altfel, nimic nu poate exista. Acţionând în limitele unor 
Legi, dobândeşti libertate. Viaţa provine din armonie, nu din haos. 
Pentru mine, sunetul este primul element al Creaţiei. Muzica este spaţiu, 
Spaţiul este muzică.» ( Vangelis creând albumul „Rosetta” - 2016, 
Atenaw ) 

- Traduceri şi adaptări de Răzvan Petre - 


3 ° https://www.youtube.com/watch?v=7gxHtZSFlKQ 

3 1 https://www.youtube.com/watch?v=SEiiHYl3iE4 

3 2 https://www.youtube.com/watch?v=5KokiYSStZM 

33 https: //www.youtube .com / watch?v= SPzD G6HTH J 4 

Akiane Kramarik (n.l 994) 


Copilul genial în pictură, total autodidact, a crescut şi s-a rafinat, 
răspândind mesaje ce fac mai frumos sufletul privitorului. Akiane 
povesteşte cum încearcă să reproducă viziunile din invizibil pe care le are 
şi cum ascultă docilă de inspiraţia care îi vine din sferele spirituale. Dar 
sursele sale de inspiraţie sunt multiple, sensibilitatea ei rezonând cu 
toate fiinţele. 

Acum, la 22 de ani, având confortul financiar mult-sperat, se dedică 
ajutorării copiilor nefavorizaţi, fiind un ambasador al frumuseţii şi 
compasiunii. Admiraţi tablourile sale pe site-ul oficial Akiane.com 

Iată, în cuvintele sale, o experienţă de „conştiinţă cosmică” pe care a 
avut-o la o vârstă fragedă. Citind-o sau ascultând-o, te înfiorezi: 

« La vârsta de 6 ani, am avut o experienţă în care corpul meu fizic 
a dispărut. Părinţii, familia, toţi vecinii, poliţia mă căutau, era o zarvă 
imensă. între timp, eu eram ca „pixelată” în milioane de bucăţele, 
experimentând milioane de vieţi. Vedeam totul ca şi când pluteam 
deasupra Pământului. Vedeam ce fac toţi în acelaşi timp. O minge de 
lumină mă ghida şi aveam sentimentul că sunt Dumnezeu. Am simţit că 
am trăit mii de ani în acel interval de timp. Experimentam diverse 
lucruri, diverse dimensiuni. Am lipsit 6 ore sau mai mult, au fost nişte 
ore pline, intense. 

Cumva, m-am întors pe Pământ, mă plimbam prin casă, locul era 
acelaşi, mama plângea, era multă jale, nu mă găseau. Efectiv, mă 
evaporasem. Mama a fugit spre mine şi m-a întrebat: „Unde ai fost?” I- 
am explicat: „Mamă, sunt obosită, dar ar trebui să simţi şi tu asta”. Ea a 
zis: „Ce s-a întâmplat? Nu înţeleg. Unde ai fost?”. „Mamă, am fost... 
Dumnezeu. Am atâtea de făcut în viaţă. Am un ţel pe care trebuie să-l 
împlinesc, o misiune.”» (Sursa: Akiane Kramarik Interview34 
Traducere şi adaptare de Răzvan Petre ) 

Urmăriţi videoclipurile realizate de ea despre procesul de creaţie a 
tablourilor, pe canalul YouTube Akiane Kramarikss. 


34https://www.youtube.com/watch?v=yYIUoeNZg2U&t=590S 
35 https://www.youtube.com/user/akianeart 

MESAGERI PSIHONA UŢI 


Astăzi, odată cu avansul medicinii de urgenţă, se raportează o 
mulţime de experienţe în preajma morţii (NDE), care înlătură ignoranţa 
colectivă privind continuitatea vieţii. Mărturiile se adună şi se tot adună 
în tomuri de cărţi, interviuri, emisiuni, conferinţe cu acelaşi mesaj: 
moartea nu este sfârşitul. 

Doctorul Raymond Moody (1944-2004) a deschis acest domeniu 
prin celebra sa carte cu mărturii ale pacienţilor întorşi din moarte clinică 
„Viaţa după viaţă” s 6 , iar mai recent „Imagini ale eternităţii ”37. 

Dintre cărţile şi autorii recenţi cu un mare impact în mass-media 
putem spicui: 


Articole şi cărţi despre proiecţia astrală 

Articol Yram - Conştiinţa umană divinizată (traducere originală de 
Răzvan Petre) + carte „Doctorul sufletului ”s 8 de Yram (1884-1927) 

Articol Robert Bruce - Experienţe de nivel înalt, de Răzvan Petre 
+ carte „Dinamica planului astral” 39 de Robert B. Bruce (n.1963) 

Carte de Robert Monroe (1915-1995) - „Călătorii extracorporale ” 4 ° 

Articole şi cărţi despre NDE (Near-Death Experience) 

Eben Alexander (n.1963) - „Dovada lumii de dincolo” 4 1 
Anita Moorjani (n.1959) - „Am murit şi m-am descoperit pe mine 
însămi ” 4 2 

Betty Eadie (n.1942) - Jmbrăţişată de Lumină”43 
Mellen-Thomas Benedict (1949-2017) - „O călătorie până la 
Lumină şi înapoi”44 


3 6 https://drive.google.com/open?id=oB 6 JUPxwhWMxBdGZpdjFtTmFjSDg 
37https://drive.google.com/open?id=oB6JUPxwhWMxBZGVoMoU2YUVoOEE 
3 ® https://drive.google.eom/file/d/oB6JUPxwh WMxBUUd6SWR3WUcyQlE/view?usp=sharing 
39 https://drive.google.eom/file/d/oB 6 JUPxwh WMxBToiEboN5RHU2TTg/view?usp=sharing 
4 ° https://drive.google.com/open?id=oB6JUPxwhWMxBOVFkX2VoRFpfWTQ 

4 1 http://viata-spirituala.ooowebhostapp.com/viata-spirituala/eben_alexander.htm 

4 2 http://viata-spirituala.ooowebhostapp.com/viata-spirituala/anita_moorjani.htm 

43 http://viata-spirituala.ooowebhostapp.com/viata-spirituala/eadie_betty.htm 

44 http://viata-spirituala.ooowebhostapp.com/viata-spirituala/mellen-thomas.htm 

MAEŞTRI 


Maeştrii spirituali sunt mediumi, sunt mesageri şi, în plus, 
predicatori morali, iniţiaţi în „mistere” şi antrenori de evoluţie spirituală. 
Ei nu doar că depun mărturie despre existenţa lumii spiritelor, nu doar 
că ne asigură că vom trăi acolo după moarte, dar în plus, ne îndeamnă să 
nu ratăm prilejul acestei încarnări terestre pentru a evolua spre lumi 
spirituale cât mai înalte, mai apropiate de Dumnezeu, oferindu-ne şi 
metode de a realiza acest lucru mai uşor şi mai repede. 

Adevăraţii maeştri sunt cele mai evoluate Spirite pe care le-a 
cunoscut Pământul. Ele se încarnează fără a fi obligate, sacrificându-şi 
pacea pe care le-o oferă cele mai înalte Sfere în schimbul suferinţelor şi 
limitelor pământeşti. Ca Spirite, au dobândit o enormă experienţă 
cosmică şi umană, fiind pregătite acum să înfrunte o nouă aventură 
printre oameni. Scopul lor este nobil, venit dintr-o imensă iubire. Ele văd 
ignoranţa, durerile, mizeria şi promiscuitatea în care se zbat pământenii 
şi vor să le dea o cale de ieşire din animalitate şi demonism. Ce poate fi 
mai nobil? 

Atunci când oamenii au mare nevoie de ei, apar învăţătorii care 
reîncheagă tradiţiile spirituale apuse sau devenite simple ritualuri. în 
contemporaneitate, numărul lor s-a mărit proporţional cu populaţia 
globului. în plus, unii au parte de o notorietate care îi transformă în 
maeştri internaţionali. E imposibil şi neprofitabil să îi compari între ei, 
fiecare având propria personalitate, misiune şi public-ţintă. în lumea 
actuală globalizată, marea înţelepciune devine accesibilă oricui manifestă 
înclinaţie şi aspiraţie de a creşte spiritual. 

Vă înfăţişez o selecţie scurtă de maeştri care au lăsat o moştenire 
spirituală certă, au mulţi adepţi sau simpatizanţi şi sunt foarte 
mediatizaţi. Este adevărat, nimic nu poate înlocui prezenţa fizică a 
maestrului. O persoană realizată spiritual radiază un biocâmp rafinat, 
pur, inspirator. Este o plăcere să fii în prezenţa sa şi avatarurile evoluţiei 
par mai uşoare. Dar este important să pui în practică sfaturile înţelepte 
ale lor, oriunde te-ai afla; să aplici personal metodele de îmbunătăţire 
mintală, emoţională şi morală pe care ei le-au dăruit semenilor. 

Paramahansa Yogananda (1893-1952) 


„Omagiu lui Paramahamsa Yogananda”, articol de Răzvan Petre 
„Paramhansa Yogananda - maestrul etern ”45 - Cărţi, aforisme, 
cursuri, conferinţe, discuţii, meditaţii, filmări 


Omraam Mikhael Aivanhov (1900-1986) 


„Omraam Mikhael Aivanhov - maestru al Frăţiei Albe” 4 6 - Prezentare, 
conferinţe, cărţi 


Eckhart Toile (n.l 948) 


Eckhart Toile oferă o sinteză personală a învăţăturilor spirituale 
orientale. El subliniază că în interiorul minţii se află pacea absolută, în 
care omul poate experimenta fericirea. Trezirea spirituală este posibilă 
prin transcenderea stărilor de conştiinţă bazate pe ego. Ea este necesară 
nu numai pentru bucuria personală, ci şi pentru a se pune capăt 
conflictelor violente de pe planetă. 

Ego-ul se bazează pe autoidentificarea inconştientă a omului cu 
amintirile şi gândurile sale repetitive. Un aspect important al ego-ului 
este „corpul-durere”, adică acumularea de suferinţe emoţionale. Cauza 
principală a nefericirii nu este situaţia neplăcută, ci gândurile tale despre 
ea. Toile scrie că cel mai important lucru care i se poate întâmpla unei 
persoane este să poată separa gândirea de conştiinţă. Conştiinţa este 
spaţiul în care gândurile există. 

Cărţi de Eckhart Toile: „Puterea Prezentului ”47, „Un nou Pământ”^ 8 


Sadhguru Jaggi Vasudev (n.l 957) 


Sadhguru Jaggi Vasudev (n.1957) este o mare personalitate 
spirituală a Indiei contemporane. Yoghin, dar şi manager, colaborează cu 
autorităţile în probleme sociale şi educative. Spune că populaţia ţării este 


45 http://viata-spirituala.ooowebhostapp.com/yogananda/index.html 

4 6 http://viata-spirituala.ooowebhostapp.com/aivanhov/index.htm 

47 https://drive.google.com/open?id=oB 6 JUPxwhWMxBczBORjdEaiZ 6 bkE 

48 https://drive.google.com/open?id=oB6JUPxwhWMxBUVc5TDE30FBZZDg 

atât de numeroasă, încât numai spiritualitatea o poate împiedica de la 
autodistrugere. Are o vastă cuprindere a vieţii, pe toate palierele ei, 
percepţie trează şi dragoste de oameni. Este atât un mistic autentic, cât şi 
un om foarte realist. Prin influenţa puternic benefică asupra 
conaţionalilor săi, poate fi considerat un vizionar şi chiar un sfânt, deşi 
nu acceptă acest statut. 

Conferinţele sale sunt savuroase, pline de înţelepciune şi umor, cu 
replici penetrante şi inteligente. Cineva spunea că ar avea o combinaţie 
de discurs între Osho şi Mooji... Cine l-a văzut o dată, va dori să îl revadă 
pe Sadhguru şi, poate, chiar să urmeze programele sale de „inginerie 
interioară” (Isha Yoga). 

SADHGURU - Cuvinte pline de înţelepciune, înregistrate video49 


LiHongzhi (n.1951) 


Nu cred că există la ora actuală un popor mai avid de spiritualitate 
decât cel chinez. După spălarea creierelor prin „revoluţia culturală”, prin 
suprimarea tradiţiilor şi, mai recent, prin asaltul capitalismului sălbatic, 
la fel de materialist şi dur, se părea că chinezul nu putea deveni decât un 
robot muncitor fără conştiinţă. Dar misionarii creştini mărturisesc cu 
câte lacrimi de fericire descoperă chinezii simpli învăţăturile religioase, 
total noi pentru ei. Acestea le trezesc spiritul, înăbuşit atâta amar de 
vreme sub frica materiei. O revoluţie spirituală a creat în China ultimelor 
decenii gruparea Falun-gong, fondată de Li Hongzhi. El a convertit zeci 
de milioane de chinezi prin practici de cultivare internă şi de atingere a 
lui Tao (perfecţiunea spirituală). Valoarea spirituală a şcolii sale se 
vădeşte prin însăşi faptul că a fost reprimată prin teroare şi genocid de 
către autorităţile atee şi totalitare. Dincolo de această faţetă politică, 
răzbate lupta ascunsă dintre Dumnezeu şi Lucifer. Pentru această 
misiune dificilă, a fost trimis un mare Maestru al Binelui. Ulterior, Li 
Hongzhi a răspândit şi în Occident practica sa de „purificare a inimii şi de 
salvare spirituală”, un qigong de nivel înalt. în ultimii ani, el a decis să se 
retragă din atenţia publică. 

Citiţi cartea principală ,^huan Falun” 5 ° a maestrului Li Hongzhi 
(tradusă în româneşte). 

RăzvanA. Petre, 12 decembrie 2017 


49 https: //www.youtube .com / channel/UCu Jju9 a JZlAB_Aq_d-uAbUw 
5 ° http://ro.falundafa.org/falun-dafa-books.html 

KARMA,VALURILE TIMPULUI 


VIEŢI ANTERIOARE SIMULTANE 

(PARALELE) 


Capitole: 

PARADOXURILE HIPNOZEI REGRESIVE 

EXPLICAREA VIEŢILOR PARALELE 

DIVIZAREA ENERGIEI INTELIGENTE 

CITAT FUNDAMENTAL DESPRE DIVIZAREA SPIRITULUI 

UN EXEMPLU IPOTETIC DE DIVIZARE A SPIRITULUI 

IMAGINI CU SPIRITE DIVIZATE 

SUFLETUL PE PĂMÂNT, SPIRITUL ÎN CER 

MĂRTURII DESPRE REUNIREA SUFLETULUI CU SPIRITUL 

Am ales aici un subiect care mi-a atras atenţia în aceste zile: 
afirmaţia unor autori spirituali că „vieţile anterioare pot fi 
simultane (paralele)”. Pare a fi o simplă speculaţie, dar ea ne poate 
face să punem la îndoială unele principii spirituale. 

Afirm că nu sunt de acord cu această idee, dar o voi analiza cu 
interes sincer şi obiectivitate. în fond, nimeni nu le ştie pe toate. Se 
afirmă deseori că mintea omului este limitată şi nu poate înţelege marile 
taine cosmice, pentru care nu mai este valabilă logica liniară şi 
secvenţialitatea timpului. Se invocă mai ales paradoxurile din mecanica 
cuantică, care sunt apoi extrapolate la funcţionarea întregului cosmos. 

Cred cu tărie că logica raţiunii umane, cauzală şi temporală, este 
singurul instrument sigur pe care îl deţinem. Şi mai cred că acest 
instrument nu a fost creat doar pentru zona noastră restrânsă de viaţă, ci 
se aplică izomorfic la întreaga Creaţie. Da, cunoaşterea trebuie extinsă 
continuu, dar nerenunţând la înţelepciune. 

A vorbi despre acauzalitate sau atemporalitate nu ne duce nicăieri, ci 
este doar un exerciţiu de fantezie produs de o carenţă momentană de 
explicaţii ştiinţifice. Dacă unele fenomene se petrec ultrarapid şi într-o 
dimensiune infimă (deci invizibilă), atunci când interferează cu 
fenomenele macroscopice pot da impresia că „efectul este simultan cu 
cauza” sau că „timpul nu există”! 

în domeniul psihologic, ambiguitatea este şi mai uşor de produs. 
Mintea umană nu este numai un receptor al realităţii obiective, ci mai 
ales ea creează o realitate interioară care se suprapune peste exterior, 
putând provoca chiar şi halucinaţii. Colac peste pupăză, unele inteligenţe 
invizibile pot interfera voluntar, inducându-ne idei confuze şi alterări ale 
logicii normale. 


PARADOXURILE HIPNOZEI REGRESIVE 


Răsfoind cartea „Dincolo de vieţile trecute”, scrisă de Mira Kelley, 
am fost bucuros că am găsit o carte rară. Prin hipnoza regresivă aplicată 
de ea, sufletul clientului are acces la viziunea Sinelui Superior asupra 
vieţilor anterioare şi - sublinierea autoarei - sufletul le percepe „ca şi 
cum” ar fi ale sale. Vieţile anterioare au aparţinut, de fapt, altor suflete 
ale aceluiaşi Sine. Această observaţie pertinentă converge cu articolele 
publicate de noi despre diferenţa dintre suflet şi Spirit. De fiecare dată 
când găsim autori ce au ajuns la aceeaşi concluzie, ne grăbim să îi 
menţionăm. 

Iată un pasaj cu care rezonez din cartea menţionată: 

„Şinele Superior planifică neobosit evenimentele pentru noi, comunicând 
cu noi şi îndrumându-ne. Mintea noastră poate alege să aibă încredere în el, 
să se acordeze şi să-l asculte, sau poate alege să-i ignore semnalele. Şinele 
Superior va face tot ce poate pentru ca noi să ne ducem la îndeplinire planul 
vieţii. Aşadar, de ce îi opunem rezistenţă? De ce îl ignorăm, până într-acolo 
încât acesta trebuie să folosească accidente sau schimbări bruşte pentru a ne 
întoarce pe calea sufletului? 

[...] Şinele Superior este o parte din noi - partea care nu este concentrată 
pe realitatea fizică. îndrumarea oferită de Şinele Superior este întotdeauna 
perfect acordată la ceea ce persoana are nevoie să dezvolte şi să schimbe în 
acel moment.” (pag.84-85) 

Continuând însă lectura, am observat că Mira Kelley plasează Şinele 
Superior undeva în cosmos, de unde trimite suflete la încarnare în 
corpuri umane, uneori în acelaşi timp. De unde i-a venit această idee 
năstruşnică? 

Ideea i-a venit de la şocul pe care l-a avut personal conducând 
şedinţe de hipnoterapie în care unii dintre clienţi au relatat, sub hipnoză, 
despre vieţi anterioare care se suprapuneau temporal. Adică, în 
decursul lanţului reîncarnărilor, spiritul s-ar fi încarnat nu succesiv, ci 

aproape simultan: al doilea antecesor spiritual s-a întrupat înainte de a 
muri primul încarnat. 

Ca şi când nu era de ajuns, Mira Kelley însăşi s-a supus hipnozei şi a 
descoperit că, în ultima încarnare, a fost o spioană sovietică (într-o 
variantă) şi o stewardesă a lui Stalin (în altă variantă simultană, în care 
refuzase să devină spioană). Atenţie, autoarea nu vorbeşte despre 
viitoruri posibile, ci despre trecuturi simultane!!! 

Şi în scrierile respectatului Michael Newton, un subiect hipnotizat 
vorbea despre încarnări paralele ale aceluiaşi Spirit. 

Oare este un adevăr realmente obiectiv? 

Cineva spunea că, fiecare metodă de divinaţie (ghicire a prezentului 
şi viitorului) - cum ar fi ghicirea în cărţi, în zaţul de cafea, în deschiderea 
Bibliei, în numerologie, în astrologie etc. - este potrivită unor anumiţi 
oameni. Deci nu orice ghicitor ar avea succes prin orice metodă 
divinatorie. Poate că nici hipnoza nu este o metodă prin care oricine 
poate descoperi lucruri valoroase şi adevărate. Subconştientul anumitor 
oameni ar putea fi mai dispus să fabuleze decât al altora. Sau însăşi 
subconştientul hipnotizatorului ar putea avea o influenţă decisivă. 

Trăirile prin hipnoză, ca şi în transa meditativă, pot avea o reală 
valoare personală şi curativă. Totuşi, informaţiile percepute astfel nu 
trebuie să fie luate întotdeauna ca adevăruri universale. Pentru un 
demers ştiinţific, e nevoie ca alţi cercetători să analizeze, sintetizeze, 
compare totul cu mult discernământ. 

EXPLICAREA VIEŢILOR PARALELE 

Ce explicaţii găsim pentru paradoxul încarnărilor 
simultane? în fond, se pune sub semnul întrebării utilitatea, 
verosimilitatea şi încrederea în hipnoza regresivă, ba chiar 
înţelegerea corectă a fenomenului reîncarnării. 

#1 

Explicaţia preferată de Mira Kelly (ca să justifice ciudăţenia că în 
viaţa anterioară spiritul său a fost încarnat şi într-o spioană, şi într-o 
stewardesă, fără legătură între ele) este inspirată din fizica modernă 
(mecanica cuantică, teoria superstringurilor etc), ce sugerează că există 
mai multe universuri paralele, în care fiinţele dotate cu liber arbitru 
aleg întotdeauna altceva. Deci, în fiecare univers, istoria aceloraşi 
personaje decurge altfel. 

Lăsând de-o parte această interpretare improbabilă, observaţia 
fermă a hipnoterapeutei este că încarnările se petrec simultan, pentru că 

Suprasufletul fiinţează în afara timpului. (?) 

#2 

O altă explicaţie ar fi că Spiritul vrea să experimenteze simultan mai 
multe alternative existenţiale, dintr-un fel de nerăbdare şi expansivitate, 
animând mai mult de o singură fiinţă biologică în acelaşi timp. Aceasta 
este concluzia hipnoterapeutului Michael Newton, exprimată în cartea sa 
„Destinul sufletelor” 5 1 , pag. 136-137. Este o alternativă pe care o analizez 
pe larg mai jos, la CONCLUZII. 

Vezi şi referinţa „Split Incarnation: When a Soul Inhabits More Than One 
Human Body at a Time (also known as Parallel Lives, Twin Souls & Twin 
Flames)” 52 


#3 

Autorii Joshua David Stone, Benjamin Creme şi Sal Rachele ne oferă 
- independent unul de altul şi cu unele diferenţe - o altă explicaţie, 
oarecum similară. Ei vorbesc de faptul că orice Spirit încarnat face parte 
dintr-un Supraspirit sau Monadă, care s-a subdivizat în mai multe Spirite 
(cineva specifică numărul 12) pentru a experimenta mai rapid diverse 
ipostaze terestre. 

Pare deci logic, tragem noi concluzia, să existe o conexiune profundă 
între mai multe Spirite la nivelul Monadei. De acolo, prin hipnoză, s-ar 
putea extrage informaţii care, deşi nu aparţin neapărat Spiritului 
propriu, fac parte totuşi din zestrea comună a Supraspiritului (sau 
Spiritului-Părinte). 

Totuşi, Supraspiritul ar putea avea o cu totul altă semnificaţie şi 
anume el ar fi Sufletul de grup, adică acea Unitate a mai multor sute de 
spirite individuale cu trăsături asemănătoare destinate să evolueze 
împreună. 

Să fim convinşi că omenirea mai are multe taine de descoperit, pe 
măsură ce nivelul intelectual şi spiritual creşte. între cercetătorii 
misterelor universului există atât mici curioşi, cât şi mari genii, iar 
rezultatele muncii lor vor avea calibre diferite. Mediumii generoşi cu 
descoperirile lor vor primi întotdeauna un mai mare ajutor din partea 


51 https://drive.googie.eom/fiie/d/oB6JUPxwhWMxBQkZssu12M1ixMFu/view 
s 2 http://www.nsis. net/index.php?page=semkiw-reincarnation-split-incarnation-parallel- 
lives&hl=en_US 

Cerului decât cei orientaţi spre comerţ şi egoism. Chiar una şi aceeaşi 
persoană poate primi revelaţii tot mai complete odată cu evoluţia sa şi 
sinceritatea căutării spirituale. 

Citat din celebra carte a lui Scarlat Demetrescu „Din tainele vieţii şi 

universului” 53-. 


Dar oare toţi spiritiştii din lume, toţi ocultiştii, masonii, teosofii, cabaliştii 
etc. primesc în şedinţele lor, de la fiinţele invizibile, numai adevărul? 

- îţi răspund categoric că nu. 

- Cum se poate? vei spune tu. Sunt spirite forţate să spună şi minciuni? 

- Da. 

- Dar cine le forţează? 

- Evoluţia şi mentalitatea ascultătorilor. Şi apoi, să nu se uite că, la grade 
mici de spirite încarnate, vin duhuri mici şi acestea spun atâta cât ştiu ele şi, 
cum ele sunt mai tinere, sunt mai neştiutoare de marile adevăruri.” (din 
capitolul: Există spirite care au evoluat numai în Spaţiu, fără să fi îmbrăcat 
vreodată haina carnală ?) 


#4 

în chestiunea vieţilor paralele, se poate invoca o explicaţie spiritistă 
certă, dar numai cu titlu de excepţie: foarte rarul fenomen numit 
„WALK-IN” sau transferul de spirite. 

Când un Spirit vrea să părăsească definitiv omul în care este 
încarnat înainte de sorocul stabilit de Divinitate, el poate face un contract 
cu un alt Spirit doritor să-i preia corpul. Spiritul care pleacă voluntar se 
numeşte „walk-out”, iar cel care intră definitiv în corp se numeşte „walk- 
in”. Cel de-al doilea preia karma acelui om adult, dar va încerca să-l 
reorienteze, să-l reechilibreze dacă e cazul, îi va schimba radical 
personalitatea şi parcursul vieţii. 

în acest timp, Spiritul „walk-out” va putea să se reîncarneze în alt 
nou-născut, de aici rezultând suprapunerea parţială a perioadelor de 
viaţă ale antecesorilor spirituali, în situaţia unei cercetări spiritiste sau 
regresii hipnotice. 

Totuşi, acest fenomen este extrem de rar întâlnit (nefiind acelaşi 
lucru cu posesiunea demonică). Şi în niciun caz nu justifică datele 
obţinute de Mira Kelley sau Michael Newton prin hipnoză regresivă. 


53 https://drive.google.eom/file/d/oB 6 JUPxwhWMxBMElaVUItcDdxcEU/view 

CONCLUZIILE MELE 


DIVIZAREA ENERGIEI INTELIGENTE 


Anumite informaţii citite în ultima vreme mă fac să trag următoarele 
posibile concluzii pentru misterul vieţilor anterioare simultane 
(paralele). Ele s-ar aplica şi la enigma globilor luminoşi din poze care au 
forme franjurate, ciopârţite, neregulate. 

1 . Postulatul de bază al spiritualităţii, care poate explica multe 
mistere este următorul: Conştiinţa stă la baza universului. 
Dumnezeu este Conştiinţa Universală. Ea s-a divizat în 
fragmente care au devenit Spiritele. 

Teoria pe care am popularizat-o şi am explicat-o cu fiecare ocazie în 
scrierile mele anterioare este următoarea: La încarnare, Spiritul se 
divizează pentru crearea Minţii omeneşti. Pe scurt, din Perispiritul 
Spiritului încarnat se desprind trei fragmente ierarhizate, primul 
devenind nucleul Minţii mentale, al doilea, al Minţii astrale şi al treilea, 
al Minţii fizice (Conştientul fizic). Cele trei formează o unitate 
indivizibilă, acţionând sinergie, şi poate fi numită generic Suflet uman. 

Aceste trei minţi au FUNCŢII DIFERITE, conform densităţii sau 
vibraţiei lor, dar COOPEREAZĂ şi COMUNICĂ permanent între ele 
pentru a asigura funcţionalitatea psihicului uman, fiind coordonate de 
Conştiinţa umană. Graficul din fig.i sintetizează aceste explicaţii despre 
divizarea pe „verticală” a Conştiinţei. 

NOTĂ: Să reţinem că nu este acelaşi lucru când vorbim despre 
Conştiinţă şi conştiinţa fizică (conştientul). Noi ne raportăm la lume prin 
intermediul conştiinţei fizice, care este doar o parte a Conştiinţei umane, 
partea ce interacţionează cu materia cea mai grosieră. Din cauza acestei 
vibraţii inferioare, viziunea oamenilor este îmbâcsită şi limitată, nu din 
cauza naturii, extrem de pure, a Conştiinţei. 

(Conştientul) 


Aceeaşi Conştiinţă coordonează 
paliere diferite ale Minţii 

Divizare pe "verticală" 
a Conştiinţei 

Fig. 1 


2 . în chestiunea vieţilor paralele voi teoretiza divizarea pe 
„orizontală” a Spiritului, combinând ipotezele #2 şi #3 de mai sus 
într-o explicaţie unitară. 

Spiritul este format dintr-un NUCLEU (sau Scânteie Divină sau 
Monadă sau Atman) şi PERISPIRIT (sau Energia inteligentă proprie, pe 
mai multe straturi şi funcţiuni). Acesta din urmă se poate diviza şi apoi 
încarna. 

Spiritul se poate diviza, trimiţându-şi o parte din sine la încarnare şi 
păstrând o rezervă importantă pe frecvenţa astrală, în lumea spiritelor. 
Se încarnează în una sau, ipotetic, în mai multe fiinţe biologice simultan. 
Dacă Scânteia Divină ar decide să mai anime încă o fiinţă, şi-ar mai aloca 
pentru această sarcină suplimentară o altă parte din Spirit. 

CITA T FUNDAMENTAL DESPRE DIVIZAREA 

SPIRITULUI 


Aflasem mai de mult timp ideea că un Spirit se poate încarna şi în 
doi oameni simultan, dar nu i-am dat crezare şi încă mă îndoiesc. Din 
acelaşi loc al cărţii „Destinul sufletelor ” a hipnoterapeutului Michael 
Newton, am prezentat un citat restrâns în cartea mea „Conştiinţa 
umană , între minte şi spirit”. Acele informaţii pot fi înţelese ad literam, 
fără alte interpretări. De aceea, îl reiau mai jos in extenso, fiind instructiv 
şi convingător. 

în privinţa limbajului folosit, ceea ce eu am numit „suflet” este 
sinonim cu ceea ce Michael Newton numeşte „suflet încarnat” sau 
„coeficientul nostru de lumină” sau „personalitatea creierului”, iar ceea 
ce eu am numit „Spirit” este sinonim cu ceea ce dânsul numeşte 
„energia lăsată în lumea spiritelor” sau „rezerva de energie”. Ceea ce eu 
am numit „reabsorbţia Conştiinţei în Spirit după moarte” dânsul 
numeşte „reunirea sufletului cu Sine însuşi” sau „refacerea energiei 
iniţiale” sau „redobândirea echilibrului energiei”. Acolo unde autorul 
scrie „suflet” în mod impropriu terminologiei folosite de mine, am notat 
imediat între paranteze drepte cuvântul „spirit”. 


Diviziunea şi reunificarea sufletului [n.n. - spiritului] 

Capacitatea sufletelor [n.n. - spiritelor] de a-şi divide esenţa energiei 
influenţează multe aspecte din viaţa acestora. Poate că extensia sufletului 
[n.n. - spiritului] ar fi un termen mai potrivit decât divizarea sufletului [n.n. - 
spiritului]. Aşa cum am spus în secţiunea despre fantome, toate sufletele [n.n. 

- spiritele] care vin pe Pământ îşi lasă o parte a energiei în lumea spiritelor, 
chiar şi acelea care trăiesc vieţi paralele în mai multe corpuri. Procentul de 
energie pe care sufletele [n.n. - spiritele] îl lasă în lumea spiritelor poate să 
varieze, dar fiecare particulă de lumină este un duplicat exact al celuilalt Sine 
şi replica întregii identităţi. Fenomenul este similar cu modul în care imaginile 
luminoase sunt separate şi dublate într-o hologramă. Totuşi, există diferenţe. 
Dacă numai un procent mic din energia sufletului [n.n. - spiritului] este lăsată 
în lumea spiritelor, acea particulă din Sine este mai puţin activă, deoarece este 
mai puţin concentrată. Cu toate acestea, rămânând în stare pură, 
necontaminată, este încă puternică. 

Când am descoperit că avem rezerve de energie în lumea spiritelor, mi- 
am explicat atâtea lucruri. Grandoarea acestui sistem al dualităţii sufletului 
[n.n. - spiritului]are impact asupra multor aspecte din viaţa noastră. De 
exemplu, dacă cineva drag a murit cu treizeci de ani înaintea ta şi de atunci s- 
a reîncarnat, poţi totuşi să îl revezi la întoarcerea în lumea spiritelor, [n.n. - nu 
revezi sufletul omului, ci spiritul său, care este o fiinţă cosmică!] 

Capacitatea sufletului de a se reuni cu Sine însuşi este un proces natural 
de regenerare a energiei după moartea fizică. Un client mi-a spus cu emfază 
[n.n. - sub hipnoză ]: „Dacă am lua 100% din energia noastră într-un singur 
corp în timpul unei încarnări, am da peste cap circuitele creierului”. Captarea 
întregii energii a sufletului [n.n. - spiritului] într-un corp omenesc ar implica 
subjugarea creierului de puterea sufletului [n.n. - spiritului]. Presupun că acest 
factor al ocupării unui trup gazdă de către un suflet [n.n. - spirit] a fost 
investigat în fazele de început ale evoluţiei umane de acei maeştri spirituali 
care au ales Pământul ca şcoală planetară. 

Mai mult, întreaga capacitate energetică a sufletului [n.n. - spiritului]într- 
un singur corp ar împiedica procesul de dezvoltare a sufletului pe Pământ, 
deoarece acesta nu ar mai întâmpina nicio provocare din partea creierului. 

Prin fortificarea mai multor părţi din energia totală a sufletului [n.n. - spiritului] 
în diverse încarnări, întregul devine mai puternic. 100% din energie ar avea şi 
alt efect advers. Uitarea (amnezia) ne face să mergem în locurile de pe 
Pământ unde trebuie să fim puşi la încercare, fără a avea răspunsuri la 
sarcinile pe care am fost trimişi să le îndeplinim. Uitarea ne uşurează de 
povara nereuşitelor trecute, pentru a păşi într-o nouă viaţă cu mai multă 
încredere, [n.n. - nu e vorba de uitare, pentru că sufletul abia se formează şi 
nu primeşte memoria gigantică a spiritului] 

Fantoma din cazul 15 a arătat cum este posibil ca sufletele [n.n. - 
spiritele] să socotească greşit concentraţia de energie pe care o iau cu sine în 
viaţă. Unul dintre clienţi a denumit acest lucru „coeficientul nostru de lumină”, 
în mod curios, descopăr că subiecţii mei de nivel IV şi V iau cu ei mai puţină 
energie decât sufletele nu la fel de dezvoltate. Acest lucru a fost demonstrat 
de sufletului războinicului din cazul 22. în general, un suflet [n.n. - spirit] foarte 
avansat ia cu el pe Pământ nu mai mult de 25% din capacitatea sa totală, în 
timp ce un suflet [n.n. - spirit] obişnuit, mai puţin încrezător, are 50 - 70%. 
Energia unui suflet [n.n. - spirit] mai evoluat este rafinată, elastică şi viguroasă 
în cantităţi mai mici. De aceea, sufletele [n.n. - spiritele] mai tinere trebuie să ia 
mai multă energie în primele lor încarnări. Astfel, nu volumul energiei dă 
potenţial sufletului, ci calitatea forţei vibraţionale, care reprezintă experienţa şi 
înţelepciunea sufletului [n.n. - spiritului]. 

Cum ne ajută această informaţie să înţelegem forţa combinată a energiei 
umane şi a celei spirituale? Fiecare suflet [n.n. - spirit] are un anumit tipar al 
câmpului energetic care reflectă amprenta veşnică a caracterului său, 
indiferent de numărul părţilor în care se divide. Când acest Sine spiritual se 
combină cu personalitatea mai bine structurată a unui creier fizic, se produce 
un câmp cu densitate mai mare. Este atât de complicat să înţelegem 
subtilităţile acestei simbioze, încât nu am atins subiectul decât la suprafaţă. 
Ambele amprente ale energiei reacţionează una cu cealaltă într-o infinitate de 
moduri pentru a se contopi. De aceea bunăstarea fizică, simţurile şi emoţiile 
sunt într-o legătură atât de strânsă cu mintea spirituală. Gândul este 
îndeaproape asociat cu modul în care aceste tipare de energie sunt conturate 
şi fiecare îl alimentează pe celălalt în corpul nostru. 

Mă folosesc frecvent de analogia cu o hologramă pentru a descrie 
divizarea sufletului [n.n. - spiritului]. Imaginile holografice sunt duplicate exact. 
Această analogie mă ajută, dar nu spune totul. Am menţionat faptul că una 

dintre variabilele procesului de divizare a sufletului [n.n. - spiritului] implică 
forţa concentraţiei de energie în fiecare parte a întregului. Acest element se 
leagă de experienţa sufletului [n.n. - spiritului]. Altă variabilă este densitatea 
energiei materiale în fiecare corp omenesc şi tipul emoţional al acelui corp. 
Dacă acelaşi suflet [n.n. - spirit] intră în două corpuri în acelaşi timp şi ia cu el 
în fiecare corp 40% din energia sa, aceasta se va manifesta diferit. 

Gândiţi-vă cum este să faceţi o fotografie a aceleiaşi scene dimineaţa, la 
prânz şi seara. Schimbările de refracţie a luminii ar produce efecte diferite 
asupra filmului. Energia sufletelor [n.n. - spiritelor] are iniţial un tipar specific, 
dar o dată ce sufletele [n.n. - spiritele] ajung pe Pământ, aceste tipare se 
schimbă datorită condiţiilor locale. Când ne vedem viitoarea viaţă din lumea 
spiritelor, ni se dau sfaturi în legătură cu energia de care are nevoie trupul pe 
care îl vom ocupa. Noi hotărâm câtă energie luăm [n.n. - omul nu este spiritul, 
deci nu el hotărăşte, ci spiritul său]. Multe suflete [n.n. - spirite] vor să lase în 
lumea spiritelor cât mai multă, fiindcă le place casa lor şi activităţile care se 
desfăşoară acolo. 

Traumele emoţionale şi fizice ne seacă rezervele de energie. Putem 
pierde cantităţi însemnate de energie pozitivă, fie pentru că o dăm de 
bunăvoie altor oameni, fie pentru că alţii o absorb cu negativitatea lor. Este 
nevoie de energie ca să ne creăm mecanisme de apărare şi să le menţinem. 
Odată, un subiect mi-a spus: „Când îmi împart lumina cu cei care consider că 
merită să o primească, pot să mă reîncarc mai repede, fiindcă le-am oferit-o 
de bunăvoie”. 

Unul dintre cele mai bune mijloace de revitalizare a energiei este somnul. 
Putem să ne divizăm încă o dată energia pe care am adus-o cu noi şi să 
hoinărim liberi, lăsând doar un mic procent care să înştiinţeze porţiunea mai 
mare să se întoarcă repede dacă este nevoie [n.n. - se referă la fenomenul 
dedublării eterice sau astrale, fie provocate conştient, fie cea inconştientă din 
somn]. Cum am menţionat mai sus, această capacitate se dovedeşte utilă în 
special când corpul este bolnav, în stare de inconştienţă sau de comă. Cum 
timpul nu reprezintă o limită pentru un suflet eliberat, orele, zilele sau 
săptămânile departe de trup revigorează sufletul. Aş adăuga faptul că, în 
timpul unei crize, sufletele se pot reîncărca şi cu ajutorul unor spirite iubitoare. 
Interpretăm aceste explozii de energie ca pe nişte revelaţii profunde. O odihnă 
de trei ore departe de corpul uman poate face minuni pentru un suflet, atâta 
vreme cât partea care rămâne acolo nu face eforturi prea mari ca să deţină 
controlul şi nu trebuie să facă faţă unui vis complex. Această împrejurare ne-ar 
putea face să ne trezim epuizaţi, [n.n. - uneori, un vis de coşmar poate fi o 
traducere pe înţelesul minţii fizice a unei drame reale trăite de dublul astral 
într-un alt plan subtil de existenţă] 

Deoarece trăirea mai multor vieţi în paralel este o altă opţiune de 
divizare a sufletului [n.n. - spiritului], care sunt motivaţiile şi efectele acestei 
decizii? Mulţi consideră că este ceva obişnuit pentru suflete [n.n. - spirite] să 
trăiască vieţi paralele. Am descoperit că nu este deloc adevărat. Sufletele [n.n. 
- spiritele] care aleg să se încarneze în două sau mai multe trupuri în aceeaşi 
perioadă de timp pe Pământ vor să înveţe mai repede. Astfel, un suflet [n.n. - 
spirit] poate să lase în lumea spiritelor până la 10% din energia sa şi să pună 
restul în două sau trei corpuri. Fiindcă avem liber arbitru, ghizii noştri ne dau 


RĂZVAN-ALEXANDRU PETRE - Eseuri pe teme spirituale 2017 


pag. 149 



voie să facem aceste experimente, dar nu ni le recomandă. în general, 
deoarece cantitatea de energie absorbită este enormă, cele mai multe suflete 
[n.n. - spirite] care trăiesc vieţi paralele procedează astfel numai o dată sau de 
două ori, după care renunţă. Sufletele [n.n. - spiritele] nu doresc să trăiască 
vieţi paralele decât dacă sunt foarte ambiţioase. De asemenea, sufletele [n.n. - 
spiritele] nu-şi divid energia ca să se încarneze în gemeni. Ar fi 
contraproductiv să-ţi împărţi energia pentru a fi în aceeaşi familie, cu acelaşi 
material genetic, aceeaşi influenţă din partea părinţilor, acelaşi mediu şi 
aceeaşi naţionalitate. O astfel de lipsă de diversitate nu constituie o motivaţie 
pentru a trăi vieţi paralele. 

Oamenii sunt curioşi să afle originea a două suflete [n.n. - spirite] în 
corpurile gemenilor identici. Am avut două cliente gemene, care aveau circa 
patruzeci de ani şi fuseseră născute la un minut diferenţă. Sufletele [n.n. - 
spiritele] acestor femei au o legătură strânsă şi se află în acelaşi grup spiritual, 
cu toate că nu sunt strict suflete-pereche. Fiecare şi-a întâlnit sufletul-pereche 
masculin şi trăieşte cu el, şi sunt foarte îndrăgostiţi. Aceste suflete [n.n. - 
spiritele] au trăit mii de ani ca prieteni apropiaţi, rude, părinţi şi copii, dar nu ca 
pereche. Nu au mai fost niciodată gemeni şi motivul pentru care s-au 
reîncarnat astfel acum este dublu. Au chestiuni nerezolvate legate de 
încredere din relaţia pe care au avut-o în viaţa anterioară, dar au spus că 
principalul motiv pentru care au făcut asta este că „împreună, câmpul nostru 
de energie combinată se dublează, ceea ce ne face mai eficiente când 
încercăm să ajungem la alte minţi”. 

Oamenii mă întreabă: dacă un suflet [n.n. - spirit] nu şi-a luat destulă 
energie în trup în stadiul de făt, poate să-şi procure mai multă mai târziu în 
viaţă? Cred că o dată ce sufletul [n.n. - spiritul] a ales să ia un anumit procent 
de energie, acela rămâne toată viaţa. Să adaugi permanent energie 
„proaspătă” din lumea spiritelor, probabil că ar strica echilibrul delicat stabilit 
iniţial între suflet [n.n. - spirit] şi creierul uman. De asemenea, pare improbabil 
ca o fiinţă încarnată să poată lua o substanţă eterică din Şinele său 
neîncarnat. în orice caz, cu ajutorul ghizilor, unii oameni au abilitatea de a 
comunica - sau de a apela temporar - la rezerva proprie de energie în timpul 
unei crize. 

Procesul reunirii sufletelor cu restul energiei lor devine cel mai evident 
pentru mine atunci când îi fac pe subiecţii mei să-şi amintească experienţa 
unei morţi anterioare. Dacă nu există complicaţii din viaţa precedentă, cele mai 
multe suflete îşi redobândesc echilibrul energiei la una dintre cele trei staţii 
spirituale primare: lângă poarta spre lumea spiritelor, în timpul orientării sau 
după reîntoarcerea la grupul lor de suflete [n.n. - spirite]. Sufletele avansate se 
opresc, de obicei, numai la finalul călătoriei spre casă. 

Cele trei staţii 

Nu se întâmplă prea des să primim propria energie la intrarea în lumea 
spiritelor. Un asemenea proces are loc, probabil, datorită iniţierii procedurii de 
regenerare lângă intrarea în lumea spiritelor printr-o metodă de vindecare 
asemănătoare unui duş. Aud totuşi că se manifestă din când în când, ca în 
cazul următor, în care, soţul mort deja [n.n. - spiritul mortului], i-a adus unei 

femei, la prima staţie, o mică parte din energia ei rămasă în lumea spiritelor. 

Ea a descris împrejurarea astfel: 

«Iubirea mea m-a făcut să primesc cu uşurinţă puţina energie pe care o 
lăsasem. El mi-a adus-o şi a împrăştiat-o blând asupra mea cu mâinile ca şi 
cum m-ar fi acoperit cu o pătură, în timp ce ne îmbrăţişam. Ştia cât de bătrână 
şi de obosită eram şi a cerut să vină. 

Odată ce luăm contact, restul energiei mele se întoarce în mine ca un 
magnet. Simt că mă reîntregesc. Primul lucru pe care îl observ este că îi pot 
citi gândurile mult mai bine telepatic şi simt mult mai mult din ceea ce se află 
în jurul meu.» 

Când ghizii noştri ajung la concluzia că ar fi un avantaj să primim mai 
mult din energia noastră la cea de-a doua staţie, în timpul orientării, această 
decizie are diverse ramificaţii. în principiu, hotărârea se bazează pe credinţa 
că reîntregirea după o viaţă dificilă este mai productivă. Apoi, s-ar putea ca, 
din diverse motive, să nu ne întoarcem la grupul nostru spiritual imediat după 
orientare, lată un exemplu de reunificare a sufletului [n.n. - sufletului cu 
spiritul] la această staţie: 

«Mă aflu într-o încăpere simplă, cu aspect futurist, cu pereţi netezi, albi ca 
laptele. E o masă cu două scaune - această mobilă nu are colţuri. Ghidul meu, 
Everand, îşi face griji din cauză că nu răspund. Ea este pe cale de a face ceea 
ce numim „topirea formei fizice” şi deţine restul energiei mele într-un vas 
frumos, translucid, care radiază. Everand vine în faţă, punându-mi vasul în 
mâini. Simt că energia mea se înalţă ca o încărcătură electrică. Apoi ghidul se 
apropie de mine, stimulându-mi frecvenţa vibraţiilor naturale pentru ca să 
primesc mai uşor energia pe care am lăsat-o în lumea spiritelor. Pe măsură ce 
miezul mi se umple cu propria esenţă, amprenta învelişului extern al trupului 
meu fizic se topeşte. Este ca şi cum aş fi un câine care se scutură de apă 
după ce s-a udat. Particulele pământeşti nedorite sunt înlăturate - dizolvate - şi 
energia mea începe acum să sclipească din nou, în loc să fie o lumină slabă, 
tristă.» 

Majoritatea sufletelor se reunesc cu energia lor după ce se întorc la 
grupul lor spiritual. Un subiect a spus astfel: 

«Este mai uşor pentru mine să mă reunesc cu mine însumi după ce ajung 
acasă la prietenii mei. Aici pot să asimilez energia odihnită în propriul ritm. 
Când sunt gata, mă duc singur să o iau.» 

{„Destinul sufletelor 3 ’, de Michael Newton, pag.133-139) 

UN EXEMPLU IPOTETIC DE DIVIZAREA SPIRITULUI 


Să spunem că un Spirit superior vrea să se încarneze. Fiind destul de 
elevat, îşi alocă numai 25% din Energia inteligentă pentru omul în care se 
va încarna. Este o situaţie obişnuită. 

Dacă acceptăm ipoteza încarnărilor simultane, după un timp, acest 
Spirit expansiv mai vrea să se încarneze în alt om, dintr-un mediu social 
şi geografic diferit. Mai alocă 30% din Energie acestuia. Nucleul 
spiritului va rămâne (până la moartea unuia dintre acei oameni) cu doar 
45% din Energie, arhi-suficient pentru el. 

Ar putea chiar să mai încerce o a treia încarnare simultană, alocând 
încă 20% pentru noua fiinţă. Nucleul va rămâne acum cu 25% din 
Energie, la limita posibilităţilor sale. 

Graficul din fig. 2 sintetizează acest exemplu de divizare pe 
„orizontală” a Conştiinţei. 


Conştiinţa Spiritului 
(Monada sau Atman) 



Conştiinţă Conştiinţă Conştiinţă 
umană #1 umană #2 umană #3 

Aceeaşi Conştiinţă în oameni diferiţi 

Divizare pe "orizontală" 
a Conştiinţei 

Fig. 2 

Dacă noi înşine, ca oameni, am fi actori într-o asemenea „aventură”, 
ne-am putea găsi, la un moment dat, într-o situaţie stranie, cum ar fi să 
ne captăm într-o fotografie propriul Spirit, sub forma unui glob luminos 
incomplet (cum puteţi citi în subcapitolul următor). Ar fi ca şi cum ne-am 
privi în oglindă. 

Sau, dacă ne-am întâlni pe stradă cu cineva care poartă aceeaşi 
Conştiinţă cu noi, frate întru acelaşi Spirit, ce electrizant şi bulversant ar 
fi, nu-i aşa! Dar este improbabilă şi chiar de nedorit o asemenea situaţie 
- atât de paralizantă, de o fericire morbidă... 


IMAGINI CU SPIRITE DIVIZA TE 


Ipoteza divizării creatoare a Spiritului pare a converge cu ceea ce se 
poate observa în fotografiile stranii cu globi luminoşi obţinute de domnul 
Ioan Şuteu din Sighişoara^. Mai ales în ultimul timp, dumnealui a atras 
în faţa aparatului foto spirite cu forme neobişnuite. în articolul 
„SPIRITELE LUI IOAN DE LA SIGHIŞOARA” am încercat nişte posibile 
explicaţii pentru aceste „anomalii”. în galeria cu spirite pozate de cititorii 
noştri am publicat, de-a lungul a peste un deceniu, mii de globi de formă 
convexă, majoritar sferică. Aceasta este forma normală a spiritelor libere, 
neîncarnate. 

Acum am putea adăuga că pot apare în poze şi spiritele 
încarnate! Ele nu sunt niciodată sferice, ci ciuruite, secţionate, 
incomplete, ca în fotografiile domnului Ioan. Ceea ce lipseşte din aura 
acelor spirite ar fi tocmai Energia inteligentă trimisă pe Pământ să anime 
o fiinţă biologică. Cu alte cuvinte, pozele ciudate ale domnului Ioan nu 
aparţin unor spirite „bolnave”, ci unora încarnate. Putem totuşi admite 
că există o anumită suferinţă, căci orice lipsă, orice abatere de la 
sfericitate o sugerează. Nucleul spiritului va rămâne pe veci invizibil 
aparatelor foto, el având o frecvenţă de vibraţie net superioară. Ceea ce se 
vede este doar energia grosieră a Perispiritului rămas în jurul Nucleului. 

Mai există şi ale scenarii posibile: 

- Energia inteligentă lipsă dintr-un spirit de rang uman s-ar putea 
încarna simultan şi într-un animal (unde este necesară o cantitate mai 
mică decât în cazul omului). 


54 https://globiluminOSifotOgrafiati 3 d.WOrdpreSS.COm/ 

- Energia lipseşte pentru că a devenit ectoplasmă (energie liberă, 
disponibilă pentru lucrări spirituale). Ea poate fi modelată sub forma de 
fantomă sau chiar pentru materializarea deplină a unei fiinţe vii, 
fenomen consemnat şi obiectivat ştiinţific în şedinţele de spiritism din 
secolul XIX-XX. Ectoplasma este utilizată în toate lucrările spirituale 
care afectează palpabil lumea pământenilor. 

Iată nişte exemple spectaculoase din pozele realizate de domnul Ioan 
Şuteuss. Ele ar putea fi considerate imagini ale divizării creatoare a 
Spiritelor. 





55 https://globiluminOSifotOgrafiati 3 d.WOrdpreSS.COm/fotOgrafii- 3 d/fotOgrafii- 3 d-CU-globi- 

luminosi-20i6-3-bis/ 

SUFLETUL PE PAMANT, SPIRITUL IN CER 

Spiritul şi sufletul (omul) sunt fiinţe diferite, am mai scris acest 
lucru şi îl repet. Nu omul se reîncarnează, ci Spiritul său. Mai corect spus, 
Spiritul se „reînsufleţeşte”, adică îşi creează un nou suflet pământean la 
fiecare încarnare. Spiritul rămâne neatins de materia grosieră. 

(De la Michael Newton am aflat prima oară că Spiritul poate crea simultan două 
suflete. Nu l-am crezut şi poate că am avut dreptate, căci respectatul autor mai 
susţine - eronat, după părerea mea - şi că „nu există demoni, nu există fenomenul de 
posedare, nu există fenomenul walk-in”, pentru că nu a întâlnit referinţe despre 
acestea în relatările sub hipnoză a subiecţilor săi.) 

Cum spuneam, Conştiinţa se divide de la început şi definitiv pe 
„verticală” pentru a coordona fiecare din cele trei minţi umane, care au 
frecvenţe diferite (fizică, astrală şi mentalo-cauzală), toate împreună 
formând sufletul uman. 

Dar această Conştiinţă se poate diviza încă o dată în fenomenul de 
dedublare astrală. Ea îşi creează o copie (clonă) temporară a întregului 
suflet, care poate ieşi din corp şi călători în alte lumi paralele. în corp 
rămâne „master-copy”, adică sufletul de referinţă după care s-a copiat 
dublura astrală. 

La un moment dat, mă întrebam dacă spiritul însoţeşte clona sufletului în 
proiecţia astrală sau rămâne în trup. Am găsit argumente pro şi contra. Autori 
reputaţi afirmă că spiritul conduce clona în aventurile sale astrale. Dacă spiritul 
(monada) trăieşte pe o vibraţie astrală, e natural să însoţească dublul 
sufletesc. 

Un fenomen aparte este cel de încorporare mediumnică, în care 
Conştiinţa mediumului părăseşte complet trupul, lăsând locul unui alt 
spirit. Mai exact, un alt spirit îşi creează instantaneu o Conştiinţă umană 
care trece la „panoul de comandă” al mediumului. 


Din mărturiile celor întorşi din moarte clinică sau celor care se pot 
dedubla a reieşit fără niciun dubiu că sufletul continuă să trăiască după 
deces. Dar atunci cine este şi care-i rolul Spiritului? 

După moarte, urmează o etapă tranzitorie în care sufletul este pus la 
punct cu tot ce a greşit (purgatoriul sau bardo), iar apoi acest suflet este 
atras magnetic şi încorporat în Spiritul-părinte. Acest moment este 
acelaşi când „sufletul se reîntregeşte cu rezerva Sa de energie lăsată în 
lumea spiritelor”, cum scria Michael Newton. Astfel, Spiritul redevine 

complet, reprimind partea de Energie inteligentă care îi lipsise, din orice 
parte ai privi lucrurile. Este un moment important şi emoţionant pentru 
Spirit, sărbătorit de toţi prietenii din lumea sa. în tradiţia creştină se 
spune că el ar surveni la 40 de zile după moarte, după modelul eristic. 
Totuşi, nu putem şti exact la cât timp după deces vine acel moment, 
pentru că progresul spiritual este strict individual. 

în citatul de mai sus din cartea „Destinul sufletelor” de Michael 
Newton, la subtitlul „Cele trei staţii”, puteţi afla câteva impresii din 
perspectiva sufletului despre momentul reunirii sale cu Energia 
spiritului, adică reunirea Conştiinţei umane cu Conştiinţa spirituală. în 
continuare, mărturii din alte surse. 


MĂRTURII DESPRE REUNIREA SUFLETULUI CU 

SPIRITUL 


Partea din Spirit (Scânteia Divină sau Fiinţa de Lumină) rămasă pe 
frecvenţa astrală (cum s-ar spune, în lumea spiritelor) este cea care ne 
primeşte sufletul după moarte. Acest lucru pare a fi relatat de unele 
persoane întoarse din moartea clinică, confirmând ceea ce scrie şi în 
Bardo Thodol, cartea tibetană a morţilor, despre „Lumina clară” întâlnită 
de suflet imediat după moarte. 

DANNION BRINKLEY este un caz faimos pentru experienţa sa 
„dincolo de moarte”. El a avut o moarte clinică de 28 minute, descrisă pe 
larg în cartea „Salvat de Lumină”. în 17 septembrie 1975, el vorbea la 
telefon în timpul unei furtuni. Un trăsnet a lovit linia telefonică, astfel că 
mii de volţi au ajuns în corpul lui. Inima s-a oprit şi Dannion a murit. El a 
înviat la morgă după 28 de minute, dar era îmbogăţit cu o experienţă 
incredibilă. 

Iată câteva fragmente semnificative din cartea „Salvat de lumină”, cu 
sublinierile mele: 

« Fiinţa de Lumină se afla chiar în faţa mea. în timp ce îi priveam 
esenţa, am văzut prisme colorate, de parcă ar fi fost alcătuită din mii de 
diamante minuscule care sclipeau în culorile curcubeului. 

M-am uitat apoi în jurul meu. Sub noi se aflau alte fiinţe, care arătau la fel 
ca mine. Păreau rătăcite şi aveau o frecvenţă de vibraţie mult mai lentă decât 
a mea. în timp ce le priveam, am observat că frecvenţa mea de vibraţie şi-a 

încetinit la rândul ei viteza. Acest lucru mi-a cauzat o senzaţie de neplăcere, 
aşa că mi-am mutat privirea de la ele. 

Am privit atunci deasupra mea. Şi aici se aflau mai multe fiinţe, care 
străluceau mai puternic decât mine. Am simţit şi de această dată un disconfort, 
întrucât am început să vibrez imediat mai rapid decât puteam suporta. Mă 
simţeam de parcă aş fi băut prea multă cafea, după care am intrat într-o stare 
de trepidaţie. 

Mi-am mutat privirea şi de la aceste fiinţe şi m-am uitat în faţa mea, la 
Fiinţa de Lumină, care se afla acum chiar lângă mine. în prezenţa ei m-am 
simtit confortabil. Avea ceva familiar, care mă făcea să cred că a simtit 
toate senzaţiile trăite de mine încă de când m-am născut pe Pământ şi 
până când am fost lovit de trăsnet. Privind-o, am trăit sentimentul că 
nimeni nu m-ar fi putut iubi vreodată mai mult decât ea şi că nimeni nu ar 
fi putut da vreodată dovadă de mai multă simpatie, empatie, încurajare şi 
compasiune lipsită de prejudecăţi faţă de mine ca această Fiinţă. 

Deşi mă voi referi la această Fiinţă de Lumină ca la o persoană de gen 
masculin, realitatea este că nu am remarcat să aibă vreun gen, fie el masculin 
sau feminin. De atunci, am revăzut de multe ori scenele pe care le-am trăit 
atunci în mintea mea si trebuie să mărturisesc că niciuna din aceste Fiinţe de 

j t 

Lumină nu avea gen; doar o putere foarte mare. 

Fiinţa m-a absorbit în lumina ei, iar eu am început să îmi revăd întreaga 
viaţă, toate evenimentele care mi s-au întâmplat vreodată, inclusiv ceea ce am 
simţit în timpul lor. Era ca şi cum s-ar fi rupt un baraj şi toate amintirile pe care 
le-am trăit vreodată au năvălit în mintea mea. 

Această recapitulare a vieţii mele nu s-a dovedit deloc plăcută. De la 
început şi până la sfârşit, a trebuit să recunosc deschis trista realitate că am 
fost o persoană foarte agresivă, egocentrică şi rea.» 


* * "k 


Iată o altă mărturie a unei persoane întoarse din moarte, cuprinsă în 
cartea „Viaţă după viaţă ” de RAYMOND MOODY: 

« Nu este un fel de lumină pe care ai putea-o descrie pe Pământ. Nu am 
văzut chiar o persoană în această lumină şi totuşi avea o identitate specială, 
categoric. Este o lumină de înţelegere perfectă şi de dragoste perfectă. îmi 
veni în minte următorul gând: „Mă iubeşti?’ Nu era exact în forma unei 
întrebări, dar cred că semnificaţia a ceea ce spusese lumina ar fh „Dacă mă 
iubeşti, întoarce-te înapoi şi termină ceea ce ai început în viată”. în tot acest 
timp m-am simţit înconjurat cu o dragoste şi o compasiune copleşitoare. » [...] 

« Emana din ea un fel de dragoste care este pur şi simplu de neînchipuit şi de 
nedescris. Era o persoană cu care era plăcut să fii! şi avea, categoric, şi un 
simţ al umorului! » (cap. 2.8: Fiinţa de lumină) 


* î*r •k 

Şi iată ce aflăm din venerabila Bardo Thodol - 

„CARTEA TIBETANĂ A MORŢILOR”: 

Momentul morţii (Chikhai Bardo) coincide cu confruntarea conştiinţei 
defunctului cu Lumina Clară Primordială (sau a Realităţii). Strălucirea ei 
năuceşte fiinţele neantrenate în yoga, care nu o pot recunoaşte ca fiind 
manifestarea propriei conştiinţe în zona cea mai înaltă a realităţii. 

Comentariul lui Mircea Eliade: „Lama îl avertizează (pe muribund- n.n.) 
că va fi trezit brusc de o lumină orbitoare: este întâlnirea cu Şinele care e, în 
acelaşi timp, realitatea ultimă. Textul recomandă: „Nu te sfii, nu te înfricoşa, 
este splendoarea propriei tale naturi!” 

24 iunie 2017 

RETROCOGNIŢIA ŞI MEMORIA 
UNIVERSALĂ 


Obţinerea informaţiilor din trecut ( retrocogniţia ) rămâne un mister, 
deşi clarvăzătorii o folosesc ocazional. Se întâmplă la fel cu multe alte 
lucruri de care oamenii uzează, dar nu ştiu cum funcţionează. Vă prezint 
mai jos părerea mea despre Memoria universală, care este sursa 
materialelor din această carte. 

Oamenii de ştiinţă şi-au dat seama că memoria fiinţei umane nu are 
un loc anume în creier. Mai degrabă, ea este un strat energetic în jurul 
capului, dar şi al restului corpului. Astfel se explică de ce masarea unor 
puncte de pe corp poate trezi amintiri distincte. Tot astfel se explică de ce 
apar sau dispar unele amnezii: se strică sau se reface legătura energetică 
dintre minte şi memorie (care rămâne integră chiar şi pe timpul pierderii 
amintirilor). Această descriere converge cu învăţăturile antice orientale 
despre structurarea organismului uman în mai multe învelişuri (corpuri), 
din ce în ce mai subtile. 

Ce mai ştim? 

1) înregistrarea evenimentelor din viaţa omului se face în aşa-zisul 
subconştient sau inconştient. Acesta este, de fapt, o porţiune din aura 
energetică (corp subtil). 

După decesul omului, aura începe să se fragmenteze. Atunci spiritul 
preia din ea toate informaţiile care îl interesează, înmagazinându-le în 
perispirit (aura spiritului) înainte ca energia omului să se împrăştie 
toată. Prin urmare, memoria spirituală este parţială şi subiectivă. 
Conţine doar faptele, gândurile şi trăirile considerate de spirit a fi fost 
cele mai importante în viaţa abia încheiată. Unii clarvăzători citesc 
memoria vieţilor precedente concentrându-se intr-un punct de deasupra 
capului clientului (din nimb). Alţii se concentrează asupra pieptului. 

Prin metoda hipnozei regresive, clientul însuşi trăieşte aceste 
pseudo-amintiri ca şi cum ar fi ale sale, deşi nu sunt (aparţinând 
spiritului său). Unele informaţii - mai ales date, nume şi numere - 
sunt imposibil de redat, pentru că nu au fost engramate explicit de către 
spirit. Dacă însă hipnoterapeutul forţează nota, subconştientul poate 
inventa pe loc informaţii care nu mai pot fi găsite, dar sunt cerute 
insistent de omul curios. 

2) Există însă şi o memorie cosmică ( akasha ) care 
înregistrează totul cu exactitate. Dumnezeu a creat-o odată cu 
Universul, pentru ca experienţa Creaţiei fizice să nu se piardă, ci să fie de 

folos mai târziu. în akasha se memorează de la mişcările atomilor până 
la întâmplările din viaţa oamenilor şi evenimentele galactice. 
Deocamdată, este imposibil să înţelegem cum funcţionează acest 
mecanism care se întinde din microcosmos până în macrocosmos. 
Totuşi, putem să ne imaginăm că fiecare cuantă de spaţiu conţine 
particule astrale ca un fel de mini-aparate video ce filmează totul. 

Dumnezeu a creat această Memorie cosmică pentru a folosi Lumii 
nemuritoare a spiritelor. Există chiar nişte spirite speciale (numite 
lipikas în Upanishade) care au misiunea codării şi decodării informaţiilor 
în akasha. Orice alt spirit cât de cât inteligent poate cere acestor lipikas 
să-i ofere informaţiile dorite din spaţiul-timp. însă numai Spiritele 
Superioare pot obţine date cu mai mare acurateţe şi cu bătaie mai lungă 
în timp. Lipikas sunt capabile chiar să facă prognoze automate 
(fenomenul precogniţiei). Totuşi, numai Spiritele înalte au înţelepciunea 
să discearnă variantele viitoare cele mai probabile. 

Cum spuneam, akasha serveşte Lumii eterne a spiritelor; mai clar: 
nu a fost proiectată pentru uzul muritorilor. Toţi clarvăzătorii sunt 
asistaţi de spirite „lucrătoare”, care intermediază accesul la akasha. Deci, 
lanţul de decodare a informaţiilor astrale conţine următoarele verigi 
inteligente: lipikas -> spirit lucrător -> subconştient -> conştient. Nici 
aici nu este exclus ca anumite detalii fizice să fie distorsionate pe lanţul 
de transmitere telepatică - mai ales cele neimportante pentru spirite, 
precum nume, date, cifre (care sunt nişte convenţii abstracte, folositoare 
doar oamenilor). 

Personal, mărturisesc că sunt interesat - asemenea spiritelor - mai 
mult de evenimente, idei şi trăiri emoţionale (experienţele concrete ), care 
esenţializează învăţătura trecutului. Poveştile altora se adaugă 
experienţelor proprii de viaţă şi ne îmbogăţesc înţelepciunea. 

CELE DOUĂ TIPURI DE EFECTE KARMICE 


Citind numerose studii karmice realizate de clarvăzătoarea NINA 
PETRE, am început să înţeleg mai bine conceptul de karmă dincolo de 
definiţia simplistă „după faptă, şi răsplata”. în orice caz, şi aici spiritele 
lipikas joacă un rol important. Trebuie spus de la început că legăturile 
karmice (numite şi cauzale) funcţionează atât pe intervale scurte de timp 
(de azi pe mâine), cât şi pe mari distanţe temporale (de la o încarnare la 
alta, chiar foarte, foarte departe în istorie). 

Spiritele lipikas sunt o categorie aparte de spirite create de 
Dumnezeu. Acţionează ca nişte roboţi reci, fără sentimente, servind 
imparţial orice alt spirit inteligent, fie el înger sau demon. „Seniorii 
karmei” sunt Spirite Superioare cu responsabilităţi asupra spiritului în 
momentul dezîncarnării (panoramarea vieţii şi extragerea învăţămintelor 
după moarte), ca şi în cel al reîncarnării sale (alegerea noului corp şi 
mediu social, ca şi a corelării destinului cu karma). 

Mai concret, lipikas şi Spiritele Superioare pregătesc sau 
declanşează efecte karmice echilibrante, de compensaţie, care 
sunt puse la cale cu multă inteligenţă şi fără sentimentalism, pentru 
respectarea legilor cosmice. De exemplu, dacă în viaţa anterioară a 
existat un om bogat, în cea prezentă ar putea fi unul sărac. Sau dacă a 
fost analfabet, acum are parte de studii şi învăţături avansate. Sau dacă a 
ucis şi torturat, acum se chinuie cu sănătatea ori este un medic care alină 
suferinţele altor fiinţe... 

în schimb, efectele karmice de continuitate par a veni din altă 
parte. Vieţile anterioare marchează automat perispiritul cu sensibilităţi 
care se pot manifesta şi în vieţile următoare. Este o formă de karmă care 
nu are nicio legătură cu corecţia morală, pedeapsa ori răsplata, ci pur şi 
simplu perpetuează de la o viaţă la alta cicatrici, traume, afecţiuni fizice 
şi psihice, regrete, aspiraţii, dorinţe intense - toate fiind rămase în aură. 

Desigur, realitatea este mai complexă decât schema didactică de mai 
sus. Exemplu: Dacă ai suferit de singurătate în viaţa anterioară, ai adus 
cu tine dorul de un partener, iar în viaţa actuală ţi se oferă această şansă 
compensatoare. Totuşi, obiceiurile de om singur, perpetuate şi ele, te pot 
face să nu te adaptezi la viaţa în doi. Sau dimpotrivă, amintirea 
subconştientă a singurătăţii te poate face să treci peste orice umilinţă 
doar pentru a-ţi păstra partenerul. Pe scurt, materialul psihic trece de la 
o încarnare la alta, dar oamenii fiind diferiţi, şi efectele psihologice se pot 
manifesta diferit. 

M-a frapat faptul că, în cadrul Studiului karmic, însuşi Spiritul îi 
recomandă omului respectiv să evite obiectele, preocupările similare sau 
locurile unde s-au petrecut episoadele dureroase, pentru a nu le reedita. 
Se pot deci declanşa involuntar mecanisme ale Memoriei universale ce 
pot retrezi nu numai emoţii, idei, ci chiar şi împrejurări exterioare, 
evenimente neplăcute. (Este, desigur, valabilă şi reciproca: talentele şi 
experienţele anterioare ne predispun la succese similare în prezent. De 
fapt, numai aşa pot apare pe lume oameni extraordinar de dotaţi, abili, 
înţelepţi: mulţumită amprentelor karmice pozitive.) 

Să deducem de aici că, cu cât spiritul are mai multe vieţi la activ, cu 
atât are mai multe şanse să se întâlnească la un moment dat cu traumele 
trecutului îndepărtat?! Aşa se pare. Un spirit „bătrân” îşi alege cu foarte 
mare grijă locul reîncarnării, destinul şi calităţile viitorului om, ca să 
evite pe cât posibil nişte suferinţe inutile. Sau nu se mai reîncarnează 
deloc... atunci când pericolele surclasează şansele de evoluţie pozitivă. 

Ceea ce unii numesc „ştergerea karmei” se referă, bănuiesc, doar la 
dispariţia efectelor karmice negative de compensaţie, aplicată asupra 
spiritelor purificate moral. Dar actul de Graţie nu include şi accidentele 
de continuitate, care nu pot fi evitate decât personal, prin: vigilenţă 
maximă, ascultarea intuiţiei şi inspiraţiei de la Spirit, inteligenţă, 
autocontrol şi discernământul alegerilor. Niciun sfânt sau înger încarnat 
pe Pământ nu a fost scutit de necazuri, fie cauzate gratuit de semenii 
păcătoşi, fie de „cicatricile” din aură. în acest ultim caz, nu ar fi drept, 
totuşi, să speculăm că „şi-au urmat soarta”. Dimpotrivă, trebuie să 
înţelegem că soarta nu e fixă, ci are o marjă de variaţie - care se poate 
numi uneori „noroc”, alteori „liber arbitru”. 

Am mai observat că în vieţile anterioare ale unui spirit se repetă 
uneori o suferinţă de acelaşi tip. Ca un şablon karmic nedrept. De ce, 
dacă spiritul a suferit deja pentru greşelile trecutului, pedeapsa continuă 
în vieţile următoare?! Am putea bănui că anumite pedepse mai vechi nu 
s-au epuizat într-o viaţă, ci s-au fragmentat de-a lungul mai multora. 
Motivul: fie nu a fost timp destul, fie fuseseră amânate, pentru a facilita 
alte realizări în acea viaţă. Dintr-o altă perspectivă, putem bănui că 
spiritul nu şi-a învăţat lecţiile trecutului, care se tot repetă până spiritul 
se „disciplinează”, îi intră în reflex anumite tendinţe pozitive. 

Deşi aceste interpretări sunt logice şi valide, le putem completa: 

1 - Nu se pune întotdeauna problema că ar exista o anumită 
„cantitate fixă de karmă” care trebuie răbdată de-a lungul uneia sau mai 
multor încarnări (deşi legea echilibrului universal asta ne sugerează). 
Odată ce survine conştientizarea, suferinţa se poate înjumătăţi, fiindcă 
nu mai are şi rostul trezirii personale, ci doar al ispăşirii universale. 

2 - Nici nu se pune întotdeauna problema că spiritul ar fi imatur şi 
primitiv (deşi uneori este), căci nu spiritul face alegerile păguboase, ci, în 
primul rând, omul în care este întrupat. Lecţia poate fi nou-nouţă pentru 
el. Dacă însă omul devine conştient, el se va comporta superior, corect, 
înţelept, în ciuda oricăror impulsuri subconştiente retrograde. 

Astfel, ajungem şi la a treia explicaţie, pomenită de mai sus: 
sensibilităţile karmice pot acţiona singure, automat, ca nişte obsesii, 

provocând mereu aceleaşi reacţii psihologice şi tendinţe nepotrivite. Şi în 
acest caz, remediul este tot conştientizarea şi autocontrolul psihic. 

Deşi ne-am permis să separăm karma în cele două mari categorii (de 
continuitate şi de compensaţie ), trebuie s-o spunem clar: KARMA nu 
urmează tipare, ea este o substanţă energetică vibratorie şi infinit de 
mare, cât aura. Nu se pot face generalizări, karma nu urmează niciun 
clişeu, este mereu surprinzătoare şi unică pentru fiecare spirit în parte. 
Numai un clarvăzător sau medium competent poate afla adevărul, prin 
colaborarea cu Spiritele Superioare. 


12 septembrie 2017 

ALTE CONTRIBUŢII LA CULTURA SPIRITUALĂ 


FORUM FILOSOFIC 


Internetul este şi locul unde se întâlnesc amatorii de discuţii libere pe 
diverse teme. Pe unul din aceste forumuri am descoperit un titlu ce mi-a atras 
atenţia, „Platon şi nemurirea sufletului”. Email-ul meu a atras replicile şi contra- 
replicile unora dintre abonaţii grupului, care sunt reproduse mai jos. Am 
intervenit la minim pentru eliminarea jargoanelor, a englezismelor, a 
familiarismelor, a redundanţelor, pentru corectarea ortografică şi eliminarea 
pasajelor neesenţiale, plasând replicile în ordine logică şi cronologică, pentru o 
cât mai mare coerenţă a lecturii. Mesajul meu iniţial, de la care a pornit 
discuţia, este scris cu litere îngroşate, iar replicile pe care le-au trezit unele 
afirmaţii sunt incluse între textele îngroşate. Sper că am reuşit să le încheg 
într-un articol interesant şi instructiv. 

Răzvan Petre, 
anul 2005 


< Răzvan >: Nu văd de ce să ne orientăm numai după 
tradiţia culturală orientală (amintită aici de un iubitor al 
gândirii budiste/taoiste) pentru a adăuga un plus de claritate 
conceptului de NEMURIRE, abordat de gânditorii antici greci 
într-un fel, iar de Biserica creştină în alt fel... Nu e cazul nici să 
vorbim despre nemurire dacă suntem convinşi că nu există 
nimic dincolo de limitele minţii noastre umane! Ştim cu toţii 
că în sfera materială nu există nici nemurire, nici 
indestructibilitate. Soluţia logică este să luăm în considerare 
dovezile sau argumentele oferite de realitate, pe care să le 
evaluăm raţional. 

Cele mai concludente fapte în această privinţă sunt strânse 
de către Parapsihologic, ca ştiinţă ce se ocupă de fenomenele 
paranormale, încercând să le dea şi explicaţii, [citiţi dezbaterea 
de mai jos despre „parapsihologic, ca presupusă ştiinţă”] 

<Anne>: Eu mă îndoiesc că, la ora actuală, dispunem de dovezi 
„oferite de realitate” care să pledeze pro sau contra nemuririi sufletului. 
De ce? Pentru aceea că este foarte bine cunoscută tendinţa omului de a 
găsi explicaţii fanteziste pentru ceea ce nu înţelege, iar noi suntem 
departe de a le şti pe toate sau măcar de a fi găsit un mod de a defini 
sufletul fără echivoc. 

<Răzvan>: în legătură cu sufletul, cred că e util să discutăm despre 
el nu pentru că l-a abordat şi Platon şi ceilalţi gânditori, ci pentru că 
SUFLETUL EXISTĂ şi fiecare om are intuiţia clară a existenţei a „ceva” 
interior mai înalt, mai nobil, care merită a fi cunoscut, revelat şi explicat 
(cât se poate). Este el veşnic? Poate că mintea nu e suficient de puternică 
să afle singură răspunsuri la asemenea întrebări, ce depăşesc domeniul 
pentru care a fost creată, având nevoie de revelaţie, înainte de a o traduce 
în concepte inteligibile. Totuşi, în privinţa dovezilor despre nemurirea 
sufletului, nu e nevoie de a „fantaza pe marginea a ce nu înţelegem”, ci ar 
fi suficient să ne informăm despre doctrina spiritistă, care se ocupă cu 
asta de mult timp, prin persoane doxate şi cu rigoare ştiinţifică. 

<Răzvan, continuare >: Este nemurirea paranormală? 
MOARTEA este normală. Credeţi că filosofii pot eluda 
rezultatele parapsihologici? Unii da, vor să fie neapărat 
originali şi să-şi pună în evidenţă spiritul speculativ... 

<Anne>: Are parapsihologia nişte „rezultate” pe care s-ar pune 
problema ca filosofii să le eludeze? - întrebarea este astfel formulată 
încât pare a-i acuza pe filosofi că nu vor să recunoască o ştiinţă, pentru a 
nu pierde teren pentru speculaţiile lor! Ori, ţin să precizez că filosofia 
actuală nu pare extraordinar de preocupată de nemurirea sufletului. 

<Răzvan>: Parapsihologia poate fi o şansă pentru filosofii sceptici, 
înclinaţi către palpabil, de a se deschide către spiritualitatea „pură”. După 
secole de separare a filosofiei de religie (justificată prin oprimarea 
gândirii libere de către instituţiile clericale), azi, când fizica avansată îşi 
pune problema conştiinţei, când doctrina spiritistă a fost pusă pe baze 
raţionaliste, când sunt nenumărate şcoli de iniţiere în explorarea directă 
a paranormalului şi a tărâmurilor spirituale, prin urmare AZI ar fi de 
datoria filosofilor să includă şi latura spirituală în sfera extrem de largă a 
preocupărilor lor. Sunt liberi să n-o facă, desigur, dar ce pierdere pentru 
discipolii lor...! E interesant că în topul marilor gânditori români de pe 
acest grup de filosofie conduce Mircea Eliade, un luptător pentru 
credinţa pură în Dumnezeu! 

<Anne>: Nu am auzit de nici un parapsiholog sau suporter al 
parapsihologici care să îşi exprime vreodată regretul de a fi pierdut 
vremea cu aşa ceva. Nu este însă de mirare - după ce decretezi că 
stăpâneşti adevărul, nu poate fi comod să declari că ai pierdut pariul pe 
care l-ai făcut cu lumea, la un moment dat. Este mult mai uşor să 
continui să te amăgeşti pe tine şi, eventual, să îi amăgeşti pe alţii. 

<Răzvan>: Sunt nenumărate cazuri celebre de savanţi foarte 
sceptici, porniţi la o cercetare obiectivă a fenomenelor spiritiste (spre 

exemplu William James, Oliver Lodge, William Crookes şi alţii), care au 
ajuns să susţină ulterior cealaltă ipoteză, devenită deja certitudine pentru 
ei, ca cercetători direcţi. 

Iar caracterizarea din partea a doua a replicii Annei se potriveşte de 
minune celor care afirmă sentenţios : «Nu există Dumnezeu! Nu există 
spirite! Nu există viaţă după moarte! „Sufletul” este o secreţie a 
creierului!... » 

<Anne>: Ori, tocmai aici încep să apară dovezile împotriva 
parapsihologici: evidenta moralitate mediocră a multor parapsihologi cu 
ambiţii, care se declară „iluminaţi”. 

<Răzvan>: ACESTA ESTE UN SOFISM*** EVIDENT! 

*** sofism = raţionament incorect, a cărui construcţie imită un 
raţionament corect, mai ales cu scopul de a induce în eroare. 

<Răzvan, continuare >: Dar nu şi philo-sophii, adică 
CĂUTĂTORII ÎNŢELEPCIUNII. Studiile lui Ian Stevenson (care 
nu e un parapsiholog), de exemplu, privind amintirile unor 
copii foarte mici din viaţa imediat anterioară, nu pot fi trecute 
cu vederea decât de cei ce nu acceptă, a priori, ideea de 
reîncarnare. 

<Anne>: Există motive obiective să credem în reîncarnare? 

<Răzvan>: Pe internet, despre rememorările spontane ale vieţii 
anterioare ale copiilor mici, dar nu numai ale lor, puteţi lectura la 
adreseles 6 : 

<Răzvan, continuare >: Aceştia ar replica imediat că 
reîncarnarea, fiind un produs al crezurilor religioase, nu poate 
fi acceptată ca o realitate obiectivă. Ei susţin că reîncarnarea, 
ca şi viaţa de după moarte, trebuie dovedite pentru a fi luate în 
serios. 

<Anne>: Exact aşa şi este. 

<Răzvan>: Isus Cristos le-a arătat „pe pipăite” că spiritul nu moare, 
dar unii dintre prietenii săi nu prea voiau să creadă... O demonstraţie 
formală nu cred că ar avea mai mult succes aici. 

<Anne>: Hristos ar fi putut arăta că ne supravieţuieşte ceva ce s-ar 
numi suflet, dar ce înseamnă acest suflet, sigur nu a explicat suficient de 
clar. 


s 6 https://www.near-death.com/reincarnation/research/ian-stevenson.html 
http://www.reincarnationforum.com/forums/childrens-past-lives-age-7-under.27/ 

<Răzvan>: „ar fi putut”... Ateul nu poate accepta învăţăturile şi 
apariţiile eristice pentru că îi dau peste cap tot sistemul de valori. Dar - 
bucuraţi-vă ! - ce este „sufletul” au început să explice foarte logic şi clar 
revelaţiile recente ale spiritismului! De aceea, ele sunt foarte incomode 
pentru ateii convinşi, [citiţi dezbaterea despre “minunile religiei”] 

<Răzvan, continuare >: Oare nu există destule dovezi ale 
continuităţii vieţii sufletului după moarte?! 

<Anne>: Ah, există?! Vreau şi eu măcar un singur exemplu! 

<Răzvan>: Delicateţea lui Dumnezeu constă în aceea că nu ne 
impune dinadins să credem în existenţa Sa şi a împărăţiei Sale. 
îndrăznesc să vă propun spre lectură pe Allan Kardec - Cartea Spiritelor, 
B.P. Haşdeu - Sic Cogito, Scarlat Demetrescu - Din tainele vieţii şi ale 
universului. Sunt demne de studiat experimentele spiritiste ale savanţilor 
englezi ce au fondat Societatea de Studii Psihice din Londra 
(www.spr.ac.uk) şi altele asemenea. 

<Db 64>: Einstein se considera un „agnostic”. L-a avut ca oaspete al 
său, în Elveţia, pe celebrul violonist Yehudi Menuhin. Discuţia dintre cei 
doi „mari” s-a purtat dincolo de problemele cotidiane, pe probleme de 
concepţie asupra lumii şi vieţii. Einstein i-a solicitat lui Yehudi Menuhin: 
„Dă-mi o dovadă că există Dumnezeu”. Fără să scoată un cuvânt, marele 
violonist şi-a luat instrumentul şi a executat în mod inegalabil una din 
piesele muzicale care era mai aproape de inima lui. încheind, a pus 
vioara jos şi a spus doar atâta: „Iată dovada: dacă există Frumos în 
universul nostru, este pentru că există un Creator, un Originator al 
Frumosului”. „M-ai convins!”, a fost răspunsul lui Einstein. 

<Răzvan, continuare >: Este suficient să avem rigoare 
ştiinţifică, o gândire clară, bun-simţ şi bunăvoinţă ca să ne 
dăm seama că Religia are o bază obiectivă, deşi în diverse 
forme culturale. 

<Anne>: Religia are mai ales o bază subiectivă, între noi fie vorba, 
ceea ce nu constituie un defect, desigur, dar asta exact atât timp cât 
religia nu are pretenţii ştiinţifice. 

<Răzvan>: Doctrina spiritistă dă o explicaţie obiectivă crezului 
religios, fără a fi ea însăşi o religie. Nici ea nu trebuie fetişizată, desigur, 
căci e supusă perfecţionării continue. Bine, cel puţin, că există un teren 
ideologic pe care ştiinţa şi religia se pot uni, cândva... Dar, unde lăsăm 
filosofia? 

<Răzvan, continuare >: Faptul că imediat la moarte corpul 
se „uşurează” cu câteva grame - cercetări serioase au 
demonstrat asta - ne indică ieşirea sufletului din corp. 

<Anne>: Parcă sufletul nu era material, ca să aibă greutate! Această 
scădere a greutăţii poate avea nenumărate cauze, nu avem motive să o 
punem neapărat pe seama ieşirii sufletului din corp. 

<Răzvan>: De fapt, cele câteva grame se pare că reprezintă greutatea 
perispiritului (învelişul energetic al spiritului care părăseşte corpul 
definitiv). „Energia” este o materie foarte rarefiată, care poate fi 
manipulată pentru a obţine rezultate în planul fizic. Iar, faţă de Creatorul 
Suprem, chiar şi sufletul este material. 

<Răzvan, continuare>: Experienţele similare în preajma 
morţii fizice (NDE) a mii şi mii de subiecţi ne indică fenomene 
obiective, fără legătură cu partea materială, şi nu doar nişte 
halucinaţii. 

<Anne>: Discutabil. Se pare că în starea critică din apropierea 
morţii, subconştientul provoacă vise [ştim că într-un vis de câteva 
secunde, sau chiar mai puţin, pot încăpea poveşti ce par a fi durat ore 
întregi] legate de celălalt „capăt” al vieţii, naşterea. 

<Răzvan>: DISCUTÂND cu oamenii care au suferit moarte clinică te 
cutremuri şi îndoiala privind viaţa de după moarte ţi se topeşte încet, 
încet... 

<Răzvan, continuare >: Cât despre lumea „de dincolo”, 
ştiinţa clasică nici nu poate să-şi propună să obţină prea multe 
date, deocamdată. Trebuie, înainte de orice, o schimbare de 
paradigmă*** ca să avem acces la mai multe. Din fericire, 
există relatări, mai mult sau mai puţin credibile, care ne ajută 
să ne facem o imagine de ansamblu a realităţii imateriale, 
infinit mai vaste decât cea materială. 

***paradigmă = model de gândire 

<Anne>: Despre relatările acelea am putea spune la fel de bine, dacă 
nu chiar şi mai bine, că sunt mai mult sau mai puţin IN-credibile, pentru 
că ele nu admit nişte explicaţii cumsecade. Ori, o schimbare de 
paradigmă nu se poate realiza decât în baza unor motive obiective, pe 
care asemenea relatări nu le pot furniza. 

<Răzvan>: Toate la vremea lor! Unele relatări admit explicaţii foarte 
logice, dacă posedăm instrumentarul conceptual necesar. Şi, desigur, 
bunăvoinţă în a găsi adevărul! 

<Anne>: „Doctrina spiritistă” pare o glumă bună, după ce o serie de 
spiritişti şi mediumuri au mărturisit că trişau. Aceştia susţineau, de 
altfel, că la început chiar fusese vorba doar despre joacă. 

<Răzvan>: ACESTA ESTE IAR UN SOFISM EVIDENT! Mult mai 
mulţi spiritişti au fost şi sunt extrem de serioşi. 

<Anne>: E drept, se presupune că nu toţi spiritiştii încep din joacă, 
că unii dintre ei chiar cred în ceea ce fac. Eu însămi am învăţat în liceu o 
tehnică spiritistă care cerea cel puţin doi participanţi ce atingeau uşor cu 
mâinile o ceaşcă, întoarsă pe un carton pe care erau scrise literele şi 
cifrele la distanţe corespunzătoare. Spiritele morţilor, chemaţi pentru a 
răspunde întrebărilor, urmau să mişte ceaşca din literă în literă, oferind 
răspunsuri extrem de precise. Ceea ce se şi întâmpla, de altfel. întâi, 
simţeai ceaşca fremătând cumva ciudat sub atingerea ta, apoi ea începea 
să se mişte - întâi şovăielnic, apoi din ce în ce mai impetuos. 
Răspunsurile curgeau unul după altul, iar dintr-o asemenea experienţă 
ieşeai buimac şi uimit că „totuşi se poate”. Norocul nostru, al 
adolescenţilor, care din această cauză chiuleam de la ore, refugiindu-ne 
într-o cameră din cămin pentru a face spiritism, a fost că, din cauza 
entuziasmului, am cam exagerat cu joaca asta. Tot încercând să îi 
convingem şi pe alţii, am descoperit că aceeaşi întrebare putea primi 
răspunsuri foarte diferite în cazul schimbării mâinilor care atingeau 
ceaşca. Ideea că spiritele pot fi maliţioase putea fi considerată 
în naivitatea noastră, dacă nu am fi găsit o explicaţie mai bună, 
anume aceea că ceaşca era mişcată de propria noastră 
credulitate. Iar când răspunsurile primite pe cale spiritistă chiar se 
potrivesc cumva realităţii, tot rămân prea multe posibilităţi demne de 
luat în considerare înaintea aceleia că spiritul unui mort ar binevoi să 
stea cu tine la o şuetă. Coincidenţa pură, intuiţia şi eventual alte 
proprietăţi necunoscute ale psihicului sunt lucruri care, în 
secret, pot depune mărturie mincinoasă în favoarea 
spiritismului. 

<Răzvan>: Nu aş încuraja pe nimeni să facă astfel de 
experimente, ce pot deveni foarte riscante! Totuşi ele fac parte deja din 
bogata cazuistică spiritistă, ca un tip de experiment repetat de zeci de mii 
de ori, de nenumăraţi oameni din toată lumea. Teoria spiritistă lămureşte 
în detaliu fenomenele ce se pot produce la o invocare a spiritelor. în 
ciuda acestor date, Anne A DECIS că există neapărat alte explicaţii mai 
aproape de adevăr, cum ar fi coincidenţa sau propria credulitate. De fapt, 
este mărturia personala a unei convertiri la CREDINŢA ATEISTĂ! 
Ateismul este o CREDINŢĂ bazată pe două tipuri de raţionamente: 

sofisme, asemeni celor de mai sus, şi argumentele eronate sau 
insuficiente în favoarea „credinţei” spiritualiste, în general. Nu cred că 
există măcar UN argument serios pro-ateist care să nu fie inclus în una 
din cele două categorii! Teoriile spiritualiste (ca nume generic pentru 
teologiile ce proclamă viaţa după moarte) se străduie să aducă la iveală 
fapte, fenomene cărora măcar le oferă o explicaţie plauzibilă. Ateismul 
doar le neagă, căci nu poate produce nici o dovadă de sine stătătoare în 
propriul sprijin. 

Scepticul nu este ateu. Scepticul cercetează probe sau speculaţii din 
ambele poziţii, dar nu se decide încă! Ateul nu se întreabă dacă 
Dumnezeu, spiritele, viaţa de apoi există, ci LE NEAGĂ, de-a dreptul. 
Este foarte chinuitor să te menţii pe poziţia de echilibru instabil a 
scepticismului. Treptat sau brusc, scepticul adoptă una sau cealaltă din 
ipostaze, dacă nu cumva se blazează între timp. Sunt mulţi cei care nici 
nu-şi mai pun această problemă, indiferenţii. Nu ne ocupăm de ei aici. 

Lupta ideologică între ateism şi spiritualism este reală, crâncenă şi 
neîncetată. Dar, după cum ne învaţă şi Apostolul, credinţa adevărată în 
„viaţa de după” nu se poate băga pe gât cu forţa, căci va fi „regurgitată”. E 
nevoie de delicateţe, înţelepciune şi răbdare... 

<Anne>: „Bunăvoinţa de a găsi adevărul” menţionată are exact 
sarcina de a refuza explicaţiile nedorite, considerate insuficient de 
spectaculoase sau contrazicând o credinţă preferată. „Bunăvoinţa de a 
găsi adevărul” poate însemna efortul de a face lucrurile să se potrivească 
scenariului dorit. Aceeaşi „bunăvoinţă” te poate determina, de altfel, şi să 
interpretezi în favoarea parapsihologici imposibilul premiu al lui James 
Randi. 

<Răzvan>: în privinţa cercetătorilor fenomenelor aflate la graniţa 
ştiinţei, cei care vor să dea explicaţii strict materiale la fenomene 
paranormale probabil că doar vor să iasă în evidenţă faţă de confraţii ce 
susţin contrariul. 

Iluzionistul James Randi se autodefineşte ca „sceptic şi oponent al 
pseudoştiinţei”. Fundaţia sa oferă un premiu de 1 milion dolari oricui 
este în stare să genereze vreun eveniment sau să îşi dovedească vreo 
putere paranormală, supranaturală, ocultă, în condiţii agreeate de 
ambele părţi. De peste 20 ani premiul a fost râvnit de foarte mulţi 
„paranormali”, care însă nu au trecut de testul preliminar. Nici celebrul 
Uri Geller nu a mai fost în stare să îndoaie mental o linguriţă atunci când 
s-a aflat alături de Randi, care a reuşit să-l bruieze. [îndoirea mentală a 
linguriţei este un fenomen văzut şi experimentat şi de telespectatorii 
români la emisiunea „Surprize, surprize!” când a fost invitat mentalistul 

Anthony Black.] Am putea concluziona că milionul pus la bătaie de Randi 
e doar o investiţie în publicitate personală. Numai că aici e vorba de o 
Fundaţie pentru Educaţie, care îşi propune să instruiască o nouă 
generaţie de „criticai thinkers” (gânditori cu simţ critic, engl.). în 
realitate, se intenţionează inducerea în mintea oamenilor a sofismului: 
„Nimeni nu a putut produce până acum un fenomen ocult sub un control 
strict. Deci nu există fenomene paranormale! q.e.d.” Cred că este 
evidentă „reaua-voinţă în a afla adevărul”, din moment ce astfel de 
fenomene se petrec cu duiumul peste tot în lume şi dintotdeauna. 


DESPRE PARAPSIHOLOGIE, CA PRESUPUSĂ 

ŞTIINŢĂ 

<Anne>: Ideea că parapsihologia este o ştiinţă, în sensul curent al 
termenului, îmi pare discutabilă - să nu uităm că ştiinţa se deosebeşte de 
cunoaşterea empirică prin aceea că ştiinţa a reuşit să formuleze nişte legi, 
în baza cărora poate face cu precizie anumite previziuni. Este 
parapsihologia în această situaţie? 

<Dan>: Este foarte simplu de demonstrat că parapsihologia nu este 
ştiinţă. Ştiinţa se bazează pe experiment, iar condiţia esenţială a 
experimentului este una singură: repetabilitatea. Evenimentele 
parapsihologice, deşi reale, nu sunt repetabile în condiţii de laborator. în 
consecinţă, deşi pot constitui subiecte de investigaţie ştiinţifică, ele nu se 
„coagulează” în ramuri ale cunoaşterii precum fizica, biologia, chimia, 
etc. 

<Tudor>: Prin urmare meteorologia, astrofizica şi cosmologia nu 
sunt ştiinţe? 

<Dan>: Evenimentele meteorologice se repetă în condiţii destul de 
similare pentru a putea fi studiate, lucru care nu se întâmplă cu 
evenimentele paranormale. 

<Marcel>: Cele ce se numesc în mod generic evenimente 
paranormale sunt evenimente repetabile ca şi celelalte. Problema e că 
sunt unele persoane ce au percepţiile specifice puternic inhibate, ceea ce 
le face să afirme că aceste fenomene nu există. Un fenomen ce nu se 
desfăşoară în plan fizic nu poate fi cercetat cu aparatura specifică 
mărimilor fizice. Totuşi, deoarece orice manifestare are şi o componentă 
ce se reflectă în plan fizic, apar uneori dovezi materiale ale unor 
evenimente numite paranormale. Să mai adaug că avem de a face cu 

percepţii subiective, diferite de la o persoană la alta. Pe când, două 
voltmetre, dacă sunt bine etalonate, arată aceeaşi diferenţă de potenţial 
între aceleaşi puncte de măsură. Discuţie lungă... 

<Răzvan>: Parapsihologia este un termen vag, în care 
includem cam tot ce nu intră în paradigma actuală a ştiinţei. 
Părţi din ea beneficiază de statut de ştiinţă experimentală, 
datorită căruia, de pildă, telepatia este actualmente 
recunoscută ca o realitate, deşi acum câteva decenii era 
ironizată, cum este azi reîncarnarea. Sunt oameni care pot 
provoca la dorinţă fenomene paranormale. Unii chiar explică 
cum fac, dar este greu să reproducem cu aparate o funcţie a 
minţii-spirit. Domeniul studiat de parapsihologic este foarte 
sensibil, la propriu şi la figurat. Explicaţiile date de 
parapsihologi diferă foarte mult, dar rămân certe faptele, 
experimentele. 

<Anne>: Rămâne posibilitatea [!] ca parapsihologia să NU fie totuşi 
o ştiinţă, chiar dacă parapsihologii şi suporterii îşi pot dori cu ardoare să 
fie altfel, şi chiar dacă nu ar fi deloc de condamnat pentru o asemenea 
dorinţă. Problema parapsihologilor şi suporterilor nu ar fi însă aceea că 
aparatele nu ar putea reproduce „o funcţie a minţii-spirit”, ci un 
insuficient control asupra experimentului pe care pretind că se bazează . 
Astfel că, de fapt, s-ar putea dovedi mai degrabă că parapsihologia ignoră 
experimentul - ceea ce este o atitudine profund neştiinţifică - şi că duce 
o lipsă acută de orice fel de explicaţii cumsecade. Ori, cu acestea, apare şi 
convingerea că parapsihologia NU este o ştiinţă şi nici nu are şanse să 
devină vreodată. Poate că mă înşel, dar nu-i văd pe filosofii sceptici ca 
având motive să-şi abandoneze opiniile caracteristice tocmai în faţa 
parapsihologici, în condiţiile în care aceasta nu reuşeşte să convingă 
suficient că s-ar putea baza pe mai mult decât imaginaţie bogată. 

< Ştefan >: Aş vrea să fac unele observaţii aici, pentru că le consider 
utile în acest context. Atâta doar că termenul de para („pe lângă”) nu a 
fost ales chiar întâmplător. Para-ştiinţele nu sunt ştiinţe, asta e cert, dar 
tot la fel de cert este şi faptul că ele au o legătură directă cu ştiinţele. în 
realitate, ele reprezintă un fel de pepinieră pentru viitoarele descoperiri 
ştiinţifice şi cred că acest lucru este foarte important. 

Este greşită observaţia că para-ştiinţele nu se bazează pe 
experiment. Situaţia este exact inversă: ne aflăm în faţa unui experiment 
(deci a unor observaţii reale), pe care suntem incapabili să le explicăm. 

<Anne>: Când vorbeam despre experiment, mă refeream la 
experienţa-experiment, la experienţa programată. Tu vorbeşti mai sus 

despre experienţa-trăire, care este o experienţă spontană, pe care nu a 
contestat-o nimeni ca având legătură cu parapsihologia. 

Ca să fie mai limpede ce vreau să spun, voi atrage atenţia asupra aşa- 
numitelor premoniţii: acestea ar putea ascunde în primul rând nişte 
simple coincidenţe, dar mulţi nu sunt dispuşi să creadă asta, din motive 
diverse, de la acela că a li se fi întâmplat lor înşile le permite să îşi acorde 
o anumită importanţă, de pildă, la aceea că îşi resimt existenţa ca fiind 
prea lipsită de taină, de mister, de fast, de spectaculos. Desigur, 
asemenea motive sunt cât se poate de serioase - nu glumesc deloc! -, dar 
odată permiţându-le să ne influenţeze judecăţile asupra unui fenomen, 
nu mai putem pretinde că am putea observa fenomenul în cauză cu 
mintea clară a omului de ştiinţă. 

< Ştefan >: Bineînţeles, apar o sumedenie de fisuri, de şarlatanii 
colaterale, în sensul că multe dintre aceste observaţii nu sunt de fapt 
reale, aşa cum se pretinde. însă unele totuşi sunt, oamenii de ştiinţă le 
cunosc şi, deşi încă nu le pot explica, sunt convinşi că toate au o 
explicaţie raţională care va fi descoperită într-o zi. Leacurile băbeşti, ca 
să dau un exemplu, se ştie astăzi că sunt tratamente alopatice bazate pe 
plante medicinale şi farmacologia le foloseşte în prezent pe scară largă. 
Tot astfel, telepatia între persoane foarte apropiate (soţi, părinţi, copii) 
este un fenomen cât se poate de real (l-am experimentat eu însumi de 
multe ori). Ceea ce încerc să spun este că para-ştiinţele prezintă un real 
interes pentru că atrag atenţia asupra unor fenomene aparent bizare, a 
căror existenţă nu poate fi negată, dar pe care oamenii de ştiinţă le pot 
studia şi explica. 

<Anne>: Ar fi bine să poată, numai că asta pare cam greu, atât timp 
cât fenomenele paranormale sunt experimentate exclusiv spontan, cel 
puţin deocamdată. îmi pot imagina şi eu, destul de uşor, că fenomenele 
paranormale vor putea fi experimentate vreodată în mod programat, dar 
aş crede că, pentru aşa ceva, mai întâi ar putea fi absolut necesare nişte 
teorii ceva mai serioase/consistente referitoare la conştiinţă. 

<Rafi>: Dragă Anne, dacă suntem de acord că fenomene 
paranormale există şi toată problema lor este că nu se pot conduce 
experienţe programabile în tărâmul ăsta - deja am făcut un mare pas 
înainte. Faptul că teoria încă nu a explicat efectele observate este o 
problemă, dar ca toate problemele, se poate rezolva cu timpul. Dar mai 
sunt mulţi care zic că, dacă nu ştim să explicăm un fenomen, vasăzică el 
nu există, şi asta este greşit şi din punct de vedere practic şi filozofic. 

Ştim de ce unii au ureche muzicală şi alţii nu? De ce unii sunt genii şi 
alţii nu? De ce cineva poate să ţină minte pagini cu multe numere şi alţii 

nu? Hai să zicem că şi trăsătura de a fi ’medium' e una dintre aceste 
fenomene care se-ntâmplă rar, nu sunt predictibile, dar se repetă. 
Telepatia, de exemplu, e ceva deja comun, care a fost şi aplicat de mult în 
comunicaţii între submarine americane. Nu se înţelege, dar se aplică, la 
fel ca hipnoza. Ştim că există yogişti care pot să intre în moarte clinică 
prin autohipnoză şi să şi iasă din ea. Nu uitaţi că sunt mulţi din cei care 
conduc maşina care nu ştiu cum funcţionează şi totuşi o întrebuinţează. 
Şi când s-a făcut prima maşină, nu credea nimeni că va merge fără cai. 
Eu, unul, nu mă îndoiesc că va veni şi ziua în care se vor clarifica multe 
din aceste efecte, dar chiar şi atunci va fi un tărâm rezervat celor care se 
pot numi 'medium'. 

<July>: Vrem să cunoaştem adevărul, ori parapsihologia poate 
furniza elemente de adevăr, şi încă dintre cele mai vitale. Câte şi mai câte 
miracole, pe care ştiinţa le priveşte sceptic, folosite cu înţelepciune, pot 
merge până acolo încât, cine ştie, să salveze poate chiar planeta noastră 
pe muchie de cuţit, cu un ozon pe cale de rarefiere, cu războaie fără sens, 
etc, etc... 

Omul care iubeşte înţelepciunea vrea să înţeleagă de ce şi cum. S-a 
vorbit, printre altele, despre faptul că modelul electronilor care curg prin 
firul de metal ca apa prin conducta de apă este complet eronat. Totuşi, 
chiar dacă mulţi ştiu asta, ei pot folosi acest model cu succes pentru 
rezolvarea unor chestiuni de ordin practic. De îndată ce nevoile de ordin 
practic nu mai pot fi rezolvate prin folosirea acestui model, imediat, 
cunoscătorul schimbă modelul. La fel se întâmplă cu tot ceea ce cunoaşte 
omul. Noi nu cunoaştem direct, nu cu mintea, ci prin reprezentări, prin 
comparaţii repetate a obiectului de cunoscut cu alte obiecte deja 
cunoscute. Iar dacă mergem din aproape în aproape, ajungem la 
obiectele care nu mai pot fi definite şi care sunt fiindcă le vedem şi le 
pipăim şi le auzim sau le măsurăm cu aparatele de măsură pe care 
suntem în măsură să ni le facem. Dincolo de aceste simţuri şi de 
prelungirile lor, aparatele de măsură, se află o lume întreagă care ne 
înconjoară şi despre care nu ştim nimic. Ori, tocmai aici vine intuiţia... 
Intuiţia, care intră în lumea care scapă spectrului nostru „vizibil” şi care 
se simte în spaţiul acela cam pierdută şi cam confuză. Mintea noastră 
refuză starea asta de incertitudine, pe bună dreptate... Dar se simte 
totodată şi obligată să o cunoască, să numească şi acele lucruri care nu 
sunt în ea... 

Că ştiinţa a început să ia foarte în serios fenomenele para-normale 
stau ca dovadă şi lucrările unui român; mulţi dintre dumneavoastră aţi 
auzit, cu siguranţă, de succesorul lui Mircea Eliade de la Catedra de 

Religie de la Chicago, decedatul Ion Culianu. Bănuiesc, Anne, că citirea 
scrierilor lui te-ar pune puţin pe gânduri. 

Că este un fenomen repetabil, măcar în parte, stă mărturie şi faptul 
că toate serviciile secrete ale lumii au laboratoare care le studiază şi, cine 
ştie, poate le şi folosesc...?! 

DESPRE MINUNILE RELIGIEI 


<Dima>: Cred că ar fi interesant să urmărim într-o analiză critică 
diverse aspecte ale religiei/filosofiei creştine, care identifică „miracolul” 
în lumina aşa-zisei para-discipline a aşa-zisei para-psihologii. 

Ideea de a verifica „ştiinţific” datele religiei nu e nouă în cultura 
românească. Mircea Eliade a avut „pe vremuri” (adică în perioada 
interbelică) un articol intitulat „Folklorul, ca instrument de cunoaştere” 
tocmai pe această temă (în Revista Fundaţiilor Regale, dacă nu mă înşel). 
Vă invit să-l căutaţi. Recompensa spirituală merită. Acolo erau 
menţionate mai multe fenomene „paranormale” care au fost „ştiinţific” 
validate (levitaţii de yoghini, incombustiune, etc). 

Revenind însă la tradiţia creştină şi la Evanghelii, v-aş propune 
următoarea analogie. Există în literatura de specialitate (care studiază 
fenomene „para” -) următoarea relatare: Un om este „hipnotizat” să 
creadă că se află într-o minunată gradină cu copaci fructiferi. Este 
îndemnat (de hipnotizator) să culeagă fructe din acei pomi şi să 
mănânce, dacă îi este foame. Omul e cântărit cu un cântar de precizie, 
înainte şi după experiment. Rezultat: omului, care a „mâncat” fructele 
imaginare, greutatea i-a crescut (pe cântarul real). Evanghelia: săturarea 
oamenilor cu pâini şi peşti multiplicate/multiplicaţi, „imaginari”, pe care 
Isus o face în mod firesc. Similaritatea e izbitoare. Explicaţia „ştiinţifică”: 
Isus a făcut, pur şi simplu, un „experiment” de „hipnoză în masă”. 

<Tudor>: Ţine tu regim numai cu poame imaginare şi îţi va fi foame 
şi de rămăşiţele fărâmiturilor din peştii şi pâinile Lui Isus. Sau de 
resturile manei din deşert. 

O altă „explicaţie” ar fi putut fi că Isus a transformat lumina solară 
direct în materie organizată. N-am făcut calculul, dar atunci soarele ar fi 
trebuit să lumineze regiunea respectivă cu o energie cam a unei bombe cu 
hidrogen. înseamnă că nu e nici asta. 

Ori Isus avea un canal energetic aparte, şi ştiinţa (daca e în stare) 
trebuie să lămurească de cel fel de energie era vorba, ori peştii şi pâinile 
respective au fost teleportate, ori au fost, pur şi simplu, materializări ale 

unor existenţe potenţiale. Că aşa ceva e ştiinţific, ne demonstrează 
teleportarea australiană a fotonilor, care dispărând dintr-o parte, au 
reapărut în alta. Pentru un materialist e cu totul de neconceput ca o 
particulă să dispară şi ca ea apoi (sau simultan) să reapară. Şi atunci, ce 
ne facem cu quasarii care se deplasează cu de trei ori viteza luminii? 
Admitem atunci că obiectele pot depăşi viteza luminii? Asta pare 
neştiinţific, prin urmare suntem siliţi să admitem că particulele (şi 
corpurile) au posibilitatea ca, din stare dinamică (reală), să treacă în 
stare de potenţial (virtuală)! Atunci, până şi alinierea atomilor în şir 
indian şi aruncarea lor pe o undă poate transporta un vapor din 
Philadelphia în Canada sau mai ştiu eu unde. Prin urmare, cenzurarea ca 
imposibilă a unor astfel de evenimente arată suficienţa celor care cred că, 
ştiind o parte sau chiar tot ce se ştie acum, atunci au aflat totul. 

După cum remarca Jung, bacteriile au existat şi înainte de a fi 
descoperite. 

<Victor>: Ca să ajungi la Dumnezeu - spunea Ioan Alexandru - 
trebuie să bei paharul cercetării până la fund. Dacă rămâi la primele 
înghiţituri, devii ateu... 

2005 

AMORUL ILUMINAT 


sau „Cum să distrugi iubirea de cuplu prin 

psihoterapie " 

-- recenzie pamflet -- 

Cineva mi-a recomandat o carte a unui psiholog român, lector la 
Facultatea de Psihologie din Universitatea Bucureşti, despre cum să ne 
iluminăm şi noi, ăştia, mai proşti. „Exact ce-mi trebuie”, mi-am zis, „cum 
să evoluez spiritual fără efort!”. Promitea să fie o lectură cu atât mai 
interesantă cu cât volumul a apărut la editura unei Asociaţii de Psihologie 
girate de nume respectabile ale Psihologiei academice româneşti. Nu-i 
dau titlul, ca să nu se creadă că această recenzie ar fi un atac la persoană. 

Din start, autorul ni se prezintă sincer: «am atins iluminarea, sunt 
foarte modest şi am o mare compasiune pentru voi». Vrea să ne scape de 
«nesuferitele exerciţii recomandate de mai toate căile spirituale autentice». 
„Care-va-s’zică, e iluminat”, mi se aprinseră beculeţele în creier, „ce 
noroc a dat peste mine!”. 

«Primul capitol: Identificarea. 

Şinele Atman se identifică cu personajul pe care îl joacă Eul. A distruge 
această identificare se numeşte iluminare. Şinele nu este corpul, nu este 
mintea. „Nici asta, nici aia!”. Există un singur Sine şi nenumăraţi Eu. Iubirea 
spirituală înseamnă să-i iubeşti pe toţi, fiindcă tu eşti toţi.» 

Aici, îmi permit o opinie puţin diferită. Şinele Atman (spiritul 
încarnat) NU se identifică niciodată cu personajul uman pe care îl animă! 
însă nu acesta este subiectul cărţii de faţă, deci să citim mai departe... 

«Al doilea capitol: Iubirea necondiţionată. 

Iubirea necondiţionată este ceea ce manifeşti atunci când ţi-ai deplasat 
simţul identităţii de la Eu la Sine. Tu nu iubeşti pentru a primi la schimb iubirea 
celuilalt. Iubeşti pentru că a iubi este ceea ce te face fericită.» 

Hopa! deci publicul ţintă sunt femeile. Mai ales ele trebuie convinse 
de ceva. Să vedem de ce anume! Continui lectura. 

«Când Eul apare, iubirea dispare. Acolo unde mai există nevoi personale, 
unde încă mai tânjeşti după ceva exterior, iubirea necondiţionată nu se poate 
naşte.» 

De la iubirea universală, individul a glisat uşurel spre amor. 
Mare pişicher! Acum vorbeşte despre amor. Şi ce spune, ce spune? 

«Când iubeşti cu adevărat eşti fericit! Nu ai nevoie ca celălalt să te 
aprecieze, să te laude, să-ţi acorde timpul lui, să te facă să trăieşti orgasme 
multiple sau să-ţi facă zilnic de mâncare. Aceasta nu este iubire, ci un fel de 
afecţiune interesată.» 

Ba, eu credeam că, dimpotrivă, ai nevoie de un umăr de nădejde, de 
sprijin psihologic, de bucurii simple şi fireşti. Că despre asta e vorba în 
amorul omenesc... 

«Lumea e plină de cerşetori, oameni care îşi cerşesc iubire unii altora. Ei 
se simt dezamăgiţi şi frustraţi, deoarece nici un cerşetor nu poate face fericit 
un alt cerşetor. Pentru a fi asemenea unui împărat trebuie mai întâi să-ţi 
cunoşti Şinele.» 

Deci, spune autorul, înainte de a te îndrăgosti, trebuie să îţi cunoşti 
Şinele, care nu e un lucru aşa lesne, spune tot el, «din cauza incredibilei 
condiţionări sociale la care suntem supuşi». M-a băgat în ceaţă! Cum eu, ca 
simplu cititor, nu-mi cunosc Şinele, că d’aia citesc cartea asta, este clar 
că, dacă voi face imprudenţa să mă îndrăgostesc de o fiinţă de sexul opus, 
nu va fi o iubire necondiţionată, ci un troc. Sentinţa profesorului mă 
cutremură: Oamenii neiluminaţi nu pot cunoaşte iubirea 
adevărată! Mai au totuşi o şansă, cea de a urma învăţăturile acestui 
guru psiholog, împărtăşite cu părintească generozitate. El, ca un iluminat 
ce e, ştie ce-i amorul şi ne-o spune şi nouă, leneşilor şi ignoranţilor: 

«Nu este dragoste când îi spui soţiei tale: „Inima mea este rănită când tu 
iei masa în oraş cu un alt bărbat”. Este posesivitate. 

„Dacă tu nu vrei să fii mângâiată (de mine) sau dacă vrei să fii mângâiată 
de un alt bărbat, nu e nici o problemă. Iubirea mea faţă de tine rămâne 
aceeaşi. Nu încep să te iubesc mai puţin sau chiar să te urăsc pentru că tu 
preferi atingerea unui alt bărbat.» 

Oi fi eu leneş, da’ idiot nu sunt. învăţăturile astea seamănă cu ale 
acelui guru G., autoexilat în Suedia. 

«Este o confuzie clasică între iubire şi gelozie. Gelozia indică limpede nu 
prezenţa iubirii, ci prezenţa Eului. Eul se simte rănit, umilit, neliniştit. De ce? 
Femeia pe care pretinzi că o iubeşti este tandră cu un alt bărbat. îl ţine de 
mână, îl priveşte cu afecţiune. De ce nu suporţi asta?» 

„Magistre”, cred că ai luat-o razna! Tu nu vorbeşti aici despre gelozia 
închipuită, chiar patologică. Tu vorbeşti despre infidelitate 100% şi pe 
faţă. Să fii detaşat şi fericit când fiinţa iubită este pradă unei atracţii 
superficiale, instinctuale, care va duce la despărţire? Când intervine al 
treilea într-o relaţie intimă, ceva se rupe iremediabil. Amice, îmi pare rău 
pentru tine, dar se pare că nu ai cunoscut niciodată iubirea adevărată, cea 
împărtăşită în exclusivitate! 

«Nu poţi iubi o altă persoană dacă, mai întâi, nu te iubeşti pe tine însuţi, 
adică a-ţi cunoaşte şi manifesta Şinele, miezul interior al fiinţei tale.» 

Aşa cum am spus, tu scrii despre ceea ce nu cunoşti, în speranţa că 
cineva te va contrazice şi îţi va arăta greşelile. Acum ai acest noroc! 

«în grupurile terapeutice pe care le conduc această problemă apare 
adesea, când lansez următoarea întrebare perfidă: „Ai fi de acord ca 
partenerul tău/partenera ta să-şi petreacă o noapte cu altcineva?” Răspuns 
frecvent: „Nu.” De ce? „Deoarece doresc exclusivitate sexuală.” Unii mi-au 
spus că, în astfel de situaţii, absenţa geloziei la partenerii lor ar fi un semn că 
nu le pasă. Nu e deloc aşa. Semnul că nu îi pasă de tine nu este absenţa 
geloziei, ci absenţa bucuriei. Dacă afirmă că te iubeşte, dar nu se bucură când 
eşti satisfăcută, acesta e un indiciu puternic. Nu îi pasă de tine, ci de el, Eul. 
Doar Şinele se poate bucura pentru celălalt, deoarece Şinele se poate 
recunoaşte în celălalt.» 

Măiculiţă, câtă viclenie! Ce raţionament diabolic: se vrea abil, dar e 
sofistic, fals. Deci, domnu’ „pisălog”, clienţii ăia au vrut să-ţi lumineze 
mintea, dar văd că degeaba s-au străduit! Ce îi înveţi tu la „grupul de 
terapie”, pe banii lor? Că, în cuplu, trebuie să te aştepţi oricând la o 
atracţie erotică către altcineva, atracţie pe care este bine să o încurajezi şi 
îţi să îndemni partenerul spre „ispită”, ca să-ţi învingi „demonul” geloziei 
ce te separă de Sine. Băi, frate, da’ multă învăţătură ţi-a trebuit să afirmi 
asemenea inepţii!? Asta înveţi tu studenţii la facultate!? 

Acum mi-e clar de ce publicul ţintă al cărţii sunt femeile. Chiar dacă 
exemplele sunt date, perfid, din partea opusă. Fiindcă bărbaţii sunt 
oricum nişte „vânători” şi vor fi de acord mult mai uşor cu punctul de 
vedere adulterin. Ce ne mai învaţă individul ăsta? 

«Să presupunem că îţi iubeşti cu adevărat partenera. Ce vei face? în 
primul rând, îi vei respecta opţiunea. Are o perioadă în care nu prea e 
dinamizată erotic sau e orientată sexual către un alt bărbat. Poate vrea să 
experimenteze, poate vrea puţină ieşire din rutină, cine ştie? Accepţi. Nu ştiai? 
Un mijloc splendid de a-ţi manifesta iubirea pentru un alt om este să-i respecţi 
libertatea de a alege.» 

Omul ăsta manipulează aceleaşi cuvinte ca să vorbească de iubirea 
universală, apoi de amor şi de chestiuni hormonale. îi învaţă pe clienţi 
cum să scape de angoase, de temeri, de gelozie. în numele „iluminării”. 
Să nu te mai opui la ce-i rău, urât, imoral, distructiv - şi vei scăpa de 
anxietăţi, de fobii, de griji. Halal psihoterapie! Alungă moralitatea şi vei fi 
fericit, vei manifesta Şinele! Băi, nenicule, sigur ai fost şi tu îndoctrinat în 
acea sectă porcoasă! 

«O persoană liberă este o persoană fără inhibiţii. Ea poate să facă ce 
doreşte. Pentru un om liber nu există inhibiţii în manifestarea iubirii.» 

Pentru şmecherul ăsta, iubirea sinceră, omenească nu merită a fi 
luată în seamă. Ea e doar un concept interesant, pe care îl răsuceşte după 
cum „vrea muşchii” lui. Muşchii cremasterieni. Şi aplică dublul standard: 
se referă când la Iubirea Sinelui, când la amor. învârte frazele ca să 
păcălească fraierii şi fraierele. Deci, ce este amorul, în opţiunea lui? 

«Iubirea curge, dar nu spre cineva anume. Se întâmplă ca cineva anume 
să fie pe direcţia ei. Este ceva similar cu parfumul unei flori. Ea nu a înflorit 
pentru o anume persoană, doar îşi răspândeşte parfumul.» 

Asta ar fi iubirea universală (agape sau philiă), nu erosul, ar fi 
trebuit să o ştii, ca psihoterapeut ce te pretinzi! 

Un contra-exemplu: când vorbim de un amor adolescentin 
neîmpărtăşit, care e o simplă fantezie, nu-i spunem nici amor împlinit, 
nici iubire spirituală. Poate duce deseori la fixaţii psihice şi tratament 
psihiatric. Să avem grijă ce anume denumim drept „iubire 
necondiţionată”! Când te aruncă la balamuc, amorul ideal, fantezist, fără 
răspuns şi reciprocitate, nu e deloc sublim sau benefic. Iubirea dintre un 
bărbat şi o femeie este şi nu poate fi altfel decât reciprocă pentru a fi 
împlinită. 

«Celălalt este un receptor. El este deschis către tine, primind astfel 
iubirea ta. Dacă el se închide, tu vei curge spre altcineva. Iubirea reală oferă 
libertate, deoarece este o expresie nu a necesităţii, ci a dăruirii. 

Din iubire nu se poate suferi, tot aşa cum nu poţi cădea de sus. Iubirea 
este numai fericire.» 

Aceste idei se referă în mod normal la agape sau philia (iubirea 
spirituală), dar infantilul le atribuie eronat erosului (iubirea erotică). Se 
vede că superficialul ăsta nu a înţeles nimic din lecturile spirituale! Sau 
nici nu le-a luat vreodată în serios!... 

Băiete, iubirea eristică, necondiţionată se referă la afecţiunea pentru 
sufletele tuturor oamenilor, pe când iubirea dintre doi oameni este cât se 
poate de condiţionată (se bazează pe compatibilităţi)! Iubirea, dacă este 
adevărată, ţine cont şi de cel pe care îl iubeşti, nicidecum nu este oarbă, 
neadaptată realului. Iubirea de cuplu este neapărat împărtăşită (emite şi 
primeşte) şi exclusivă (nu-i mai trebuie nimeni din afară). îşi este sieşi 
suficientă. A iubi înseamnă a-i dori binele partenerului, deci a nu -1 lăsa 
pradă slăbiciunilor, poftelor, ispitelor, imboldurilor inferioare. Iubirea 
adevărată poate aştepta mult timp până la revederea fizică, dacă cei doi 
sunt vremelnic despărţiţi. Ba chiar sunt nenumărate cazuri când, după 
moartea unuia dintre cei doi, celălalt nu -1 poate uita şi merge după el, de 
durerea despărţirii. Aşa e iubirea adevărată, inspirată divin, dintre doi 
oameni. 

«Dacă reuşeşti să iubeşti fără nici un fel de aşteptări un alt om, sunt 
convins că vor urma şi alţii.» 

Da, iubirea spirituală se dăruieşte tuturor sufletelor fără a aştepta 
nimic în schimb. Dar tu confunzi intenţionat iubirea universală cu erosul. 
După ce te înamorezi de o persoană, tu abia aştepţi să o părăseşti, ca să 
poţi iubi pe alta şi pe alta şi pe alta... Ce viaţă te aşteaptă, măi, Casanova? 
De fluture care zboară din floare în floare. Ăsta să fie erosul iluminator? 
Să rupi iubirile ca petalele ofilite, să fii primul care „dă papucii”, să 
triumfezi cinic asupra sentimentelor sincere ale celuilalt, să-i calci 
sensibilitatea în picioare, să-i înşeli încrederea pe care a investit-o în 
tine? Deşi am scăpat de gurul G., veninul tantric dâmboviţean face încă 
victime. Iar zombi-ul ăsta e una din seringile sale. Scrie, vorbeşte, dar nu 
înţelege ce grozăvii spune... 

«Dacă există iubire, de ce mai e nevoie de căsătorie? Nu cumva 
căsătoria a fost inventată tocmai pentru că iubirea lipseşte?» 

Nu, băi acesta, e tocmai invers! Căsătoria impune responsabilitate. 
Iubirea adevărată nu e doar o pasiune fugară. Când se oficializează, 
impune onorabilitate în faţa semenilor. Doi oameni se leagă să se 
respecte până la moarte. Chiar dacă sentimentele mai pot fluctua - căci 
îndrăgostirea este eminamente temporară! -, simţul prieteniei rămâne. 
Căsătoria este în primul rând un angajament de prietenie spirituală. 

«„Te voi iubi doar pe tine”. De ce atâta zgârcenie? Şi de ce îţi smulg 
această promisiune? Pentru că nu sunt de acord să iubeşti şi pe altcineva. 

Resping ideea de a te angaja faţă de o altă persoană să o iubeşti toată 
viaţa. Sentimentele nu pot fi forţate. Şi cei mai slabi studenţi la psihologie 
înţeleg asta. » 

Aviz amatorilor: dacă vreun student nu înţelege acest punct de 
vedere aberant, îl vei pica la examen! Din păcate, repetentul eşti matale. 
La materia numită „bun-simţ”. 

Căsătoria e un legământ bazat pe ţeluri şi valori comune, nu pe 
sentimentalism siropos. Cuplurile longevive îţi pot confirma asta. Dar tu 
nu ai discutat cu oameni ce au stat împreună zeci de ani, împărtăşindu-şi 
viaţa şi destinul, evoluând împreună, bazându-se pe dorinţa de a nu-1 
face pe celălalt să sufere. Fără un angajament ferm, egoul îţi poate face 
oricând figuri şi te îndeamnă la „libertate”, adică libertinajul atât de 
lăudat de tine... 

«Mai este un motiv pentru care nu-mi place ideea de căsătorie. Ea 
conţine ceva planificat. „Voi rămâne veşnic alături de tine. Te voi iubi până la 
moarte.” Aceasta nu este decât aroganţă. Viaţa este prin excelenţă spontană, 
curgătoare, nouă.» 

Măi, să fie! Deci căsnicia duce la moartea sufletului, după părerea ta, 
intrigantule! Tu le vorbeşti celor dezamăgiţi din dragoste, celor înşelaţi în 
aşteptări, celor nesatisfăcuţi, frustraţilor şi naivilor. Pe ei vrei tu să îi 
convingi să urmeze învăţăturile tale. Dar ce poţi tu învăţa pe cineva? Din 
introducere ţi-ai recunoscut incompetenţa: 

« Iubirea este subiectul asupra căruia urmează să îmi dau cu părerea, 
într-o încercare probabil caraghioasă de a mă lămuri, în primul rând, pe mine 
însumi.» 

Câtă viclenie! Face pe autoironicul, mimând siguranţa de sine, ca, de 
fapt, să arunce numai venin prin scrierile sale. N-ar fi fost mai bine ca să 
te lămureşti mătăluţă întâi şi după aia să scrii?! Sau să nu mai scrii deloc, 
decât să ne umpli de otravă concupiscentă?! De altfel, tonul tău ironic 
arată că nu înţelegi deloc dimensiunea divină a iubirii şi îţi permiţi să 
persiflezi subiectul iluminării spirituale. Se vede că nu eşti iluminat, cum 
te pretinzi! Mai degrabă eşti „luminat” de Lucifer! 

«îţi propun să fii tolerant. Relaţia poate fi regenerată dacă partenera ta 
are o aventură. Nu s-a implicat emoţional, a experimentat plăcerea sexuală cu 
cineva.» 

Habar nu ai de psihologia femeii, băi prăpăditule! Cu ce tupeu faci tu 
terapie de cuplu? De la iubirea universală ai ajuns acolo unde te 
interesează, la sexualitate. De ce ne-ai luat pe ocolite, „maestre”? De fapt, 
acesta e nivelul tău real de conştiinţă: sexul şi iar sexul. Nicidecum nu te 
poţi ridica pe nivelul imediat următor, al voinţei şi loialităţii - unde se 
află legământul căsătoriei. Şi absolut deloc nu poţi ajunge la următorul 
nivel, al iubirii adevărate - fie el prietenie sau dăruire necondiţionată 
divină. 

«De ce nu te-ai bucura? Ai prefera să aibă o aventură şi să-ţi ascundă 
asta? Ai nevoie de o minciună pentru a fi protejat emoţional?» 

Curat ca-n Caragiale: „Trădare să fie, dar să ştim şi noi, 
încornoraţii!” 

«Dacă eşti atras de o relaţie extraconjugală, comunică-i partenerului tău 
actual. împărtăşeşte-i lumea ta interioară. Asta ar fi onestitatea.» 

Da, partenerul tău ar fi bine să se lămurească ce imatur eşti şi să-ţi 
dea un picior în fund, ca să te trezeşti! Tu confunzi aventurile onirice cu 
cele reale, asta-i problema ta! 

Dacă deja a călcat strâmb, mai bine să nu se laude cu asta, ca să nu 
producă suferinţă! Acest lucru îl învaţă cei care greşesc în cuplu. Mai bine 
să tacă, să se căiască şi să nu mai greşească. Nu să braveze cu infidelitatea 
lor. Nu să impună tuturor depravarea, preacurvia ca mod de trai firesc! 

«într-un cuplu consensual, un partener care experimentează în plan 
sexual cu o terţă persoană riscă mai puţin să fie supus oprobiului social, 
necruţătoarei judecăţi morale a cetăţeanului, decât soţul sau soţia care „a 
călcat strâmb”.» 

Aha, deci concubinajul este ideal pentru a călca strâmb! Ai spus-o 
clar. De aceea îl preferi. Ca să poţi greşi în voie, fără reproşuri din partea 
nimănui: nici a partenerului, nici a societăţii. Păi vezi, poate tocmai de 
aia s-a inventat căsătoria! Ca omul să mai aibă nişte reţineri, nişte 
mustrări de conştiinţă, să nu fie ca animalul, supus capriciilor 
hormonale. Totuşi, există şi specii de animale total fidele în cuplu, până 
la moarte... Ai putea lua exemplu de la ele, dacă te-ai putea ridica la 
nivelul lor de gândire. 

«Cineva vine şi îmi spune: „Adrian, eşti un tâmpit! Tu şi cărţile tale. în 
viaţa mea n-am citit tâmpenii mai mari.” Poţi spune orice despre mine. Poţi 
crede că sunt un handicapat sau un geniu. Or să rămână cărţile mele, despre 
care nu se va şti niciodată dacă sunt aiureli sau nestemate spirituale.» 

Grandomania nebunului! A scris mai multe cărţi d-astea, vreo 20... 
Un proverb spune că „daca doi oameni îţi spun că eşti beat, te duci şi te 
culci”. Dar nu şi el! Nu, el continuă cu aberaţiile. „Perseverare 
diabolicum”... 

Gata, mi-ajunge! Mai sunt câteva capitole, dar nu mai rabd să le 
citesc. ,f>rumul spre iad e pavat cu intenţii bune”, se spune. Psihologul 
ăsta ne dă o mostră de luciferism manipulator: începe cu adevăruri înalt 
spirituale rostite de mari înţelepţi şi continuă cu minciuni şi basme 
„terapeutice”. Oameni buni, fiţi atenţi la influenţa demonică! Fiţi 
precauţi şi nu-i credeţi pe făţarnici! într-o mână ţin prăjitura, iar în 
cealaltă, măciuca, să vă dea în moalele creierului... 

Poate aţi observat o diferenţă de ton şi stil între frazele aparent 
„corecte, generoase, umaniste” ale autorului şi răbufnirea mea polemică, 
bruftuluiala verbală colorată. Era normal să adopt un stil pamfletar, 
văzând înşelăciunea drăcească, cacialmaua vorbelor mieroase. Să ne 
trezească discernământul dintre bine şi rău, respingerea fermă a 
influenţelor insidioase spre depravare, la care o minte instabilă - care 
crede orice citeşte - ar putea ceda. „Maz degrabă să auzi certarea unui 
înţelept, decât să asculţi cântecul unor nebuni.” (Ecleziastul 7,5) 

Dragi cititori, nu aş fi acordat atâta spaţiu unei astfel de cărţi jalnice 
(«suport de curs formativ», auziţi! de ce formare au parte bieţii 
viitori psihoterapeuţi căzuţi pe mâna ăstuia!). Dar m-am gândit că sunt 
dator să trag măcar un semnal de alarmă despre ce anume informaţii 

circulă prin librării, pe internet, prin viu grai, în conferinţe - cele de faţă 
fiind promovate de un psiholog cu drept de liberă-practică, pe 
deasupra şi psihoterapeut formator, cadru universitar, 
doctorand! Nu mă interesează cine este individul, absolut deloc, dar 
uite cum îi educă pe tinerii noştri! Şi ne mai mirăm că majoritatea sunt 
debusolaţi şi fără repere valorice! De încă un teoretician al dezmăţului 
aveam nevoie, că-n rest le aveam pe toate! Este doar un exemplu din 
nenumăratele agresiuni contemporane împotriva instituţiei familiei şi a 
tainei căsătoriei. Face parte dintr-o mai largă coaliţie împotriva bunului 
simţ şi moralităţii, care cotropeşte lumea „civilizată” în numele 
„drepturilor omului”. Să fim cu băgare de seamă şi cu verticalitate! 
Doamne, Dumnezeule, ajută-ne să ne revenim din marasmul 
moral pe care îl trăim! 

11 ianuarie 2012 

Viaţa de apoi. Cei dispăruţi ne vorbesc 

despre lumea lor 


Traducere şi adaptare de Răzvan Petre după 

„Afterlife Unveiled. What the Dead are Telling Us About Their World", 

de Lewis Stafford Betty 

„Această carte include mărturii ale unor persoane decedate povestind 
despre circumstanţele în care trăiesc acum şi despre modalitatea în care se 
deplasează dintr-o sferă în alta.” (John Hick, autor al Death and Eternal Life, 
proeminent filosof al religiei) 

„După o analiză atentă a descrierilor venite prin mediumi credibili din 
surse spiritiste despre universul vieţii de apoi, profesorul Betty enumeră 44 de 
caracteristici ale vieţii de dincolo, marea majoritate a acestora fiind diferite de 
viziunile religiilor principale. Mesajul central al acestei cărţi este că viaţa-de- 
apoi depinde de modul în care ne folosim liberul arbitru spre a evolua spiritual 
prin iubire şi înţelepciune în viaţa-de-acum. (Boyce Batey, director al Academy 
of Spirituality and Paranormal Studies) 


Din Introducere 


Iată una dintre cele mai interesante forme de literatură de pe 
planetă, despre care cei mai mulţi oameni educaţi nu ştiu nimic. Autorii 
principali sunt oameni despre care spunem că sunt „morţi”. Colaboratorii 
lor sunt numiţi „mediumi” sau „channels” şi despre ei spunem că sunt 
„vii”. 

Spiritele nu au corp fizic şi nu pot vorbi sau scrie. De aceea apelează 
la mediumi. 

Mediumii sunt oameni cu har, mai ales femei, care îşi pot goli 
mintea, oprind-o să gândească ori să simtă, încât un spirit îi poate folosi. 
Toţi mediumii autentici sunt uimiţi de ceea ce se manifestă prin ei. 
Deseori sunt puncte de vedere total diferite de ale lor. Deseori, informaţii 
pe care nu aveau cum să le ştie dinainte. Acestea vin direct de la spiritele 
care ne povestesc despre lumea care înseamnă pentru ei „acasă”. 

Credinţele convenţionale despre viaţa de după moarte sunt depăşite, 
iar această carte le va aduce la zi. Materialismul şi ateismul nihilist, o 
patologie actuală dintre cele mai deprimante, este contrazis la fiecare pas 
de către prietenii noştri, spiritele. 

în primul capitol facem cunoştinţă cu unul dintre cei mai mari 
mediumi, pastorul englez William Stainton Moses. Deşi nu era în transă, 
n-avea habar ce scria. El explică: ,Mă obişnuisem să îmi ocup mintea cu 
altceva în timp ce scrierea se desfăşura automat. Eram chiar capabil să 
citesc o carte dificilă (ţinută în mâna stângă), care îmi solicita o gândire 
atentă, în timp ce mesajul era scris (de mâna dreaptă) fără întreruperi, 
fără greşeli, adesea cu vigoare şi frumuseţe stilistică 

Mediumul irlandez Geraldine Cummins, subiectul capitolului patru, 
a produs în cariera ei circa 50 de personalităţi, scrieri de mână şi stiluri 
literare diferite, multe potrivindu-se persoanelor decedate recunoscute 
de rude. Aflată în transă uşoară, scria cu repeziciune fără să-şi dea seama 
ce producea mâna ei. 

Există multe nivele şi sfere ale lumii de dincolo, iar spiritele 
comunicante nu trăiesc pe acelaşi nivel, în plus având experienţe de viaţă 
şi amintiri diferite. De aceea apar şi diferenţe între relatările spiritelor. 

Există însă şi dubii despre autenticitatea comunicărilor spiritiste. 
Chiar dacă un medium ia legătura cu un spirit, nu avem nicio garanţie că 
va transmite un mesaj corect. De fapt, multe spirite se plâng chiar prin 
mediumii lor că înclinaţiile şi preferinţele personale ale mediumului 
perturbă comunicarea exactă, precum un virus în computer. 

Totuşi, nu sunt şanse ca unii sau toţi mediumii prezentaţi în această 
carte să fi produs fraude în mod conştient. Dar există o şansă minusculă 
ca toate cele 7 mărturii de aici să fi fost fabricate neintenţionat de 
imaginaţia lor subconştientă. Ştim cu toţii ce poveşti elaborate spun 
pacienţii când sunt regresaţi hipnotic!... 

în ciuda tuturor pericolelor de contaminare cu gândurile 
mediumului, sunt sigur că mesajul nu este, în general, modificat 
fundamental. Ce veţi citi în această carte sunt absolut convins că în 
marea majoritate sunt lucruri venite corect din Partea Cealaltă; cu alte 
cuvinte, sunt revelaţii autentice. 

Aceste mărturii sunt de folos întregii societăţi. Ele afirmă clar că 
ceea ce vom trăi după moarte depinde de alegerile din viaţa prezentă. 
Subliniază importanţa iertării reciproce. Că faima sau banii nu mai 
contează în lumea de apoi. Pun accent pe creşterea spirituală şi fericirea 
ce o însoţeşte dacă trecem peste dificultăţile vieţii cu graţie şi demnitate. 
Există o relaţie directă între trăirea virtuoasă în această lume 
(smerenie, amabilitate, cinste, curaj, iertare, autocontrol, 
dedicare unui scop, autosacrificiu) şi fericirea din următoarea. 

Aştept ziua când literatura mediumistică autentică va deveni mai 
larg răspândită şi respectată. Părţile mai bune ale scripturilor lumii 

merită să rămână, dar cele mai proaste provoacă conflicte şi nenorocire 
în lume. Mai mult, niciuna nu dezvăluie ce ne aşteaptă cu adevărat când 
murim. Din tot ce dispunem pe planetă, mediumii autentici sunt, 
probabil, cei mai apropiaţi de Cuvântul lui Dumnezeu. 

Viaţa de apoi se află lângă noi şi nu există motive pentru care să 
ne rămână inaccesibilă la nesfârşit. 


15 august 2015 

MARIA INTREABA, 
SPIRITELE RĂSPUND 


Cu bucurie, am găsit pe internet un medium spiritist profesionist, o 
doamnă româncă ce trăieşte în Anglia. Având studii şi preocupări în 
hipnoza clinică şi cu scop spiritual, a publicat gratuit o carte în pagina sa 
de web despre HIPNOZĂs?. Interesul meu merge însă mai mult către 
SPIRITISM, aşa cum este practicat şi descris în pagina domniei sales 8 . 

Doamna MARIA COCIŞ-BEECH este un medium lucid, adică 
contactează spiritele doar mental, nu le încorporează. Mai mult, reuşeşte 
ca, în semi-transă fiind, să-şi păstreze luciditatea pentru a reproduce 
cuvintele spiritului, a analiza critic mesajul şi a monitoriza permanent 
contactul, deschizând şi închizând la dorinţă canalul telepatic. Dânsa este 
atât medium clarauditiv (vorbeşte cu spiritele), cât şi clarvăzător (le vede 
luminozitatea, deci ştie câtă încredere să aibă în spusele lor). 

Afirmaţiile domniei sale dovedesc o cunoaştere practică a 
domeniului şi o încredere nelimitată în puterea omului de a stăpâni 
comunicarea cu lumea spiritelor, ca şi în foloasele sufleteşti ale acesteia. 
Să ne contaminăm cu atitudinea pozitivă şi încrezătoare în practica 
spiritistă ale doamnei Maria! Domnia sa a pus la dispoziţia celor 
interesaţi şi o metodă personală de intrare în transă, bazată pe 
autohipnoză, prin care oricine poate să intre în contact cu spiritele dorite. 
Puteţi citi aici nişte sfaturi folositoare despre transa mediumnică 
autoindusăh 

Toate aceste idei alese se pot constitui în adevărate lecţii de 
spiritism, cu tot alaiul de principii sănătoase ce îl însoţeşte. 

COMUNICĂRI CU SPIRITELE PE TEME UNIVERSALE 

în site-ul său, citim că Doamna Maria Cociş-Beech are o mică 
dispută epistolară cu un cititor cârcotaş, care se încheie într-un mod 
constructiv şi folositor pentru noi. Dânsa se angajează să pună spiritelor 
întrebările filosofice dintr-o lungă listă propusă de cititorul respectiv. 


57 http://www.carte.prohypnosis.co.uk/ 

58 http://www.spiritism.prohypnosis.co.uk/ 

59 http://www.spiritism.prohypnosis.co.uk/contacteaza-spirit.html 

Mediumul aruncă întrebările în eter, aşteptând ca vreun spirit 
disponibil să răspundă. Cât de relevante sunt răspunsurile, evaluaţi 
singuri. Trebuie să ţinem cont că spiritele au propriile păreri şi mod de 
exprimare, conform rangului şi nivelului lor evolutiv, aşa că nu trebuie să 
dogmatizăm mesajele lor. Comentariile doamnei Maria sunt mereu la 
obiect, logice şi simpatice. 

Iată înregistrările audio ale comunicărilor spiritiste 60 ... 

Ascultând înregistrările, este evident ca vocea domniei sale 
reproduce un dialog între două inteligenţe, uneori în contradictoriu. Nu 
este rodul imaginaţiei şi nici o prefăcătorie. Este încă o dovadă că 

mediumnitatea este un fenomen real de comunicare cu spirite 
invizibile. 


Interpretări generale 


Nu orice medium are ca misiune sau se bucură de sprijinul 
Entităţilor de cel mai înalt nivel pentru a aduce lumină în subiectele 
filosofice. Ar fi foarte educativ să apelăm la cărţile care oferă aceste 
răspunsuri detaliate, cum sunt cărţile scrise de Allan Kardec, Scarlat 
Demetrescu, dar şi altele mai recente, pe care vi le-am recomandat de-a 
lungul timpului, în mod special comunicările primite de mediumul 
Nina Petre şi publicate de noi. 

în ultimul timp, sunt populari tot felul de channels, mediumi 
occidentali mai ales, care par a mijloci cuvântul unor Entităţi importante. 
Adevărul este că NU toate acele Entităţi sunt 100% de încredere. Totuşi, 
cum spunea doamna Maria, dacă adepţii acelui medium sunt fericiţi cu 
ce primesc, nu trebuie să-i judecăm. 

Ar fi bine, totuşi, să luăm exemplu de la domnia sa şi să manifestăm 
simţ critic chiar şi atunci când „vorbim cu Dumnezeu”, dacă avem acest 
dar. Căci s-ar putea ca spiritele care ne vorbesc să nu fie nici 
„Dumnezeu”, nici prea evoluate şi nici măcar serioase. Avem dreptul şi 
chiar obligaţia de a gândi cu propriul creier şi să alegem pe cine credem 
şi pe cine nu. Sau să ţinem cont de toate informaţiile, să le combinăm şi 
să ne făurim propria filosofie spirituală. 


60 http://www.spiritism.prohypnosis.co.uk/index.html 

TRANSCRIEREA COMUNICĂRILOR SPIRITISTE 


M-am simţit împins să transcriu ÎN PREMIERĂ aceste sesiuni de 
comunicări, din respect pentru o muncă spirituală aproape necunoscută. 
Efortul meu nu contează faţă de truda unui medium care consumă enorm 
de multă energie psihică la contactul cu lumea spiritelor. Lucrul acesta 
este rareori înţeles şi apreciat cum se cuvine. 

N-am ştiut de la început ce se ascunde în mesajele audio, dar mi-am 
dat seama că, doar ascultându-le, durând prea mult, va fi dificil să 
cuprind informaţiile importante. Oricum, dialogurile nu sunt 
plictisitoare, în ciuda temelor savante abordate... Am schimbat cât mai 
puţin forma comunicării orale, dar pe alocuri am aşezat cuvintele în altă 
ordine, pentru o mai mare claritate. Lectură folositoare! 

Răzvan-Alexandru Petre, 
9 mai 2017 


SESIUNI Şl TEME 

1 

Data: 9 martie 2013; întrebările: 1 - 2; Entitatea: Ande; Durata: 65 min; 
Idei: Spiritele fac legătura dintre Energie şi materie. Evoluţia treptată a omului 
ajută la Expansiunea universului, de aceea nicio creaţie nu este la origine 
completă, ci doar perfectibilă. Spaţiul are 9 dimensiuni. Pentru contactarea 
spiritelor e necesară răbdarea şi lipsa de îndoială. 


Entitatea ANDE (întrebările 1-2) 


Este 9 martie 2013 şi fac o citire dintr-o serie lungă de citiri. Lfnul 
dintre cunoştinţele mele - de fapt nu e cunoştinţă, e client; şi de fapt nu e 
client, că n-a plătit niciodată nimic - a făcut o baterie de întrebări. El este 
foarte circumspect despre spiritualitate. Are întrebări existenţialiste, 
deterministe, a scris aceste întrebări şi eu am promis că o să-i răspund 
când pot. Şi acum am să pun prima întrebare: Cum a fost creat 
Pământul, de către cine şi în ce perioadă de timp? Câte entităţi 
spirituale au luat parte la acest proces, pe ce perioadă de timp 
s-a derulat şi acum câţi ani umani a fost creat? 

întrebarea tot nu este perfect clară, dar cred că este suficientă pentru 
o bază de discuţie. Şi acuma eu am să intru în transă. Sunt foarte obosită, 

sunt singură acasă. Am avut musafiri, dar au plecat cu toţii, ca şi fata 
mea, şi s-ar putea ca să auziţi în înregistrare câinii. N-am ce să fac, sunt 
aici, se învârt în jurul meu... 

Am să rog să vină un ghid spiritual care poate să-mi răspundă la 
toate întrebările puse de către Alexandru. Nu este numele lui real, dar aşa 
îl voi publica, ca Alexandru. Deci să vină cineva care poate să-mi 
răspundă la prima întrebare! 

Şi vin trei forme de lumină. De obicei, când cer să vină cineva, îmi 
vine o persoană cu format uman pe care pot să-l descriu, dar acum îmi 
vin trei entităţi, din care cea din stânga este foarte luminoasă, lumină 
albă, cea din mijloc este de culoare mai întunecată, gri mai închis, şi cea 
din dreapta e într-un gri mai deschis. Deci le percep ca entităţi de 
lumină. Şi am să le întreb: 

Dumneavoastră sunteţi cei care vreţi şi ştiţi şi puteţi să răspundeţi la 
întrebările pe care le am scrise în computer? 

Entitatea de lumină albă, care se manifestă ca o imagine diafană de 
femeie, îmi spune că Da, noi suntem cei care îţi vor răspunde. Să ştiţi că 
eu vreau să intru cât mai adânc în transă, adică să nu intervin, dacă se 
poate, cu mintea conştientă deloc. Este foarte dificil acest lucru pentru că 
am de dus un dialog, deci trebuie să-mi păstrez o parte conştientă. 

întâi am să vă întreb pe dumneavoastră cum să vă numesc. Şi 
răspunde: ANDE (?) Dă din cap că da, „Ande”. Pot să vă întreb care este 
relaţia între mine şi dumneavoastră? 

Şi dansa spune aşa, entitatea: Sunt un fel de ghid spiritual, să-i 
spunem aşa, dar nu numai pentru tine. Deci nu-ţi răspund numai ţie. 

Ande, vă mulţumesc foarte mult că aţi venit. întrebarea întâi este 
despre planeta Pământ. în primul rând, dacă putem să o măsurăm în ani 
umani. Acum cât timp a fost formată, cât timp a durat formarea şi dacă 
au fost entităţi spirituale care au participat şi au generat acest proces? 
înţelegeţi întrebarea, Ande? 

Şi dansa da din cap şi spune aşa: Dacă am putea să măsurăm în 
unităţi de timp, ar fi aproximativ 6 bilioane de ani tereştri (?) Şi dânsa 
spune aşa: Aproximativul e datorită faptului că lungimea unui an 
terestru nu a fost întotdeauna aceeaşi. Diferea numărul de zile faţă de 
cât măsoară acum un an terestru. 

Puteţi să-mi spuneţi ce fel de proces a fost? A fost acel Big Bang 
sau...? 

Şi dânsa spune: A fost un proces similar cu Big Bang-ul. îmi este 
puţin mai greu să-ţi explic. Este relaţia dintre lumină şi materie. Mă 

corectează: dintre energie şi materie. Spune: aproape ca în teoria 
relativităţii. 

Ce înţelegeţi prin asta? 

Formarea s-a datorat unor schimbări în energie. 

înţeleg bine, Ande? 

Corect. Dar să nu crezi că aceasta s-a întâmplat numai acum 6 
bilioane de ani. Este un proces care este continuu şi se derulează de 
multă vreme şi se va derula în continuare încă multă vreme. Şi este 
datorat schimbărilor din raportul dintre materie şi Energie. 

înţeleg bine, Ande? 

Corect. Deci să presupunem că la început a fost doar o formă de 
Energie. Energie universală şi totală. Şi în acea formă de Energie s-au 
produs perturbări. Şi în urma acelor perturbări, o parte din Energie s-a 
transformat în energie cu materie. Este foarte diferită de Energia de 
bază. Şi spune: foarte diferită ca structură fizică. Este ceva care este 
mai complicat. 

înţeleg bine, Ande? 

Da. Este mai complexă, pentru că voi sunteţi pe un plan 
tridimensional, iar ceea ce se întâmplă cu energia este la un nivel de 8. 

înţeleg bine, 8 sau 9, Ande? Şi ea scrie cu lumină numărul NOUĂ. 

Deci este un plan cu 9 dimensiuni. Şi din acest plan cu 9 
dimensiuni, spune ea, s-au întâmplat anumite perturbări, nu neapărat 
negative, care au dus la apariţia a ceea ce tu percepi acum ca un plan 
tridimensional. Este un pic mai dificil de explicat, spune Ande, pentru că 
tu percepi doar planul acesta tridimensional, dar, în acelaşi spaţiu şi 
timp cum îl percepeţi voi există şi un plan unidimensional, un plan 
bidimensional şi toate celelalte până la 9. Toate există în acelaşi timp şi 
spaţiu, în acelaşi moment. Şi râde, spune ea: Este mai complex, fiindcă 
nu există numai timp şi spaţiu. Deci acuma, în ceea ce tu percepi că este 
planul cu trei dimensiuni, există şi alte fiinţe. 

înţeleg bine? 

Putem să le numim aşa. Alte entităţi conştiente, care percep în plan 
unidimensional, bidimensional şi aşa mai departe. Deci existaţi şi 
existăm toţi în acelaşi moment. 

Bine. Nu înţeleg, dar nu-i menirea mea să înţeleg. Pot să te întreb, 
Ande, dacă ne referim la planeta Pământ, cea tridimensională, ea s-a 
format printr-o transformare a unei părţi de energie în materie. înţeleg 
bine? 

Da, este ceea ce percepeţi voi tridimensional acum. 

Bun. Cât timp a durat până s-a format? 

Şi ea spune: Transformarea a fost instantanee. Iar întrebarea ta nu 
este completă, pentru că nu înţeleg ce mă întrebi Cât a durat până a 
căpătat forma actuală Pământul, aşa cum este acuma, sau la ce te 
referi? 

O să mă refer, de exemplu, până când au apărut primele forme de 
viaţă. 

Şi ea spune aşa: Pe actualul Pământ, ca să fim foarte clari, au 
existat din momentul formării forme de viaţă. Nu aşa cum le percepi tu 
sau cum le-ai înţelege tu ca forme de viaţă, ca de exemplu, bacterii, 
animale, oameni, plante. Nu. Când mă refer la forme de viaţă, mă refer 
la unităţi conştiente. Ăsta este cuvântul cu care pot să le descriu cel 
mai bine. 

Dar Pământul a fost o perioadă foarte fierbinte, magmă... atunci cum 
au putut să trăiască entităţi pe el? 

întrebarea ta este confuză pentru faptul că tu nu îmi defineşti la ce 
fel de forme de viaţă te referi. Pe Pământ, din momentul formării, au 
fost unităţi conştiente. Şi asta se întâmplă şi acum peste tot. Inclusiv în 
universul vostru, care este în plină dezvoltare. 

Poţi să-mi dai, Ande, diferenţa dintre noi, oamenii, şi aceste entităţi 
conştiente? 

în primul rând, nu sunt unităţi individuale. Sunt unităţi 
informaţionale. 

Adică cum? Eu când spun că e o unitate mă refer la cineva sau la un 
grup, dar să fie individual. 

Nu. Deci nu este aşa cum tu percepi cu egoul tău, că tu eşti unică. 
Nu, sunt unităţi conştiente. 

Ce înseamnă acel „conştient”? 

Conştient înseamnă că ele evoluează, că ele se schimbă. 

Bun, şi aceste unităţi conştiente interacţionează cu noi? 

Nu. Nu au cum să interacţioneze cu voi, pentru că aceste unităţi 
conştiente sunt pură informaţie. 

înţeleg bine, Ande? 

Şi ea spune că Da. Este o informaţie care nu are materie. 

Bun, deci nu este materială şi din cauza aceasta nu poate 
interacţiona cu noi. 

Nu din cauza asta, că nu este materială. Ci fiindcă scopul lor şi ceea 
ce fac ele este complet diferit de ceea ce faceţi voi, de ceea ce percepeţi 
voi, de sensul pe care îl aveţi voi în viaţă. Sunt complet diferite. 

Bun. Şi aceste unităţi nu au interacţionat niciodată cu oamenii sau 
cu planeta sau cu evoluţia noastră? 

în primul rând, aceste unităţi conştiente nu sunt dependente de 
spaţiu şi timp. Pentru ele nu există spaţiu şi timp. 

Deci să spunem că ele sunt, într-un fel, eterne. 

Poţi să le numeşti aşa, că sunt eterne. 

Şi unităţile astea conştiente ce fac, care este rolul lor? 

Fac parte din structura planetei Pământ. Generează informaţia în 
structura planetei Pământ. 

Bun, dar dacă o generează, atunci cum poţi să spui că nu a 
interacţionat cu noi? 

Pentru că lucrează complet pe alt plan. 

Bine, iarăşi n-am înţeles nimic, dar nu-i nimica, o luăm aşa, cu paşi 
înceţi. Apariţia oamenilor pe planetă, dacă ne-am lua după teoria 
darwinistă, a fost datorită unei evoluţii a speciilor? 

Ande râde: Teoria voastră evoluţionistă nu are bază. A luat 
anumite elemente care, într-adevăr, spune ea, vă diferenţiază în cadrul 
aceleiaşi specii, dar nu înseamnă că vă transformă dintr-o specie în 
alta. 

Bun. Dar atunci spune-mi cum au apărut animalele şi plantele pe 
Pământ în forma pe care o ştim noi? 

întâi au apărut plantele pe Pământ. Dar nici ele sub forma asta de 
acum. 

Poţi să-mi dai o imagine cum arăta Pământul la început, ca să văd 
dacă o pot descrie? Şi-mi arată un ceva care... nu percep planeta cu forma 
pe care o are acuma. 

Spune că Planeta, la început, a fost un loc gol. O, Doamne! 

Bun, cred că ne-am îndepărtat prea mult şi nu înţeleg, nu putem 
comunica cu nivelul de percepere pe care îl am eu. Haide s-o luăm altfel. 
O, Alexandru, aş fi avut nevoie să fii tu aicea! Deci cum au apărut 
oamenii pe Pământ? Ştiu că întrebarea a doua se referă la Adam: 
aşa a fost el creat prima dată sau este numai o reprezentare 
simbolică şi au fost mai mulţi creaţi? 

Şi ea din nou râde. Spune: Adam, deşi n-a fost numit aşa, a fost, 
într-adevăr, un prototip. 

înţeleg bine? 

Da. 

Deci nu ne tragem din evoluţia maimuţelor? 

Nu. Aici au intervenit acele unităţi conştiente. 

Păi, n-ai spus că n-au intrat, că nu interacţionează cu noi? 

Nu, ele nu au interacţionat direct. Dar pentru evoluţia Pământului, 
ele au avut nevoie să existe cineva similar cu oamenii care există astăzi. 
Şi intr-adevăr, s-a intervenit din exterior şi s-a format acelAdam. 

Când spui „din exterior”, ce înţelegi? Din exteriorul planetei? 

Nu aşa cum îţi imaginezi tu. Deci nu că a venit unul de pe altă 
planetă şi v-a ajutat pe voi să progresaţi. Şi spune: Nu este aşa. Totul 
are o logică. Şi apariţia voastră pe Pământ a fost o necesitate. 

Poţi să-mi dai aici mai multe detalii, că deja intrăm în zona în care 
poate putem explica. De ce spui că este o necesitate? Am fost o necesitate 
pentru cine? 

într-unfel, am putea să-l denumim, spune Ande, ca Dumnezeu. 

înţeleg bine? 

Da, numai că este foarte departe de noţiunea de Dumnezeu pe care 
o aveţi voi, pe care v-o dă religia. Am putea spune că Dumnezeu este un 
fel de Unitate informaţională, un fel de Necesitate. 

Bun, dar necesitatea cui? 

Necesitatea Energiei. 

Nu înţeleg. 

Necesitatea de a se face şi a se păstra o legătură directă şi 
conştientă între Energie şi materie. 

înţeleg bine? 

Aproape. Deci o unitate informaţională, dacă înţeleg bine, să-i 
spunem Dumnezeu, a avut nevoie ca să existe o legătură între materie şi 
Energie. 

Pot să te întreb, dacă nu am fi apărut noi sau nu am fi fost făcuţi, ce 
s-ar fi întâmplat? 

S-ar fi putut întâmpla o catastrofă. 

înţeleg bine? 

Aproape. Catastrofă, nu în sensul pe care tu îl percepi, că totul va 
dispare. Nu. Dar ar fi apărut o ruptură între materie şi Sursa de bază, 
acea Energie informaţională de unde a apărut materia. Şi pentru asta, 
a trebuit ca să fie creat omul. Ca să se pună în el o legătură între acea 
Sursă de energie şi corpul fizic, materia. Adică să existe unităţi care le 
au, vizibil şi conştient, în prezent pe amândouă. 

Deci noi, practic, suntem o dualitate, noi ca oameni. 

într-unfel, da. Sunteţi. 

Bun, partea aceea spirituală căruia îi spunem „suflet” este partea 
acea de Energie la care tu te referi? 

Aproape acea parte de Energie. Pentru că partea de energie care 
face legătura cu materia este diferită de Sursa de energie. Dar derivă 

mai direct şi mai aproape din Sursa de Energie şi face legătura dintre 
Energie şi materie. 

Bun. Şi atunci cum rămâne cu ceea ce avem noi în Biblie, că Adam a 
fost primul om făcut de Dumnezeu...? 

Dumnezeu nu are imaginea pe care o aveţi voi despre EL El este 
Energia primară din care a apărut universul material aşa cum îl 
percepeţi voi, şi ea spune, printre altele, pentru că sunt nivele şi lucruri 
diferite. 

Şi acel Dumnezeu de ce a trebuit să ne facă? 

Pentru ca să se poată păstra un raport, un control asupra materiei. 
Şi spune: Ţi-am explicat la început că raportul dintre materie şi Energie 
nu este constant, sau o dată şi definitiv, ci este schimbător, un raport 
continuu. Şi ca să poată să fie controlată materia, a fost nevoie să se 
facă o infuzie de unităţi de energie care pot să fie legate de materie, 
unităţi diferite de Sursa primară, dar care pot să ţină un raport optim 
al Energiei şi materiei. 

ţN.tr. - aici, raport = legătură, conexiune) 

Un pic cam complicat. 

Nu-ţiface nicio problemă, încetul cu încetul o să-i dăm de capătul 
răspunsului. 

Bun, atunci Adam şi Eva, primii oameni pe Pământ... 

El a fost doar un prototip şi, când s-a constatat că funcţionează, au 
fost simultan făcuţi mai mulţi oameni. 

Poţi să-mi spui cum a fost asta? Dă-mi un număr. Dacă Adam a fost 
primul om, câţi oameni au fost făcuţi simultan? 

Şi ea îmi dă un număr: 375000. înţeleg bine? Că numărul îl văd 
scris. Şi ea râde. Aproximativ? 

Da, spune. 

Bine. De ce nu au fost, de exemplu, 500000? 

Asta a fost considerată o cantitate optimă pentru stabilirea 
raportului. 

Bun, dar din 375000, acuma noi suntem aproape 7 miliarde. Ce s-a 
schimbat sau de ce suntem aşa de mulţi acuma, are o logică, vreun scop 
sau a fost ceva ce, pur şi simplu, s-a întâmplat? 

Are logică, pentru că totul este în expansiune. La fel cum o să vină 
un moment când totul se va sfârşi şi vă veţi întoarce complet la forma 
de Energie. Dar mai este multă vreme până atunci. Şi râde: miliarde şi 
miliarde de ani. Până atunci, deocamdată ne extindem. 

N-am priceput nimic. Dar, presupunând că au fost făcuţi 375000 de 
oameni, acum câte mii de ani au fost făcuţi, dacă poţi să-mi dai o dată? 

Acum câte mii de ani au fost creaţi aceşti 375000 oameni şi de ce în 
Biblie nu ni s-a spus acest lucru? 

Şi îmi spune aşa: Biblia este o interpretare foarte vagă a realităţii. 

Bun, dar de ce nu ne-aţi făcut cu o capacitate intelectuală prin care 
să ştim totul? Cum, de exemplu, ştim acuma, când am evoluat. 

Asta ar fi oprit expansiunea. Dacă noi am fi dat „pe repede înainte” 
şi am fi programat să aveţi capacitatea intelectuală pe care o aveţi 
acuma, spune ea, atunci nu s-ar fi produs expansiunea, s-ar fi rupt ceva 
în raportul dintre Energie şi materie. Pentru că - tu percepi în spaţiu şi 
timp - există o anumită direcţie de urmat şi o cantitate care trebuie să 
se dezvolte normal. 

S-a intervenit cumva în dezvoltarea noastră după ce s-au făcut cei 
375000 de oameni? Cumva în genele noastre sau în structura noastră sau 
în raportul nostru dintre energie şi materie, ca să ni se dea o anumită 
direcţie? 

întrebarea este bună, dar nu, nu s-a intervenit, pentru că nu a fost 
necesar. Ţine minte că tu vorbeşti despre spaţiu şi timp şi eşti limitată la 
spaţiu şi timp. Pentru noi, aceste noţiuni nu există. 

Bun. Dar dacă o iei din perspectiva mea, în ce an înaintea erei 
noastre au fost făcuţi ăia 375000 de oameni? Te rog frumos să mi -1 dai ca 
număr scris! Şi-mi dă: 13700. Deci tu spui că în anul 13700 î.e.n. au fost 
făcuţi aşa, masiv, 375000 de umanoizi cu capacitatea de a învăţa? 

Corect. 

Şi unde au fost făcuţi ăştia, unde au fost puşi oamenii pe planetă, pe 
continente, pe spaţii diferite? 

Şi ea spune aşa: Suprafaţa era foarte diferită de ce este acuma, dar 
nu atât de diferită pe cum crezi. Au fost făcuţi de bază în Eurasia. 

Deci pe cele 2 continente, Europa şi Asia? 

Şi spune că Da. 

Deci nu au fost în Africa, aşa cum considerăm noi, că întâi au apărut 
în Africa? 

Au fost şi în Africa. Dar de bază au fost în Europa şi Asia. 

Bun, şi cum ne-au făcut? Au bătut din palme şi ne-au făcut oameni? 
Nu înţeleg procesul ăsta de făcut 375000 de oameni, dintr-o dată, aşa?! 

Şi ea râde: Aşa au fost făcuţi, 375000 dintr-o dată, acesta fiind 
numărul optim pentru dezvoltare. 

Bun, şi erau similari cu noi ca şi conformaţie fizică? 

Erau ceva mai înalţi şi mai bine făcuţi decât voi acum. într-unfel, 
voi aţi regresat ca înălţime. Asta a fost un fel de, ai putea s-o numeşti, o 
greşeală. Pentru că oamenii erau mai înalţi. 

Cam cât măsurau în sistemul metric? 

Erau înalţi cam de 3 metri. 

Deci ăia 375000 erau şi femei, şi bărbaţi. 

Da, era necesar pentru reproducţie. 

Aţi fi putut să-i faceţi să fie numai de un singur sex şi să se 
reproducă altfel? 

Ar fi fost posibil să fie şi aşa, dar diversitatea de care avem nevoie 
trebuia să fie obţinută din 2 unităţi de oameni. Era nevoie pentru 
dezvoltare şi diversificare, pentru că, altfel, nu ar fi fost decât copiile 
celor 375000 de oameni originali. 

Bun. Deci i-aţi făcut şi au apărut aşa, peste noapte, pe Pământ 
375000 de oameni. Ce fel de nivel de intelect aveau? 

Nu este comparabil cu ceea ce aveţi voi acum, poate mai degrabă 
similar cu cel al animalelor. Doar că ei aveau capacitatea de a învăţa. 
Şi în fiecare din aceste unităţi a fost introdus un, ce numiţi voi, SPIRIT. 

întotdeauna am avut o nedumerire cu corpul uman şi Spiritul care 
vine să locuiască în corpul uman şi îl dirijează. Şi dacă mă refer la filmele 
astea ştiinţifico-fantastice, ar însemna că noi suntem o specie în care 
partea spirituală ocupă şi coabitează cu un corp fizic. 

Şi spune: Da. Ce e rău cu asta? 

Păi, mi se pare că nu este frumos sau etic să mă duc să iau un corp 
fizic pe care să-l folosesc aşa după cum îmi place mie, ca spirit, fără 
măcar să întreb corpul ăla „vrei să mă primeşti sau nu vrei să mă 
primeşti?”. Ca în filmul ăla cu entităţile, „Stargate”, e ca şi cum aş fi acel 
Goa’uld. 

într-un fel. Dar tu nu ţii cont că acel corp fizic nu poate să existe 
fără acea particulă spirituală. în momentul când nu mai există spiritul 
în el, ce se întâmplă? Corpul moare, dispare, se transformă în materie, 
în ţărână. Deci, practic, corpul acela are sens şi funcţionează numai 
atâta timp cât există acea parte spirituală în el. în momentul când 
partea spirituală a plecat, pentru că partea spirituală face parte din 
ceva care nu are noţiunea de spaţiu şi timp, atunci materia dispare. 
Acesta este raportul între materie şi Energie care trebuie păstrat. Şi 
aceasta era rolul vostru. 

Pot să te întreb dacă aţi mai făcut în univers fiinţe asemănătoare cu 
noi, ca să puteţi menţine balanţa între Energie şi materie, aţi făcut fiinţe 
în care aţi pus particule de energie aşa cum le percepem noi? 

Sunt. Sunt o multitudine şi asta, pentru păstrarea balanţei. 

Ce s-ar întâmpla dacă n-ar exista aceste unităţi, cum suntem noi 
oamenii, care avem parte de materie şi parte spirituală? 

Atunci materia ar fi în afara controlului. Şi nu s-ar păstra raportul 
între Energie şi materie. Nu s-ar păstra balansul între Energie şi 
materie. 

Pot să te întreb dacă materia este tridimensională? 

Materia pe care tu o percepi este tridimensională. Energia pe care 
o ai tu are 9 dimensiuni. 

Stai un pic, că asta-i foarte important! Deci în partea mea corporală 
am 3 direcţii, 3D şi percep totul tridimensional... 

Partea de energie din tine, îmi spune Ande, când părăseşte corpul, 
trece la 9 dimensiuni. Să-i spunem, spune ea, nivelul 9. Deci nu mai este 
temporală, nu mai este legată de spaţiu şi trece la nivelul 9. 

O, Doamne! Bun. Pot să te întreb - că acum mai am un pic şi 
aproape adorm - tu, ca spirit care mă ghidezi acum, în câte dimensiuni 
exişti tu? 

Şi ea spune aşa: Acum, când sunt cu tine, trăiesc în 8 dimensiuni. 
Mi-am pierdut o dimensiune, pentru că vorbesc cu tine. Dacă nu aş 
comunica cu tine, deci nu aş interacţiona cu materia şi aş fi pură 
Energie, aş fi pe planul 9. 

Tu, Ande, ai fost vreodată intr-un corp fizic aşa cum sunt eu? 

Da, am fost, dar numai de 2 ori. Dacă aş măsura după cum spui. 

De ce ai fost numai de 2 ori şi nu de mai multe ori? 

Şi râde: Nu a fost nevoie, nu a fost necesar. Dar am fost în alte 
spaţii. Am fost mai mult în zonele cu 5 dimensiuni. 

O să revenim cu întrebările astea la planurile astea şi la dimensiuni 
altă dată. Deci de ce pot eu să comunic cu tine, ca entitate? 

Ea râde şi spune: Pentru simplul motiv că ai întrebat. 

Deci asta ar putea s-o facă oricine? 

Da, aproape oricine. Uşurinţa cu care comunici cu o entitate ca 
mine depinde de mai multe lucruri. 

De ce depinde? Ce uşurează o astfel de comunicare? 

Cea mai importantă este intenţia - că tu ai intenţia şi vrei să mă 
cauţi, că tu intenţionezi să mă cauţi. 

Deci oricine care ar avea intenţia să vorbească cu cineva de pe alte 
planuri, poate? 

Poate, este posibil, în teorie, pentru oricine. Practic, pentru unele 
persoane este un pic mai greu, pentru că, dacă nu crezi în existenţa 
formelor de energie cu care vrei să comunici şi dacă nu ai intenţia de a 
le contacta, nu ai cum să le contactezi. Foarte rar contactezi prin 
accident. De cele mai multe ori - în 99,(9)% din cazuri - se întâmplă 
atunci când ai intenţia să vorbeşti cu cineva. 

în afară de acea intenţie, ce mai trebuie să existe ca să poţi să 
comunici? Este foarte interesant că oricine ar putea să stea, când se 
odihneşte, şi să vorbească cu un spirit... 

Şi ea râde: Nu toţi pot să facă asta, pentru că unii care o fac sunt 
consideraţi nebuni. 

în ce sens? 

O persoană care, din punctul tău de vedere, este nebună, are 
halucinaţii. Aşa le-ai descrie tu. Dar, de fapt, ea poate să fie în contact 
cu lumea spirituală permanent. Deci nu este numai o dereglare a 
creierului, aşa cum îi spuneţi voi. 

Deci nu trebuie să ai o dereglare a creierului ca să fii în contact 
permanent. 

în anumite situaţii, există o deficienţă a corpului material care face 
ca spiritul din interiorul corpului să fie în contact mai mult decât ar fi 
trebuit cu lumea spiritelor. 

Mă refer la un om pe care noi îl clasificăm ca „normal”. Ce-i mai 
trebuie, în afară de intenţie, ca să poată să comunice cu voi? 

Răbdare. îi trebuie răbdare, pentru că lucrurile nu vin aşa cum ai 
bate din palme:,Acuma eu vreau să vorbesc cu un spirit şi de ce nu vine 
spiritul să vorbească cu mine?!”. Pentru că, în acel moment, de fapt tu 
negi intenţia. Că intenţia ta originală a fost să vorbeşti cu spiritul, dar 
când spui „de ce nu vine şi nu ştiu cum să fac”, tu în acel moment, de 
fapt, negi intenţia de a vorbi cu spiritul şi atunci, normal că nu 
funcţionează. Cel mai bine este să te laşi în interiorul tău şi să spui că 
Am intenţia să vorbesc cu spiritele” şi poţi să spui şi pentru ce. Dar să 
păstrezi această hotărâre şi să ai răbdare ca să găseşti singur sistemul 
cel mai bun de comunicare cu lumea spiritelor. 

Şi ea spune: Sunt foarte vaste posibilităţile de a contacta lumea 
spiritelor. Aproape că sunt unice pentru fiecare, ca experienţă, ca mod 
de contactare. Atâta vreme cât păstrezi în interiorul tău intenţia de a 
comunica cu spiritele şi ai răbdare ca să faci acea comunicare, este 
suficient pentru a obţine ceea ce vrei, adică să poţi să găseşti calea ta, 
care poate să fie diferită de a altuia. Felul în care comunicaţi cu spiritele 
poate să fie unic pentru fiecare. în momentul în care tu ai să comunici 
(se referă la alte persoane care vor să comunice), ai să ştii în interiorul 
tău, partea aceea de spirit din tine: Asta este! acum tu comunici cu un 
spirit, poţi să pui întrebări unui spirit şi să primeşti răspunsuri”. 

Pot să te întreb, în vis, noi când visăm ce facem, contactăm sau 
suntem influenţaţi de lumea spiritelor sau este doar un proces de 

defulare, de odihnă a corpului, când îşi defulează problemele din timpul 
zilei? 

Amândouă sunt valide. Poate să fie şi o formă de defulare a stării 
emoţionale pe care o ai în cursul zilei, a stării de stres. Dar la fel de 
valid ca faptul că în timpul somnului este momentul în care tot 
organismul se regenerează este şi faptul că partea ta care nu doarme şi 
care nu are nevoie de odihnă poate să plece şi să facă aproape ce vrea. 

Adică, ce înseamnă asta? 

De exemplu, poate să plece să se întâlnească cu alte spirite. Poate 
să plece şi pe alte planete. Poate să plece în alte locuri. Pentru că, în acel 
moment când corpul se odihneşte, o parte din spirit nu mai este legată 
de spaţiul tridimensional. Şi atunci, poate să plece şi să facă tot ce vrea 
în alte spaţii. 

Aşa aş mai putea să continui o noapte întreagă, dar o să ne focusăm 
mai bine pe întrebările aşa cum sunt puse, ca să avem un pic de ordine şi 
logică. Pot să întreb, Ande, celelalte două entităţi care au venit împreună 
cu tine, de culoare un gri mai închis şi un gri mai deschis, ce sunt şi de ce 
au venit cu tine? 

Sunt entităţi care au să te călăuzească şi ele şi au să-ţi dea şi ele 
răspunsuri la întrebările pe care le ai de pus. Deocamdată astăzi, ea 
râde, a fost ziua mea. 

Pot să te întreb, în timp ce vorbeşti cu mine, vorbeşti şi cu alte 
persoane, persoane fizice, cu spiritele din persoanele fizice? 

Şi spune: Da. 

Poţi să-mi spui, în acest moment, cu câte persoane fizice vorbeşti? 

Ea râde şi spune: Este foarte dificil, pentru că tu raportezi totul la 
timp şi spaţiu, pe când eu nu am timp şi spaţiu, deci nu pot să-ţi dau un 
răspuns, fiindcă nu ar avea logică. 

în orice caz, îmi dă 3125. Ce înseamnă asta, Ande? 

Eu sunt conectată acuma cu 3125 de entităţi diferite, cu care 
comunic în acest moment. Dar ţine minte că nu sunt legate de timp şi 
spaţiu cum eşti tu. 

Bine, oricum e prea complicat pentru capul meu la ora asta. îţi 
mulţumesc mult şi, de câte ori o să am timp, o să vă rog frumos să veniţi 
să mă călăuziţi şi să-mi răspundeţi la întrebări. 

Cu cea mai mare plăcere. 

Şi acuma o să vă rog, aşa cum le rog întodeauna pe spirite, deşi 
bănuiesc că nu este cazul, să mergeţi înspre lumină! 

Şi ea râde şi spune: Nu, să merg înspre dimensiunea nr. 9/ 

Păi, cum mergi spre dimensiunea nr. 9 dacă eşti conectată cu alte 
trei mii şi ceva de spirite în acest moment şi dai informaţii? 

Şi ea râde: Da, dar nu ţi-am spus unde sunt acele entităţi. 

Bine, mulţumesc mult de tot. 

Şi ea-mi spune: O seară plăcută! 

Bun, e ora şase jumate seara, ora Londrei, şi, stoarsă ca o lămâie, 
aproape aş da să adorm. Vă cer scuze pentru tuşea mea şi pentru câinii 
care mârâie şi hârâie pe aicea. Acuma sunt mai trează, dar, în orice caz, 
imediat după citire, mi-aduc vag aminte despre cam ce discuţii au fost. 
Dar, în foarte scurt timp, am să uit, şi de foarte multe ori când fac citiri, 
inclusiv pentru mine, ceea ce spun (în înregistrare) este complet diferit 
de ceea ce am reţinut că am spus. Şi de aceea prefer să înregistrez, pentru 
că înregistrarea audio sau în scris este foarte importantă pentru a păstra 
intact caracterul a ceea ce mi se transmite. 

îmi pare rău că nu pot face citirile astea cu altcineva prezent, care ar 
fi mai potrivit să pună întrebări. Pentru că eu, când intru în astfel de 
transă, trebuie să păstrez o parte din mine conştientă ca să poată să pună 
întrebări, să poarte un dialog. Să aveţi o seară sau o zi plăcută toată 
lumea! 


2 

Data: 19 martie 2013, întrebările: 3 - 6, Entitatea: Ande, Durata: 30 min, 
Idei : Omenirea a fost creată în 5 ani. Spiritualitatea pe glob este mai 
dezvoltată în prezent decât în trecut. Religia a fost creată de cei dornici de 
putere şi control. Odată emise de minte, ideile devin eterne, ajutând la 
Expansiunea universului. 


Entitatea ANDE (întrebările 3-6) 


Este 19 martie, ora 11:30 noaptea şi vreau să fac o citire pentru 
întrebările puse de Alexandru. Să vină oricine vrea să mă ajute pentru a 
răspunde la întrebări. Şi vine... aceeaşi entitate luminoasă şi două 
entităţi, una de culoare mai gri şi una de culoare neagră, la care nu le văd 
faţa. La entitatea luminoasă îi văd faţa. Ea mă întreabă cum mă simt. îi 
răspund că mă simt puţin obosită, dar aş vrea să continui cu citirile. Ea 
zâmbeşte şi spune „Foarte bine”. Are un zâmbet... priveşte aşa, de sus în 
jos. 

Mă întreabă: Ţi să pare că te desconsider? 

Zic: Nu, încerc doar să descriu cât mai bine ce văd. 

întrebarea numărul 3 pe care a pus-o Alexandru: Omul ca 
specie a evoluat în timp din alte animale sau are o existenţă 
aparte, fără o legătură directă cu regnul animal? 

Şi ea spune aşa: Aşa cum ţi-am spus, au fost creaţi mai mulţi 
oameni. Şi această creaţie a fost legată de regnul animal. 

în ce sens a fost legată? 

Că s-a luat ca prototip sistemul de organizare a regnului animal. 

Poţi să-mi spui, te rog, mai mult despre legătura cu regnul animal, 
pentru că nu înţeleg. Adică regnul animal a existat înainte de a fi făcut 
omul pe Pământ şi oamenii au fost făcuţi similari cu animalele ca să se 
încadreze în viaţa pe Pământ? 

Este aproape aşa. 

în ce sens este „aproape” aşa? 

în sensul că omul trebuia să se adapteze la condiţiile de viaţă pe 
Pământ, la regnul animal şi regnul vegetal, deci nu putea fi complet 
diferit sau rupt. Şi pentru noi era important să fie asimilat. 

înţeleg bine? 

Da. înţelegi bine. 

Deci dacă noi am fi fost lăsaţi fără să fi intervenit voi pe Pământ, s-ar 
fi ajuns la forma actuală a omului? 

Nu, ar fi fost ceva poate mai evoluată ca maimuţele, dar nu la 
forma actuală a omului. 

Dar, după câte ştiu, s-au găsit totuşi nişte oameni-maimuţă, deci s-a 
găsit o verigă, cum spune teoria darwinistă, de la maimuţă la oameni. S- 
au găsit diverse linkuri, pe diverse etape. 

Ceea ce găsiţi voi şi interpretaţi că reprezintă legea evoluţiei 
darwiniste este incorect. Este pur şi simplu incorect. Nu are bază 
materială. Voi puteţi interpreta că ar exista o evoluţie a speciilor. Dar 
de fapt această evoluţie nu există. 

Bine, să revenim. Atunci, cum au apărut plantele sau animalele pe 
Pământ? 

Şi ea spune aşa: Plantele şi animalele au existat întotdeauna în 
germenele acelui grăunte care a format planeta. Deci în acea matrice a 
existat întotdeauna posibilitatea să apară plantele şi să apară 
animalele. Dar apariţia omului a necesitat un alt nivel de conştiinţă, 
ceva care nu exista în matricea originală şi, de aceea, nu veţi găsi 
niciodată o legătură directă între regnul animal şi voi, că voi aţi deriva 
din regnul animal. Voi aveţi elemente comune cu regnul animal, dar lui 
îi lipseşte ingredientul de bază, acea energie care zace în voi pe care unii 

o numesc Suflet sau Creaţia divină. Deci acela este elementul care vă 
face pe voi să fiţi oameni şi diferiţi de regnul animal. 

în ce sens suntem diferiţi? 

Aveţi un ingredient în plus. Acea energie primară care este unică şi 
indivizibilă. 

înţeleg bine? 

Da, este bine. Indivizibilă. 

Alexandru a făcut un comentariu la legea reîncarnării... dacă socotim 
că la început au fost 300000 de oameni şi acum suntem 7 miliarde, de 
unde au venit aceste energii dacă suntem indivizibili, pentru că ne-am 
multiplicat foarte mult? 

Ea răspunde aşa: Aceasta este expansiunea Universului. Asta se 
întâmplă peste tot, nu numai la voi. 

Presupunând că s-ar întâmpla un cataclism şi toată populaţia ar fi 
distrusă, ce se va întâmpla cu acele unităţi unice, să le numim Suflet sau 
Spirit? Ce se întâmplă cu ele? 

Pleacă într-un univers paralel. 

Dacă ar fi o catastrofă mare şi toţi am muri, nu s-ar strica o balanţă? 

Nu, nu s-ar strica balanţa, pentru că sunt alte elemente care 
intervin. Cel mai probabil, într-o astfel de situaţie, Pământul nu ar mai 
exista. 

Şi atunci cele 7 miliarde de spirite ce ar face? 

Ar ajuta Universul să se expansioneze în alte direcţii, pe alte 
planete, în alte locuri sau în alte niveluri, alte dimensiuni. 

Acuma deviez de la întrebare. Putem noi să trecem de la nivelul în 
care suntem acuma, de la 3 dimensiuni, în spaţiul cu alte dimensiuni? 

Da, este posibil să faci o astfel de trecere, dar nu este recomandat. 

De ce nu? 

Pentru că tu ai multă experienţă căpătată în acest sistem 
tridimensional. Nu că nu ai putea să mergi în alt sistem, dar acel sistem 
îţi va fi cu totul străin şi nu-ţi va place, ţie ca spirit. Tu eşti legat de un 
grup de spirite cu care îţi trăieşti viaţa şi ţi-o retrăieştipe Pământ. 

Dar spiritele au o stare emoţională, simt şi ele emoţia aşa cum o simt 
oamenii? 

„Emoţie” poate că nu este corect spus. Mai corect ar fi „afinitate”. 
Da, spiritele au afinitate unul faţă de celălalt. 

întrebarea numărul 4: Accesul la spiritualitate şi la lumea 
de dincolo (astral, rai, etc) a fost posibil pentru strămoşii 
noştri? Şi în timp, această relaţie a fost diminuată de existenţa 
unei cunoaşteri materiale? 

Ea spune: Această relaţie spirituală nu a existat înainte, nu în 
forma pe care o aveţi voi acum. Asta pentru că, atunci când au fost 
făcute primele fiinţe, toată experienţa pe care un spirit o trăia în lumea 
tridimensională, în acele corpuri nou create, era foarte nouă pentru el. 
Plus că a fost nevoie să înveţe cum să evolueze, să se adapteze, aşa că a 
fost nevoie de o perioadă mai lungă de timp în care nu a avut acces, aşa 
cum îl aveţi acum, la lumea spirituală. 

De ce spui că acum avem acces la lumea spirituală? 

în ultimii 200-300 ani există un mai mare interes într-o parte mai 
mare a globului pentru viaţa spirituală. E o nouă deschidere. Existau 
alte culturi - ca de exemplu în India sau în Asia sau cultura indienilor 
americani - care aveau o legătură mai strânsă cu spiritualitatea şi, în 
general, cu natura şi viaţa. Şi cu lumea spiritelor. Dar o parte a 
globului, jumătate din populaţie, nu, nu avea această deschidere. A fost 
chiar înfrânată deschiderea spre spiritualitate. 

Cum adică, de către cine? 

A fost înfrânată ca o formă de control, de putere, pentru că în acest 
tip de cultură ţineai oamenii sub control informa următoare: dacă nu 
faci asta, o să mergi în iad şi acolo o să rămâi, n-o să mai ieşi niciodată. 
Foarte simplu. Dar aceasta a făcut ca oamenii să fie mai uşor 
controlaţi. Asta a fost în partea de glob care a promovat creştinismul. 
Au avut la bază şi precepte morale care sunt bune. Dar au încercat să 
taie complet latura spirituală. 

Bun, dar voi nu puteaţi interveni ca să corectaţi această deficienţă? 

Noi nu am vrut să vă controlăm pe voi aşa, în amănunt. Noi am 
făcut nişte reguli generale şi v-am lăsat pe voi - care aveaţi particula 
aceea de spirit şi posibilitatea ca să alegeţi singuri şi să decideţi singuri 
ce vreţi să faceţi - să vă determinaţi viaţa. Deci am lăsat să decurgă 
aceasta în mod normal. Ştiam că, până la urmă, trebuia să vă regăsiţi 
spiritualitatea. Şi dacă ne gândim, de exemplu, chiar la creştinism, 
spiritualitatea nu este negată, dar biserica s-a folosit de ea pentru a 
putea ţine sub control masele de oameni. Râde şi spune: Este o 
formulare redusă, simplificată a ceea ce s-a întâmplat. 

întrebarea numărul 5: Cum a fost creată prima religie? Din 
necesitatea oamenilor de a înfăptui o comunitate sau dintr-un 
alt motiv? 

Din momentul când v-am lăsat liberi să vă determinaţi singuri 
soarta, nu avea sens ca noi să intervenim în vreun fel. Şi aceasta era 
necesar pentru acel echilibru în expansiune. Religia a fost ceva creat ad- 
hoc, creată de oamenii care doreau să controleze. Voi, ca tip de 

personalităţi, sunteţi foarte diferiţi. Aveaţi printre voi şi oameni care 
aveau dorinţa de a-i controla pe ceilalţi, de a fi conducători. Iar cel mai 
uşor lucru era să-i sperii pe ceilalţi, să induci spaima în ei ca să facă ce 
vrei tu, să te urmeze pe tine, pentru că tu eşti cel care le dai direcţia. 
Deci a fost un lucru care s-a întâmplat din cauza diferenţelor de 
personalitate din acel grup de oameni. Nu a fost planificat dinainte, 
pentru că nici măcar nu ştiam bine cum o să evoluaţi şi ce se va 
întâmpla. Dar a fost din cauza diferenţierilor pe care le-am făcut. 

Ăia 300 şi ceva de mii de oameni, în cât timp au fost făcuţi, dacă 
măsurăm în ani umani? 

în 5 ani umani, adică planeta voastră s-a rotit de 5 ori în jurul 
soarelui o rotaţie completă. în 5 ani tereştri au fost creaţi. 

De ce? Nu puteau să fie creaţi într-o singură zi? 

Dacă am fi vrut, puteau să fie creaţi într-o singură zi. Dar nu 
aveam niciun fel de urgenţă. Plus că nu vroiam să distrugem 
ecosistemul. Ea râde: Pentru că noi am implantat acolo nişte fiinţe 
complet deosebite de ceea ce existase înainte. Şi era imperios necesar ca 
acele fiinţe să se poată obişnui cu mediul înconjurător şi să poată să 
crească şi să se dezvolte. 

Voi, când aţi creat ăia 300 şi ceva de mii de oameni, i-aţi creat ca 
adulţi sau ca diferiţi copii? 

Au fost creaţi ca adulţi. Pentru că altfel nu ar fi rezistat la condiţiile 
severe de trai din acea vreme. Acea fiinţă pe care noi am creat-o, am 
pus-o în mediul natural şi am lăsat-o să se dezvolte singură. Deci a avut 
de învăţat totul de la zero. Nu puteam să creăm copii, pentru că nu ar fi 
rezistat, ar fi căzut pradă atât animalelor, cât şi părinţilor. Dacă pui 
într-o colectivitate care nu este formată nişte copii, primii care vor 
dispărea sau vor fi victime sunt aceşti copii, pentru că nu ai creat 
structura comunităţii care să-şi apere puii. 

Şi atunci, cum aţi creat un instinct matern sau cum aţi făcut ca acei 
oameni să se înmulţească? 

L-am lăsat mai mult ca un instinct de animal. Şi nu a fost uşor. 
Deci faptul de a se împerechea şi a face copii n-a venit din spiritualitate, 
a venit de la regnul animal. Este corect. Am folosit un instinct al 
animalelor pentru a se înmulţi. 

Acei oameni pe care i-aţi creat, primii oameni, ce lungime de viaţă 
aveau? 

O lungime foarte mare în comparaţie cu voi. Aveau între 400-600 

ani. 

De ce o aşa mare diferenţă între oamenii de atunci şi cei de acum? 

Oamenii de atunci erau la un nivel superior regnului vegetal şi 
animal Nu aveau, într-unfel, aşa de multe elemente care să îi facă să 
aibă o viaţă scurtă. Ei, fizic, au fost făcuţi foarte sănătoşi. Ar fi rezistat 
foarte mult. Condiţiile de trai pe planetă i-au făcut să trăiască atât de 
mult, aşa vi separe vouă, dar atunci nu ni s-a părut aşa. 

întrebarea numărul 6: Din câte părţi este constituit omul? 
Suflet, spirit, fizic? 

Voi sunteţi o treime, aşa cum ştiţi de la Dumnezeu. Aşa cum 
Dumnezeu este o treime - Tatăl, Fiul şi Spiritul Sfânt - aşa şi voi sunteţi 
o treime. 

Sunt foarte confuză. Deci noi suntem aşa: un corp fizic, corect? 

Corect. 

Avem spiritul care voi ni l-aţi dat, l-aţi implantat în noi şi care este 
veşnic. Corpul este temporar, spiritul este veşnic. Este corect? 

Este corect. 

Şi care-i partea a treia? 

Este mintea voastră. Este un sistem de informaţie pe care voi îl 
aveţi. 

Deci mintea noastră, putem s-o numim suflet, ce este? 

Nu. Mintea voastră este un sistem care este grefat pe corpul fizic. 

Bun, şi mintea noastră dispare când noi murim? 

Fizic, dispare, dar ceea ce face mintea şi cum acţionează ea, 
rămâne. 

Nu înţeleg, poţi să-mi dai detalii? 

Sigur. Toate faptele pe care tu le faci, le gândeşti sau le exprimi cu 
mintea pe care o ai, cu sistemul informaţional pe care îl ai, acestea 
rămân şi se păstrează. Nu rămân fizic, aşa cum este corpul fizic, ci ca 
informaţie. 

Nu prea înţeleg. 

Toate faptele pe care tu le faci, astea rămân şi se adăugă într-un 
spaţiu special, nu sunt legate de spiritul tău. Spiritul tău este unic şi este 
o entitate deosebită. Acţiunea spiritului tău asupra corpului tău prin 
intermediul minţii, aceasta rămâne ca informaţie şi ajută la 
expansiunea universului. 

Bine, îţi mulţumesc mult, mult de tot pentru informaţiile pe care mi 
le-ai dat. O să te mai chem când o să mai am putere şi timp ca să-mi 
răspunzi şi la celelalte întrebări. La revedere şi mergeţi înspre lumină toţi 
trei! 

Ea râde: Să n-ai niciun fel de grijă, că şi ceilalţi doi o să-ţi 
răspundă, căci, într-un fel, fiecare dintre noi trei este specializat pe un 

anumit domeniu. Eu, de exemplu, sunt specializată pe partea de spirit. 
Ceilalţi doi sunt pe partea informaţională şi pe partea de corp. 
îţi mulţumesc mult, pentru că nu ştiam de ce veniţi trei. 

Ea zâmbeşte şi spune: Să ai o noapte bună! 

Doresc la toată lumea să aibă o noapte bună şi liniştită! Mulţumesc 
mult pentru ajutor şi răspunsuri. 


3 

Data: 23 martie 2013, întrebările: 6 - 9, Entitatea: Ande, Durata: 45 min, 
Idei : Locul principal de manifestare şi percepere a Spiritului este inima, nu 
creierul. Fiecare om este unic şi nimeni nu deţine adevărul absolut. Suntem 
creaţi tocmai pentru a fi diferiţi, fapt ce dă puterea speciei şi serveşte la 
Expansiunea universului. Codul moral trebuie să vină din interior, nu să fie 
impus de religie. Numai prin libertatea alegerii putem servi Expansiunea. 
Coexistă o infinitate de realităţi. Universurile sunt paralele, unele într-altele, 
comunică ca un fluid, dar sunt independente - tot în legătură cu acea 
Expansiune. 


Entitatea ANDE (întrebările 6 - 9 ) 


Este 23 martie 2013, ora 10 jumătate seara şi vreau să fac citirea 
pentru Alexandru cu următoarele întrebări. Cine poate să-mi răspundă la 
întrebare? Poate sunt cei care au fost data trecută? 

Şi vin aceleaşi 3 entităţi. O parte feminină - aş interpreta-o ca fiind 
acea Ande - care este luminoasă şi o entitate de culoare neagră şi una de 
culoare gri. La entităţile de culori închise nu le percep faţa. Iar la 
entitatea de lumină albă îi percep numai faţa, vag. 

Vă mulţumesc mult că aţi venit să îmi răspundeţi la întrebările pe 
care le avem în continuare. Alexandru a mai adăugat o întrebare pe 
care am numit-o 6.1, fiindcă răspunsul în legătură cu partea de creier ca 
sistem de informaţii n-a fost prea clar. El întreabă: Când ne naştem, 
avem deja un bagaj format de memorii (fie genetic, fie prin 
spirit) sau spiritul modelează în timp informaţia din creier şi 
îşi reflecta activitatea prin gânduri, sentimente şi idei? înţelegi 
Ande ce a vrut Alexandru să întrebe? 

Şi ea spune aşa: Ambele răspunsuri sunt valide, pentru că genetic se 
transmit în corp o serie de cunoştinţe care sunt ale mediului 
înconjurător, iar acestea sunt depozitate nu numai în creier, ci în orice 
parte a corpului. Deci noi ne naştem deja cu o serie de informaţii 
genetice. 

Când te referi la informaţii genetice, la ce te referi, Ande? 

La totul, ca un complex. De exemplu, ce trebuie să faci dacă îţi este 
frică - trebuie să alergi - sau ce este bine pentru organism - trebuie să 
păstrezi. Acestea sunt lucrurile de bază care te fac să supravieţuieşti. De 
exemplu, de ce nu păşeşti, ci sari peste o râpă - că automat ai cădea în 
gol. Toate aceste elemente de bază care te fac să supravieţuieşti sunt 
arhivate în gene, nu numai în creier, ci în tot corpul. 

Eu cred că Alexandru se referea la informaţia pe care spiritul o 
plantează în creier, probabil a vrut să întrebe cum acţionează spiritul prin 
intermediul creierului. 

Şi Ande răspunde aşa: Spiritul nu acţionează numai prin 
intermediul creierului, ci poate să acţioneze prin orice celulă a corpului 
nostru. Aş putea spune că locul primordial unde spiritului îi este mai 
uşor să se manifeste este inima şi nu creierul. Creierul este sistemul care 
depozitează şi prelucrează informaţiile primite de la mediul exterior 
prin simţurile pe care le aveţi. Acela este rolul creierului. Spiritul nu 
acţionează numai prin creier, ci prin toate celulele corpului, el nu este 
limitat. Are legătură cu creierul aşa cum are legătură cu orice celulă a 
corpului, nu este specializat pe creier. Şi, dacă ar fi vorba să percepem 
spiritul, nu-l percepem prin creier. Dacă ar fi să alegem un organ care 
percepe spiritul mai uşor, acela este inima. 

înţeleg bine, Ande? 

Şi Ande dă din cap că da, înţeleg bine. 

întrebarea numărul 7: Utilizarea apei, ca sursă de viaţă, 
hrană a reprezentat o condiţie a omului de a se adapta vieţii de 
pe Pământ? 

Şi Ande spune aşa: Apa este una din componentele principale ale 
Pământului. Este normal ca cine se adaptează acestor condiţii de viaţă 
să încorporeze în corpul fizic acele elemente care sunt primordiale pe 
Pământ. Deci este normal ca oamenii sau animalele sau plantele care 
trăiesc pe Pământ să încorporeze apa în ele, pentru că apa este unul din 
elementele de bază ale acestei planete. 

Dar există planete, Ande, care nu au apa ca element de bază? Există 
entităţi care trăiesc acolo? 

Şi spune Ande foarte repede: Sigur că da, există entităţi care 
încorporează în corpul lor fizic elementele componente ale locului 
respectiv, elementele de bază ale locului respectiv. Voi vă gândiţi că, 
într-un fel, sunteţi disociaţi de natură, dar în acelaşi timp sunteţi o 
prelungire a planetei voastre, a Pământului. Deci voi sunteţi un corp 

comun cu planeta în care trăiţi, cu elementele care se combină în acea 
planetă. 

Să ştii că întotdeauna am vrut să te întreb asta, în afară de 
întrebările lui Alexandru: planeta Pământ are o conştiinţă aşa cum am 
eu? 

Şi Ande râde: întrebarea este foarte validă. Şi planeta Pământ are 
o conştiinţă, dar diferită de cea pe care o ai tu. în primul rând, planeta 
Pământ are funcţiuni diferite de acelea pe care le ai tu. Şi e normal că 
conştiinţa ei va răspunde la acele diferite roluri pe care ea le are de 
îndeplinit. 

Dar Pământul percepe că noi suntem aicea, pe Pământ? 

Sigur că vă percepe, dar intr-un mod diferit de cum percepeţi voi 
Pământul. Fiecare din elementele componente, din moleculele care 
trăiesc viaţa materială pe Pământ - şi nu numai pe Pământ, ci în orice 
parte a Univers - au o conştiinţă care răspunde la nevoile lor, la modul 
în care ele percep viaţa. Planta pe care tu o rupi şi o mănânci are un tip 
de conştiinţă care bineînţeles că este diferit de conştiinţa ta. 

Să înţeleg că fiecare celulă şi moleculă sau atom de pe Pământ are un 
sistem de conştiinţă, care, normal, este diferită de conştiinţa pe care o 
avem noi ca oameni? 

De exemplu, voi sunteţi foarte similari cu regnul animal, asta îmi 
spune Ande, şi tot aveţi conştiinţa diferită şi percepeţi lucrurile şi 
gândiţi viaţa complet diferit, ca şi cum aţi fi entităţi complet diferite. 
Fiecare are o anumită, ce ai numit tu, „conştiinţă”. Eu i-aş spune altfel, 
zice Ande, i-aş spune „informaţie”. Ar fi mai adecvat pentru ca tu să 
înţelegi. De exemplu, tu ai o grămadă de informaţii despre tine însuţi, 
cum funcţionezi, cum te dezvolţi, cum dispari, pe care tu le numeşti 
conştiinţa ta. Acelaşi lucru are şi planta. Dar sunt diferite de ale tale, 
pentru că nevoile ei şi sistemul ei de viaţă, de apariţie şi dispariţie este 
diferit de al tău. 

No, bine. Să mergem la următoarea întrebare, Ande, că sunt o 
grămadă. Alexandru te întreabă: 8 . Care este viitorul religiilor: 
universalitate? diversitate? dispariţia religiei din punct de 
vedere instituţional? 

Şi Ande râde şi spune: Din toate câte un pic. în primul rând, trebuia 
să specifice Alexandru, aşa spune Ande, la ce perioadă te referi când 
spui „viitor”, la câţi ani de referi, peste un an, zece, o sută, o mie? Este 
foarte relativ şi dificil să-ţi dau un răspuns. 

Ande, dă-mi un răspuns, de exemplu, ce se va întâmpla cu religia 
peste 100 de ani. 

Şi Ande spune aşa: Dacă ar fi să raportez la 100 de ani ceea ce este 
probabil că se va întâmpla - şi accentuează probabil -, pentru că există 
probabilitatea de a merge în orice direcţie, în Universul tău finit este 
probabil că una din religii va încerca să fie dominantă. 

Pot să te întreb care? 

Şi ea spune: Muslim. 

înţeleg bine? Şi ea dă din cap că da. 

Aceea va încerca să fie dominantă, dar asta va avea repercusiuni 
extrem, accentuează Ande, de negative. Pentru că ceea ce ajută în 
dezvoltarea voastră este tocmai diversitatea şi capacitatea voastră de a 
vă adapta la mediul nou şi diferit. A fi diferiţi şi a avea reacţii diferite, 
asta este puterea pe care voi o aveţi ca specie şi care vă ajută să vă 
dezvoltaţi aşa de rapid. A încerca să faci ca totul să fie universal este 
ceva, spune ea între ghilimele, „ilogic”, pentru că aşa ceva nu există. 
Sunteţi mult prea diverşi şi cu capacităţi disparate în toate direcţiile. Şi 
îmi dă o imagine: exact cum aş încerca, spune ea, să fac din forma 
rotundă pe care o are Pământul, cum se dezvoltă şi creşte el în toate 
direcţiile, să-l fac să crească turtit, ca un cilindru, într-o singură 
direcţie. Aşa ceva nu este posibil. Şi nu ajută pe nimeni, dar în lupta 
pentru putere şi supremaţie... (înţeleg bine, Ande? Şi spune: „Da”) 
fiecare încearcă să dovedească celuilalt că el are adevărul absolut, care 
ar trebui să fie urmat de toată lumea. Aceasta este foarte rău, pentru că 
nimeni nu deţine adevărul absolut. Fiecare este unic, fiecare are viaţa 
lui, fiecare are identitatea şi nevoile lui de acoperit, care sunt unice. Şi 
dacă s-ar face roboţi şi s-ar copia identic unul după celălalt, tot o să 
aibă elemente de diferenţă între ei. Cum îşi poate imagina cineva că voi, 
ca fiinţe umane, aşa cum v-aţi dezvoltat, aţi putea să fiţi la fel de 
identici, copii? Aceasta este o imposibilitate, ca să n-o numesc o 
aberaţie, spune Ande. 

No, bine, dar, să spunem, peste 1000 de ani, în anul 3013, cum o să 
fie religia? 

Şi ea spune aşa: Predicţia pentru anul 3013 este că va fi o zonă de 
pace şi de înţelepciune. Veţi ajunge la a cunoaşte nişte adevăruri 
fundamentale. Veţi înţelege mai bine care este rolul vostru în Univers. 
Şi care este statutul vostru de egalitate cu ceilalţi. Dar voi veţi obţine 
acea egalitate doar în momentul când nu vă veţi mai măsura unul cu 
celălalt. Doar în momentul când fiecare va fi mulţumit cu ceea ce are şi 
cum este, oricât de diferit ar fi de celălalt. Acest lucru se va realiza 
numai în momentul în care societatea va percepe că diferenţele dintre 
oameni sunt perfect normale şi reale, iar încercarea de a-iface pe toţi 

să se scoale la aceeaşi oră, să meargă la serviciu la aceeaşi oră, să ia 
copiii de la şcoală la aceeaşi oră este foarte eronată, pentru că asta nu 
duce decât la oprirea expansiunii, la diminuarea diferenţelor, iar asta 
nu e posibil, pentru că voi sunteţi creaţi tocmai ca să aveţi aceste 
diferenţe. 

Revenind la oile noastre, Ande: o să fie religie în anul 3000, deci 
peste 1000 de ani? 

Nu. Nu va exista religie, pentru că religia este ceva care îţi este 
impus, este un cod de etică şi morală care îţi impune ceva din exterior, 
în 1000 de ani, acea religie va fi în interiorul vostru. Codul de morală şi 
de percepere vine din interiorul vostru către exterior şi nu invers. în 
acel moment, este alegerea ta, tu ai ales acea direcţie, nu ţi-a fost 
impusă de către părinţii tăi sau de către bunicii tăi sau de societatea în 
care tu crezi. Aceea este adevărata religie. Este acel cod de morală şi 
etică şi de fericire, spune ea, şi mulţumire cu tine însuţi care îţi vine din 
interior şi nu-ţi este impusă de către societate. Că la voi societatea 
lucrează cam aşa: acum voi trebuie să bateţi din palme, acum voi 
trebuie să rădeţi, acum voi trebuie să vă uitaţi la televizor! E ca şi cum 
cineva te dirijează ca pe o păpuşă, din exterior, cu ce ai de făcut. Şi asta 
e foarte greşit, spune ea, pentru că voi sunteţi programaţi altfel. Voi 
trebuie să reacţionaţi din interior către exterior. într-unfel, religia asta 
a fost foarte dăunătoare, pentru că a încercat să vă controleze din 
exterior către interior. 

Da, bine, mă pişcă limba să te întreb: Dar voi de ce nu aţi intervenit 
când aţi văzut că noi o luăm pe arătură şi religia face ceva ca să ne 
îngrădească şi nu ajută expansiunea pe care voi o doriţi? De ce nu aţi 
intervenit? 

Şi spune: Noi am fi putut interveni din exterior, dar intenţia 
noastră şi sensul dezvoltării nu este de a crea roboţi care să facă ceea ce 
le spunem noi. Ăsta era cel mai uşor lucru de făcut, dar nu ajuta la 
expansiune. Expansiunea se face prin ceea ce simţiţi voi în interior, ceea 
ce sunteţi voi în interior, prin recunoaşterea potenţialului pe care voi îl 
aveţi în interior. 

Când vorbeşti aşa, la ce potenţial te referi, potenţialul meu ca 
persoană fizică, deci materială, potenţialul meu ca spirit, la ce te referi, că 
nu înţeleg? 

La potenţialul vostru complex ca o treime. Voi funcţionaţi din trei 
părţi, aşa cum spune, de altfel, şi în religie, şi niciuna nu este mai mare 
decât cealaltă şi astea trei părţi formează o unitate. în momentul când 
voi recunoaşteţi că sunteţi compuşi din acele trei părţi şi acordaţi 

aceeaşi atenţie funcţionării întregului precum funcţionării părţilor 
separate, fără să spuneţi că partea de Dumnezeu din voi este mai 
importantă decât orice, de abia atunci o să obţineţi şi o să îndepliniţi 
rolul pentru care noi v-am creat. 

Asta nu-mi prea place cum sună, Ande, „pentru care voi ne-aţi 
creat”! 

îţi place sau nu, cred că putem exprima ideea la modul acesta: 
pentru care noi v-am creat. 

Asta îmi dă un pic de..., ştii, că tot asociez „Eu sunt Dumnezeu” cu 
„noi v-am creat pe voi”. 

Asta nu are nimic cu Dumnezeu, voi aţi fost creaţi de către o altă 
entitate şi aţi fost creaţi să funcţionaţi ca o treime. Este simplu şi nu este 
nimica greşit sau ruşinos în asta. 

Dar mie îmi dă un sentiment neplăcut, e ca şi cum eu aş fi un robot 
şi cineva mi-a pus nişte piese în mine şi eu trebuie să funcţionez aşa cum 
vrea acela. 

Aici informaţia ta este incorectă. Este drept că noi am pus toate 
elementele componente împreună, dar v-am lăsat vouă posibilitatea să 
decideţi ce vreţi să faceţi cu ele. Şi de aceea aţi luat-o pe arătură, şi de 
aceea noi nu intervenim, pentru că voi aveţi acel liber-arbitru şi voi 
sunteţi cei care trebuie să hotărâţi unde schimbaţi, ce schimbaţi şi în ce 
direcţie să mergeţi. Voi nu sunteţi nişte păpuşi trase pe sfoară şi puse pe 
direcţie. Poate sunteţi traşi pe sfoară şi puşi pe direcţie de către religie 
sau de către guvernele pe care voi le-aţi creat. Dar noi aşa v-am creat 
pe voi şi ceea ce sunteţi voi acum şi o să fiţi în continuare: voi sunteţi 
unităţi care aveţi liberul-arbitru şi care puteţi să decideţi ce vreţi cu 
viaţa voastră. 

No, bine. N-am înţeles prea mare lucru, dar poate cine ascultă o să 
înţeleagă mai mult. întrebarea numărul 9: Care este rolul 
naţiunilor, limbilor diferite pe care le vorbim? Cum au apărut, 
care va fi evoluţia lor? Hai s-o luăm pe bucăţele. întâi, cum au apărut 
limbile aşa de diferite, că voi aţi creat 300 şi ceva de mii de unităţi. Când 
au fost create unităţile alea, voi aţi dat o limbă sau darul de a vorbi într-o 
limbă la unităţile respective? 

Şi spune: Nu este corect cum interpretezi tu. Noi, când v-am creat 
pe voi, v-am creat cu posibilitatea ca voi să dezvoltaţi limba, să 
dezvoltaţi vorbirea. 

înţeleg bine, Ande? Şi ea spune că da. 

Deci vouă nu vi s-a dat o limbă universală pe care s-o folosiţi şi 
apoi s-o dezvoltaţi în altceva. Nu. 

Bine, hai s-o luăm pe bucăţi, că nu pricep nimic, Ande. Deci voi aţi 
făcut unităţile respective, le-aţi făcut, dacă ţin bine minte, în decurs de 5 
ani tereştri. Au fost făcute alea 375000 de unităţi umane. 

Poţi să le numeşti aşa. 

Acele unităţi umane, le-aţi făcut în diferite părţi ale globului sau pe 
toate în acelaşi loc şi le-aţi făcut să emigreze? 

Nu. Au fost făcute în diferite părţi ale globului. 

Deci voi aţi populat globul în primii ăia 5 ani cu toate unităţile 
respective? 

Corect, poţi să interpretezi aşa. Dar, de exemplu, spune ea, noi nu 
am pus oamenii în condiţiile de la Polul Nord. Noi am pus oamenii să 
trăiască în condiţiile temperate, spune ea, de la vremea respectivă, care 
am crezut noi că sunt propice pentru oameni ca să supravieţuiască. 

Bine, să zicem că într-un loc aţi făcut câteva mii de oameni. Cum 
comunicau între ei persoanele respective? Au vorbit de la început sau 
cum a fost? 

Nu. Lor nu li s-a băgat în cap, prin intervenţia spiritului, ca să 
cunoască şi să dezvolte o limbă. Aceasta a evoluat în timp. Deci oamenii 
comunicau... (înţeleg bine, Ande? şi spune că da) prin ţipete, 
onomatopee, care încet-încet se vor dezvolta într-un limbaj şi vor 
căpăta valoare de limbaj. 

Bun. Recunosc că poţi să ai dreptate, Ande, scuză-mă că spun aşa, 
poate greşesc cum mă exprim, dar toţi oamenii de pe Pământ au 
dezvoltat sistemul de a vorbi şi au avut o limbă cu gramatică şi apoi o 
limbă scrisă, chiar dacă au folosit sisteme diferite. A fost ceva universal, 
dacă ştiu eu bine, că nici eu nu ştiu prea multă istorie, arheologie. Prea 
sunt similare unele cu altele. De exemplu, s-a dezvoltat un limbaj în care 
să fie numai cuvinte fără legătură între ele? Nu ştiu acuma, poate vorbesc 
prostii... 

Şi Ande râde şi spune: Similarităţile de limbaj şi de scris, pe care le 
aveţi din faptul că voi aţi simţit nevoia să scrieţi, sunt ceva care a fost 
implantat genetic în voi, asta a venit din genele voastre. Noi n-am 
intenţionat „acuma luăm o genă şi o plantăm în voi ca să vorbiţi”. Noi 
am făcut un sistem general de comunicaţie, care pentru voi a evoluat în 
limbaj şi scriere. Şi similitudinea aceasta universală pe Pământ, faptul 
că aţi construit comunicarea prin propoziţii, a venit de la faptul că voi 
aţi fost construiţi după acelaşi tipar. Diferenţele de limbaj au apărut 
datorită mediului diferit în care aţi trăit, datorită grupurilor diferite în 
care au trăit oamenii, mai exact, spune ea, în care oamenii aveau 
posibilitatea de comunicare între ei. Atunci distanţele erau foarte 

importante, iar un limbaj se păstra pe distanţa pe care un grup putea 
să meargă, vorbind acelaşi limbaj. Deci limbajele au fost determinate 
de capacitatea de mişcare a oamenilor, capacitatea de conectare a 
oamenilor între ei. 

în fine. Nu ştiu dacă asta-i ce a vrut să întrebe Alexandru. Cum crezi 
că o să evolueze limbajul? 

Hai s-o luăm din nou, spune Ande, pe perioade de ani. Cum întrebi 
acuma, întrebarea nu are sens pentru mine. Cum o să evolueze limbajul, 
pe ce perioadă? pe o jumătate de an, un an, 1000 de ani, 10000 ani? Şi 
încă o dată, ce pot eu să spun, accentuează Ande, acestea sunt 
posibilităţi şi probabilităţi ca ele să se dezvolte într-o anumită direcţie. 

Vreau să te întreb ceva, Ande, vorbind de probabilitatea şi 
posibilitatea de a merge într-o anumită direcţie. Tu spui, intr-un fel, că 
viitorul încă nu este determinat. E corect cum înţeleg? 

Şi spune: Da. Noi putem să ştim că s-ar putea să meargă în direcţia 
asta sau în cealaltă. Una din ele este, după cum ştim noi, mai probabil 
să se întâmple decât cealaltă. 

Bine, dar te întreb, dacă voi sunteţi aşa de fără timp şi fără spaţiu şi 
sunteţi o formă diferită de a noastră, nu puteţi să călătoriţi în timp? De 
exemplu, să mergi să vezi ce se întâmplă, să zicem, peste 10000 de ani pe 
planeta pe care trăim noi. Sau exact în locul în care sunt eu acuma. 

Şi Ande râde şi spune aşa: Eu am posibilitatea să călătoresc în timp 
înainte şi înapoi, dar nu pot să ştiu, spune ea, prin ce plan călătoresc, 
pentru că, de fapt, voi existaţi într-o infinitate de realităţi. Şi eu nu ştiu 
exact în care realitate ai să fii tu. 

Nu înţeleg. 

Ea încearcă să îmi explice aşa: în acest moment, tu, ca persoană 
fizică, trăieşti într-o infinitate de realităţi. 

Adică, eu sunt Maria dintr-o infinitate de Marii? 

într-unfel, am putea spune că-i aşa. 

Stai, că tot nu înţeleg, deci există o infinitate de realităţi fizice? 

Nu. Nu ştiu cum să-ţi dau o metaforă ca să înţelegi mai bine. 

Hai s-o luăm aşa cum am văzut în filmele ştiinţifico-fantastice. Eu, 
Maria de acuma, care sunt aicea şi vorbesc cu tine... 

Şi ea râde: Că mai sunt şi alte Marii. Şi îmi dă un număr, aşa: 1117 
de Marii care vorbesc acuma cu mine. 

Deci Măriile din 1117 planuri diferite vorbesc toate cu tine? 

Da. 

Şi celelalte o infinitate de Marii ce fac? 

Şi ea râde: Fac tot ce poftesc, unele mănâncă, unele dorm, unele 
râd, una plânge. 

Nu spune că plânge pentru copilul ei! Nu, vreau să fie numai Marii 
fericite în infinitatea aia de Marii, nu vreau să fie niciuna necăjită! 

Hai să spunem că nu plânge niciuna. Sau, în orice caz, dacă plânge, 
spune că totul e în regulă. Că totul o să fie cum trebuie. 

Stai, că nu înţeleg. Unde-i infinitatea aia de Marii? Există o infinitate 
de planete Pământ? 

Nu. Nu este aşa. Este ca şi cum tu te-ai mişca într-o cameră care 
are o infinitate de oglinzi. Şi în infinitatea aia de oglinzi, tu te mişti şi 
poţi să faci lucruri diferite. într-o parte a oglinzilor, o să vezi că iei un 
măr şi îl mănânci. în cealaltă parte a oglinzilor, poate dormi. în altă 
parte a oglinzilor, poate plângi. 

Nu înţeleg. 

Este greu de a percepe acest concept. Dar cea mai bună metaforă 
pe care pot s-o dau e asta. Tu eşti în centru, ca şi cum ai fi în interiorul 
unui glob care are o infinitate de oglinzi. Şi în fiecare oglindă, Maria 
din acea oglindă face ceva care, spune ea, este poate similar cu ceea ce 
faci tu sau, mai degrabă, în linii generale este asemănător cu ce faci tu 
în acest moment. 

Dar spune-mi atunci, cine este reală, care-i persoană reală, sunt eu 
cea de acuma cu microfonul în mână sau sunt Măriile din imagini? 

Şi ea spune aşa: Toate sunteţi la fel de reale. 

Dar eu, de exemplu, pot să mă ating acuma cu mâna şi îmi simt 
corpul. Maria cea din oglindă care se atinge... 

Şi ea îşi simte corpul. 

Dar atunci, care e Maria cea reală? 

Toate sunteţi reale. 

Nu pot să înţeleg, Ande, poate că asta ar trebui să mai discutăm un 
pic. Probabil este un lucru mai greu, n-am nici nivelul de ştiinţă necesar. 
Dar eu vreau să ştiu care e realitatea. 

Şi ea spune: Realitate sunt toate. Realitatea - aşa cum vrei tu să fie 
- unică, nu există. Realitatea este fluidă şi infinită. 

Mie-mi place realitatea mea, aşa, când mănânc un măr, să ştiu că 
mănânc un măr, când sunt supărată, să ştiu că sunt supărată. 

Asta-i o realitate corectă pentru una din Marii. Dar sunt o 
infinitate de Marii. 

în fine, conceptul mă depăşeşte şi nu pot să-l înţeleg. Poate o să 
reluăm altă dată. Acuma cred că am să închid reportofonul pentru că mă 
simt foarte obosită. Şi aş vrea să dorm un pic. Ande, îţi mulţumesc mult 

de tot! E aşa o plăcere să discut cu tine. Şi să sperăm că o să putem să 
discutăm împreună şi cu Alexandru în direct, mai încolo, după ce mă 
obişnuiesc cu tine şi cu sistemul de comunicare cu tine. Să vorbim în 
direct, că poate obţinem informaţiile mai uşor sau mai concrete. Poate că, 
atunci când cineva din exterior întreabă şi se conversează direct cu tine, 
se obţin rezultate mai ample. 

Şi Ande râde şi spune că totul este OK. 

Ascultă Ande, sunt şi eu ca ţiganul ăla. O vezi pe Maria aia care 
plânge pentru copilul ei, aia din infinitate? Spune-i că totul este OK şi că 
nu se întâmplă nimica şi că totul este perfect pentru toată infinitatea aia 
de Marii! 

Şi spune: Am s-o calmez. Şi am să-i trimit ceea ce simţi tu acum. Că 
e o stare fericită. 

Dar vreau să te întreb, uite o întrebare bună, Ande, înainte de a 
adormi. Spune-mi, dacă eu acum mor, aici, pe Pământ, am terminat-o şi 
am plecat. Ce se întâmplă cu infinitatea cealaltă? Toate mor în aceeaşi zi, 
toate termină în aceeaşi zi? 

Şi spune: Nu. într-un fel, fiecare îşi trăieşte viaţa independent. 

Stai un pic, asta nu-mi place. Deci dacă eu o mierlesc acuma, aici pe 
Pământ, celelalte Marii trăiesc bine mersi fără mine? 

Şi ea râde: Da. Trăiesc bine mersi fără tine. 

Păi, până când trăiesc? 

în general, o viaţă limitată ca durată aproape de vârsta pe care o 
ai tu. Dar ele trăiesc independent de tine. 

Cum adică trăiesc independent de mine, dacă noi suntem aşa de 
legate şi 1000 de Marii fac acelaşi lucru, vorbesc cu tine în acelaşi timp? 
Cum trăiesc independent dacă sunt aşa de apropiate şi urmează direcţii 
similare sau cât de cât în aceeaşi direcţie? 

Şi spune: Aşa este posibil. Să nu crezi cumva că există ceva ca în 
exemplul pe care ţi l-am dat - în interiorul unui glob, o infinitate de 
oglinzi, o persoană în centru şi în jurul ei se întâmplă toate 
evenimentele, iar când persoana moare, totul se stinge şi s-a terminat. 
Nu. Universurile sunt paralele, unele într-altele. Şi comunică între ele, 
dar nu sunt dependente unele de altele. Deci fiecare poate să îşi aibă 
drumul lui. Iar asta este în legătură cu acea Expasiune, de care o să mai 
vorbim, spune ea. 

No, bine, Ande. Mă duc să mă culc şi să ai o zi plăcută! 

Şi ea râde: îţi mulţumesc pentru exprimare, o să am o zi plăcută. 

La revedere, Ande! 

Data: 6 decembrie 2013, întrebările: 10 - 14, Entitatea: Tic, Durata: 30 
min, Idei: Spiritul alege dinainte în ce perioadă se va naşte, ca să poată învăţa 
lecţiile zodiei respective. Spiritele nu au voie să spună omului direct viitorul 
pentru a nu crea haos şi a-i permite evoluţia; ghidarea spirituală trebuie să fie 
generală şi orientativă. Viaţa fizică este doar un prilej de învăţare, nu are 
valoare prin sine. încarnarea fizică permite spiritelor să adauge noi experienţe 
intense la bagajul universului. Se pot încarna şi în lumi mai rafinate, 
nemateriale. Orice spirit liber se poate conecta la baza de date a universului, 
aflând orice ştiu şi celelalte spirite, dar asta nu ajută la progresul individual şi 
general. 


Entitatea TIC (întrebările 10-14) 


Este 6 decembrie 2013 şi am avut o pauză foarte lungă, de multe luni 
în care nu am continuat cu întrebările trimise de Alexandru. între timp, a 
murit cumnatul meu şi am avut multe schimbări în această perioadă. Nu 
mi-a ars să fac citiri cu întrebări generale despre viaţă. Oricum, din 
experienţa pe care am avut-o cu cumnatul meu care a decedat, el m-a 
lămurit cu foarte multe nelămuriri pe care le-am avut legate de moartea 
lui - care a fost neaşteptată şi fulgerătoare, nu ne aşteptam, nu avea 
niciun fel de problemă şi în 3 zile a murit. Deci pentru întrebările 
următoare, pentru că sunt mai obişnuită cu el, am să îl rog să vină dacă 
ar vrea să-mi răspundă la întrebările care or să fie publicate pe internet. 

Şi am să-l rog pe cumnatul meu Tic să vină. 

El a venit şi aş putea spune că este uşor supărat, după câte îl cunosc 
eu. Tic, este totul în regulă? 

Şi el spune: Aproximativ. 

Ticule, n-am apucat să-ţi spun că eu m-am apucat să pun pe internet 
nişte răspunsuri la întrebările unui cititor, despre probleme de viaţă în 
general. Pentru că eu comunic cu tine mai bine, ai putea să îmi răspunzi 
la întrebări? Eu pot să înţeleg mai uşor şi să interpretez mai corect, aş 
spune eu, întrebările şi răspunsurile pe care tu mi le dai. 

El spune că ,J)esigur”. Dar are o nelămurire în vocea lui. Uite, 
Ticuleţ, haide să-ţi pun prima întrebare, care este: Care este rolul 
tipurilor de personalitate şi comportament (departajate din 
punct de vedere ştiinţific)? Acestea sunt construite artificial, 
sau de oameni prin interacţiune sau sunt înzestrări ale 
spiritului sau alt motiv? Deci cred că Alexandru vrea să întrebe aici 
dacă personalitatea pe care o au oamenii este dată genetic, a fost făcută 

artificial, să spunem de lumea spiritelor, sau este pur şi simplu învăţată 
în interacţiunile pe care le au copiii în familie sau oamenii între ei, în 
societate? 

Tic spune: întrebarea este confuză pe mai multe planuri. Nu pot să 
spun decât că aceste personalităţi foarte distincte ale oamenilor sunt 
cauzate de vieţile pe care le-au trăit ei anterior, de evoluţia lor, în 
general, şi de ceea ce doresc ei să înveţe în această viaţă, în ceea ce 
urmează să trăiască la alegerea lor. Deci este un pic din fiecare. Dacă ce 
vine din altă viaţă este genetic, sau ceea ce a ales omul înainte de a se 
naşte este genetic, înseamnă că personalitatea ar fi o construcţie pe 
care omul o are deja în gene. Desigur că aceasta se schimbă şi se poate 
modifica - dar nu în părţile esenţiale - în procesul de învăţare, în 
contactele pe care le au oamenii între ei. 

înţeleg corect, Tic? Tic dă din cap că e corect. 

Deci când ne naştem, noi nu suntem complet tabula rasa, ci avem 
deja o anumită personalitate, care este parţial provenită din vieţile 
trecute sau din ceea ce dorim să învăţăm în această viaţă, după cum ne¬ 
am propus noi. 

Tic, vreau să te întreb ceva mai direct. De ce se spune că 
personalitatea este legată de semnul astrologie sub care te naşti? 

Magnetismul anumitor stele, şi el accentuează, numai a anumitor 
stele, are influenţă asupra personalităţii. Ăsta este un alt aspect. Pentru 
că noi alegem să ne naştem sub o anumită stea sau semn zodiacal, 
atunci ne alegem data de naştere, ca să putem să întărim în 
personalitatea pe care o vom avea sau evenimentele pe care urmează să 
le derulăm în această viaţă, să întărim influenţele semnului zodiacal. Şi 
Tic spune: Nu prea te exprimi tu corect, dar cam asta este. 

Deci haide s-o luăm un pic pe bucăţi, Tic. Să presupunem că vreau să 
învăţ un anumit lucru în această viaţă, un anumit tip de experiment, 
anumite emoţii să le trăiesc în această viaţă. Ele pot să fie afectate de 
către semnul zodiacal, dat de data la care ne naştem. Este corect? 

Şi Tic spune: Este corect. Tu poţi să-ţi alegi dinainte în ce perioadă 
te vei naşte, tocmai ca să poţi să înveţi. De exemplu, dacă într-o zodie 
furia este dominanta personalităţii şi tu vrei să înveţi cum să calmezi 
acea furie, cum s-o conduci şi s-o coordonezi să îţi dispară din viaţa ta, 
atunci te vei naşte în acea zodie. Desigur că s-ar putea să reuşeşti sau să 
nu reuşeşti. Şi atunci, dacă nu ai făcut ceea ce ţi-ai propus pentru 
această viaţă, dacă n-ai învăţat şi n-ai experimentat acele sentimente, 
acele emoţii, acele evenimente, înseamnă că în următoarea viaţă - dacă 
tu doreşti asta - îţi vei lua acelaşi bagaj, aceeaşi lecţie de învăţat şi te 

vei programa în aşa fel încât să repeţi acest experiment până când ai să 
obţii rezultatul pe care îl doreşti atunci când eşti în lumea spiritelor. 

Deci aşa funcţionează în principiu. Desigur că lucrurile se pot 
schimba, dar nu în părţile esenţiale. Desigur că avem şi influenţa 
mediului înconjurător, care s-ar putea să ne ajute să ne rezolvăm 
problemele, dar nu întotdeauna se întâmplă acest lucru. De exemplu, 
dacă eu mi-am ales să învăţ cum să nu fiu furios, spune Tic, să nu fiu 
nervos (aici Tic râde: eu mi-am ales asta, dar n-am învăţat, aşa încât 
am să repet şi în altă viaţă lecţia asta) şi nu am parte de un mediu 
propice - ca de exemplu, familie, părinţi, colegi de la serviciu care să 
mă ajute să-mi domin aceste emoţii negative - dacă nu învăţ aşa cum 
mi-am programat, eu atunci va trebui să le reînvăţ într-o altă viaţă 
viitoare. Sunt şi unele cazuri în care eu doresc să simt ce înseamnă să fii 
furios, ce înseamnă să ai o reacţie negativă. Şi atunci, îmi aleg dinainte 
o zodie care mă ajută să mă focusez pe partea negativă a reacţiilor 
mele, a furiei, a supărărilor, şi să mă ajute să trăiesc aceste emoţii 
negative. 

Aici e o întrebare complexă Tic: de ce să trăieşti ca să înveţi ceva 
negativ? Dar eu zic să nu-mi răspunzi la întrebarea asta, pentru că 
întrebările sunt foarte multe şi ar trebui să ne focusăm pe ele. Alexandru 
mai întreabă la întrebarea 11: în timpul vieţii, spiritul are 
posibilitatea de a călători în timp atât în viitor, cât şi în trecut 
pentru a putea sesiza, observa anumite evenimente din viaţa 
sa? Deci, să refac întrebarea, ca s-o înţeleg şi eu bine. Alexandru 
întreabă: când suntem sub forma fizică, spiritul din interiorul nostru are 
posibilitatea să meargă să vadă viitorul sau să vadă trecutul? 

Şi Tic spune: Asta o facem, de fapt, tot timpul. Atunci când avem o 
situaţie, un eveniment, de exemplu, mergem să-i cerem şefului o mărire 
de salariu. Eu sunt acuma în prezent, informă fizică, dar îmi imaginez 
ce reacţie o să aibă şeful în viitor, ce se va întâmpla, cum o să răspundă. 
Asta aş numi că este un mers în viitor, dacă la asta se referă Alexandru. 
Sau, în aceeaşi situaţie, mă gândesc ce experienţe trecute am avut când 
m-am dus la şefii mei să îmi mărească salariul. Ăsta este un mers la 
evenimentele trecute. Dacă însă Alexandru vrea să ştie dacă poate să 
meargă în viitor în altă viaţă, sau în trecut în altă viaţă, răspunsul 
devine mult mai complex, dar se poate şi acest lucru. Răspunsul este 
DA. Spiritul, atâta vreme cât este în corp, poate să călătorească în 
viitorul apropiat sau trecutul apropiat din viaţa pe care o trăim acuma, 
sau poate să călătorească în viitorul îndepărtat în alte vieţi viitoare sau 
în alte vieţi trecute. 

înţeleg corect, Tic? 

Şi Tic da din cap şi spune: Da, este corect aşa cum ai spus. 

întrebarea nr.12 a lui Alexandru este: Care este cel mai 
frecvent sau des întâlnit gând uman? şi ce efecte are acesta? 

Supravieţuirea este cel mai frecvent gând uman. Şi acesta are ca 
rol evoluţia speciei, pentru că fără acel gând sau, mai exact, instinct de 
a supravieţui, noi nu am exista ca specie şi nu am putea să evoluăm. 
Deci pe lângă tot ceea ce facem de când ne naştem şi până murim, de 
fapt, facem mereu acelaşi lucru - supravieţuim. Trebuie să evoluăm. 
Fără a supravieţui, nu există evoluţie şi, de fapt, nu existăm. Deci acesta 
este cel mai frecvent gând uman, care stă la baza tuturor activităţilor 
din fiecare zi. Noi trebuie să mâncăm ca să supravieţuim, trebuie să 
vorbim ca să supravieţuim, trebuie să ne adaptăm la orice situaţie 
pentru a supravieţui, deci acesta este cel mai des întâlnit gând uman. 

întrebarea următoarea este nr. 13. în ce măsură şi cum se 
implică spiritele în lumea terestră? Ce rezultat au implicările 
acestora? 

Şi Tic răspunde aşa: Implicarea spiritelor în lumea terestră este 
relativ minimă. Adică, aşa cum ţi-am explicat ţie mai demult (aici se 
referă la mine, la Maria), nu avem voie să spunem, de exemplu, ce se va 
întâmpla în secunda următoare sau în viitorul imediat. Şi nu avem voie 
să o facem nu pentru că nu am şti viitorul sau nu am dori să-i protejăm 
pe cei care au rămas după ce noi am plecat, ci pentru faptul că aceasta 
ar crea un haos în relativa ordine care este jos, în lumea terestră. 

De ce spui „jos, în lumea terestră”, Tic? 

Este o formulare iluzorie, de fapt nu există jos sau sus, dar poate că 
cel mai uşor lumea ne vede pe noi, spiritele, într-o stare plutind pe 
undeva pe sus, iar pe voi, în starea de jos. Este o interpretare incorectă, 
dar este ceea ce majoritatea ar putea vedea că se întâmplă între noi şi 
voi. 

Deci, de exemplu, tu ai voie să comunici cu mine, ar exista ceva care 
să te împiedice să comunici cu mine? 

Nu. Am posibilitatea să comunic cu tine ca să te ajut să înţelegi, de 
exemplu, ce se întâmplă cu mine, ce se întâmplă cu tine, ca să te ajut să 
evoluezi, să faci un pas înainte. Nu am voie să intervin direct şi să spun, 
de exemplu, că mâine, mergând pe stradă, îţi cade o cărămidă şi ai să 
mori, sau mâine o să câştigi loteria, aşa că du-te şi joacă la loto. Nu am 
voie să te afectez în acest fel, pentru că asta ţi-ar distorsiona motivul de 
bază pentru care tu eşti aici. Tu eşti aici, încarnată în materie, pentru a 
putea să te ajuţi tu însăţi să evoluezi, să înveţi ceva, să mergi mai 

departe. Dacă eu aş interveni spunând ce se va întâmpla în viitor, nu ar 
ajuta deloc la evoluţia ta, ar stopa-o. De aceea, este într-unfel greşit că 
mulţi oameni simt nevoia ca cineva, de exemplu, un spirit, să le spună 
ce au de făcut sau ce se va întâmpla în viitor sau cum o să rezolve o 
situaţie. Această ghidare poate să fie generală, de exemplu, ce să faci ca 
să îmbunătăţeşti o situaţie. Dar nu avem voie să spunem că se va 
întâmpla, de exemplu, că mâine la ora aia ai să întâlneşti bărbatul cu 
care ai să te măriţi ş.a.m.d. Acesta este un sistem de gândire limitat, 
care dă senzaţia că viaţa fizică ar fi elementul de bază. 

Viaţa fizică este iluzorie, este numai ceva trecător, treci prin ea, ca 
spirit, ca să te ajute să evoluezi, dar nu este, de fapt, ceva imuabil, ceva 
care nu se schimbă, care rămâne acelaşi, sau care este esenţial. Nu este 
esenţială viaţa pe Pământ sau viaţa în formă fizică, nu este esenţială. 
Deci ăsta este motivul pentru care noi, spiritele, nu avem voie să ne 
implicăm în lumea terestră. 

Tic, am să adaug la întrebarea lui Alexandru: A fost vreun moment 
în timp în care spiritele au intervenit în viaţa terestră şi aceasta a avut 
ceva urmări? De exemplu, întreb dacă au venit de pe alte planete, cum 
spune multă lume, spirite cu OZN-uri şi au afectat viaţa oamenilor de pe 
Pământ? Sau chiar ideea de Dumnezeu, care într-un fel e legată de spirit, 
acel Dumnezeu sau acea formă de Energie a avut influenţă asupra vieţii 
pe Pământ, transformându-ne, de exemplu, din maimuţă în oameni? 

Şi Tic spune: întrebarea este apucată de amoc. Cum pui tu 
întrebarea, nu este bine centralizată. Ar trebui să vorbeşti la concret şi 
să nu divaghezi cu întrebări care nu îşi au locul în acest material. 

Aoleu, Tic, m-ai pus la punct... OK, bine, retrag întrebarea. Deci 
întrebarea era în ce măsură se implică spiritele în lumea terestră în 
aceste momente. Dar Tic, vreau să te întreb, există spirite malefice care 
se implică în viaţa umană? 

Şi Tic dă din cap şi spune: Da, există astfel de spirite care se implică 
în viaţa umană. 

Deci există spirite malefice care nu respectă regula să nu vină, să nu 
deranjeze oamenii şi să nu le spună viitorul. 

Nici măcar spiritele malefice nu vor spune viitorul, ele se 
interferează în altfel cu viaţa oamenilor. Dar asta-i o altă întrebare, 
care merită un răspuns mult mai amplu. 

Bine Tic. La întrebarea 14, zice: Cum s-ar putea descrie 
relaţia dintre om - imaginaţie - material - spiritual? 

Aceasta este o întrebare care nu are o logică, o structură. Cum 
adică care este relaţia dintre om şi imaginaţie, dintre material şi 

spiritual? Ca şi cum omul şi materialul, pe de o parte, iar imaginaţia şi 
spiritualul, pe de altă parte, ar fi două părţi componente. Deci, haide s- 
o luăm pe bucăţele. Fiecare om sau persoană umană are în el un spirit 
de tip uman. 

Apropo, Tic, te opresc aicea înainte de a merge mai departe. 
Animalele sau plantele au spirit? 

Iarăşi divaghezi cu întrebarea asta. Şi da, au, dar răspunsul este 
mult mai complex. Deci rămânând la om, imaginaţia omului este un 
mecanism prin care el învaţă să funcţioneze, să supravieţuiască, să se 
dezvolte. Fără această imaginaţie, care este unul din mecanismele de 
bază ale minţii umane, nu am putea supravieţui, căci nu am putea 
prevedea evenimentele viitoare şi modul în care să reacţionăm la ele 
pentru a supravieţui. Materialitatea şi spiritualitatea sunt două feţe ale 
aceleiaşi monezi. Noi, la bază, suntem spirite, dar, ca să putem evolua şi 
progresa, trebuie să ne încarnăm în stare fizică ca să putem avea şi 
dezvolta emoţii şi sentimente prin senzaţiile fizice. Există, desigur, şi 
alte posibilităţi de evoluţie a spiritului. Dar pentru o bună cunoaştere şi 
o bună evoluţie, ai nevoie să treci prin partea materială. 

în general, evoluţia spirituală numai pe plan spiritual este mult 
mai uşoară, pentru că te conectezi şi poţi la un moment dat să ştii exact 
ce ştiu toate spiritele din acest univers. De aceea este uşor, dar nu ajută 
la progres. Noi putem percepe în orice moment ce simte oricare alt 
spirit din univers, dar limitându-ne la asta ar însemna că noi, spiritele, 
la nivel de univers, am stagna, nu am evolua. A trece prin forma 
materială este un mecanism prin care un spirit adăugă lucruri noi şi 
sentimente, emoţii noi şi ajută la evoluţia spirituală la nivel general. îţi 
imaginezi că, dacă spiritele trec prin diverse forme materiale, emoţiile 
lor sunt îmbogăţite, volumul de cunoştinţe pe care le au e îmbogăţit şi 
atunci putem să evoluăm. Dacă nu, cunoştinţele pe care le au spiritele 
ar rămâne limitate la acest moment. 

Deci tu spui, Tic, ca să înţeleg bine, că în formă de spirit nu poţi să 
evoluezi, trebuie neapărat să te încarnezi într-o formă materială? 

Şi Tic spune: Aproape corect. Şi aproape corect este şi faptul că poţi 
să te încarnezi nu numai în formă materială, ci poţi să te reîncarnezi şi 
în formă spirituală, nu neapărat materială. Dar de bază, pentru a avea 
o schimbare importantă şi perceptibilă, trebuie să te încarnezi informă 
materială, care nu este uşoară, este dificil de suportat, este greu de 
realizat şi nu întotdeauna dă rezultatele pe care le-ai avut atunci când 
te-ai reîncarnat între ele (în forme nemateriale - n.n.). 

Bine, Tic, nu ştiu cât de clară a fost citirea asta, dar hai să trecem la 
celelalte întrebări. 


5 

Data: 6 decembrie 2013, întrebările: 15-20, Entitatea: Tic, Durata: 50 
min, Idei: Omul are un destin, dar şi l-a stabilit singur, ca spirit, înainte de a se 
naşte. Poate învăţa lecţiile propuse prin obstacole sau favorizare. E dificil ca 
omul să îşi schimbe destinul. Tehnologia actuală duce la înstrăinare, 
afectează socializarea. Semnele prin care un spirit îşi face simţită prezenţa. 
Spiritul nu îi vorbeşte mediumului în limba sa, ci i se traduce prin matricea 
personală. Până în 100 de ani se va dezvolta o tehnologie de vedere a 
spiritelor, a informaţiei pure. 


Entitatea TIC (întrebările 15 - 20) 


Este 6 decembrie 2013 şi continui cu întrebările pe care i le pun lui 
Tic. Am avut noroc că m-am oprit la timp, că tocmai mi s-au terminat 
bateriile. Deci pierdeam tot ce aş fi înregistrat în continuare. întrebarea 
următoare este, Tic: în ce situaţii liberul-arbitru al omului poate 
fi modificat, influenţat de spirite? Şi aici eu am întrebat: Influenţat 
de propriul meu spirit sau de alte spirite? Iar Alexandru a spus: Ambele 
situaţii sunt interesante, atât propriul spirit, cât şi altele. Aici e 
problema aceea deterministă, a liberului-arbitru. în ce măsură pot să 
determin ce vreau să fac? Sau în ce măsură alt spirit poate să mă 
influenţeze? 

Şi Tic răspunde: DEŞI noi am venim, ca spirit, cu un anumit plan de 
bătaie pentru care suntem bine pregătiţi (de exemplu, vrem să simţim 
problema X, s-o experimentăm în această viaţă), deşi venim cu această 
idee deja fixată în genele noastre şi, chiar mai mult, ne naştem într-o 
zodie care să ne ajute să învăţăm acel lucru, să-l experimentăm (poate 
cuvântul învăţat nu este corect) şi ne pregătim în avans părinţii din 
care ne naştem, oamenii cu care vom avea contact pentru a învăţa acel 
lucru; TOTUŞI, dacă vrem să nu învăţăm problema X, putem să facem 
absolut tot ce dorim noi. Este însă foarte greu să nu dorim să 
experimentăm problema X, pentru că toată pregătirea noastră dinainte 
de a ne naşte a fost făcută în aşa fel încât noi să putem învăţa acea 
lecţie X din viaţa noastră. Este foarte greu să nu te loveşti de ea şi să nu 
o înveţi, să o schimbi total şi să înveţi problema Y, care n-are nicio 
legătură cu problema X. Este foarte greu, pentru că tu, dinainte de a te 

naşte, ţi-ai făcut o grămadă de repere - ce şi cu cine trebuie să trăieşti 
ca să poţi experimenta ceea ce îţi doreşti tu, problema X. De aceea, 
uneori oamenii simt că totul este predestinat. într-unfel este real, dar 
este predestinat de noi înşine, noi am fost cei care ne-am propus să 
învăţăm evenimentul X, nu de cineva din exterior, deşi câteodată se 
întâmplă şi asta. 

Corect, Tic? Şi el spune: Da. 

Dar, în general, noi înşine ne stabilim ce avem de învăţat şi cum, cu 
ce cantitate de rău sau de bine dorim să învăţăm acel lucru (obstacole 
sau favorizări - n.n.). De exemplu, eu îmi cunosc dinainte părinţii din 
care am să mă nasc, nevasta cu care am să mă însor, copiii pe care o 
să-i am, deci dinainte de a mă naşte mă conectez cu acele spirite ca să 
pot să învăţ acel lucru. Aşa că este aproape imposibil să nu mă lovesc de 
acel lucru X pe care trebuie să îl învăţ, pentru că aşa mi-am propus eu 
în viaţă. Câteodată simţim că asta ne-a fost destinat. Totuşi, putem să 
ne schimbăm complet destinul şi să învăţăm altceva: problema Z sau 
problema Y. Putem să ne schimbăm, dar este extraordinar de greu, 
fiindcă tot ce ne-am programat dinainte serveşte pentru a învăţa acel 
lucru X. 

No, bun, sunt confuză, Tic. 

Problema este simplă. Să zicem că eu mă întâlnesc cu mai multe 
spirite din grupul meu şi spun că în această viaţă vreau să învăţ cum să 
fiu, de exemplu, diplomat, cum să mă exprim şi să acţionez cu 
diplomaţie în viaţă. Pentru a obţine aceasta, eu îmi aleg părinţii, care 
vor fi, de exemplu, nişte părinţi care nu văd binele, nu ştiu cum să 
rezolve situaţiile decât prin critică. Iar eu va trebui să depun un efort 
foarte mare ca să învăţ să fiu diplomat în aceste condiţii grele. Desigur, 
ar fi poate mult mai uşor ca să-mi propun dinainte să mă nasc din 
părinţi care sunt amândoi diplomaţi şi care bineînţeles că o să mă ajute, 
fiind amândoi diplomaţi, să învăţ şi eu să fiu diplomat în modul în care 
îmi trăiesc viaţa, modul în care mă exprim, mă relaţionez cu celelalte 
persoane. Deci pot să aplic orice variantă, după cum cred că sunt 
capabil şi cum aş vrea să experimentez. 

Dar asta înseamnă, Tic, că tot ce păţim noi negativ în viaţă, singuri 
ne-am ales? 

Nu întotdeauna ne-am ales noi, dar să spunem că 99% (spune el 
99,(9)%) noi ne-am ales. Desigur că sunt şi erori, pentru că, îţi dai 
seama, în complexitatea corpului uman cu care trăim se pot întâmpla 
erori genetice sau de altă natură. Se poate întâmpla ca, de exemplu, 
când mă nasc într-un anumit corp, corpul să fie necorespunzător din 

punct de vedere genetic şi să mor la naştere sau să mor la câteva luni 
după naştere. Nu neapărat eu mi-am planificat acest lucru. Dar se 
poate întâmpla şi să îmi planific aceasta, dacă am vorbit cu părinţii mei 
înainte de naştere că am să-i învăţ cum să treacă printr-o astfel de 
tragedie, cum să supravieţuiască după o astfel de tragedie. Poate să fie, 
pur şi simplu, o greşeală genetică, dar în general se respectă ceea ce tu 
ţi-ai propus să experimentezi în această viaţă. 

Să nu crezi că, de exemplu, cineva îşi propune să fie criminal în 
masă sau un ucigaş care omoară o grămadă de oameni în viaţa sa. în 
general, asta nu se întâmplă şi nu suntem lăsaţi să ajungem la astfel de 
extreme. Se poate întâmpla un genocid ca cel din Africa, dar sunt cazuri 
mult mai rare să te planifici dinainte ca să fii criminal. Dar se poate 
întâmpla ca corpul în care eu am plantat, de exemplu, o anumită 
evoluţie negativă să fie genetic defect. Şi atunci, devin criminal în masă, 
nu mai simt nimica, îi fac pe toţi să sufere. în general, ceea ce-mi aleg 
eu, este bine ales între anumite limite. Câteodată sunt şi excepţii, adică 
nu ne-am programat, de fapt, să ducem viaţa pe care o trăim acuma. 

Iar când te referi la cum te influenţează alte spirite, având în 
vedere că eu mă nasc într-o familie, că trăiesc într-o societate şi că în 
fiecare corp uman există un spirit, este normal că există interacţiuni 
între spiritul meu şi alte spirite. De exemplu, pot să fiu împreună cu un 
spirit cu care sunt duşman. Suntem doi fraţi şi vrem să învăţăm în 
această viaţă cum să ne împăcăm, cum să trăim mai bine, deşi avem o 
relaţie proastă. Şi atunci ne încarnăm ca doi oameni care nu au o 
relaţie bună, ca să vedem cum putem să mediem această relaţie între 
noi. Astfel de întâmplări neplăcute sunt juste, căci le-am planificat cu 
acel spirit încă dinainte de mă naşte. Totul este planificarea la nivel 
spiritual, totul se întâmplă la nivel spiritual. în general, ţine minte că, 
în 99,9 % din cazuri, aşa cum s-a planificat, aşa se merge mai departe. 
De aceea, voi simţiţi în stare fizică că viaţa voastră este determinată 
dinainte, pentru că, într-unfel, este corect. Aşa este, a fost determinată 
dinainte. 

Tic, întrebarea 16: Care este efectul de viitor în ce priveşte 
utilizarea tehnologiei în viaţa umană? Bănuiesc că aici Alexandru 
se referă la faptul că tehnologia ne copleşeşte, pur şi simplu. Avem în 
casă televizoare, computere, laptop, tabletă, telefon, maşină, deci avem o 
tehnologizare intensivă a vieţii noastre. Bănuiesc că Alexandru întreabă 
ce efect va avea în viitor, dacă o să continuăm să ne dezvoltăm în acelaşi 
fel, o să devenim un fel de roboţi, nişte cyber-people? Ce se va întâmpla 
în viitor, dacă poţi să spui? 

Şi Tic răspunde aşa: Există o limită a dezvoltării tehnologice, pentru 
că o utilizare superintensivă a tehnologiei are şi dezavantaje, fiindcă se 
pierde ceva esenţial în acest proces. Se pierde spiritul sau relaţia pe care 
o ai, ca fiinţă umană, cu altă fiinţă umană, interacţiunea dintre spirit şi 
spirit. Deci această dezvoltare tehnologică extensivă şi explozivă va 
ajunge la nivelul la care va afecta corpul fizic la un aşa nivel, încât va 
duce la o izolare (înţeleg bine, Tic? Şi spune „Da”) atât a corpului fizic, 
cât şi a corpului spiritual. Şi asta va duce la o alienare a speciei umane 
(înţeleg bine, Tic? Şi spune , Aproape”). Asta va duce la o întoarcere în 
interior, în care omul va trăi mai mult virtual, cu fantezia lui, cu 
imaginaţia lui, cu senzaţiile proprii pe care le are. Această tehnologie 
afectează socializarea, contactul fizic dintre oameni, structura care a 
fost creată în societatea umană de secole. Deci acea structură socială 
care face ca oamenii să trăiască în pături sociale, să aibă activităţi 
împreună, să aibă reguli şi morală socială împreună, aceasta va fi 
afectată foarte mult şi va exista un moment în care întreaga societate 
umană, aşa cum o cunoaştem noi, va fi afectată. Schimbările vor fi 
radicale, dar nu neapărat înspre bine, pentru că se va pierde contactul 
uman. (Măi, Tic, înţeleg bine? Şi el spune „Corect”.) Se pierde contactul 
interuman, care are un rol de bază, important în dezvoltarea noastră 
spirituală, în general, ca specie. Ne izolează ca fiinţe umane şi, implicit, 
ca spirite. 

Măi, Tic, n-am înţeles nimica, dar ce am spus e corect? Şi spune că 
„Da, este corect”. 

întrebarea 17: Care sunt semnele, indiciile de identificare 
ale unui spirit când acesta încearcă să comunice cu omul? Deci, 
Tic, când un spirit încearcă să comunice cu un om, să presupunem că 
omul ăla nu ştie nimica despre spiritism sau transă, care este modul în 
care acel spirit îi dă semnal persoanei fizice că vrea să o contacteze? 

Tic spune aşa: Există mai multe feluri, forme de recunoaştere a 
faptului că un spirit încearcă să te contacteze. Şi sunt legate în primul 
rând de setul de referinţă pe care îl are acea persoană fizică în legătură 
cu existenţa şi posibilitatea unui contact cu un spirit. De exemplu, la 
persoanele care nu cred că există spirite, poate să vină şi o fantomă să li 
se arate, că ei o vor nega şi nu vor vedea acea fantomă ca reală, vor 
spune că au avut o problemă la ochi sau era de vină oboseala şi li s-a 
părut că au văzut ceva, că a fost mai mult o iluzie optică sau de altfel. 
Deci acel om nu va putea percepe, pentru că nu are în matricea lui de 
referinţă faptul că un spirit ar putea să îl contacteze. Dintre femei şi 
bărbaţi, femeile sunt mai sensibile şi asta poate datorită faptului că ele 

se ocupă de creşterea copiilor şi sesizează orice schimbare din 
comportamentul unui copil, iar asta le face să fie foarte atente la orice 
stimul din exterior. De aceea, în comparaţie cu bărbaţii, întotdeauna 
femeile sunt mult mai receptive la posibilitatea de a fi contactate de un 
spirit. 

Există mai multe forme de contactare. în primul rând, foarte rar 
vei simţi că te contactează un spirit într-un moment când eşti foarte 
agitat. De exemplu, eşti la discotecă şi dansezi, iar în momentul ăla vezi 
un spirit. Se poate întâmpla şi atunci, de exemplu, cineva care îţi era 
foarte apropiat şi a decedat poate să vină şi să-ţi apară ca imagine. în 
momentul respectiv, persoana care dansează pe ring realizează că se 
întâmplă ceva care nu este în regulă. Dar cel mai uşor să fii contactat 
este atunci când te culci, când eşti între starea de a fi treaz şi starea de a 
fi adormit. Este acel interval mic de timp în care este mult mai uşor să 
poţi comunica cu un spirit, atunci când corpul tău este aproape relaxat, 
dar nu încă adormit. Eşti mult mai receptiv şi mai alert la ce se 
întâmplă în exterior. 

Un alt mod: poţi, ca spirit, să mişti obiectele din casă. Aşa este cel 
mai uşor ca persoana să recunoască dacă un spirit încearcă să o 
contacteze. De exemplu, stai la masă, scrii şi ceva de pe masă se mişcă, 
fără a fi vântul sau o altă posibilitate fizică care să mişte acel obiect de 
pe masă. Acesta este poate lucrul cel mai uşor de realizat. Apoi sunt unii 
oameni care sunt mai senzitivi la parfumuri şi, atunci când spiritul ştie 
acel lucru, poate să transmită un tip de parfum despre care persoana 
ştie că nu avea de unde să provină în acel spaţiu, în acel moment, în 
afară de posibilitatea de a fi de la un spirit. Zgomotele, de exemplu, 
bătăile în masă, sunetele de paşi sunt frecvent folosite de spirite pentru 
a contacta o persoană fizică. 

Poate cel mai important, spune Tic, este ca acea persoană fizică să 
nu-şi dorească cu tot dinadinsul ca acel suflet căruia îi simte lipsa să o 
contacteze în acel moment. Pentru că asta i-ar inhiba propriile ei 
percepţii şi nu ar lăsa-o deschisă să poată vedea sau avea o conectare 
cu spiritul în vreun fel. Cel mai simplu este să te laşi şi să te gândeşti: 
„Aş vrea să vorbesc cu tine, spiritule X, şi te rog să-mi dai un semnal prin 
care eu să ştiu că tu eşti aici”. Desigur, celor care pot să intre în transă, 
cum eşti tu, le este foarte uşor să comunice cu un spirit. Pentru tine este 
uşor, pentru că ai învăţat că transa este un lucru natural şi ai lucrat 
foarte mult în hipnoză. îţi este foarte uşor să-ţi laşi corpul să fie folosit 
de către mine şi, atâta vreme cât gândul tău zboară aiurea, eu pot să-ţi 
transmit vorbe, răspunsul la întrebare prin vorbe sau prin imagini, 

dacă tu îmi ceri „vreau să-l văd în imagine sau să-l aud în sunete”. Dar, 
în general, cel mai uşor pentru tine personal este să-ţi laşi corpul să fie 
folosit de mine ca spirit, să mă exprim, sau să te exprimi, intr-un mod 
foarte rapid. 

Mai există alt sistem, cu tabla care se mişca pe masă, sau mâinile 
care deplasează obiectul să dea răspunsuri. Ăsta a fost un sistem vechi 
şi poţi să-l foloseşti, doar să fii sigură că spiritele care au venit au şi 
părăsit locul. De fapt, şi tu, după ce vorbeşti cu un spirit, îi spui să plece 
înspre Lumină sau în altă parte. Şi tu ai avut situaţii în care spiritul a 
refuzat să plece, aşa încât pot exista modalităţi diverse de comunicare 
şi, în general, această comunicare este la nivelul matricii pe care o are 
persoana respectivă. De exemplu, ţie, Maria, ca hipnotist, îmi spune Tic, 
îţi este uşor să vorbeşti şi să spui orice îţi comunică spiritul, spui 
imediat ce a spus el. Nu toată lumea poate să facă acest lucru, pentru că 
fiecare are matricea lui de referinţă, experienţa lui de o viaţă întreagă 
intr-un anumit domeniu. Altul, de exemplu, este mai intuitiv şi aude mai 
bine zgomotele, altul este mai vizual şi vede dacă se mişcă un obiect 
când n-ar trebui să se mişte. Fiecare are sistemul lui de comunicare şi 
există o infinitate de posibilităţi pentru un spirit de a contacta o fiinţă 
umană. Nu există un sistem-grilă, pentru că fiecare om are un sistem 
diferit de a comunica şi de a înţelege acea comunicare. 

De exemplu, tu, îmi spune mie, Tic, câteodată auzi cuvântul în 
limba engleză venind de la un spirit cum sunt eu, care în viaţa fizică n- 
am ştiut limba engleză. Asta nu-i neapărat pentru că eu acum, ca spirit, 
aş putea să vorbesc limba engleză dacă vreau, ci pentru faptul că 
creierului tău fizic îi este mai uşor să transmită informaţia în limba 
engleză decât în română, pentru că asta e structura ta, matricea ta. 
Dacă de exemplu, aş vorbi cu un german de origine care n-a vorbit 
niciodată o altă limbă, el m-ar înţelege şi ar traduce ce spun eu în limba 
germană, pentru că el are respectiva matrice în interiorul lui. 

Bine, măi, Tic, haide, întrerup acum. Fac o mică pauză. Dar nu pleca 
nicăieri! 

Şi Tic râde: Nu plec nicăieri, sunt totdeauna unde vrei tu să fiu. 

Bine, măi, Tic, măi!... 

Este 6 decembrie 2013 şi fac în continuare citiri cu Tic pentru 
Alexandru. întrebarea 18: Câte specii de oameni există, cum s-au 
format caracterele rasiale? 

Tic spune: întrebarea este foarte confuză, cum adică câte specii de 
oameni există? Rasa umană este una singură aici, pe Pământ, în 
această formă şi în această viaţă pe care voi o trăiţi. 

Atunci răspunde-mi cum s-au format caracterele rasiale. 

Au fost foarte mult dependente de climă şi de interacţiunea socială 
dintr-un anumit loc. Dacă mergi în Africa şi eşti albă, o să devii mai 
închisă la culoare. Dacă un african trăieşte câteva generaţii pe 
continentul european, o să devină mai alb la culoare. Este o reacţie 
normală a organismului la climă. Nu a existat la început, când s-a 
format specia umană, o departajare pe rase - rasa galbenă, rasa albă, 
rasa roşie. Nu, nu a existat o astfel de departajare. Ce rasă a devenit în 
timp a depins de evoluţie şi nu a intervenit nimic în afară de mediul 
natural şi clima. Locul unde au trăit oamenii respectivi a creat 
caracterele rasei. Nu a fost ceva dinainte diferenţiat şi, de aceea, nu 
există decât o rasă umană. Dar dacă ne referim la alt aspect, şi anume 
că există spirite care se întrupează şi în altceva decât în rasa umană, 
atunci aceasta este corect. Există mai multe specii în care se pot 
întrupa, dar rasa umană este una singură. 

Tic, hai să te întreb, tu, în evoluţia ta de la zero până acuma, ca 
spirit, te-ai întrupat în alte forme decât rasa umană? 

Corect, aşa este. Eu m-am întrupat în 23 de forme diferite de viaţă. 
Şi nu numai pe această planetă. (înţeleg bine, Tic? Şi spune: Corect, aşa 
este.) Pe această planetă m-am întrupat în 12 forme. (Şi Tic îmi dă cifra 
scrisă.) în forme de viaţă diferite de rasa umană. Deci rasa umană a 
fost una din cele 12 forme diferite. 

Aici pe planeta Pământ, în spaţiul ăsta temporal? 

Nu aşa cum îl înţelegi tu ca spaţiu temporal. Deci una este rasa 
umană în care m-am întrupat de mai multe ori, celelalte sunt alte specii. 
De exemplu, am fost animal, amoebă, formă celulară, dinozaur, deci am 
fost în 12 forme diferite de viaţă. 

Asta-i foarte interesant de ştiut, Tic, că de când te cunoşti tu pe tine 
ca entitate pe această planetă, ai avut... 

Şi spune Tic repede: Am trăit inclusiv într-o rocă, am fost rocă. 
Există foarte multe posibilităţi, aş putea spune aproape infinite. O 
infinitate de forme de viaţă în care poţi să trăieşti în acest moment sau 
am trăit în trecut de la apariţia Pământului până acuma. 

Tic, am să-ţi pun o întrebare neobişnuită. Tu, ca spirit, ai avea 
posibilitatea să mergi să trăieşti o viaţă cu 10000 ani în urmă? îţi vine ţie, 
aşa, pe spirit că vrei să mergi să trăieşti în trecut - pentru că, după câte 
ştiu de la tine, voi nu trăiţi nici în spaţiu, nici în timp, deci timpul şi 

spaţiul nu au înţeles pentru voi, ca spirite. Ai putea să treci în trecut ca să 
trăieşti o viaţă, să experimentezi cum a fost acel moment de acum 10000 
ani? 

Şi el spune: Nu aş putea să mă duc acum înapoi cu volumul de 
cunoştinţe pe care îl am, să mă duc să trăiesc o viaţă de acum 10000 
ani. Nu pentru că n-aş putea să accesez informaţiile despre cum a fost 
acea viaţă acum 10000 de ani, dar dacă m-aş duce şi m-aş întrupa 
acum 10000 de ani, aş schimba întreg viitorul, aş produce schimbări de 
esenţă în întreg viitorul, care nu au nici sens şi nici rost. 

Bine, dar atunci, stai un pic. Din moment ce voi nu aveţi spaţiu şi 
timp, de ce te legi tu de spaţiul sau timpul ăsta de acuma, de planeta 
Pământ şi de prezentul ăsta? De ce nu mergi în viitor, dacă voi nu aveţi 
spaţiu şi timp? 

Şi Tic râde şi spune: Nu înţelegi corect ceea ce ţi-am spus eu că „nu 
am spaţiu şi timp”. Modul în care tu încerci să interpretezi spaţiul şi 
timpul, cu cunoştinţele şi percepţia pe care o ai tu în acest moment, este 
complet diferită de percepţia mea ca spirit în lumea spiritelor în acest 
moment. Pot să mă duc, de exemplu, să călătoresc - aşa cum ţi-ai 
imagina tu că călătoreşti în timp - şi să ştiu exact CUM A FOST acum 
10000 de ani într-un anumit loc. Dar asta nu ducându-mă undeva sau 
zicând „abracadabra” sau urcăndu-mă într-o maşină a timpului ca să 
merg înapoi. Dacă vreau să am acces la acea informaţie, mă conectez la 
Sursa de informaţie a Universului şi aflu exact cum a fost acum 10000 
de ani în oricare parte a Pământului. Deci eu acea INFORMAŢIE o am. 

Acuma, Tic, te întreb: Presupunând că eu sunt un om de ştiinţă, 
istoric sau vreau să inventez ceva şi am nevoie de o informaţie despre un 
eveniment din trecut, tu ai avea voie sau posibilitatea să-mi dai acea 
informaţie? Dacă mi-ai da informaţia, ai rescrie istoria spunându-mi 
exact ce s-a întâmplat în trecut şi asta ar afecta cumva viitorul? Că n-ar 
afecta, zic eu. Nu ţi-am zis să mergi în viitor să-mi iei numerele ce vor ieşi 
la loterie, pentru că asta ar fi o violare a viitorului. Dar o informaţie 
despre trecut ai voie să-mi dai? 

Şi el spune: Da, în linii generale am voie să îţi dau acea informaţie 
despre trecut, că asta afectează relativ puţin viitorul. Nu am voie să mă 
duc pe linia temporală din acest moment în viitorul tău sau în viitorul 
oricui, pentru că aceasta îi afectează viitorul. Ce informaţie îţi dau ţie 
despre trecut este, pur şi simplu, informaţie asupra unui eveniment care 
s-a întâmplat deja pe linia ta temporală. 

N-am înţeles nimica, Ticule, cu linia temporală, dar spun corect ce 
spui tu? 

Şi el spune: Corect, aşa este. 

Am şi uitat de la ce întrebare am plecat, măi, Tic. întrebarea 19: 
Cum vor evolua animalele terestre în viitor? 

Şi Tic spune aşa: Din păcate, suntem o specie foarte distructivă şi 
nu ne dăm seama cu câtă uşurinţă şi lipsă de respect distrugem speciile 
de animale şi plante, nu înţelegem că, în goana noastră de a dobândi 
ceva care, de fapt, este fără înţeles şi fără logică, distrugem şi rănim 
habitatul 

Măi, Tic, măi, tradu-mi, aşa, ca să pot să pricep. 

Şi spune Tic: Ne-am triplat aproape ca populaţie în ultima sută de 
ani şi, ca să ne extindem, am luat din spaţiul animalelor. Nu ne-a păsat 
că am distrus specii întregi de animale. Şi asta nu numai terestru, ci şi 
în habitatul marin, am distrus foarte multe specii. Nu ne dăm seama că 
ceea ce facem noi este ireversibil şi că noi suntem cei care vom fi afectaţi 
în viitor. Copiii noştri vor fi afectaţi. Imaginează-ţi un Pământ sterp, 
fără animale, fără plante, în care nu există decât oamenii care-şi tot 
construiesc case şi îşi cumpără maşini ca să se deplaseze. Trebuie să fie 
o balanţă în ecosistem, pentru că altfel o să plătim un preţ foarte greu. 

Iar n-am înţeles nimica, măi, Tică. Dar probabil sunt foarte obosită, 
întrebarea 20: Care sunt limitele tehnologiei în ceea ce 
priveşte captarea, observarea şi descrierea spiritualităţii? Ca să 
pun întrebarea într-un fel mai simplu, cred că Alexandru vrea să spună 
că, în teorie, toată lumea ştie despre spirite sau simte prezenţa lor. Dar, 
de fapt, nimeni nu a putut dovedi ştiinţific - cum înţelegem noi ştiinţa, 
prin experimente repetabile şi percepute cu simţurile noastre - că lumea 
spirituală există. De exemplu, ceea ce spun eu acum poate să fie, pur şi 
simplu, o iluzie, o fantezie, o imaginaţie de-a mea, eu vorbesc cu mine 
însămi. Şi deşi sunt într-un fel de stare de transă în care sunt conştientă, 
mintea se gândeşte că, aoleu, trebuie să dau de mâncare la câini şi n-am 
pornit maşina de spălat şi am de făcut curat în bucătărie, dar gura îmi 
turuie ca o morişcă, controlată de mintea mea inconştientă, să zicem. 
Cum am putea noi dovedi, în afară de sentimentele sau emoţiile 
personale...? De exemplu, eu simt că vorbesc cu tine şi, pentru mine, 
Maria, este irevocabil faptul că spiritele există şi că noi trăim ca spirite în 
corp uman. Deci pentru mine acest lucru este cert, aşa înţeleg eu. Mulţi 
oameni, prin structura şi modelul lor de gândire, vor de fapt să vadă 
spiritele ca la televizor, să perceapă foarte clar prin simţurile lor şi 
repetabil că, intr-adevăr, spiritele există, că noi suntem constituiţi dintr-o 
materie fizică, care moare, şi din spirit, care este cel etern. 

Şi Tic râde, se lăsă puţin pe spate şi spune că: într-adevăr, îţi turuie 
gura ca o morişcă! Dar spiritualitatea este un lucru care nu se poate 
observa cu nivelul de ştiinţă şi tehnologic actual, pentru că perceperea 
cantităţii infinitezimale de energie care suntem noi, ca spirite, este sub 
nivelul dezvoltării tehnologiei actuale. Dar, în curând, spune Tic - şi aş 
aprecia, fără să schimb viitorul, că în circa 100 de ani - o să puteţi să 
detectaţi cu ceea ce numiţi voi „tehnologie şi aparatele fizice” şi existenţa 
părţii spirituale din corpul uman sau al animalelor sau plantelor sau 
pietrelor. La modul grosier în care voi puteţi să măsuraţi - fără lipsă de 
respect o spun - lumea prin care trăiţi, nu puteţi să pricepeţi şi să 
măsuraţi ceva care nu are, de fapt, masă. Căci este o formă de energie, 
şi nici măcar o formă de energie care s-ar putea preschimba în masă, ci 
este vorba despre informaţie, de o formă de informaţie. Deci astăzi nu 
puteţi să o faceţi, dar puteţi săpercepeţi intr-un fel că ea există. 

Nu toată lumea poate să o perceapă sau nu toată lumea are 
interesul să perceapă. Foarte mulţi sunt mulţumiţi cu ceea ce au fizic în 
acest moment, nu-i interesează partea spirituală sau ce se întâmplă 
după moarte. Şi asta poate că este bine, sub un aspect, pentru că le dă 
posibilitatea să-şi trăiască viaţa din plin, fără să se gândească la 
chestiunea de bază a existenţei - „de ce trăiesc eu aici?” - şi să se bucure 
din plin de momentul prezent. Deci nu este nimica rău cu asta. Dar sunt 
şi persoane care deja percep că se întâmplă ceva pe care nu pot să-l 
explice decât prin existenţa unui spirit care se întrupează în corpul 
uman. Aşa este, de exemplu, Alexandru. El simte că există lumea 
spiritelor, dar pentru că el este un agnostic prin firea şi pregătirea lui, 
ar vrea o dovadă, să mă vadă pe mine la televizor sau să mă perceapă 
sau să inventeze un aparat care să depisteze spiritele. 

Bun, am să pun o întrebare prostească, dar o pun. Ştiu că nu ai voie 
să mergi în viitor să îmi spui cum să inventez un aparat care să perceapă 
spiritele. Dar pot să te întreb despre trecut. Există în istoria societăţii 
umane, că pe asta pot s-o percep, un aparat dezvoltat până la acel nivel 
tehnic la care te poate percepe pe tine, ca spirit? Te întreb, fiindcă ştiu că 
poţi să-mi dai informaţii despre trecut. 

Şi el spune: Absolut nu. Nivelul la care poţi depista forma de 
energie şi informaţie în care sunt eu acum nu a fost atins de tehnologia 
dezvoltată de specia umană. Astăzi sunteţi cu un pas mai aproape de a 
o sesiza - cum ai spus tu, să vezi spiritul ca la televizor - pentru faptul 
că ştiinţa a avansat, astfel că cuvântul „informaţie” are un alt înţeles 
decât acum 40 de ani. Atunci avea complet alt înţeles, acuma altfel îl 
înţelegi, fie şi numai dacă te gândeşti la internet. Ce înseamnă 

informaţia are complet alt sens decât acum 40 de ani. Nivelul fizicii 
cuantice la care se lucrează acum şi care îi bulversează pe oamenii de 
ştiinţă, îi face să se gândească că există ceva mai adânc, pe care ei încă 
nu au putut să-l determine din punct de vedere ştiinţific. Dar sunt pe 
drumul cel bun ca să capete certitudinea că noi, ca spirite, existăm în 
afara corpului uman, aşa cum îlpercepeţi voi acum. 

Bine, măi, Tică, îţi mulţam fain, dar sunt obosită. Şi te rog să mergi 
înspre Lumină şi să mai vii să comunicăm un pic când voi avea timp să 
fac celelalte citiri, ca să le pun pe net. Eu sunt o posibilă sursă de 
informaţii, pentru că pot să fac aceste conexiuni, dar nu le fac fiindcă am 
de gătit sau de făcut curat. La revedere, Tic, şi îţi mulţumesc mult de tot! 


6 

Data: 28 ianuarie 2014, întrebările: 21 - 23, Entitatea: Malefico, Durata: 
20 min, Idei: Un dialog intelectual cu un spirit negru, căruia îi place să se 
amuze pe seama oamenilor. 


Entitatea MALEFICO (întrebările 21 - 23) 


Este 28 ianuarie 2014, ora 11 dimineaţa, şi fac citirea pentru 
Alexandru, pentru site. întrebarea nr. 21: Câte specii inteligente 
(care au posibilitatea de a utiliza o tehnologie, au un limbaj 
etc) există în univers? Care este raportul şi relaţia lor în 
prezent şi în viitor cu specia umană? 

Şi bineînţeles că îl chem pe cumnatul meu Tic. 

Care îmi spune că "Nu pot să vin acum, vin mai târziu ". Bine, 
Ticuleţ. Atunci, hai să vedem dacă am pe altcineva care ar vrea să-mi 
răspundă la întrebare. Asta este o întrebare cu caracter social. Poate 
cineva să vină să-mi răspundă la întrebare? 

Şi vine o entitate care este complet neagră. 

Dumneavoastră puteţi să-mi răspundeţi la întrebările pe care le am? 

Şi răspunde: Sigur că da, fată, eu pot. Şi spune aşa: „Fată” n-a fost 
utilizat în sens peiorativ. 

Cum să mă adresez dumneavoastră? 

Pestalozzi. Şi mai spune entitatea: Nu sunt Pestalozzi, dar poţi să 
mă chemi aşa dacă vrei. 

Nu vreau să te chem aşa dacă nu eşti acea persoană. 

Şi spune: Eu sunt Malefico şi tu mă cunoşti foarte bine şi de la 
Gemă, şi de la Oana. 

Of, ce vroiam să nu te cunosc, Malefico! Dar n-are importanţă, 
întrebarea este aşa: câte specii există în univers care pot utiliza o 
tehnologie şi care este raportul lor cu specia umană? 

Şi Malefico spune: Există o infinitate de specii, aşa cum defineşti tu, 
Alexandru, specia ca fiind cineva care foloseşte tehnologia sau are un 
limbaj de comunicare. Dar aceasta nu este o interpretare corectă a unei 
specii inteligente. Ce spui tu este o specificare limitată, pentru că, de 
exemplu, şi animalele ştiu să folosească tehnologia şi au un sistem de 
comunicare, un limbaj al lor. Nu ştiu dacă tu te-ai referit la aceasta, dar 
acesta este adevărul. Există o infinitate de specii inteligente, cum le 
numiţi voi, nu numai în Univers, ci chiar la voi pe Pământ. Numai că 
voi, comparând întotdeauna cu ceea ce sunteţi voi, nu realizaţi 
abundenţa de specii care există şi care au capacitatea de a comunica cu 
voi. Dar voi căutaţi prea multe asemănări fizice între voi şi alte specii 
din exteriorul planetei. Comunicarea şi folosirea tehnologiei sunt 
elemente de bază ale progresului, ale evoluţiei şi mai toate lucrurile 
care vă înconjoară au această capacitate de a folosi tehnologia şi de a 
comunica cu scopul de a evolua, de a prezerva specia şi a merge mai 
departe. Uitat-te puţin, Alexandru, la ce ai în jur şi ai să înţelegi că 
întrebarea ta este limitativă şi ai să pierzi infinitatea de alte specii 
inteligente care stau chiar la masă cu tine! 

Bine, Malefico, întrebarea nr.22 : Islamism, budism, 

creştinism, mozaism etc., care este originea acestor religii care 
utilizează principii asemănătoare? Au apărut ca o reacţie 
socială la dezvoltarea omului, au apărut în urma unei 
comunicări cu lumea spirituală etc.? Eu cred că el se referă dacă 
religiile sunt opera voastră, a spiritelor, sau este un eveniment apărut în 
dezvoltarea omului. 

Şi el spune aşa, Malefico: Este corect în amândouă cazurile. Religia 
ar fi apărut independent de noi, datorită slăbiciunilor pe care le aveţi 
voi, ca specie. Dar, într-adevăr, avem şi noi din lumea spirituală o 
oarecare influenţă. Aceasta a fost făcută pentru a putea să vă ajutaţi 
singuri să evoluaţi într-o direcţie mai bună, nu o direcţie distructivă. 
Religiile au la bază unele principii morale care ajută. Bineînţeles că, 
dacă sunt duse la extrem, au un caracter distructiv şi nu ăsta a fost 
scopul nostru. Când vi le-am dat, au fost mai mult un sistem de ghidare. 
Ce aţi făcut voi: le-aţi luat şi le-aţi dus la extrem, iar în acel moment a 
fost distructiv. Cred că budismul, care acceptă calea de mijloc, din acest 

punct de vedere este foarte corect. Nimic nu trebuie dus la extrem, nici 
la o limită, nici la cealaltă. Calea de mijloc este cea mai bună. 

întrebarea 23: Care este durata maximă de viaţă a unui om 
în prezent? Ce factori spirituali contribuie la extensia şi 
comprimarea ei? Când şi cum se stabileşte durata? 

Şi Malefico râde: întrebarea asta este... 

A zis „prostească”, dar nu, nu vreau să spun asta. 

Nu spui asta pentru că tu vrei să fii bine cu toată lumea. Nu. Este 
prostească, spune. Păi, dacă voi sunteţi o combinaţie între spirit şi 
materie, şi materia este trecătoare, iar spiritul este etern, la ce te referi 
când întrebi care este durata maximă a vieţii unui om în prezent? Voi 
aveţi două componente în forma în care sunteţi acum: o parte 
materială, care e muritoare, şi... 

OK, Malefico, lasă teoria şi hai să punem întrebarea altfel. Dacă reţin 
eu bine, în Biblie erau oameni care trăiau 300-400 ani tereştri. Acum 
trăim între 70 şi 120 ani. Ce s-a întâmplat? 

Şi Malefico spune: Nu este corect, şi accentuează, în totalitate ce s-a 
spus în Biblie, despre 300-400 ani, pentru că niciodată nu a fost o viaţă 
umană în carne aşa de lungă. într-adevăr, în prima perioadă a mers 
până la 250 ani tereştri. Dar acela a fost numai un experiment, care nu 
a mers bine. Şi atunci, noi am lăsat să vă adaptaţi partea materială din 
voi la condiţiile pe care le aveaţi pe Pământ. 

Hai să luăm întrebarea directă. Cum se stabileşte durata de viaţă a 
unei persoane? De exemplu, cine stabileşte câţi ani trebuie să trăiesc eu 
sau la ce dată am să mor? 

Şi el spune aşa: Aceasta este aproape în întregime hotărârea ta, tu 
eşti cea care alegi dinainte cât ai să trăieşti. Dar nu întotdeauna 
aceasta se respectă, pentru că sunt şi alţi factori care intervin din 
exterior şi care pot să te facă s-o termini mai repede decât ai vrut tu. 

Nu înţeleg asta, Malefico. 

Şi el spune aşa: Deşi, de exemplu, tu ţi-ai propus dinainte că ai să 
trăieşti 95 de ani, când ajungi la vârsta de 95 ani, de fapt, încă îţi place 
atât de mult această viaţă fizică, încât nu vrei s-o părăseşti, nu vrei să 
respecţi hotărârea pe care ai luat-o tu iniţial. Şi atunci noi venim (şi 
acum Malefico râde, într-adevăr malefic) şi-ţi dăm uşor un picior ca să 
treci dincolo. Pentru că statul în acel corp fizic nu mai este satisfăcător 
pentru energia spirituală din tine. într-adevăr, te poţi complace să stai 
şi să nu faci nimic, dar într-un fel este o pierdere de timp pentru 
spiritual. 

Adică, cum să înţeleg Malefico că, dacă nu e hotărârea mea să 
rămân, ce vreau eu de fapt? Care este puterea mea de a decide? 

Şi el spune aşa: Puterea ta de a decide a fost alterată de partea ta 
materială şi nu este ceea ce ne interesează pe noi. Pe noi ne interesează 
progresul tău social ca spirit. Nu ne interesează progresul tău material, 
deşi sunt foarte legate între ele. 

M-ai trântit într-o confuzie generală. 

Şi Malefico spune: Nu este niciunfel de confuzie. în principal, eşti tu 
cea care alege câtă vreme şi în ce condiţii ai să trăieşti. Nu întotdeauna 
ce ai hotărât tu, ca spirit iniţial, este ceea ce se întâmplă în realitate. 

înţeleg bine, Malefico? Şi el da din cap că „Da”. 

însă orice deviaţie de la ceea ce ţi-ai planificat tu trebuie corectată 
de către tine sau alt spirit din exterior. 

Adică, dacă eu nu fac ce mi-am propus ca spirit, ce, vine aia cu coasa 
şi mă seceră? 

Şi spune: Nu neapărat că vine aia cu coasa şi te seceră. (Şi Malefico 
se ţine de burtă şi râde. în orice caz, eu nu-1 percep decât ca o entitate 
complet pe negru. Nu percep decât forma, nu altceva.) Şi el spune: Vrei 
să-ţi arăt faţa mea? 

Nu vreau, nu, nu, pentru că te cunosc şi ştiu de ce eşti în stare. Nu. 
Vreau să-mi răspunzi la întrebare. 

Deci, nu neapărat ţi se taie firul vieţii, pentru că este nevoie poate 
de alte corecţii ca să urmezi drumul pe care ţi l-ai propus şi să evoluezi 
ca spirit. 

Măi, da’, să vă întreb şi eu, măi, Malefico, măi: Păi, da’ ce, voi aveţi 
acolo o organizaţie aşa de serioasă, cu milioane de suflete care păzesc 
bilioanele de suflete de pe Pământ ca să-şi urmeze direcţia? Dacă nu 
merg pe direcţie, începeţi să le căsăpiţi în stânga şi în dreapta sau le 
aduceţi pe calea cea bună? Păi, ce infrastructură aveţi, nenică, care să fie 
capabilă de aşa ceva? 

Şi Malefico, acuma e căzut pe spate de râs. Şi spune: Bine te-ai 
gândit la asta dacă raportezi la partea ta materială. Noi nu venim 
decât în cazuri extreme să vă dăm indicaţia din exterior ce aveţi de 
făcut şi în ce direcţie să vă mişcaţi. Aceasta este în genele tale. 

Bun, şi dacă genele mele sunt defecte, m-am născut cu o boală şi 
genele unde trebuia să fie arhivată informaţia asta sunt defecte? Cine 
vine ca să aibă grijă de mine? 

Şi el spune: Este ceea ce numiţi voi câteodată îngerul vostru 
păzitor. Este acea entitate care se poate ocupa de tine ca să-ţi urmezi ce 

ţi-ai propus şi să te ajute - şi el accentuează - în mod gentil, nu ca mine, 
să obţii ce ţi-ai propus tu de la viaţă. 

Sunt foarte confuză. Câţi îngeri păzitori sunt care păzesc 7 bilioane 
de oameni care suntem pe Pământ? Păi, ce, aveţi voi 7 bilioane de îngeri? 

Şi spune: Nu se lucrează aşa, ca pentru fiecare persoană să fie un 
singur înger păzitor. Asta-i unu. Doi, imaginea de înger păzitor este 
ceva pe care voi o produceţi. Noi lucrăm doar cu informaţia care este în 
fiecare celulă din corpul tău, este în afara corpului tău, care umple 
spaţiul şi care, într-unfel, dirijează dezvoltarea materială. 

No, Malefico, n-am înţeles nimica, dar asta este, se numeşte „servus 
şi la gară”! 

Şi el sare, Malefico: Adică nu ţi-am explicat destul de clar? Şi mă 
face „proastă”. 

Nu ştiu cât de clar mi-oi fi explicat, dar cred că te amuză mai mult să 
faci confuzia şi mai mare decât să-mi răspunzi clar, ca să pot pricepe. 

Şi el râde şi spune: Asta este partea mea de amuzament, partea 
pentru care trăiesc eu, să mă amuz. 

Bine, Malefico, să ai parte de amuzament bun, dar nu pe seama 
oamenilor! Amuză-te pe socoteala ta. îţi mulţumesc mult pentru ajutor 
oricum şi, dacă mai am nevoie, te-aş ruga să vii dacă poţi. 

Şi el zâmbeşte, de data asta cald, şi spune: Cu toată plăcerea! 


7 

Data: 28 ianuarie 2014, întrebările: 24 - 32, Entitatea: Tic, Durata: 55 min, 
Idei: Dharma este calea scurtă, karma este calea interesantă. Când critici, vei 
experimenta pe propria piele obiectul criticii tale în viitor. E mai bine să îi spui 
oponentului tău ce te deranjează, decât să îl gândeşti de rău. Orice religie 
trebuie să fie înţelegătoare şi să accepte celelalte religii, fiindcă nimeni nu 
deţine adevărul absolut. Ego-ul oamenilor e uşor de întărâtat, masele, de 
manipulat, şi aşa sunt iscate războaiele, de către mici grupuri de escroci şi 
politicieni, în folosul lor personal. Nu există un sfârşit al Universului. Până la 7 
ani, copii au acces la vieţile trecute. Ghicitorii care îţi dau prognoze rele cu 
detalii concrete trebuie ocoliţi, au un ego mare şi nu îşi dau seama ce fac, 
ideea înşurubată în inconştientul tău poate favoriza evenimentul rău. Slujba de 
înmormântare nu are niciun efect divin real asupra sufletului mortului; totuşi, 
dacă el se autosugestionase că va avea, acum se pregăteşte să fie fericit. 

Entitatea TIC (întrebările 24-26) 


Este 28 ianuarie 2014 şi fac o citire pentru site, pentru Alexandru, şi 
anume răspunsurile de la întrebările 24-26. Am să-l rog pe Tic să vină să 
mă ajute, să răspundă la întrebări. 

Şi Tic vine foarte vesel şi spune: Sigur că da. Vin să te ajut şi-mi 
pare rău că n-am putut veni ieri. 

Niciun fel de problemă, Tic. Pot să te întreb, ştii că sunt curioasă, de 
ce nu ai venit ieri? 

Energia mea a fost împrăştiată în mai multe locuri dintr-o dată, şi 
el zâmbeşte, printre care şi acasă la Gemă şi a fost nevoie mai mult de 
mine acolo decât să stau la taclale cu tine. 

Mersi mult, Tic, asta-i bine. Deci întrebarea 24: Karma şi 
dharma, care este modalitatea de a cunoaşte şi respecta aceste 
condiţionări? 

Şi Tic spune aşa: Karma şi dharma sunt un mod de interpretare 
prin care percepeţi, la nivelul vostru, despre cum evoluează un spirit şi 
ce se întâmplă cu el, cum ajunge un spirit să evolueze. Pentru că nimic 
nu este întâmplător şi voi, ca şi noi, trebuie să treceţi prin toate fazele. 
Adică este un fel de sistem total de învăţare, şi spune Tic, asta ar fi mai 
mult referitor la karma. Există şi o cale mai scurtă, şi Tic râde, o 
scurtătură, care ne-ar place la noi toţi, pentru că este mai uşoară, mai 
dreaptă şi mai scurtă. Dar, pe de altă parte, este foarte plictisitoare. El 
spune în engleză, „boring”. 

Şi Tic râde: Nu ţi-am spus eu în engleză, aşa ţi-a venit ţie mai uşor 
să alegi cuvântul „boring” decât „plictisitor”. Deci este calea cea 
dreaptă, care înseamnă să respecţi câteva reguli de bază. Şi regula de 
bază este să nu ai ego, adică mult mai mult decât a nu fi egoist, 
înseamnă că toate acţiunile tale să fie îndreptate cu gândire curată şi 
onestă spre ajutorarea celorlalţi, evoluţia celorlalţi din jurul tău. Este 
foarte greu să trăieşti după regula dharmei. Şi este mult prea plictisitor, 
după mine. Ce s-ar întâmpla şi cum ar fi lumea dacă toate s-ar 
întâmpla după legea dharmei? Toată lumea ar face doar lucruri bune şi 
ar fi o iubire generală şi o plictiseală totală, spune Tic. După părerea 
mea, deşi dharma este o cale mai scurtă, nu te ajută să treci prin 
bogăţia de sentimente pe care ţi le creează karma, prin care înveţi şi 
partea închisă şi partea deschisă a unui eveniment, emoţii, trăiri. Deci 
înveţi şi binele, şi răul, vezi cele două feţe ale unei monezi, le trăieşti şi le 
experimentezi pe propriul tău corp uman. 

Este alegerea ta cum vrei să trăieşti şi cât de mult îţi place să 
trăieşti în corpul uman. Dacă consideraţi că nu vă place să fiţi în corp 
uman, atunci trăiţi după legea dharmei şi aveţi toate şansele ca să vă 
scurtaţi numărul de reîncarnări pe Pământ. Dacă însă consideraţi că 
viaţa pe Pământ este interesantă, plăcută, este „exciting”, atunci este 
mai bine să luaţi în consideraţie legea karmei şi să trăiţi cât puteţi de 
bine, respectând anumite principii din dharma. Asta, ca să nu vă 
încărcaţi prea mult viitorul cu energie negativă, pentru că va trebui să 
plătiţi preţul. Dacă faceţi rău acum, veţi plăti în această viaţă sau în 
altă viaţă acelaşi lucru negativ. 

Şi va trebui să extindeţi acest lucru nu numai la fapte şi acţiuni şi 
vorbe, ci inclusiv la gândire. încercaţi, de exemplu, să nu-i criticaţi pe 
cei din jur! Noi, de multe ori îi criticăm pe cei din jur ca să ne dovedim, 
de fapt, cât de buni şi deştepţi suntem noi înşine. Dar să ştiţi că, dacă 
criticaţi, vă veţi lovi în viitor de acelaşi lucru pe care l-aţi criticat şi îl 
veţi experimenta. E mai bine să lăsaţi pe fiecare să-şi trăiască viaţa aşa 
cum decide el, aşa cum consideră el că este bine pentru propriul lui 
spirit, corp fizic, decât să încercaţi să modelaţi pe toată lumea după 
sistemul dumneavoastră de gândire. Pentru că dacă veţi gândi chiar şi 
numai o fracţiune de secundă: „Aoleu, ce nespălat e ăla! sau ce rea 
persoană este!” chiar dacă nu aţi exprimat gândul, veţi experimenta în 
viitor, din cauza legii karmei, ce înseamnă să fii nespălat sau să fie 
cineva rău cu tine sau tu cu altcineva să fii rău. Credeţi-mă că nu este 
tocmai plăcut! 

Este destul de dificil să poţi trăi după legile dharmei, să le respecţi 
în viaţa de zi cu zi, pentru că noi, prin sistemul nostru de învăţare, avem 
un corp emoţional, plin de emoţii, iar noi trăim şi învăţăm prin emoţiile 
noastre. Şi asta înseamnă să trăim şi bune, şi rele. Nu putem cunoaşte 
doar binele continuu, pentru că nu-i înţelegem valoarea şi nu-l putem 
percepe fără să cunoaştem şi răul. Dar sfatul pe care pot să vi-l dau este 
ca, pe cât puteţi, să nu judecaţi pe nimeni, să nu vorbiţi pe nimeni de 
rău şi să consideraţi că fiecare are dreptul să-şi trăiască viaţa după 
cum el hotărăşte. 

în situaţia în care, de exemplu, aveţi o neplăcere cu cineva din 
familie pe care nu puteţi să-l evitaţi, este bine să vă aşezaţi şi să 
discutaţi problemele pe care le aveţi. Este mult mai cinstit aşa, fiindcă 
în acel moment spui un adevăr pe care îl simţi, decât să gândeşti rău 
despre persoana din familia ta. Deci staţi de vorbă, chiar dacă acea 
persoană nu va fi receptivă atunci când îi puneţi problema, fără să 
judecaţi persoana, ci doar explicându-vă: „Părerea mea este..., sau ce 

simt eu în legătură cu acel eveniment nu este bine şi mă afectează, ai 
putea cumva să îţi schimbi comportamentul? Sau de ce eşti nemulţumit, 
pentru că mă afectează şi pe mine?”. Cel din familie poate să zică „da” şi 
atunci este perfect, v-aţi înţeles foarte bine, sau poate să zică „nu” şi 
atunci tot este bine, că dumneavoastră trebuie să acceptaţi faptul că 
acea persoană a zis „nu”. în funcţie de cât de mult vă afectează acel 
„nu”, puteţi să discutaţi foarte clar ce faceţi ca să vă protejaţi de acel 
advers „nu”. Dar, din nou, trebuie să procedaţi în aşa fel încât să nu vă 
lăsaţi pradă propriului dumneavoastră ego sau egoism: „Ce cred eu 
despre mine, sau valorile mele sunt întotdeauna bune şi am mereu 
dreptate şi sunt perfect”, pentru că nu asta este realitatea şi acest mod 
de gândire vă face să vă încărcaţi karma în viitor. 

Şi să ştii, Maria, spune Tic, că putem discuta cu clienţii tăi 
problemele karmice: ce probleme au, cum pot să le rezolve, de ce 
câteodată acţionează într-un fel în care nu ar vrea şi au un tipar prin 
care repetă acelaşi şi acelaşi lucru, deşi n-ar vrea să-l facă. Există 
modalităţi ca un sistem de gândire care este deja focalizat în acea 
persoană să fie schimbat, pentru a aduce o schimbare dharmică în 
karma şi comportamentul persoanei respective. 

Oi, Tic, mi-ai răspuns la întrebare. Şi acuma întrebarea a doua, deci 
întrebarea 25: Care este diferenţa dintre bine şi rău, din punct 
de vedere uman şi din punct de vedere spiritual? 

Şi Tic râde şi spune: întrebarea asta-i ca oul şi găina: care a fost 
primul? Nu există diferenţă între bine şi rău nici în lumea materială, 
nici în lumea spirituală. Amândouă sunt aspecte ale aceluiaşi obiect, 
aceleiaşi entităţi, aceleiaşi forme de energie, aceleiaşi emoţii. Deci toate 
lucrurile au şi părţi bune, şi părţi rele, pentru că, în sistemul în care se 
evoluează pe Pământ, nu poţi să cunoşti una fără să o cunoşti pe 
cealaltă. Sunt foarte rare cazurile când cineva are parte numai de rău 
sau numai de bine. Şi asta face ca, în tot ce există, să avem şi răul, şi 
binele. Desigur că mai mult religiile au încercat să introducă un cod 
moral, despre ce este bine şi ce este rău. Şi aceasta este bine până la un 
anumit nivel, când religiile au ajuns la o exagerare şi au spus că „numai 
eu deţin adevărul absolut şi dacă tu nu faci ce-ţi spun eu, ca religie - şi 
tu ştii că eu n-am fost un om religios la viaţa mea - dacă nu faci acest 
lucru, o să-ţi meargă rău”. Aici, bineînţeles că este o exagerare foarte 
proastă a religiilor, care or să plătească cu vârf şi îndesat karmic 
pentru ceea ce au făcut. în fiecare lucru trebuie să existe o cale de 
mijloc, pentru că adevărul absolut nu există şi nimeni nu este stăpânul 
lui. 

Nici măcar Dumnezeu? 

Nici măcar Dumnezeu. Iar Dumnezeu pe care îl ştii tu, aşa cum l-a 
pus religia, nu este decât o forţă care să vă ţină pe voi sub control. Şi 
încă o dată spun, are şi părţi bune, şi părţi rele acest lucru. Este bine că 
există un cod moral şi fiecare religie spune să nu faci rău, să nu 
invidiezi, să fii bun, să-ţi iubeşti aproapele cum te iubeşti pe tine, deci 
există anumite elemente foarte pozitive şi care îţi pot crea o relaţie 
karmică bună. Dar în momentul în care spun: „Bine, o să-ţi iert 
păcatele pe care le-ai făcut dacă o să faci nu-ştiu-ce canoane sau o să- 
mi aduci colivă sau să aduci alte lucruri la biserică”, aceasta e foarte 
eronat şi este forma de control pe care biserica şi religiile, în general, o 
au asupra oamenilor. Religia, în ideea ei de bază, trebuie să fie fluidă şi 
înţelegătoare şi să accepte celelalte religii. Nimeni nu deţine adevărul 
absolut şi nu există o religie pe care, dacă o practici, o să mergi în Rai. 
Aşa ceva nu există şi cred că totuşi lumea este foarte conştientă de asta. 
Luaţi întotdeauna ce este bun din religie, partea morală, care este bună. 
Dar să ştiţi că, dacă în fiecare seară o să staţi să vă rugaţi la Dumnezeu 
după ce, de exemplu, în cursul zilei aţi făcut lucruri rele, şi credeţi că 
Dumnezeu o să vă ierte dacă faceţi acea rugăciune, nu se va întâmpla 
acest lucru. Este bine oricum că aveţi un spirit moral şi vă gândiţi 
,Aoleu, am făcut ceva rău şi trebuie să îndrept situaţia!”, dar nu există 
un Dumnezeu care stă cu sabia deasupra să vă taie capul, ci 
dumneavoastră sunteţi singurul în măsură să reparaţi răul pe care l-aţi 
făcut altcuiva. Aceasta depinde de dumneavoastră şi numai de 
dumneavoastră. 

Bun, dar în lumea voastră spirituală, există bun şi rău, sau ce trebuie 
şi nu trebuie să faci? 

Şi el spune: Nu informa în care o înţelegi tu, cu noţiunile de bun şi 
rău pe care le aveţi voi. Sigur că avem şi aici, în lumea spiritelor, 
anumite reguli, pe care le ascultăm - şi aicea râde - în general, pentru 
că fac parte din structura noastră. Desigur că nu întotdeauna facem ce 
trebuie, ce-i bine. 

Aha! Şi dacă câteodată încălcaţi regula şi faceţi ceva rău, ce vi se 
întâmplă, ca suflete? 

Ca suflet, ca entitate, nu pot să fac rău, în teorie. 

Dar, de exemplu, Malefico, care ştiu că face rău ca să se distreze, el 
nu dă socoteală la nimeni, n-are un şef mai mare care să-l pună sub 
ordine, să-i spună ce e bine şi ce e rău, ce are de făcut şi ce n-are de făcut? 

Şi el spune aşa: Nu există o astfel de ierarhie. Iar Malefico, cu 
comportamentul lui, face parte din volumul total de cunoştinţe pe care 

trebuie să le acumulăm. De exemplu, tu îţi imaginezi că un înger ar 
putea să meargă şi să facă rău persoanelor aşa cum face Malefico? Nu. 
Dar şi Malefico, şi îngerul sunt două feţe ale aceleiaşi monezi, deci fac 
un tot unitar. 

E mai complicat, destul că mă ocup de ce trebuie să facem noi, ca 
muritori. Bun. întrebarea 26: Care este originea războiului? Cum 
se va manifesta războiul şi situaţiile conflictuale între culturi şi 
societăţi umane în viitor? Deci, dacă poţi să spui care e originea 
războiului. 

Şi el spune aşa: Războiul are la bază ceea ce voi trăiţi foarte mult pe 
Pământ şi anume faptul că fiecare are un ego, o personalitate, o 
individualitate, este un „eu”, există ca o entitate separată, care are 
voinţă, dorinţe pe care vrea să şi le îndeplinească. Aceasta este, de fapt, 
originea războiului. Şi atâta vreme cât vor exista două fiinţe umane 
încarnate, există o şansă că va exista un război între ele două. 

în legătură cu viitorul războiului şi al conflictelor sociale dintre 
oameni, el spune că, tu ştii că eu despre viitor nu am voie să vorbesc, 
dar această întrebare e foarte generală, aşa încât am să-ţi răspund la 
general. Pe Pământ încă se trăieşte o perioadă foarte grea, neplăcută, şi 
asta datorită faptului că încarnările pe Pământ nu sunt tocmai uşoare, 
sunt unele din cele mai grele încarnări pe care poate să le aibă cineva, 
înainte ca voi să trăiţi - şi el completează - şi noi, reîncarnaţi, să trăim 
în pace şi linişte şi armonie, o să treacă încă o perioadă lungă, aşa de 
lungă, că tu încă nu poţi să ţi-o imaginezi în ani. Dacă te întrebi cum o 
să fie în viitor conflictele, o să fie de aceeaşi natură, la fel puse, la fel 
jucate de politicieni, la fel păcălite masele, aşa cum au fost întotdeauna. 
Pentru că tu foarte bine ştii, spune Tic, că ele întotdeauna au fost în 
folosul unui grup de persoane, nu a folosului maselor. Dar acel mic 
grup de persoane a ştiut cum să folosească masele, mai exact, egoul 
maselor, ca să le întărâte una împotriva celeilalte şi să creeze o situaţie 
de război în care niciodată nu au câştigat masele, ele au fost 
întotdeauna carnea de măcelărit, ci întotdeauna au câştigat un mic 
grup de oameni, de politicieni, de escroci de război ş.a.m.d. Acest lucru 
se va întâmpla în continuare, pentru că acel ego uman este foarte uşor 
de manipulat, e de ajuns să-ţi arunc doar câteva vorbe ca, dintr-o dată, 
acel ego din interiorul tău să se revolte şi să simtă nevoia să ia 
atitudine, o acţiune de război. 

Bine, măi, Tică, îţi mulţam fain! Să închid sau să mai fac o citire? 
Doamne, e ora 8 seara. OK, închid şi mai deschid pentru altă citire. 

Entitatea TIC (întrebările 27-29) 


Este 28 ianuarie 2014, ora 8 seara şi vreau să mai fac încă o citire, 
dacă am putere, pentru întrebările 27 - 29 împreună cu Tic, care era plin 
de energie şi în vervă. Deci întrebarea 27: Cum s-ar putea descrie 
sfârşitul lumii materiale? 

Tic zâmbeşte şi spune: Acest sfârşit nu există. Nu există un sfârşit al 
lumii materiale, pentru că Energia şi materia sunt în continuă 
schimbare. Există o schimbare, o fluiditate între cele două, materia şi 
Energia, dar nu va exista o schimbare totală în care toată materia se va 
schimba în Energie sau toată Energia se va schimba în materie. în orice 
caz, nu este un concept pe care tu ai putea să-l înţelegi sau eu aş putea 
să îl explic pentru capul tău cam tare. 

Mersi fain, Tic! Ai zis-o foarte fain, dar sunt sigură că nici măcar tu 
nu ştii să răspunzi. 

Este drept că nici eu nu ştiu să-ţi răspund din punct de vedere 
tehnic cum se întâmplă aceasta, dar accesul meu la baza de date îmi 
spune clar că un sfârşit al lumii materiale nu se va întâmpla, şi 
accentuează, niciodată. 

Bine. întrebarea 28: Care sunt etapele de evoluţie şi 
dezvoltare umană? Vezi, îmi pare rău că Alexandru a pus întrebările, 
dar nu ştiu dacă eu le înţeleg exact. Deci care sunt etapele de evoluţie şi 
dezvoltare umană? 

Dacă te referi la oamenii care sunt pe Pământ ca specie, 
dezvoltarea umană este un proces limitat. Desigur că oamenii au 
apărut, s-au dezvoltat, au evoluat şi va veni şi sfârşitul lor. 

Deci va fi un sfârşit, aşa, general al speciei umane? 

Şi Tic râde: Nu-ţi trebuie mare filosofie să-ţi dai seama că, aşa cum 
au dispărut dinozaurii, exact aşa puteţi să dispăreţi şi voi. Este normal, 
face parte din legea evoluţiei, veţi face loc pentru altă specie care va fi 
mai competitivă decât sunteţi voi. 

Bine. Deci cam când estimezi tu că ar veni sfârşitul speciei umane? 

Pentru atâţia ani şi atâtea reîncarnări câte o să mai avem şi o să le 
putem duce, nu există timp pe care pot să ţi-l dau, pentru că o să fie 
într-un moment foarte îndepărtat de acum. Deocamdată, Pământul este 
un loc călduţ, pentru a experimenta binele şi răul informe moderate. 

Mă pişcă, măi, Tic, măi, să te întreb: Dacă Pământul e aşa, dacă am 
reţinut bine, de nivelul 3 de jos ca şi rău, ce poţi să-mi spui despre 
celelalte 2 niveluri? 

Şi spune Tic: Iarăşi urăsc când divaghezi de la întrebări. 

Da’ ce, eu nu pot să-ţi pun întrebări, măi, Tic? 

Şi zice: Nu au structură întrebările tale. Pe tine te pişcă curiozitatea 
fără să faci legătura, fără să ai o structură de gândire. Şi asta nu este 
bine, pentru că tu pierzi informaţia esenţială. 

N-am priceput nimica, măi, Tic, dar asta este, mi-ai închis gura. 
întrebarea 29: Cum putem identifica în cazul copiilor 
memoriile şi experienţele lor din alte vieţi? în primul rând, 
spune-mi, Tic, pentru copii este mai uşor să spună ce li s-a întâmplat în 
alte vieţi? 

Şi Tic spune: Corect, aşa este. Cam până la vârsta de 7 ani, copii au 
acces la experienţele trecute. Cum cresc ei mai mari, acest acces se 
diminuează, fiindcă tot mai mare parte din forţa lor internă este 
focusată pe trăirile şi experimentările din acel moment, din creşterea 
lor fizică. Dar atâta vreme cât sunt copii mici şi încă nu au grile puse de 
adulţi - ce e binele, ce e răul, la ce să te gândeşti, ce e real, ce nu-i real - 
ei accesează mult mai uşor şi mai relaxat ce li s-a întâmplat în alte vieţi. 

No, bine Tic. Eu am un nepoţel, tu ştii, de 2 ani, cum pot să aflu ce a 
făcut în altă viaţă, cine a fost, reîncarnarea cui este sau ce karma are? 

în acest moment, când copilul nu ştie să vorbească bine, tu poţi să-l 
întrebi, şi să ştii că el înţelege ce îi spui tu. Ascultă atentă la cuvintele 
disparate pe care le va spune, că el va încerca să-ţi spună cine este, de 
unde vine şi care e legătura cu tine. O să-ţi fie puţin mai greu, dar eu 
sunt sigur că tu ai să reuşeşti să afli cine este reîncarnat în nepoţelul tău 
întrebându-l, chiar dacă acum el încă nu vorbeşte. O să-i fie mult mai 
uşor să spună când o să fie în jur de 4 ani, vârsta când copiii spun o 
grămadă de lucruri ce li s-a întâmplat în altă viaţă, pentru că ei încă 
sunt legaţi spiritual de experienţele din altă viaţă. Şi toată lumea ia 
aceasta ca pe imaginaţia lor. De multe ori, când ei spun că văd anumite 
lucruri sau persoane, să ştiţi că ei chiar văd acele lucruri şi persoane în 
realitate. Deci nu este un produs al fanteziei, cum vă este foarte uşor să 
negaţi ce a spus el: „iarăşi visează, a văzut un produs al imaginaţiei, 
aşa creşte şi învaţă exersând imaginaţia”. într-adevăr, aşa este, dar de 
cele mai multe ori copilul spune lucruri reale şi este păcat că voi negaţi 
cu atâta uşurinţă ceea ce el spune şi vede, fiindcă nu vă convine 
personal acest lucru. E mult mai uşor să te gândeşti căfabulează, când, 
de fapt, el poate să vadă lucruri sau persoane... 

El poate să vadă spirite, Tic? Nepoţelul meu, odată se fixează cu 
privirea în anumite locuri unde eu mă uit şi nu văd nimica. Dar se uită 
aşa de intens, încât întotdeauna am senzaţia că el vede ceva. 

Este corect. Ei pot să vadă cum se mişcă înjur spiritele pe care voi 
nu le puteţi percepe ca adulţi, pentru că aţi învăţat deja un sistem-grilă 
care va face să negaţi orice nu este palpabil, orice vi se pare că nu 
trebuie să existe. 

Bine, mersi mult de tot, Tic. Asta a fost o citire scurtă, aşa că pot să 
mai fac încă o citire pentru ziua de astăzi, deşi îmi vine să pic jos de 
oboseală. 


Entitatea TIC (întrebările 30-32) 


Este 28 ianuarie 2014 şi fac a treia citire pentru Alexandru cu Tic, 
care o să răspundă la întrebările 30-32. 

Şi Tic spune: Asta este exploatarea spiritului de către om! Şi râde. 

Măi, Tic, întrebarea 30: Care este rolul şi mecanismul 
etalărilor în tarot, ghicit în cafea, etc.? Cum se descifrează şi în 
ce măsură simbolurile utilizate sunt universabile? Cred că vrea 
să zică universale. Ia zi-mi despre tarot şi ghicit în cafea! 

Şi el spune aşa: Fiecare din formele de divinaţie - că nu este doar 
tarotul sau ghicitul în cafea, sunt o grămadă - te ajută să te relaxezi şi, 
de multe ori, cine este bun la asta accesează informaţii din lumea 
spirituală, dar din mediul înconjurător. De exemplu, poţi să accesezi 
informaţiile din creierul cuiva care hotărăşte sau este important pentru 
tine. Poţi să accesezi informaţiile despre ce s-a întâmplat în trecut. Poţi 
să accesezi informaţia, foarte rară, despre ce se va întâmpla în viitor, 
pentru că câteodată se scapă informaţie din viitor şi poate să fie 
accesată, dar, în general, se încearcă să fie oprită, pentru că va afecta 
linia temporală şi nu este bine pentru voi. 

Nu este bine să negi dacă nu crezi în „cititul” în tarot sau în cărţi 
sau în alte forme, nu este bine să le negi valoarea, pentru că, din nou, 
dai de problema cu ego-ul şi cu karma. Tu nu eşti buricul pământului, 
nu eşti centrul universului, nu eşti cel care ştie tot şi totul se învârte în 
jurul lui, tu eşti doar o mică părticică şi, dacă tu nu ai cunoştinţe despre 
tarot şi ţi se pare că, la nivelul tău de experienţă, este o mare prostie, 
este totuşi bine să nu îl judeci ca atare. Cel mai bine e să spui „n-am 
experienţă în domeniu” şi, dacă chiar te pişcă limba, să spui, „dar, DIN 
PUNCTUL MEU DE VEDERE, este o mare prostie”. 

Există o serie de persoane care sunt rău afişate în divinaţie, care îţi 
spun lucruri negative. Şi acest lucru este dăunător, pentru simpulfapt 
că, dacă i se spune unei persoane cu un nivel emoţional mai slab, 
(înţeleg bine, Tic? Şi el spune: Corect ), este posibil ca acea idee să intre 
în inconştientul persoanei respective şi acel eveniment chiar să se 
întâmple, deşi era o mare posibilitate să nu se fi întâmplat în realitate. 
Deci încercaţi să-i evitaţi pe cei care vă spun „ai să mori sau ai să te 
îmbolnăveşti” şi-ţi mai dau şi nişte date foarte concrete despre când o să 
ţi se întâmple acel eveniment negativ. Acea persoană are un ego foarte 
mare şi n-are niciunfel de cunoştinţe şi, de multe ori, nici măcar nu are 
acces la o informaţie corectă. Pentru că, dacă acea informaţie negativă 
intră... 

(râde Tic, dacă mi s-ar fi întâmplat, mie nu mi-ar fi intrat nimic în 
cap, mintea mea e conştientă. Aici, Tic, trebuie să te contrazic. Nu ştiu 
sigur dacă nu-ţi poate intra, că-ţi intră fără să vrei.) 

...este foarte periculos sau neplăcut. Cel mai bine, atunci când pui 
întrebări de tarot sau de ghicit în orice formă de divinaţie, este să spui: 
„Eu vreau să obţin lucrul X. Care este cea mai bună cale pe care să merg 
ca să obţin acel lucru?” Şi atunci ţi se va răspunde ce obstacole ai în a 
obţine acel lucru X. Ar fi mult mai de ajutor decât simplul fapt să afli că 
„în 2 luni de zile o să te dea afară din serviciu”, ceea ce poate fi real sau 
nu, dar dacă îţi intră în cap, va deveni real. De aceea se şi spune, în 
unele religii sau după unele păreri, să nu foloseşti divinaţia. Nu pentru 
că nu poate fi o sculă foarte bună în mâna cuiva priceput, ci pentru că 
poate să fie cineva care habar nu are ce spune şi cum lucrează acest 
fenomen de divinaţie şi poate să afecteze în rău persoana respectivă. 

Bine, măi Tic. Dar în ce măsură simbolurile care se folosesc în 
divinaţie sunt universale? 

Aceste simboluri nu sunt deloc universale, ele sunt foarte personale. 
De exemplu, când interpretezi un vis pe care l-ai avut, el este legat de 
propria ta experienţă de viaţă, de ce ţi s-a întâmplat ţie în viaţă şi, de 
aceea, cel mai bine tu eşti cel care poţi să-ţi dai un răspuns corect la ce 
înseamnă acel vis. Pentru că acel vis poate să însemne ceva pentru mine 
şi exact opusul pentru altă persoană, care a avut alte experienţe 
emoţionale. Deci totul e foarte personal şi unic, nu există un sistem 
universal. De exemplu, dacă visezi un cal alb nu înseamnă că o să te 
măriţi sau că vine Făt-Frumos sau ceva de tipul ăsta. Nu există un 
sistem universal de simboluri, pentru că cel pentru care se face 
divinaţia este unic ca entitate, cu structura lui proprie de emoţii şi 
evenimente trăite în viaţă. 

Bine, întrebarea 31: Cum s-ar putea descrie etapele 
deschisului Cărţii de către un preot? 

Şi deschisul Cărţii de către un preot este tot o formă de divinaţie. 
Tot ce poţi să speri este ca acel preot să aibă o inimă curată şi să fie 
într-adevăr un „trimis al Domnului”, spune Tic, mai corect zis, un om cu 
inima curată care îţi vrea binele. Şi atunci sunt foarte mari şanse ca să- 
ţi deschidă Cartea şi să fie acolo ceva care te interesează şi te ajută să 
progresezi, să mergi înspre bine, să evoluezi. Sunt foarte mulţi preoţi cu 
har şi buni şi, dacă crezi în sistem şi eşti religios prin firea sau educaţia 
ta, poţi să foloseşti acea deschidere a Cărţii de către preot, care este tot 
o formă de divinaţie. Şi prin această deschidere, tu vei găsi în acele 
pagini ceva care te ajută să evoluezi, să mergi înainte, să devii mai bun 
în viaţă cu tine însuţi şi cu celelalte persoane. 

Eşti ultimul de pe listă, Tic, eşti ultimul cu care m-am gândit 
vreodată că am să vorbesc despre deschiderea Cărţii de un preot! 

Şi Tic râde şi spune: E corect ce spui şi gândeşti. Nici eu, cât am fost 
pe Pământ, nu m-aşfi gândit că o să vorbesc cu tine aşa de calm despre 
religie, fără să înjur, fără să râd, fără să spurc. Dar, dacă ţii tu bine 
minte, ori de câte ori mă ţineam după tine ca să-mi ghiceşti şi mie sau 
să-mi spui şi mie viitorul sau să mă pui în transă, niciodată nu aifăcut- 
o pentru mine. Probabil că acuma este karma s-o fac eu pentru tine. 
Dar să ştii că o fac cu mare plăcere, pentru că ştiu că te ajută să 
lămureşti anumite lucruri în aparenţă ilogice şi nu aşa de evidente. 

întrebarea 32: Care este efectul unei slujbe de 
înmormântare asupra defunctului? Tic, putem să discutăm cum a 
fost asupra ta? Acum 6 luni, tu ai fost înmormântat... 

Cred că nu sunt cel mai bun exemplu pentru această întrebare, 
fiindcă, după părerea mea, acea slujbă de înmormântare nu m-a făcut 
decât să sufăr şi mai mult decât sufeream deja. După ce am murit, 
aveam aceeaşi stare emoţională ca înainte de a muri. Ştiam că nici nu 
era timpul să plec şi nici n-aş fi plecat pentru nimic în lume şi că cineva 
mi-a impus să plec. Şi ce crezi tu că am văzut la acea slujbă de 
înmormântare? Nevasta şi copila plângând, disperate şi ca lovite de 
scândură de evenimentul plecării mele. Slujba de înmormântare nu a 
însemnat nimica, decât că, eventual, mi-a agravat durerea şi mai mult. 
E drept că, după ce am ajuns în pământ, în groapă, m-am simţit într-un 
fel eliberat şi împăcat cu faptul că am murit şi că trebuie să mă adaptez 
la noul stil de viaţă pe care îl am. Dar durerea şi suferinţa pe care am 
cauzat-o celor din jur este de nedescris. Cum poţi să te uiţi la cineva pe 
care l-ai iubit aşa de mult şi care ţi-a fost partener o viaţă întreagă şi să 

vezi că stă şi plânge şi ce disperare îi aduce în suflet plecarea ta!? Este 
greu de exprimat în cazul meu, de exemplu, pentru că, poate, sunt alte 
cazuri în care boala sau moartea a fost o uşurare, dar n-a fost cazul la 
mine, care, în 3 zile după ce am intrat în spital, am murit şi n-am vrut 
să mor. A fost un lucru extraordinar de neplăcut. 

Să nu cumva să crezi că preotul mi-a adus vreo uşurare citindu-mi 
sau făcând slujbele. Coliva ce s-a dat de mâncare a fost o idee bună, că 
într-unfel poate ajută pe cineva care a gândit bine de mine. Dar slujba 
de înmormântare în sine n-a însemnat nimic faţă de tot bagajul 
emoţional cu care am plecat. Nu m-a ajutat să mă duc la Ceruri şi să fiu 
fericit şi liniştit că ăsta-i drumul meu. Nu. Deci nu există aşa ceva. 
Probabil este din cauză că n-am crezut niciodată în religie sau că există 
un Dumnezeu şi că mergem în rai sau în iad, am fost un tip de agnostic 
limitat. Am crezut că există un fel de Dumnezeu, dar nu Dumnezeul care 
e slujit de preoţi - şi tu ştii cât de mult am râs de ei în cursul vieţii. Deci 
nu puteam să fi cerut ca, la 3 zile după ce am murit, slujba să-mi fi adus 
vreo alinare. Şi cred că nu le aduce la majoritatea oamenilor niciunfel 
de alinare. Este, probabil, un ritual care, mai degrabă, trebuie să îi ţină 
pe cei care înmormântează foarte ocupaţi cu toate prostiile de prosoape 
şi ce mai trebuie cumpărat şi dat în toate părţile, ca să nu aibă timp să 
se gândească la durerea şi lovitura emoţională suferită. 

Răspunsul despre efectul unei slujbe de înmormântare asupra 
defunctului este că nu are niciun efect. Este posibil, dar nu a fost cazul 
meu, cred că în niciuna din vieţile anterioare pe care le-am trăit. Este 
posibil ca pentru cineva care este foarte religios şi moare de bătrâneţe 
şi se bucură că moare, acea slujbă de înmormântare să însemne o 
eliberare, pentru că ştie că urmează un ritual şi totul se va linişti şi totul 
e bine mersi. Dar dacă nu crezi în acei preoţi sau slujba de 
înmormântare, acel ritual nu înseamnă nimic pentru tine şi nu te ajută 
să fii mai fericit sau mai liniştit sau să poţi înţelege mai bine toate 
evenimentele care ţi s-au întâmplat după moarte. în orice caz, nu a fost 
în cazul meu. 

Păi, s-o punem aşa: este o diferenţă dacă te aruncă în groapă fără 
niciun preot şi doar aruncă pământul peste tine, sau dacă vii cu cortegiul 
de maşini şi te bagă în groapă preotul care tot dă cu cădelniţa pe tine? 

Nu este niciunfel de diferenţă. Diferenţa poate apare doar când tu, 
ca entitate spirituală, crezi că există o astfel de diferenţă, crezi că slujba 
de înmormântare o să te ajute să mergi în rai şi îţi deschide calea către 
Dumnezeu. Atunci acea slujbă te ajută, ca entitate, pentru că îţi 
întăreşte credinţa ta că se va întâmpla acel eveniment. Şi asta doar că 

îţi aduce mai multă linişte. Dar serviciul divin în sine nu are niciunfel 
de efect asupra persoanelor respective. 

Uite, cu răspunsul ăsta îţi pui toţi preoţii pe cap. 

în fine, problema este că, dacă nu crezi, nu se întâmplă, dacă crezi, 
se întâmplă şi o să fii fericit în raiul, care de fapt nu există aşa cum e 
descris în cărţile de religie. 

Bine, măi, Tic, îţi mulţam fain, cred că am terminat şi pagina a doua. 
Ura şi la gară! Am răspuns la 32 de întrebări, o treime. Bine. Numai bine, 
Tic, şi să mai vii când mai am putere şi energie să mai facem nişte citiri, 
ca să pot da drumul la site. 

Şi el spune: Cu cea mai mare plăcere! şi accentuează. 

Te pup, Tic, pa, pa! 


ÎNCHEIERE 


Acesta a fost şirul de dialoguri cu spiritele ale mediumului Maria 
Cociş-Beech, transcrise de noi. Nu ştim ce s-a mai întâmplat cu domnia 
sa din anul 2014, fiindcă nu a mai comunicat nimic pe site, care a rămas 
neactualizat de atunci. Lista întrebărilor puse mediumului de acel cititor 
este mult mai lungă şi poate că răspunsurile ar fi fost interesante. Dar, 
viaţa este imprevizibilă şi mediumii nu sunt scutiţi de greutăţi, probleme 
şi suferinţe. Poate că şi lipsa unui feedback pozitiv din partea mai multor 
cititori nu a încurajat-o pe doamna Maria să continue investigaţia. 

Doamna Maria, să ştiţi că munca depusă nu s-a pierdut în van, ci am 
valorificat-o aici, lăudându-vă eforturile şi harul, ca să fiţi un exemplu 
pentru mediumii ce vor urma! 

Răzvan-Alexandru Petre, 
9 mai 2017 

ÎNCEPĂTOR IN REAPER (D.A.W.) 


Un D.A.W. (Digital Audio Workstation) este un program de computer care 
poate înlocui un întreg studio clasic de înregistrări muzicale. 

în articolul meu „PORTATIVUL PE COMPUTER” (2011) v-am 
familiarizat cu programele pentru notaţie muzicală, dintre care am folosit 
NOTEFLIGHT (online) şi MUSESCORE (offline). în articolul „MUZICĂ 
PE COMPUTER” (2010) v-am prezentat şi piese realizate cu programul 
KB PIANO. Să trecem acum la nivelul superior: utilizarea unui DAW 
(Digital Audio Workstation)! 

Melodia instrumentată cu REAPER, care îmi aparţine, se numeşte 

„Singuri - elegie” 61 . 


REAPER 


Cum să cunoşti ce poate să facă un DAW în domeniul muzicii altfel 
decât instalându-ţi, pentru început, unul gratuit?! Singurul de foarte 
bună calitate se numeşte REAPER 62 . 

La prima vedere, novicele se poate speria de această unealtă nouă, 
cu numeroase meniuri şi posibilităţi neînţelese. Voi explica cum se poate 
folosi pentru realizarea unei piese muzicale în lipsa oricăror resurse 
financiare sau instrumente. Mai departe, dacă vă fascinează domeniul, 
puteţi să vă informaţi suplimentar din manual, tutoriale, forumuri - găsiţi 
de toate pe internet. 


ASIO 


După instalarea programului REAPER pe computer, este 
recomandat să instalaţi şi driverul audio «ASIO4ALL». El este util dacă 
folosiţi şi instrumente muzicale reale sau o tastatură MIDI, legate la 
DAW. ASIO reduce latenţa (întârzierea dintre momentul generării şi cel 
al auzirii sunetului). 

Căutaţi pe Google «ASIO4ALL», download, instalare, apoi în 
REAPER, din meniul Options/Preferences la rubrica Audio/Device, 
pentru „Audio system”, selectaţi driverul audio ASIO. 


61 http: / /www. spiritus.ro / RAZVAN / noteflight/singuri-elegie .mp3 

62 https://www.reaper.fm/ 

VST 


Să zicem că nu deţineţi instrumente muzicale reale, însă aveţi idei 
creative. Ce veţi face? Veţi folosi instrumente virtuale, luate gratuit de pe 
internet (sau variante comerciale). Acestea se numesc VST (Virtual 
Studio Technology). Căutaţi pe Google «FREE VST» şi veţi găsi o 
grămadă! 

Tot din meniul Options/Preferences la rubrica Plug-ins/VST, 
„Add”... calea către folderul unde veţi aduna VST-uri (instrumente 
muzicale virtuale şi efecte speciale). De exemplu, eu am creat folderul 
C:\Program Files\Common Files\VST. 

Deschid o paranteză despre felul cum sună astfel de instrumente 
virtuale. Unele se aud foarte bine, pentru că sunt, pur şi simplu, 
înregistrări ale unor instrumente reale. Se numesc SAMPLES. Altele sunt 
modelări computerizate, sunete generate artificial, dintre care unele îşi 
propun să imite instrumentele reale. Din contră, sintetizatoarele îşi 
propun să scoată sunete absolut noi, nemaiauzite, ireale. 

în prezent, programatorii şi inginerii de sunet cuplează cele două 
tehnici (SAMPLE + MODELLING) pentru a obţine sunete cât mai 
realiste, dar şi uşor de manipulat digital. 

Deci, descărcaţi primul vostru VST, dezarhivaţi fişierul .zip luat de 
pe internet. Folderul rezultat îl puneţi direct în folderul dedicat VST- 
urilor. Puneţi REAPER să-şi încarce acest instrument, prin comanda din 
meniul Options/Preferences la rubrica Plug-ins/VST, „Re-scan”. 
Oricum, când porniţi REAPER, el îşi încarcă automat toate VST-urile 
vechi şi noi. Fişierele importante pentru REAPER sunt doar cele cu 
extensia .dll. Nu vă opriţi la unul singur, ci umpleţi folderul cu mai multe 
VST-uri, ca să aveţi de unde alege, după ce le probaţi calităţile. 

NOTĂ: Dacă nu apare, va trebui să permiteţi Windows Explorer să 
afişeze extensia fişierelor (din meniul Organize/ Folder and search 
options/ View/ scoateţi bifa de la „Hide extensions for known file types”) 

Programul de notaţie muzicală MUSESCORE, amintit mai devreme, 
folosea şi el un set de instrumente virtuale sub numele generic de 
„soundfont”, conţinute într-un fişier cu extensia .sf2 şi numit FluidR3 
(livrat cu programul). în REAPER puteţi folosi acelaşi set de instrumente 
(luat din folderul C:\Program Files\Musescore\sound) dacă în prealabil 
încărcaţi un VST cu rol de player pentru fişierele SF2. De exemplu: 
programul DSK SF2. 

Notă: Totuşi, trebuie să aveţi grijă la umplerea memoriei de lucru, 
căci veţi încărca o imensă bancă de instrumente! Monitorizaţi memoria 

RAM cu Windows Task Manager (CTRL+ALT+DEL) şi încărcarea 
procesorului CPU cu View/Performance Meter din REAPER. 

Un VST gratuit util este «SFORZANDO» de la Plogue, care încarcă 
instrumente virtuale cu extensia .sfz. Eu am folosit multe instrumente 
simfonice în acest format, descărcate de la «Virtual Playing Orchestra». 

Acum sunteţi gata de creaţie muzicală. Aveţi câteva variante de a 
începe: 

1) Folosiţi înregistrări audio anterioare sau folosiţi REAPER pentru a 
înregistra direct voci şi instrumente. NU voi prezenta aceasta metodă 
pentru că eu NU am folosit nici microfoane, nici instrumente reale, nici 
măcar o tastatură MIDI. (Tastatura MIDI este o modestă claviatură 
legată la computer, trimiţând notele muzicale pentru a fi prelucrate de o 
aplicaţie muzicală mai sofisticată.) 

2) Folosiţi fişiere MIDI (cu extensia .mid) preluate din programe de 
notaţie muzicale. Am amintit deja de NOTEFLIGHT şi MUSESCORE, 
care pot exporta în format MIDI melodia pe care aţi compus-o acolo. 
Alternativ, puteţi lua de pe internet o grămadă de melodii celebre deja 
trecute de alţii în format MIDI. 

Din meniul Insert/Media file... deschideţi respectivul fişier. 

De obicei, o melodie conţine mai mult decât un singur instrument, 
aşa că REAPER va crea câte o pistă/track pentru fiecare. Ulterior, puteţi 
şterge pistele de care nu aveţi nevoie (click dreapta pe 
track/Remove tracks) 

3) „Desenaţi” notele muzicale în editorul MIDI încorporat în 
REAPER. Este o metodă mai laborioasă decât scrierea notelor muzicale, 
dar o veţi folosi, cu siguranţă, măcar pe alocuri. 

Notă: Are şi REAPER posibilitatea de notaţie muzicală clasică, dar 
mi separe mai incomodă decât la MUSESCORE. 

Altă paranteză, ca să înţelegem diferenţa dintre fişierele audio şi 
cele MIDI. în REAPER, şi orice DAW, se folosesc aceste două tipuri de 
fişiere. Cele audio sunt înregistrări ale unor sunete reale (analogice) 
preluate cu microfonul şi, de obicei, au extensia .wav. Cele MIDI conţin 
sunete predefinite (digitale), pe care orice computer le poate genera, 
recunoaşte şi reproduce. Există un set de 128 instrumente MIDI 
distincte. în fişierul .mid sunt încifrate melodiile (adică înălţimea, 
intensitatea, ordinea şi durata notelor muzicale plus instrumentul 
dedicat). Programele muzicale specializate iau aceste sunete standard şi 
le fac să sune mult mai bine, chiar realist. 

Să continuăm cu prezentarea editorului MIDI încorporat în 
REAPER. Dar, până a ajunge la el, sunt necesari următorii paşi: 

Creăm întâi o pistă/track, din meniul Track/Insert new track 
(una din cele trei opţiuni) sau cu dublu-click în marele panou negru din 
stânga, unde va apare imediat bara cu butoane a track-ului. Pista este 
deocamdată goală, nu conţine nici audio, nici MIDI, nici nu are ataşat 
vreun instrument. Din meniul Insert/New MIDI item... creăm un aşa- 
zis „item”, colorat în alb. Apoi din meniul Item/Item settings, 
debifăm „Loop item source” (important!). Apoi, tragem de marginea 
din dreapta a item-ului, ca sa mărim durata pistei (ea poate fi mărită şi 
ulterior, oricând). 

Abia acum intrăm în editorul MIDI cu dublu-click pe item-ul alb. 
Putem desena notele, dar încă nu auzim nimic. Mai trebuie să încărcăm 
un instrument virtual (VST). Apăsăm butonul FX din bara track-ului şi 
adăugăm instrumentul favorit din lista de VST-uri preîncărcate de noi. 

Acum putem să desenăm muzica şi să o şi auzim. 

în editorul MIDI, se vede în stânga o claviatură de pian verticală, 
numit generic „Piano roii”, care ne indică exact ce note desenăm şi cum 
sună. Apăsând pe dreptunghiul colorat ce reprezintă nota, o şi auzim, 
putând s-o tragem sus-jos, până la sunetul corect (înălţime/pitch), sau la 
dreapta-stânga pentru poziţionarea în timp. Lungimea dreptunghiului ne 
dă lungimea notei, iar parametrul „Velocity” semnifică intensitatea 
sunetului (valoarea 100 este normală, 128 este maximă). 

în continuare, vă exemplific posibilităţile programului REAPER cu 
melodia „Singuri - elegie”, pe care am instrumentat-o pentru a avea o 
motivare artistică în studierea acestui program. Melodia am compus-o cu 
foarte mulţi ani în urmă, pentru voce şi chitară. Apoi, am pus-o pe note 
cu NOTEFLIGHT în anul 2011. Am exportat fişierul MIDI şi l-am 
importat în REAPER, care a generat automat două piste/tracks: una 
pentru voce şi alta pentru chitară. 

Trebuia să introduc prin butonul FX instrumentul necesar pe fiecare 
din cele două tracks. Am testat mai multe VST-uri de chitară şi m-am 
oprit la unul. Pentru partitura de voce a fost mai greu. Unde găseşti un 
instrument virtual care să sune ca o voce umană? Există unele programe 
scumpe care oferă voci umane. Dar pentru un simplu hobby, m-a 
interesat ceva gratuit. Dintr-un noroc, am găsit programul profesionist 
SAMPLE TANK, care oferea gratuit câteva intrumente şi, mai ales, un 
vocal feminin foarte realist. A fost un noroc, fiindcă după câteva zile, 
producătorul a retras versiunea free pentru sistemele Windows pe 32-bit. 

Ca să semene cu inflexiunile unei voci adevărate, a mai trebuit să modific 
notele pe ici, pe colo, imitând imperfecţiunea vocii umane (procedeul se 
numeşte humanize). 

Tema de bază era gata. Dar melodia se preta la o dezvoltare 
instrumentală de anvergură, aşa că am reluat tema în strofele următoare, 
introducând pe rând şi alte instrumente ori efecte. 

Apropo de metoda LOOP (buclă, repetiţie identică), pe care eu NU 
am folosit-o: Dacă este bifat „Loop” la Item/Item settings, atunci 
prin tragerea marginii din dreapta a item-ului MIDI se reproduc exact 
notele din partea iniţială. Astfel, se repetă la nesfârşit motivul muzical, 
obsedant chiar. în schimb, eu am preferat să copiez anumite grupuri de 
note şi le-am lipit mai departe, eventual modificându-le. (Atenţie, 
metoda copy+paste lipeşte notele copiate în dreptul cursorului de Play - 
triunghiul roşu cu vârful în jos. în editorul MIDI, faceţi Zoom adânc cu 
rotiţa mouse-ului, ca să vedeţi exact poziţia în timp!) 

Iată o imagine de referinţă din proiectul meu „Singuri - elegie”, unde 
apar doar primele piste: 



e instrumentala-glu sd 

Captură de ecran parţială din REAPER, 
proiectul „Singuri - elegie", de Răzvan A. Petre 

EFFECTS 


Cu butonul (în engleză, se citeşte „efecs” şi sună ca „ effects ”) pot 
introduce şi efecte asupra sunetelor. Am ales un VST livrat cu REAPER, 
ca să adaug încă două voci, puţin modificate faţă de original, şi astfel că 
simulez un trio vocal. 

Concret, am creat un track nou, numit „Vox unison left”. La FX, am 
încărcat „JS: Pitch Shifter 2”. Prin interfaţa efectului, la „Pitch adjust” am 
adăugat 10 cents (la înălţimea fiecărei note cântate de „Vox” originală). 
Se generează astfel un efect de chorus (ca şi cum ar fi un cor pe două voci 
la unison). Acum voi trimite (SEND) semnalul de la „Vox” către noua 
pistă, pregătită aşa cum am menţionat. 

Notă: cu dublu-click în dreptunghiul negru de lângă cercul grena, 
se poate scrie denumirea dorită pentru track. 


ROUTE 


Procedeul de rutare (ROUTE) a semnalului este foarte interesant şi 
util. Drag-and-drop din căsuţa ROUTE a track-ului „Vox” până la track- 
ul „Vox unison left”. Aşa se creează rapid un SEND. Deci semnalul va fi 
trimis în noul track, acolo unde va suferi o uşoară modificare. Desigur, 
track-ul original „Vox” va păstra sunetul corect, la care se va mai adăuga 
şi „Vox unison left”. Din bara noii piste, am rotit butonul „Pan: ioo%L” 
(complet la stânga). 

Apoi am procedat identic pentru noul track „Vox unison right”, de 
data aceasta, diminuând „pitch-ul” cu 10 cents şi rotind butonul „Pan: 
ioo%R” (complet la dreapta). Deja am creat un trio vocal. 


ENVELOPE 


Totuşi, intenţionam să folosesc efectul de chorus doar într-o 
porţiune restrânsă a melodiei. în REAPER (şi orice DAW) putem 
modifica anumiţi parametri ai item-ului audio sau MIDI (cum ar fi 
volumul, poziţia în câmpul stereo etc) doar pe anumite segmente de 
timp, modificând linia acelui parametru în timp (iniţial, o dreaptă 
orizontală), care devine astfel o linie în zig-zag. Această linie colorată se 
numeşte „envelope” şi o putem edita ca pe orice element grafic. 

Ca să o vizualizăm, click pe butonul „trim” din track-ul „Vox”. în 
cazul meu, am bifat la rubrica „Send envelopes”, SEND Volume to „Vox 
Unison Left”. Imediat sub track apare o „envelope” (în figura de mai sus, 
colorată în roşu) pentru volumul semnalului „Vox” trimis de-a lungul 
timpului la „Vox unison left”. Cu mouse-ul, plasez câteva puncte în 
momentele dorite de mine, apoi trag linia şi punctele în sus sau jos, ca să 
variez volumul semnalului trimis. Când „envelope” e la valoarea zero, nu 
se trimite semnal şi nu va apare niciun efect de chorus. Când nivelul 
creşte, efectul va fi tot mai pronunţat. 

în strofa 2, am adăugat şi un efect de ecou, folosind aceeaşi metodă, 
dar alt VST. Am ales „ReaDelay” şi am întârziat semnalul cu 1 secundă 
(1000 ms). Printr-o altă „envelope” la „Vox” (în figura de mai sus, 
colorată tot în roşu), am selectat doar pasajele care trebuie repetate prin 
ecou şi apoi am rutat (SEND) semnalul către „Vox echo”. La track-ul de 
ecou, am folosit o altă „envelope” proprie, ca să mut mereu semnalul de 
la stânga la dreapta şi invers, că aşa mi-a plăcut mie. Click pe butonul 
„trim”, iar la „Track envelopes” am bifat „Pan” şi am editat linia (în figura 
de mai sus, colorată în portocaliu) - sus înseamnă stânga, iar jos 
înseamnă dreapta, dar nu e nevoie să ţinem minte convenţia, căci 
plasând cursorul mouse-ului pe linie, ni se afişează parametrii. 


RAM MEMORY 


REAPER vine cu mai multe efecte proprii. Pe unele le-am folosit 
(ReaDelay, ReaVerb), dar de exemplu, ReaPitch foloseşte foarte mult din 
memoria de lucru RAM a computerului. De aceea, am ales în locul său 
efectul „JS: Pitch Shifter 2”, care o economiseşte. Acest aspect este foarte 
important la un DAW, care foloseşte intens memoria RAM, putând 
atinge pragul la care REAPER „crapă”. O memorie de 2GB este minimă, 
trebuie folosită cu zgârcenie şi monitorizată constant. 

Notă: Puteţi monitoriza consumul de memorie cu Task Manager 
din Windows, iar consumul procesorului, din View/Performance Meter. 

Vă dau aceste sfaturi pentru că mie mi-a „crăpat” REAPER. Adică, 
tot adăugând VST-uri, am depăşit la un moment dat memoria RAM, iar 
aplicaţia mi-a afişat o fereastră de eroare şi s-a închis. Mai grav, de 
fiecare dată când voiam să deschid fişierul de lucru, REAPER „crăpa”. Mă 
vedeam în situaţia de a pierde toată munca de până atunci... Când am 
înţeles ce se întâmplase (nu chiar imediat), am găsit şi soluţia: am şters 

din folderul destinat VST-urilor pe acela care îmi consuma resursele 
memoriei RAM. în cazul meu, era DSK SF2, care încărca automat un 
fişier .sf2 de mari dimensiuni (conţinând un set de 128 instrumente). 
Odată ce am şters fişierul .dll respectiv, REAPER s-a deschis bine, dar 
bineînţeles, fără acel instrument de tip ,sf2. Notele muzicale MIDI din 
respectiva pistă rămăseseră nemodificate, aşteptând să le atribui un alt 
instrument VST. 

Pentru melodia mea, am ales VST-uri dedicate instrumentelor orgă, 
tobe, chitară clasică, chitară electrică, voce. în rest, pe fiecare track am 
încărcat VST-ul Sforzando, alegând pe rând câte un grup de instrumente 
clasice: viori, viole, violoncele, trompete, clarineţi, corni francezi, 
timpani, cymbals, TableWarp (pentru bass). 

De subliniat că fişierele .sfz conţin SAMPLES, adică înregistrări 
audio ale unor instrumente reale, ceea ce le face să sune foarte bine. 
Unele instrumente clasice au nevoie de mai multe fişiere, pentru fiecare 
tip de sunet pe care îl pot emite. De exemplu, există câte un fişier pentru: 
Cello pizzicato, Cello accent, Cello tremolo, Cello sustain, pe care le-am 
încărcat pe tot atâtea track-uri separate. Este un mic neajuns al fişierelor 
.sfz. 


CHANNEL 

Unele VST-uri cu seturi de instrumente oferă o soluţie alternativă. în 
acelaşi track, mai multe instrumente pot fi alocate pe canale (CHANNEL) 
diferite. Există maximum 16 canale disponibile. în cazul nostru, pe 
acelaşi track, cele 4 tipuri de cello ar fi fost alocate pe canalele MIDI nr.i, 
2, 3 şi 4, economisind astfel numărul de tracks, deci implicit memoria 
RAM, precum şi munca compozitorului. Mai rămâne să şi găseşti acel 
VST convenabil din toate punctele de vedere...! 

în editorul MIDI, fiecărei note i se alocă un canal (implicit Channel 
1, dar poate fi şi altul când se importă un fişier MIDI). Poate fi schimbat 
cu click-dreapta pe notă/”Note channel”, bifă pe canalul dorit. 

Notă: Pentru un grup compact de note, selectaţi notele cu click- 
dreapta + tragere peste notele dorite. 

CC PANE 


Sub câmpul de lucru al editorului MIDI se pot adăuga mai multe CC 
Pane, adică parametri de control individual ai notelor. Veţi folosi doar 
câţiva dintre ei. Primul CC (control change), implicit, este „Velocity” 
(intensitatea sunetului), iar un altul des folosit este CC io „Pan position” 
(poziţionarea stânga-dreapta). 

Unele VST-uri scriu explicit pe butoanele lor de reglare care este CC- 
ul pe care îl modifică. Din interfaţa VST-ului, apăsaţi butonul „Param” şi 
mergeţi prin meniuri, bifând „Show Track Envelope” (dacă doriţi să 
editaţi linia parametrului respectiv) şi/sau parametrul care doriţi să se 
modifice variabil în timp (ales, de exemplu, din „FX parameter list > 
Parameter modulation”). 


AUDIO 


Am căutat un VST cu instrumentul Gong. M-am oprit la unul ce 
conţine câteva fişiere audio .wav cu înregistrarea unor gonguri reale. 
După plasarea cursorului în poziţia potrivită, din meniul Insert/Media 
file... am ales fişierul „Gong Heavy Hit i.wav”. Item-ul audio are o altă 
formă (waveform) decât cel MIDI. 

Spre deosebire de item-urile MIDI (editate cum am văzut mai sus), 
item-urile audio se pot edita cu un alt program, numit AUDACITY. 


AUDACITY ; MP3 


Luaţi gratuit de pe internet şi instalaţi «AUDACITY». Adăugaţi 
fişierul «lame_enc.dll» undeva în folderul său rădăcină pentru a putea 
exporta fişierele în formatul uzual .mp3. Nu uitaţi să-i daţi calea către 
acest fişier (Edit/Preferences/Libraries/Locate... MP3 Library). 
Cu Audacity puteţi înregistra, de exemplu, ce auziţi în difuzoarele 
computerului, lucru folositor când doriţi să copiaţi ceea ce tocmai 
ascultaţi pe internet şi nu aveţi de unde descărca fişierul respectiv. 

Notă: REAPER necesită instalarea fişierului «lame_enc.dll» sau 
«Iibmp3lame.dll» în folderul său rădăcină (C:/Program Files/Reaper/) 
pentru a putea exporta muzica în formatul MP3. 

Acum, puteţi edita fişierul audio separat în Audacity, sau puteţi să-l 
editaţi cu Audacity chemat din REAPER. Trebuie întâi să asociaţi 

Audacity cu Reaper din meniul Options/Preferences... Externai 
editors, Add „C:\Program Files\Audacity\audacity.exe”. Apoi, 
click-dreapta pe item-ul audio, „Open items in editor” > open item 
copies in ’audacity.exe’ 

Acest program are multe filtre de modificare a semnalului, care este 
un subiect foarte vast. Eu am folosit numai filtrul „Compressor”, pentru a 
limita volumul anumitor porţiuni din melodie care ieşeau din cadru. 
Compresorul micşorează numai volumul acelor sunete care depăşesc, în 
mod neplăcut, un prag superior (threshold). 

Hai, că am scris destul. Ascultaţi melodia!... 

„Singuri - elegie” 63 , melodie de Răzvan-Alexandru Petre, 
instrumentată cu REAPER 

5 octombrie 2017 


6 3 http://www.spiritus.ro/RAZVAN/n0teflight/singuri-elegie.mp3 

Traducerea documentarului 

„MUZICĂ DIN LUMEA DE DINCOLO? - 
PRIN MEDIUMUL ROSEMARY 

BROWN ” 64 


Rosemary Brown (1916 - 2001) a fost un medium clarvăzător şi 
clarauditiv care transmitea muzică compusă post-mortem de spiritele 
unor compozitorii aflaţi în Lumea Spiritelor: Debussy, Grieg, Liszt, 
Schubert, Chopin, Brahms, Beethoven, Rahmaninov, Chopin, Schumann, 
Stravinsky, Mozart... 

Titlul original: "Music from the Beyond? - the Mediumship of 
Rosemary Brown" (1966) 


(muzică de pian solo) 

Comentator din ojf: Muzica pe care o ascultaţi acum este de 
Rahmaninov. Se numeşte „Lyric” şi nu a mai fost interpretată niciodată. 
Aţi căuta-o în zadar printre operele compozitorului, căci nu este, să 
spunem aşa, din această lume, ci a fost primită prin mediumul britanic 
doamna Rosemary Brown. Această gospodină insistă în mod categoric şi 
absolut credibil că este în contact spiritual cu Beethoven, Brahms, Liszt, 
Chopin, Schubert, Rahmaninov şi alţii. Cam acum 10 ani, lumea a auzit 
de această englezoaică care primeşte muzica din Lumea de Dincolo. 

Rosemary Brown s-a născut la Londra acum 50 de ani. înzestrată 
nativ ca medium, aude şi vede lucruri inaudibile şi invizibile celorlalţi. 
Trăieşte în condiţii modeste. Nu a primit educaţie universitară, nici 
educaţie muzicală, decât câteva lecţii de pian în copilărie şi tinereţe. 
Căsnicia ei s-a terminat repede, odată cu moartea soţului, fiind lăsată să 
se descurce singură cu cei doi copii. 

Dar Rosemary Brown a refuzat să devină „senzaţia zilei”. Rosemary 
Brown locuieşte la etajul unei mici case din suburbiile Londrei. Aspectul 
casei dovedeşte nivelul de trai modest. 

A primit sute de piese muzicale, opere purtând caracteristicile celor 
mai mari compozitori clasici, care au trezit surpriza şi interesul experţilor 


6 4 https: //www.youtube .com / watch?v=agCj YIKfitI 

muzicali din toată lumea. Cele mai multe au rămas nepublicate. 
Rosemary Brown a dat cuvintelor lui Shakespeare „Sunt mai multe 
lucruri în Cer şi pe Pământ, Horatio, decât ai visat vreodată în filosofia 
ta” un înţeles mult mai apropiat de înţelegerea noastră. 

S-o ascultăm acum pe Rosemary Brown povestind despre aceste 
experienţe uimitoare. 

Peter Andreas, reporter: D-na Brown, muzica pe care am auzit- 
o este remarcabilă. De când o primiţi? 

Rosemary Brown, medium: în 1963, cred, Liszt încerca să îmi 
transmită muzică, dar a reuşit să-mi dea doar câteva fraze. în 1964, a 
început să lucreze serios cu mine. 

P.A.: Aveaţi o slujbă sau eraţi casnică? 

R.B .: Lucram, fiindcă trebuia să îmi întreţin copiii, după moartea 
soţului meu. Dar atunci stăteam acasă, căci avusesem un accident şi îmi 
rupsesem nişte coaste. De la spital m-au trimis acasă, spunându-mi să 
mă odihnesc, să nu fac treburi grele prin casă. Timpul trecea greu, pentru 
că nu puteam să fac prea multe. M-am dus la vechiul pian, pe care nu -1 
mai atinsesem de ani de zile şi încercam să-mi amintesc cântecelele pe 
care le învăţasem când eram copil. M-am aşezat ca să îmi amintesc 
melodiile şi, dintr-o dată, mâinile mi-au fost controlate de Liszt, care a 
început să cânte o muzică frumoasă şi dificilă. 

P.A .: Cum v-a afectat această experienţă? V-a şocat sau eraţi 
obişnuită să aveţi astfel de experienţe mediumnice? Eraţi senzitivă din 
copilărie? 

R.B .: Da, se pare că am fost medium de la naştere. Probabil că toţi 
suntem aşa, dar la unii facultăţile senzitive sunt adormite. Ale mele erau 
active din fragedă copilărie. Deci când Liszt a început să mă contacteze, 
să-mi transmită muzică, nu mi-a fost deloc frică. A fost o experienţă 
interesantă. 

P.A. : Când spuneţi că eraţi medium din copilărie, la ce vă referiţi de 
fapt? în ce fel eraţi diferită de alţi oameni? Auzeaţi şi vedeaţi lucruri pe 
care ei nu le puteau simţi? 

R.B .: Da, desigur. Dar la început credeam că toţi sunt la fel ca mine. 
Cu timpul, am înţeles că nu toţi pot vedea şi auzi în acelaşi fel. Deşi sunt 
sute sau mii de oameni care pot auzi şi vedea spiritele. Cred că deseori 
păstrează secretul ca ceilalţi să nu râdă de ei. 

P.A.: Când eraţi copil, aţi văzut un compozitor pe care atunci nu -1 
cunoşteaţi - era Liszt - şi v-a spus că se va întoarce cândva la dvs... 

R.B .: într-adevăr. Pe la 7 ani, l-am văzut pe Liszt. Nu mi-a spus 
numele lui, dar mi-a zis că a fost pianist şi compozitor când a trăit în 
această lume, iar când voi creşte, se va întoarce să-mi transmită muzică. 

Peter Andreas, reporter: Dl. profesor Tenhaeff, sunteţi psiholog, 
specializat în parapsihologic. întâi, cea mai importantă întrebare: Este 
Rosemary Brown sănătoasă mental? Este o fiinţă normală din punct de 
vedere psihic? 

Prof. Dr. W.H.C. Tenhaeff, Institutul de Parapsihologic, 
Universitatea din Utrecht: Acum câţiva ani, am supravegheat 
examinarea şi diagnosticarea psihiatrică a lui Rosemary Brown şi am 
ajuns la concluzia că este, mintal şi emoţional, o persoană perfect 
sănătoasă. 

P.A. : Dacă este sănătoasă, nu poate fi exclusă posibilitatea să 
primească aceste bucăţi muzicale din propriul subconştient. Ce părere 
aveţi? 

W.H.C.T: E o întrebare dificilă. Nu sunt expert, dar am vorbit cu 
experţi muzicali. Şi am căzut de acord că acesta nu este un caz în care 
subconştientul să reproducă melodiile fără ca persoana să ştie că le 
reproduce. De asemenea, muzicologii sunt convinşi că nu este o imitaţie 
şi că d-na Brown însăşi nu este un compozitor. Melodiile nu sunt ale ei, 
nu oglindesc personalitatea ei, ci oferă caracteristici ale unor alte 
personalităţi. De aceea, trebuie să căutăm o altă ipoteză. 

Comentator din off: în continuare, vizităm Ţara Galilor, să-l 
întrebăm pe Ian Parrot - profesor de muzică la Universitatea 
Aberystwyth -, care a fost vizitat de mulţi compozitori vestiţi (îl numim, 
de exemplu, pe Bela Bartok), ce crede despre Rosemary Brown şi muzica 
ei. 


Peter Andreas, reporter: Prof. Parrot, aţi analizat multe dintre 
compoziţiile lui Rosemary Brown. Aţi spune că au un caracter individual 
şi pot fi recunoscute după compozitor, respectând acelaşi standard 
muzical? 

Prof. Ian Parrot, muzicolog: Sunt două întrebări. A doua, 
privind standardul... Cred că au o calitate foarte bună şi există mult din 
caracterul individual al anumitor compozitori. Cred că Rosemary este o 
persoană sinceră şi că acesta este un fenomen veritabil. Unele dintre 
piese se ridică la un nivel remarcabil de înalt atât calitativ muzical, cât şi 
al stilului compozitorului. 

P.A.: Ce spuneţi despre abilităţile muzicale ale doamnei Brown? Le 
găsiţi suficiente? Dacă nu, există pericolul să piardă ceva sau să facă ceva 
greşit? 

Iu 4 .: Dimpotrivă. Fiind medium, e mai bine ca ea să aibă cunoştinţe 
tehnice minime pentru a scrie muzica. Este o persoană neobişnuită. A 
scrie muzică este un lucru foarte dificil şi ea nu are multe cunoştinţe 
muzicale, dar are acea minimă instruire de a pune notele pe hârtie. Nu 
prea ştie ce face şi nu este deloc un muzician calificat. 

P.A.: Deci sunteţi de acord că i-ar fi imposibil să falsifice muzica? 

IA..: Cu siguranţă nu ar putea să falsifice muzica. Nu este destul de 
isteaţă. Vedeţi, ştim mulţi oameni de spectacol care, după o cină, s-ar 
pricepe să cânte „Trei şoricei orbi” în stilul lui Debussy. Aceia sunt 
oameni foarte isteţi. Dar Rosemary... nu este isteaţă. însă ea produce o 
muzică extraordinară. De exemplu, ceva de Stravinsky, la un an după 
moartea sa. M-aş mira dacă vreunul dintre şmecheri l-ar putea 
contraface pe Stravinsky. Este un lucru foarte dificil. Dar ea îndrăzneşte 
acolo unde trişorii se tem să încerce. 

Peter Andreas, reporter: Dar ceilalţi compozitori, cum vi se par? 

Rosemary Brown, medium: Sunt tot felul de compozitori care 
încearcă să lucreze cu mine. Printre ei este Beethoven, care este o 
persoană minunată cu care să lucrezi. E mereu amabil când lucrăm, nu 
este deloc dezagreabil, aşa cum se spune că era pe când trăia. Şi este 
Brahms, mereu foarte liniştit şi cu o mare putere. Şi Schubert, o persoană 
extrem de încântătoare, pe care toţi l-ar iubi, fiindcă este atât de modest, 
un om bun. Sunt personalităţi diferite care vin, în mod clar. 

P.A.: Spuneţi-mi, cum compuneţi de fapt: Vă sunt conduse degetele 
sau vă pun melodiile în minte sau vă dau notele? 

R.B .: Ei nu-mi conduc degetele prea des. Aşa lucra la început Liszt 
cu mine: îmi ghida mâinile pe claviatura pianului, cânta aceeaşi frază iar 
şi iar, rar, şi observam curgerea notelor pe pian fără să ştiu în ce cheie 
muzicală erau. Apoi, se adunase atâta muzică, încât mi-am dat seama că, 
dacă nu o scriu pe hârtie, voi uita o parte din ea. Am început să o scriu în 
stilul meu, cam neîndemânatic, nu aveam ştiinţa notării muzicale. Şi mi- 
am dat seama că pot să-l rog pe Liszt să mă ajute, să mă sfătuiască cum 
să scriu notele corect. Şi ei şi-au dat seama că acesta era cel mai bun mod 
de a-mi transmite muzica, dictându-mi notă după notă, folosind numele 
lor. Trebuiau să nu uite să îmi spună alteraţiile, dacă înaintea notei era 
un bemol sau un diez. Cu trecerea anilor, le era tot mai uşor să-mi 
transmită mai exact. îmi era greu să fiu sigură că auzeam exact ce voiau 

ei să aud. Puteam să cred că ei au spus o notă, când de fapt spuseseră 
alta. Sau ei să spună că următoarea notă este un diez, iar la mine să nu 
ajungă, din cine ştie ce motiv. Nu putem fi perfect siguri că ce a ajuns la 
mine este exact ce încercau ei să-mi transmită. Dar cred că au reuşit 
remarcabil de bine să trimită foarte multă muzică. Cea mai mare parte 
este destul de exactă. Nu aud muzica întâi, nu ar fi niciun avantaj, fiindcă 
nu recunosc înălţimea sunetului. Dacă mi-ar cânta o melodie, m-aş rătăci 
pe pian să găsesc notele potrivite. 

Comentator din ojf: Humphrey Searle - expert mondial în 
muzica lui Liszt - spune următoarele despre piesa „Grubelei”: 

Humphrey Searle, muzicolog: Am auzit la radio piesa 
„Grubelei” dictată de Liszt. Am găsit-o remarcabilă şi interesantă. Cu 
siguranţă că este genul de piesă pe care Liszt ar fi scris-o spre sfârşitul 
vieţii. Mai târziu, am văzut volumul cu operele ei publicate, care conţinea 
piese de Beethoven, Schubert, Chopin şi alţii, precum şi Liszt. Pe toate le- 
am găsit foarte interesante muzical. Sunt sigur că nu au fost scrise sub 
formă de pastişă, cum ar face un compozitor profesionist, fiindcă d-na 
Brown are foarte puţină instruire şi trebuie să pună pe hârtie notă după 
notă. E clar că vine de undeva din afară. Cred că face o treabă foarte bună 
că ne oferă aceste piese. 

Rosemary Brown, medium: Dacă ar veni de la mintea mea 
subconştientă, aş avea o idee ce fel de muzică va fi înainte de a-mi fi 
dictată, aş avea idee despre cum va fi muzica. Ea vine complet pe 
neaşteptate. Am lucrat uneori şi cu martori. De exemplu, cu BBC - o 
ocazie specială - când m-au întrebat, aici, la Londra, dacă vreau să lucrez 
cu unul din compozitori în timp ce ei vor privi şi înregistra pe bandă. Am 
trimis o cerere mentală compozitorilor: dacă vrea vreunul să vină şi să 
lucreze în timp ce este de faţă şi BBC, să vină! Ne-am aşezat în camera 
mea, cu Geoffrey Skelton şi Daniel Snowman şi un inginer cu un aparat 
de înregistrare. Nu ştiam cine va veni sau dacă va veni cineva, dar l-am 
văzut acolo pe Liszt. A zis că are să-mi transmită o bucată muzicală. întâi 
mi-a dat numărul de diezi la cheie, erau şase. Nu mi-a dat numele 
tonalităţii, fiindcă nu le cunosc bine după nume, doar numărul de diezi 
sau bemoli de la cheie. Apoi mi-a dat măsurile: 5/4 la mâna dreaptă şi 
3/2 la mâna stângă. Şi totul a devenit cam ciudat: 6 diezi şi două ritmuri 
diferite... Va fi o piesă cam greu de transmis... A dictat primele 4 măsuri 
de la mâna stângă, apoi a dictat mâna dreaptă şi a continuat, secţiune 
după secţiune, până s-au făcut câteva zeci de măsuri. Arăta foarte ciudat 

pe hârtie, trebuia să te uiţi peste tot, păreau tot felul de arpegii 
accidentale şi acorduri care arătau ciudat, şi am început să mă îndoiesc. 
Putea fi o totală absurditate, piesa putea să sune cumplit. Am cerut voie 
celor de la BBC să cânt puţin, voiam să văd cum sună. Desigur, nu 
puteam să cânt, nu puteam să reproduc - erau acele ritmuri întreţesute şi 
toţi acei diezi... Era prea dificil pentru mine. Dar Geoffrey Skelton, care e 
pianist, a încercat să cânte: s-a aşezat la pian, s-a uitat pe hârtie şi a 
cântat. Apoi s-a întors încet spre mine: „D-na Brown, este CEVA aici!”. 
Cu alte cuvinte, era sigur că era ceva de valoare. Am fost foarte uşurată să 
aflu că era o piesă bună. 

P.A.: Şi Liszt i-a dat acestei piese un nume? 

R.B. : Nu până când nu mi-a transmis toată piesa muzicală. A spus 
că vrea să se numească „Grubelei”. 

(muzică de pian solo) 

Comentator din off: Să auzim opinia lui John Lill - binecunoscut 
pianist britanic şi interpret al lui Beethoven: 

Peter Andreas, reporter: Ce părere aveţi despre pretenţia că acei 
compozitori chiar transmit muzică pe Pământ de acolo de unde sunt ei 
acum? Credeţi că Beethoven este capabil sau interesat să facă aşa ceva? 

John Lill, pianist: Parte din mintea sa evident că este interesată, 
dar este evident că mintea, când ajunge spirit, devine mai largă, mai 
cuprinzătoare. Prin urmare, mintea poate face mai multe lucruri 
deodată: în timp ce o parte din mintea lui sălăşluieşte în spirit, cu 
siguranţă că o altă parte poate vizita Pământul. Fie şi numai pentru a 
vedea cum merg lucrurile şi cum se desfăşoară concertele sale. Desigur, 
mă refer la oamenii care sunt receptivi, încearcă să transcomunice şi să 
devină mai buni spre beneficiul tuturor. Sunt sigur că este cazul şi aici. 
De ce să nu te mai intereseze locul de unde ai plecat? 

P.A.: Vreţi să spuneţi că şi dv. sunteţi receptiv, ca muzician? 

J.L. : Da. Mai mult, am primit dovezi concrete în privinţa 
continuităţii vieţii. 

PA..: în ce fel? 

J.L. : în moduri pe care le voi publica peste câţiva ani, dar nu acum. 

PA.: Puteţi să ne daţi o idee despre simţămintele şi impresiile pe 
care le aveţi în timp ce daţi un concert? 

J.L.: Când dai un concert, te implici total în comunicarea spirituală. 
Fără comunicarea şi ajutorul spiritual nu cred că ar exista Marea Artă. Şi 
când recreezi muzica, e aproape la fel ca atunci când creezi muzica. Eşti 

sub vraja unui foarte înalt şi foarte profund Gând, care provine dintr-o 
Intenţie Divină. Prin urmare, singura mea ambiţie la un concert este să 
sparg bariera Pământului, pe cât posibil. Şi să ajung într-o stare în care 
să fiu ca un pod între cele două Lumi. Şi în această condiţie, care e 
aproape o transă, dau cele mai bune concerte. Fiind convins de ajutorul 
spiritual, n-am cântat niciodată mai bine, n-am fost niciodată mai 
sănătos şi n-am avut niciodată un obiectiv mai bun pe termen lung în 
privinţa Realităţii decât acum. Asta e o dovadă suficientă. Separat de 
asta, am primit dovezi specifice şi complete, în afară de muzică, despre 
existenţa unor forţe colosale care sunt disponibile tuturor, cu condiţia să 
îşi deschidă minţile spre ele. Dar dacă tai legătura lacului cu marea care îl 
alimentează, atunci lacul va stagna. 

P.A. : Credeţi că aceşti mari compozitori încă mai sunt legaţi cumva 
de creaţia lor, sunt prezenţi ca spirite când o operă de-a lor este cântată? 

J.L .: Da, există o conexiune şi ei sunt prezenţi DACĂ minţile 
interpreţilor sunt destul de nobile să capete standarde foarte înalte şi 
idealuri foarte înalte. Dar nu există o scurtătură către dezvoltarea 
spirituală. Depinde de individ să se ridice până la Dumnezeu şi la 
Spiritele înalte. Nu o poate primi de-a gata, ca pe un cadou. Depinde de 
tine să transpiri şi să lucrezi în vederea acestui Ideal... în privinţa 
concertelor. Iar când spectacolele au valoare şi mintea e suficient de 
dezvoltată - cum ar trebui să fie o minte artistică - atunci poţi primi 
toată puterea de la aceste Mari spirite. Cum am mai spus, Minţile sunt 
infinite şi pot supraveghea multe concerte simultan. 

Comentator din ojf: Şi opinia unei Biserici: 

Preot anglican: La început, este important să înţelegem că 
Biserica este comunitatea care crede că personalitatea supravieţuieşte 
morţii. Orice spun trebuie văzut în această lumină. Există viaţă după 
moarte şi, de aceea, ar fi nemaiauzit dacă Biserica n-ar examina cu 
atenţie orice pretenţie a oricui susţine că primeşte comunicări de la 
morţi. Totuşi, a existat în trecut o mare problemă şi anume că 
majoritatea celor care au avut astfel de pretenţii erau din afara Bisericii, 
fiind ca o provocare contra Bisericii. Cazul Rosemary Brown este diferit, 
ea e membră a Bisericii... Ea susţine - ca membră a Bisericii - că 
primeşte comunicări de la persoane, personalităţi care au supravieţuit 
morţii şi încă mai pot vorbi în limba noastră şi să comunice cu noi. 
Biserica nu găseşte nimic extraordinar în asta, căci Biserica este fondată 
pe credinţa că un om, Isus Cristos, a supravieţuit morţii şi a apărut 

discipolilor şi prietenilor Săi după învierea Sa. Istoria Bisericii este o 
înşiruire continuă de oameni care, în situaţii miraculoase, deseori au 
supravieţuit la teribile torturi, masacre, crime şi au apărut prietenilor lor, 
uneori şi duşmanilor, şi au demonstrat, fără nici cea mai mică umbră de 
îndoială, că personalităţile lor, sufletele lor au supravieţuit şi continuă în 
mod real să trăiască cu Dumnezeu. Problema este dacă cel care are aceste 
pretenţii le face dintr-un motiv bun sau rău. Dacă afirmaţiile sunt făcute 
într-un mod alarmist sau bombastic, e posibil să aibă doar scopul să 
creeze un impact şi nimic mai mult. în cazul lui Rosemary nu se întâmplă 
aşa. Sunt făcute într-un mod liniştit, realist, nespectaculos, susţinând că 
oameni care sunt definitiv morţi - unii cunoscuţi de noi sau după nume - 
au supravieţuit şi comunică cu noi. Ceea ce ei comunică este important, 
interesant, ceva ce nu cunoaştem, şi uneori lucruri pe care nu le puteau 
şti nici ei, decât dacă au supravieţuit dincolo de mormânt. Nu văd niciun 
motiv pentru care Biserica să nu creadă că aceasta se întâmplă. în opinia 
mea, este un exemplu clar de persoane de dincolo de mormânt ce 
încearcă să influenţeze lumea noastră materială. 

Comentator din ojf: După opinia Bisericii, înapoi la muzica lui 
Rosemary Brown... 

(muzică de pian solo) 

Peter Andreas, reporter: Ce părere aveţi despre afirmaţia lui 
Rosemary Brown că, prin această modalitate, compozitorii morţi 
încearcă să demonstreze continuarea existenţei lor? Dacă e prea 
complicat a explica această muzică ca fiind un produs al 
subconştientului, ar fi pregătită parapsihologia să admită, în acest caz, 
posibilitatea influenţei unor astfel de fiinţe? Ba chiar probabilitatea? 

Prof. Dr. W.H.C. Tenhaejf, Institutul de Parapsihologic , 
Universitatea din Utrecht: Avem aici de a face cu ceea ce Jung ar 
numi o „prestaţie elevată a subconştientului”. întrebarea este: ar putea să 
joace un rol influenţe din altă lume? Nu vreau să contest că ar putea 
exista influenţe din altă lume. Dar a nu contesta nu e acelaşi lucru cu a 
accepta. Personal, cred în existenţa după moarte. Nu sunt dovezi 
ştiinţifice, doar argumente care susţin această posibilitate. Poate în 
vremuri viitoare vor apărea şi dovezi. Oricum, este o chestiune foarte 
interesantă şi va trebui să o studiem în continuare. Cred că 
parapsihologii au fiecare opinia lor personală despre asta şi cei mai mulţi 
nu contestă posibilitatea influenţei de dincolo. Ar putea fi şi explicaţii 
animiste, dar sunt uneori atât de fantastic de complicate, încât trebuie să 

ne întrebăm dacă ipoteza vieţii după moarte nu este cea mai acceptabilă. 
Dar nu pot să merg mai departe... 

Comentator din ojf: Am invitat-o pe Rosemary Brown în 
apartamentul nostru ca să contacteze un compozitor în timp ce este 
filmată. A fost de acord, dar fără a ne promite că, în acest ambient 
nefamiliar şi în mijlocul activităţii echipei de filmare, va obţine vreun 
rezultat. Nici nu terminasem cu instalarea aparaturii când Rosemary 
Brown, deodată, s-a ridicat de unde stătea, s-a dus la pian şi a început să 
scrie notele. După o vreme, a lăsat creionul şi s-a întors spre noi, 
afirmând că Beethoven tocmai i-a spus să facă o pauză pentru ca noi să 
terminăm pregătirile. Am rămas cu toţii perplecşi la o aşa intervenţie 
neaşteptată. Lui Rosemary Brown i se părea natural ca Beethoven să dea 
indicaţii de dincolo. Noua piesă muzicală a fost terminată după circa o 
oră. Ce urmăriţi acum este un sumar cronologic al evenimentelor. 

Rosemary Brown, medium: 

Beethoven îmi spune să mă grăbesc. Nu pot mai repede. 

Aici e o parte uşoară, sunt aceleaşi două măsuri pentru mâna 
dreaptă... doar le copiez... cele două măsuri dinainte, în loc să ascult ce 
cântă el. 

Scuze, am făcut o greşeală, am înţeles altceva decât a spus el... 

Do natural... 

Nu-mi vine să cred că e corect... Uneori arată ciudat pe hârtie. 

E deranjant când omiţi... Nu ştiu de ce se întâmplă... 

O voce din echipă: Vreţi să luaţi o pauză? 

Rosemary Brown, medium: O să mă relaxez. Cred că sunt puţin 
tensionată. O să menţin relaxarea. 

Beethoven încă este aici, îl văd. Avem deja multă muzică aici... 

Am impresia că lipsesc nişte măsuri, când am făcut pauza şi m-am 
întors, se pare că ceva a rămas pe dinafară. Beethoven mi-a spus că la 
sfârşitul acestei părţi ar trebui să fie 32 măsuri, dar ele sunt doar 28, 
evident, s-au rătăcit 4 dintre ele. Dar ce avem până acum - aş vrea să 
cânt. Desigur, nu sunt pianist profesionist şi va trebui să cânt mai rar. S- 
ar putea să ezit când citesc, dar ar fi frumos să auzim cum sună. 

(muzică de pian solo) 

Reporteră: D-na Brown, tocmai am ascultat un nou scherzo de 
Beethoven, pe care l-aţi primit aici, în Hampstead, chiar în acest 

apartament. Spuneţi-ne ce s-a întâmplat în acea zi! Ştiaţi că va fi prezent 
compozitorul? 

Rosemary Brown, medium: Nu, n-am ştiut dacă va veni vreun 
compozitor, deşi i-am anunţat de întâlnire şi că vom filma. Dar înainte de 
a începe filmarea, am văzut ca Beethoven sosise. S-a uitat la mine şi mi-a 
zâmbit uşor, încuviinţând cu capul, ca şi cum ar fi spus: „Sunt aici, îţi voi 
da nişte muzică”. 

R .: Cum comunicaţi cu compozitorii? De pildă, Beethoven nu vorbea 
engleza când a trăit aici, pe Pământ. 

R.B .: Nu contează dacă spiritele cunosc engleza sau nu, pentru că 
pot folosi un spirit translator. Dar Beethoven s-a străduit să înveţe 
suficientă engleză de când a trecut dincolo, aşa că poate comunica cu 
mine direct. 

R.: Primiţi doar muzică de pian sau primiţi şi lucrări orchestrale? 
Dar cântece? Mă gândesc în special la Schubert... V-a dat şi versurile? 

R.B .: Există şi altfel de muzică decât pentru pian: piese orchestrale, 
cvartete de coarde etc. Desigur, şi simfonii... O anumită simfonie de la 
Beethoven a atras atenţia. Sunt cântece de diverşi compozitori. Am 
câteva cântece frumoase de Schubert, la care el dă şi versurile. 

R.: Cu câţi compozitori sunteţi în contact spiritual? Această muzică 
nouă a fost publicată? 

R.B .: Sunt în contact cu peste 20 de compozitori. Muzica e publicată 
pe hârtie, pe discuri şi casete. 

R.: Cum vă apar compozitorii? Liszt, de exemplu, vă apare ca un 
tânăr sau ca venerabilul cleric bătrân? Dar Beethoven, arată ca în 
picturile pe care le avem cu el? Schubert încă mai poartă ochelari? 

R.B .: Schubert nu mai are nevoie de ochelari acum. Când trăia în 
această lume, avea nevoie de ochelari pentru vedere, dar acel lucru ţinea 
doar de corpul fizic. Când spiritele îşi fac apariţia, de regulă, încearcă să 
îşi ia forma aşa cum arătau aici, ca să-i putem identifica. Dar pe măsură 
ce evoluează, devin deseori foarte strălucitori şi totuşi îi recunoşti, îşi 
păstrează un „look” ca să ştii ce persoană este. 

R. : Vorbind despre Schubert, unii sceptici cred că, fiind în contact cu 
Schubert, i-ar fi fost posibil să îşi finalizeze simfoniile neterminate prin 
dvs. I-aţi vorbit vreodată despre asta? 

R.B .: El m-a informat că şi-a finalizat simfoniile neterminate după 
ce a murit şi mă întrebam dacă vrea să ni le transmită. Mi-a spus că a 
decis să le lase aşa cum sunt. Simte că le-a lăsat ca un mister, că, intr-un 
fel, este mai romantic sub forma de simfonie neterminată. 

R.: Am citit într-o carte a dv., atunci când Leonard Bernstein era la 
Londra, aţi cântat pentru el. Ne puteţi spune ceva despre acea întâlnire? 
Ce credea despre muzica dvs? 

R.B.: A fost un eveniment emoţionant. A fost minunat să-l întâlnesc 
pe Leonard Bernstein. Era foarte prietenos şi înţelegător. La început, a 
ţinut neapărat să mă facă să mă simt bine: am luat masa împreună şi aşa 
mai departe. Dar îl vedeam că era nerăbdător să ajungem la muzică. 
Luasem cu mine o servietă neagră plină cu muzică. S-a uitat la ea şi m-a 
întrebat: „Ce ai în geanta asta misterioasă?” Am scos partiturile, avea un 
pian în cameră. M-a rugat să cânt ceva, ceea ce am şi făcut, deşi nu sunt 
un pianist profesionist. A devenit foarte surescitat. Apoi a cântat chiar el 
nişte muzică. Era o piesă lungă de Chopin care i-a plăcut foarte mult, o 
cânta iar şi iar. Şi o anumită piesă de Rahmaninov care l-a impresionat 
foarte mult. Se vedea că simte că este o descoperire autentică. A fost 
foarte emoţionant pentru el, ca şi pentru mine. 

R.: D-na Brown, sunteţi cunoscută ca un medium muzical. Doar 
compozitorii vă contactează? 

R.B .: Nu, majoritatea spiritelor care comunică nu au fost celebri, ci 
oameni obişnuiţi. în afară de compozitori, şi alţi oameni faimoşi în alte 
domenii au comunicat cu mine. Am avut comunicări de la Einstein, de la 
Jung, de la Bertrand Russell... Se pare că fiinţele ce colaborează la acest 
proiect sunt din toate domeniile, cred că toţi lucrează împreună. încearcă 
să ajungă la adevăratul nostru Eu şi să ne ajute să înţelegem mai mult 
despre această viaţă, despre următoarea şi despre scopul vieţii. 

R.: De ceva timp, am auzit că faceţi şi picturi mediumnice. Care 
pictori va inspiră? 

R.B .: Experţi de artă mi-au spus că sunt siguri că pot detecta 
influenţa anumitor artişti trecuţi dincolo. Unul este Van Gogh, de fapt 
acest tablou pictat sub inspiraţie a fost identificat drept un Van Gogh. 

R.: Da, e foarte frumos! 

R.B .: Şi alţi pictori au fost precizaţi: 

(J.M.W.) Turner 

R.: Frumos! 

R.B .: (William) Blake 

Acesta e de la Samuel Palmer. 

R.: Foarte impresionant! într-adevăr, e aşa de emoţionant! Deci: 
sunteţi medium pentru muzică şi vă contactează toţi aceşti compozitori; 
apoi celebrităţi ca Einstein, Jung, Bertrand Russell; şi aceşti pictori 
magnifici... O singură întrebare aş vrea să vă pun: Dacă aţi fost special 

aleasă pentru această sarcină, nu puteau toţi aceşti mari maeştri care vă 
contactează să vă facă viaţa puţin mai uşoară? 

R.B .: Cred că, probabil, nu le stătea în putere să-mi facă viaţa mai 
uşoară. Suntem cu toţii în aceeaşi situaţie în această viaţă. Ni se întâmplă 
diverse lucruri şi ne întrebăm de ce. Sunt sigură că aproape oricine a avut 
un moment când s-a întrebat: „De ce mi se întâmplă asta tocmai mie?”. 
Sunt sigură că în spatele a orice ni se întâmplă există o cauză şi un scop. 
Am suferit mult, dar mulţi oameni suferă enorm în această lume. Sper că 
suferinţa m-a făcut o persoană mai bună şi mai înţeleaptă. 

Comentator din ojf: 

Donald Tobey - care a murit în 1940 şi care este acum unul dintre 
inspiratorii lui Rosemary Brown - i-a dictat următorul mesaj în 1970: 

„Un grup de muzicieni care au părăsit lumea voastră încearcă, prin 
transmiterea de muzică şi mesaje, să convingă omenirea că moartea 
fizică e doar tranziţia dintre-o stare de conştiinţă în alta. Personalitatea 
rămâne intactă. Prin această metodă, dorim ca omul să înţeleagă mai 
bine natura lui adevărată. înţelegerea faptului că viaţa pe Pământ este 
doar o fază a vieţii eterne a omului ar trebui să conducă la o viziune 
politică mai clară a liderilor mondiali şi, în general, la o atitudine mai 
sensibilă. Luăm contact şi ne transmitem muzica nu doar pentru a le 
oferi oamenilor plăcere, ci pentru ca acest fenomen să trezească 
interesul, astfel ca oamenii deschişi la minte să fie încurajaţi să 
examineze tărâmurile necunoscute ale sufletului şi spiritului uman. 
Atunci, omul va putea să se ridice la înălţimi mai mari.” 

Traducerea de RăzvanA. Petre 
26 noiembrie 2017 

